
Europos Bendrija vidaus 
ir globalinio plėtojimosi kontekste 


Šiandien atsakyti į klausimą, kas yra Europos Sąjunga, nėra taip pa- 
prasta, kaip gali pasirodyti iš pirmo žvilgsnio. Vieni ją vis dar ban- 
do laikyti paprasčiausia tarptautine organizacija, sukurta ją sudaran- 
čių valstybių-narių bendriems reikalams tvarkyti. Kiti mano, kad tai 
jau yra Jungtinių Europos Valstijų (pagal Jungtinių Amerikos Vals- 
tijų pavyzdį) užuomazga. Turbūt teisingas atsakymas būtų kažkur per 
vidurį, bet niekas negali pasakyti, kur tiksliai yra tas vidurys. 

Nuo paprastų, standartinių, kartą įsteigtų tarptautinių organiza- 
cijų Europos Sąjunga skiriasi tuo, kad joje vis labiau gilėja valsty- 
bių-narių integracija įvairiose politikos ir svarbiausia — ekonomikos 
srityse. Europos Sąjunga yra tarsi nuolatiniame kaitos ir tobulėjimo 
būvyje. Jos steigiamosios Paryžiaus (1951 m.) ir Romos (1957 m.) su- 
tartys jau ne kartą buvo peržiūrėtos, tobulintos ir esmingai papildy- 
tos. 1986 metų Vieningas Europos aktas bei 1991 metų Europos Są- 
jungos sutartis (dažniausiai vadinama Mastrichto susitarimu) yra tik 
patys pagrindiniai konstitucinių steigiamųjų sutarčių pataisymai ir pa- 
pildymai.! Jokia kita tarptautinė organizacija negali pasigirti jau įgy- 
vendinta bendrosios rinkos programa, veikiančia pinigine sistema, ben- 
drąja žemės ūkio politika ir kt. 

Kita vertus, Europos Sąjunga vis dėlto netapo ir kažin ar taps 
federacine valstybe tikrąja to žodžio prasme. Europos Sąjungos vals- 
tybės-narės neprarado savo nacionalinio suvereniteto. Sąjungos ins- 
titucijoms yra tekusi tik labai ribota kompetencija, jokie svarbesni 
sprendimai nepriiminėjami, neatsižvelgus į valstybių-narių nuomonę. 

Europos Sąjungos institucijų biudžetas yra tikrai menkas, palyginti su 
JAV federaciniu biudžetu. Pagaliau niekas iš Sąjungos valstybių-na- 
rių net ir neplanuoja kada nors galutinai perleisti savo suvereniteto 
viršvalstybinėms Europos institucijoms. Tačiau kad ir kaip ten būtų, 
šiandien vargu ar kas gali ginčytis, kad Europos Sąjunga yra tikrai 
unikalus ir vertas visokeriopo dėmesio tarptautinių santykių (plačią- 
ja to Žodžio prasme) reiškinys. 

Šiandien būtų labai sunku atsakyti į klausimą, kiek apie Euro- 
pos Sąjungą, jos politiką, ekonomiką, teisę, geografiją ir kultūrą yra 
parašyta monografijų, mokslinių straipsnių, kiek apginta disertacijų, 
parengta mokomųjų knygų, vadovėlių, išleista informacinių ir rekla- 
minių leidinių. Deja, tenka konstatuoti, kad iš šio milžiniškos litera- 
tūros sąrašo beveik nieko nėra išleista lietuvių kalba. Suprantama, ga- 
lima skaityti ir kitomis kalbomis — lietuviams, kaip ir kitų mažų vals- 
tybių piliečiams, bent dviejų užsienio kalbų mokėjimas turėtų tapti 
natūraliu reiškiniu. Vis dėlto pats nacionalinio identiteto puoselėji- 
mo principas reikalauja, kad skaitytojui lietuvių kalba būtų prieina- 
ma ne tik laikraštinė, bet ir mokslinė informacija. 

Taip jau susiklostė, kad iš gausaus užsienietiškos mokslinės lite- 
ratūros apie Europos integraciją sąrašo pirmoji lietuviškai yra skel- 
biama Ekseterio universiteto (Didžioji Britanija) Vakarų Europos stu- 
dijų centro direktoriaus ir geografijos vyr. dėstytojo Alano M. Vil- 
jamso (Allan M. Williams) knyga Europos Bendrija. Integracijos prieš- 
taravimai (The European Community. The Contradictions of Integra- 
tion). Skaitytojo neturėtų klaidinti toks trumpas ir, atrodytų, papras- 
tas knygos pavadinimas. Šis veikalas jokiu būdu nepriskirtinas prie 
reklaminių, informacinių ar mokslo populiarinimo leidinių. Tai yra 
rimta ir nuodugni Europos integracijos proceso ir jo prieštaravimų 
studija. Pirmasis knygos leidimas anglų kalba pasirodė 1991 metais, 
kai dar nebuvo pasirašytas Mastrichto susitarimas. Tas faktas, kad au- 
torius buvo paprašytas parengti antrąjį papildytą knygos leidimą (jis 
dienos šviesą išvydo 1994 metais) rodo, kad knygą tikrai galima pri- 
skirti prie vertingesnių Europos Bendrijos studijų. Beje, ši knyga yra 
išversta ir į portugalų kalbą. 

Nebūtina detaliau pristatinėti šios knygos turinio — dviejose kny- 
gos pratarmėse bei pirmajame skyriuje tai padarė pats autorius. De- 
rėtų atkreipti dėmesį tik į tai, kad knyga išėjo geografinių tyrinėji- 


Europos Bendrija vidaus ir globalinio plėtojimosi kontekste 13 


mų serijoje ir savo turiniu iš esmės yra Europos Bendrijos ekonomi- 
nės geografijos studija. Tuo tarpu istorinis, politinis ir teisinis Euro- 
pos integracijos vyksmo kontekstas tarsi paliekamas už skliaustų, ti- 
kintis, kad skaitytojas jau turi būtinų pradinių Žinių ir jomis laisvai 
disponuoja. Toks autoriaus elgesys yra visai suprantamas ir pateisi- 
namas, nes Vakaruose angliškos literatūros apie Europos integraciją 
tikrai netrūksta. Iškilus bet kokiai problemai, tenykštis skaitytojas gali 
lengvai pasinaudoti papildoma medžiaga. Bet ką gi daryti skaitytojui 
lietuviui? Jis taip pat turi turėti tam tikrų pradinių žinių apie Euro- 
pos integraciją bei Europos bendrijų susikūrimo ir plėtotės istoriją, 
apie svarbiausias Europos Sąjungos institucijas ir jų veiklos kryptis. 
Taigi prieš skaitant Allano M. Williamso knygą būtų vertinga susi- 
pažinti bent jau su šiomis publikacijomis apie Europos integraciją (są- 
rašas pateikiamas chronologine tvarka): 


+ Bačkis R. 1992 metų Europa: galutinis Bendrosios rin- 
kos įgyvendinimas // Atgimimas. — 1989. — 
Nr. 3 arba leidinyje: Studijuojantiems polito- 
logiją. — Kaunas, 1990. — P 157—165. 


e Merkys G. Europos ekonominė bendrija: nuo idėjos iki rea- 
lybės // Pasaulis. — 1991. — Nr. 23. 

+ Šaltenis M. Europos Bendrija // Politika. — 1991. — Nr. 29. 

e Vitkus G. Europos Bendrija // Atgimimas. — 1992. — 
Nr. 21. 

e Vitkus G. Mastrichto sutartis: keliarodis į Europos sąjun- 
g4ą |/ Atgimimas. — 1992. — Nr. 29. 

e Vareikis E. Europos integracijos kryžkelėse (straipsnių se- 


rija) // Lietuvos aidas. — 1994. — Nr. 154, 
155, 156, 157, 158. 
+ Laurinavičius M, Naujojoje Europos Sąjungoje — jau penkioli- 
Lingė P ka narių // Lietuvos rytas. — 1995 m. vasario 
24 d. — Nr. 45. 


Suprantama, tai nėra išsamus publikacijų apie Europos integraci- 
ją sąrašas. Skaitytojas taip pat gali naudotis ir pačios Europos Są- 
jungos lietuvių kalba išleistais (tiesa, negausiais) leidiniais. 1992 me- 
tais buvo pradėtas spausdinti Europos Bendrijos informacinis biuletenis. 

Dabar šis kas mėnesį pasirodantis leidinys vadinasi ES žinių santrau- 
ka Baltijos valstybėms. Tais pačiais metais pirmą kartą lietuvių kalba 
pasirodė ir Europos dokumentų serijos leidiniai „Europos Bendrija — 
jūsų kaimynas“, 1994 metais „Europos Sąjunga“ ir 1995 metais „Euro- 
pos Sąjunga — jūsų kaimynė“ bei Paskalio Fonteno „Dešimt Europos 
pamokų“. Jame supažindinama su Vakarų Europos integracijos isto- 
rija, pristatomos svarbiausios Bendrijos institucijos bei ūkinės, socia- 
linės ir politinės integracijos kryptys, netgi skelbiamas aiškinamasis 
svarbiausiųjų terminų žodynas. Bet kuriuo atveju skaitytojas, susipa- 
žinęs su šia, nors ir negausia literatūra, tikrai būtų pakankamai pasi- 
rengęs nuodugnioms Allano M. Williamso monografijos studijoms. 

Taigi nepaisant problemų, su kuriomis gali susidurti šios knygos skai- 
tytojas, leidinio pasirodymas Lietuvoje yra tik:ai džiugus faktas. Tai yra 
reikšminga parama Lietuvos politikai, kurios orientacija įsijungti į Eu- 
ropos Sąjungą po to, kai 1995 metų birželio 12 dieną Liuksemburgo sos- 
tinės Kirchbergo konferencijų centre buvo pasirašyta Europos Sąjun- 
gos ir Lietuvos Respublikos Asociacijos sutartis, jau niekam nebekelia 
abejonių. 

Ši sutartis įsigalios, kai ją ratifikuos Lietuvos ir penkiolikos Eu- 
ropos Sąjungos valstybių-narių parlamentai bei jai pritars Europos 
parlamentas. Sutarties nuostatos dėl tarpusavio politinio dialogo įsi- 
galiojo iš karto po sutarties pasirašymo. Antra vertus, Asociacijos 
sutartis — tai jau nebe pirmas dokumentas, kurį pasirašė Europos 
Sąjunga ir Lietuva. Po to, kai 1991 08 27 Europos Bendrija oficia- 
liai pripažino Lietuvos Respubliką, buvo sudaryta keletas prekybi- 
nius, ūkinius ryšius bei politinį dialogą reguliuojančių susitarimų: 


+ 1992 metų gegužės 11 dieną pasirašyta Europos Bendrijos ir Lie- 
tuvos Respublikos prekybos bei komercinio ir ekonominio bendra- 
darbiavimo sutartis. Sutarties pasirašymo metu buvo priimta De- 
klaracija dėl politinio dialogo tarp Europos Bendrijos ir jos vals- 
tybių-narių bei Lietuvos Respublikos. Sutartis įsigaliojo 1993 me- 
tų vasario 1 dieną. 

+ 1993 metų liepos 19—20 dienomis buvo parafuota Europos Ben- 
drijos ir Lietuvos Respublikos tekstilės gaminių prekybos sutartis. 
Gruodžio 17 dieną pasirašyta Europos Bendrijos ir Lietuvos Res- 
publikos žvejybos sutartis. Ji įsigaliojo 1994 metų balandžio 13 dieną. 

+ 1994 metų liepos 18 dieną pasirašyta Europos Bendrijos ir Lietuvos 
Respublikos Laisvos prekybos sutartis. Į ją buvo inkorporuota ir anks- 
čiau parafuota tekstilės gaminių prekybos sutartis. Ši sutartis taip pat 
apėmė ir visas Europos Bendrijos ir Lietuvos Respublikos prekybos 
bei komercinio ir ekonominio bendradarbiavimo sutarties nuostatas. 
Laisvos prekybos sutartis įsigaliojo 1995 metų sausio 1 dieną. 


Taigi vis labiau stiprėjant ryšiams su Europos Sąjunga, Lietuvos 
viešuomenė ir politikai įvairiais būdais ir ne kartą yra pareiškę pa- 
geidavimą gilinti savo Žinias ir supratimą apie šį tarptautinį junginį. 
Nekyla abejonių, kad pažintis su knyga Europos Bendrija tikrai duos 
daug išsamių atsakymų į juos jaudinančius klausimus. Monografijoje 
atskleista Europos Bendrijos istorinė raida, ištirti globalinio ir Eu- 
ropos Bendrijos vidaus plėtojimosi kontekstų ryšiai, atveriantys pla- 
tesnę perspektyvą ir suponuojantys solidų atskaitos tašką tiems, ku- 
rie bandys įsigilinti ir suvokti, o gal ir projektuoti Lietuvos vietą juose. 
Knygos skaitytojai tikrai turės progos įsitikinti, kad Vakarų Europo- 
je prasidėjęs integracijos procesas yra nepaprastai sudėtingas ir dau- 
geliu aspektų prieštaringas reiškinys, kuris negali būti įvertintas ke- 
liomis šmaikščiomis, bet gal nelabai pamatuotomis entuziastingos pa- 
ramos arba visiško neigimo frazėmis. 

Baigiant šį trumpą knygos pristatymą, norėtųsi išreikšti viltį, kad 
Ailano M. Williamso monografija neužbaigs chronologinio Europos 
integraciją analizuojančių veikalų vertimų į lietuvių kalbą sąrašo. 


Atsižvelgiant į tai, kad dabar dažniausiai yra vartojama Europos 
Sąjungos sąvoka, o Allano M. Williamso knyga pavadinta Europos 
Bendrija, norėčiau atkreipti papildomą skaitytojų dėmesį į taisyklin- 
gą terminų vartojimą. Vakarų Europos valstybių integracijos pradžia 
laikoma 1951 metų gegužės 9 diena, kai Paryžiuje paskelbta Pran- 
cūzijos užsienio reikalų ministro Roberto Schumano deklaracija. ku- 
ra šešios Vakarų Europos valstybės — Prancūzija, Vokietijos FR, Ita- 
lija, Belgija, Nyderlandai ir Liuksemburgas — buvo pakviestos įkurti 
naują tarptautinę organizaciją — Europos anglių ir plieno bendriją. 
Naujai įkurta organizacija veikė labai sėkmingai. Todėl po šešerių me- 

tų tos pačios šešios valstybės nutarė išplėsti ekonominę integraciją ir 
sukurti tokią ekonominę bendriją, kuri integruotų ne tik kurią nors 
ūkio šaką, bet ir visą tų valstybių ūkį. 1957 metais buvo pasirašyta 
Romos sutartis. Ja buvo įsteigta Europos ekonominė bendrija. Be to, 
buvo pasirašyta atskira sutartis — įsteigti atskirą organizaciją šių še- 
šių valstybių atominės energetikos reikalams bendrai tvarkyti — Eu- 
ropos atominės energetikos bendriją, kuri dažniausiai vadinama tiesiog 
Euratomu. Kadangi visų trijų bendrijų organizacinė struktūra buvo 
analogiška, 1967 metais buvo susitarta įkurti bendrus visų trijų ben- 
drijų valdymo organus. Ir nors formaliai teisiškai liko egzistuoti vi- 
sos trys bendrijos, jos buvo pradėtos vadinti bendru Europos bendri- 
jų vardu. O dar vėliau net oficialiuose dokumentuose įsigalėjo pava- 
dinimas Europos Bendrija. Tačiau iki pat šių dienų formaliai teisiš- 
kai tebeegzistuoja visos trys bendrijos. Tik 1993 lapkričio 1 dieną įsi- 
galiojus Europos Sąjungos (Mastrichto) sutarčiai, Europos ekonomi- 
nės bendrijos pavadinimas oficialiai buvo pakeistas į Europos Bendri- 
jos pavadinimą. Tuo tarpu terminas Europos Sąjunga (oficialiai taip 
pat pradėtas vartoti tik įsigaliojus Mastrichto sutarčiai) nurodo pla- 
tesnį integracijos procesą, susidedantį iš: 


+ trijų bendrijų (buvusios Europos ekonominės bendrijos, dabar jau ofi- 
cialiai vadinamos tiesiog Europos Bendrija, Europos anglių ir plieno ben- 
drijos bei Euratomo): 

+ bendros užsienio ir saugumo politikos; 

+ bendradarbiavimo teisėtvarkos ir vidaus reikalų klausimais. 


Taigi Europos Rendrija yra sudėtinė platesnės Europos Sąjungos dalis. 


Gediminas Vitkus 


Pratarmė 


Kai šios knygų serijos redaktorius Nigelas Triftas pirmą kartą 
kreipėsi į mane, prašydamas parašyti knygą apie Europos Ben- 
driją, nudžiugau, nors to ir neparodžiau. Kai kurie mano moks- 
liniai tyrimai buvo susiję su EB, dalyvavau UNESCO remiamoje 
Europos kultūros ir plėtojimo programoje, mano, kaip dėstytojo, 
veikla irgi artėjo prie šios problematikos. Po detalaus aptarimo 
pasirašėme kontraktus, ir po jų vienerius metus paskyriau ra- 
šymui. 

Knyga, kurią ketinau parašyti ir parašiau, turėjo dvejopą paskir- 
tį. Pirmiausia siekiau atskleisti istorinę Bendrijos raidą. Siekdamas 
šio tikslo, Bendrijos istoriją suskirsčiau į keturias dalis. Iš esmės do- 
mėjausi ne smulkmeniška EB istorija. Labiau stengiausi pateikti dau- 
gelio dabartinių prieštaravimų ir ginčų dėl Europos Bendrijos isto- 
rinį kontekstą. 1992 metų vieningosios rinkos programa, Europos so- 
cialinė chartija, grėsmė aplinkai, bendros žemės ūkio politikos re- 
forma dažnai laikomos „naujomis“ problemomis, iškilusiomis devin- 
tame ir dešimtame dešimtmečiuose. Tačiau jų kilmė siekia Bendri- 
jos pamatus, jos buvo esmingos ir po to vykusiai evoliucijai, sąlygo- 
damos pokyčius ir pačios būdamos sąlygojamos kitų pasikeitimų. Pa- 
sirodo, kad daugelį vadinamųjų EB nesėkmių, pavyzdžiui, žemės ūkio 
politiką ar aplinkos apsaugos problemų ignoravimą, ankstyvųjų Ben- 
drijos tikslų ir galimybių požiūriu galima aiškinti visiškai priešingai 
ir laikyti tas nesėkmes tikrais laimėjimais. Šias problemas galima vi- 
sai suprasti tik nagrinėjant ištisus Bendrijos įkūrimo bei greitos (nors 


14 Europos Bendrija vidaus ir globalinio plėtojimosi kontekste 


Dabar šis kas mėnesį pasirodantis leidinys vadinasi ES žinių santrau- 
ka Baltijos valstybėms. Tais pačiais metais pirmą kartą lietuvių kalba 
pasirodė ir Europos dokumentų serijos leidiniai „Europos Bendrija — 
jūsų kaimynas“, 1994 metais „Europos Sąjunga“ ir 1995 metais „Euro- 
pos Sąjunga — jūsų kaimynė“ bei Paskalio Fonteno „Dešimt Europos 
pamokų“. Jame supažindinama su Vakarų Europos integracijos isto- 
rija, pristatomos svarbiausios Bendrijos institucijos bei ūkinės, socia- 
linės ir politinės integracijos kryptys, netgi skelbiamas aiškinamasis 
svarbiausiųjų terminų žodynas. Bet kuriuo atveju skaitytojas, susipa- 
žinęs su šia, nors ir negausia literatūra, tikrai būtų pakankamai pasi- 
rengęs nuodugnioms Allano M. Williamso monografijos studijoms. 

Taigi nepaisant problemų, su kuriomis gali susidurti šios knygos skai- 
tytojas, leidinio pasirodymas Lietuvoje yra tik:ai džiugus faktas. Tai yra 
reikšminga parama Lietuvos politikai, kurios orientacija įsijungti į Eu- 
ropos Sąjungą po to, kai 1995 metų birželio 12 dieną Liuksemburgo sos- 
tinės Kirchbergo konferencijų centre buvo pasirašyta Europos Sąjun- 
gos ir Lietuvos Respublikos Asociacijos sutartis, jau niekam nebekelia 
abejonių. 

Ši sutartis įsigalios, kai ją ratifikuos Lietuvos ir penkiolikos Eu- 
ropos Sąjungos valstybių-narių parlamentai bei jai pritars Europos 
parlamentas. Sutarties nuostatos dėl tarpusavio politinio dialogo įsi- 
galiojo iš karto po sutarties pasirašymo. Antra vertus, Asociacijos 
sutartis — tai jau nebe pirmas dokumentas, kurį pasirašė Europos 
Sąjunga ir Lietuva. Po to, kai 1991 08 27 Europos Bendrija oficia- 
liai pripažino Lietuvos Respubliką, buvo sudaryta keletas prekybi- 
nius, ūkinius ryšius bei politinį dialogą reguliuojančių susitarimų: 


+ 1992 metų gegužės 11 dieną pasirašyta Europos Bendrijos ir Lie- 
tuvos Respublikos prekybos bei komercinio ir ekonominio bendra- 
darbiavimo sutartis. Sutarties pasirašymo metu buvo priimta De- 
klaracija dėl politinio dialogo tarp Europos Bendrijos ir jos vals- 
tybių-narių bei Lietuvos Respublikos. Sutartis įsigaliojo 1993 me- 
tų vasario 1 dieną. 

* 1993 metų liepos 19—20 dienomis buvo parafuota Europos Ben- 
drijos ir Lietuvos Respublikos tekstilės gaminių prekybos sutartis. 
Gruodžio 17 dieną pasirašyta Europos Bendrijos ir Lietuvos Res- 
publikos žvejybos sutartis. Ji įsigaliojo 1994 metų balandžio 13 dieną. 


Pratarmė 


Kai šios knygų serijos redaktorius Nigelas Triftas pirmą kartą 
kreipėsi į mane, prašydamas parašyti knygą apie Europos Ben- 
driją, nudžiugau, nors to ir neparodžiau. Kai kurie mano moks- 
liniai tyrimai buvo susiję su EB, dalyvavau UNESCO remiamoje 
Europos kultūros ir plėtojimo programoje, mano, kaip dėstytojo, 
veikla irgi artėjo prie šios problematikos. Po detalaus aptarimo 
pasirašėme kontraktus, ir po jų vienerius metus paskyriau ra- 
šymui. 

Knyga, kurią ketinau parašyti ir parašiau, turėjo dvejopą paskir- 
tį. Pirmiausia siekiau atskleisti istorinę Bendrijos raidą. Siekdamas 
šio tikslo, Bendrijos istoriją suskirsčiau į keturias dalis. Iš esmės do- 
mėjausi ne smulkmeniška EB istorija. Labiau stengiausi pateikti dau- 
gelio dabartinių prieštaravimų ir ginčų dėl Europos Bendrijos isto- 
rinį kontekstą. 1992 metų vieningosios rinkos programa, Europos so- 
cialinė chartija, grėsmė aplinkai, bendros žemės ūkio politikos re- 
forma dažnai laikomos „naujomis“ problemomis, iškilusiomis devin- 
tame ir dešimtame dešimtmečiuose. Tačiau jų kilmė siekia Bendri- 
jos pamatus, jos buvo esmingos ir po to vykusiai evoliucijai, sąlygo- 
damos pokyčius ir pačios būdamos sąlygojamos kitų pasikeitimų. Pa- 
sirodo, kad daugelį vadinamųjų EB nesėkmių, pavyzdžiui, žemės ūkio 
politiką ar aplinkos apsaugos problemų ignoravimą, ankstyvųjų Ben- 
drijos tikslų ir galimybių požiūriu galima aiškinti visiškai priešingai 
ir laikyti tas nesėkmes tikrais laimėjimais. Šias problemas galima vi- 
sai suprasti tik nagrinėjant ištisus Bendrijos įkūrimo bei greitos (nors 


18 Pratarmė 


ir dalinės) integracijos procesus, vykusius iki aštuntajame dešimtme- 
tyje ir devintojo dešimtmečio pradžioje pasireiškusios politinės ir eko- 
nominės stagnacijos. 

Antroji knygos paskirtis — atskleisti ryšius tarp globalinio ir EB 
vidaus plėtojimosi kontekstų, nes nei vienas, nei kitas, nagrinėjami 
atskirai, negali išsamiai paaiškinti, kaip plėtojosi Bendrija. Todėl svar- 
bu atsižvelgti į abu aspektus iš karto. Viena svarbiausių Bendrijos plė- 
totės varomųjų jėgų buvo tokie globalinės reikšmės įvykiai kaip Ry- 
tų ir Vakarų šaltasis karas ir ekonominė JAV, Japonijos ir EB ne- 
santaika. Tačiau šių megatendencijų poveikio Bendrijai kokybę sąly- 
gojo ir jos pačios vidinė sąranga. Reikia atsižvelgti ir į EB instituci- 
jų sąveiką, skirtingus valstybių-narių interesus bei, svarbiausia, į skir- 
tingą jų vidaus politiką. Po 1945 metų Europos Bendrijos ckonomi- 
niu, politiniu ir socialiniu lygiu pradėjo reikštis universalumo tenden- 
cijos, bet Vakarų Europoje šis procesas skilo į du, nors ir susijusius, 
vis dėlto paralelinius reiškinius — europeizaciją ir globalizaciją. Štai 
jie ir nulėmė Europos Bendrijos raidos pobūdį. 

Šioje knygoje bandžiau parodyti, kaip šie skirtingi procesai veikė 
Europos Bendrijos erdvę. Integracija taip pažengė, kad daugeliu as- 
pektų galime kalbėti apie EB kaip apie vientisą ekonominę erdvę. 
Iš esmės 1992 metų programa yra šios erdvės plėtimo programa. Ta- 
čiau ši ekonominė erdvė nėra vientisa, ir kai kurios šalys bei kai kurie 
regionai joje vyrauja. Be to, ši erdvė neturi nei politinio, nei socia- 
linio atitikmens. Europos politinė ir socialinė erdvė tebėra susiskai- 
džiusi į nacionalinius vienetus. Pagaliau ir svarbiausi nutarimai pri- 
imami ne federaciniu, bet tarpvyriausybinio bendradarbiavimo (inter- 
governmentalism) lygiu. 

Kai 1989 metų pradžioje sutikau rašyti šią knygą, nesitikėjau tų 
svarbių įvykių, kurie įvyko Rytų Europoje vėliau tais pačiais metais. 
Lėtas politinis ir ekonominis atlydys staiga virto tikru reformų po- 
tvyniu. Jo kulminacija buvo šiurpūs, bet teikiantys optimizmo, gruo- 
džio mėnesio įvykiai Rumunijoje. Per Kalėdų šventes jie prikaustė prie 
televizorių Vakarų Europos ir viso pasaulio žiūrovus. Vis dėlto netgi 
tada suartėjimas tarp Rytų ir Vakarų Europos atrodė toli. Pavyzdžiui, 
tuo metu, kai šis įvadas buvo rašomas, dar nebuvo paskelbta Vokie- 
tijos susivienijimo data. Atrodė, kad Rytų Europos politinė ir eko- 
nominė transformacija bus ilgas procesas ir daugeliu atžvilgių bus už- 

baigtas tik kitame šimtmetyje. Kita vertus, šie ryškūs pokyčiai vertė 
rimtai susimąstyti apie tai, kas yra Europos erdvė, koks turi būti Eu- 
ropos apibrėžimas — ar ji driekiasi nuo Lisabonos iki Vokietijos— 
Lenkijos sienos; 0 gal ir iki sovietinės sienos ar, pagaliau, iki pačių 
Uralo kalnų? Tai labai svarbu, nes kiekvienu atveju būtų kitokios EB 
erdvės plėtojimo perspektyvos. Todėl knygoje bandžiau aptarti ir šiuos 
dalykus, bet, Žinoma, negaliu sakyti, kad galėjau stebuklingame kri- 
štoliniame rutulyje pamatyti dešimtojo dešimtmečio įvykius. 

Baigdamas pratarmę, noriu padėkoti trims žmonėms, padėjusiems 
parengti šią knygą: Nigelui Triftui už raginimą parengti šį darbą, Tracy 
Reevesui už teksto redagavimą ir Terry Baconui už įspūdingą kar- 
tografiją. Jų pagalba buvo neįkainojama, bet, kaip paprastai, visa at- 
sakomybė už klaidas ir galimus nesusipratimus priklauso knygos au- 
toriui. 


Allanas M. Williamsas 


Antrojo leidimo pratarmė 


Visada malonu susilaukti prašymo parengti antrąjį knygos leidimą, o 
tokį ankstyvą užsakymą tai padaryti, be abejo, lėmė tempas, kokiu 
Europoje klostosi įvykiai. Tai, Žinoma, kelia atitinkamus reikalavimus, 
turint galvoje, kad kiekviena nauja knyga visada atmeta ilgalaikės evo- 
liucijos tendencijas, išryškėjusias kuriuo nors ankstesniu konkrečiu laiku. 
O Europos Bendrijoje įvyko ypač ryškių pokyčių ir bendroje atmos- 
feroje, ir konkrečiose nutarimų priėmimo procedūrose. Jų įvyko ir 
atskirose politikos kryptyse, ir makrolygio integracijos procesuose. Todėl 
nebus per drąsu teigti, kad įvairūs bandymai apibendrinti Europos 
Bendrijos būklę, priklausomai nuo to, kada tai buvo daroma (1991, 
1992 ar 1993 metais), galėjo atvesti prie kaskart vis kitokių išvadų. Į 
tai jau buvau atkreipęs dėmesį ir pirmojo leidimo pratarmėje, para- 
šytoje Vokietijos susivienijimo bei Rytų ir Centrinės Europos atsivė- 
rimo pradžios laikais. Nuo to laiko jau spėjome pamatyti ir įvertinti 
Vokietijos susivienijimo kaštus bei Rytų ir Vakarų Europos reintegra- 
cijos sunkumus. taip pat Mastrichto sutarties bei ekonominės ir va- 
liutinės sąjungos problemiškumą, jau nekalbant apie tragediją, vyks- 
tančią Jugoslavijoje. Visa tai teikia naujų vertingų Žinių apie Bendri- 
jos galimybes tapti svarbiu faktoriumi platesniame politikos kontekste 
bei realias visos Europos integracijos galimybes. Įvykių tempas ir įvai- 
rovė nereiškia, kad nederėtų jų interpretuoti. Atvirkščiai, reikia būti 
atidesniems ir atsižvelgti į savo laikmečio sąlygojamus supratimo ri- 
botumus bei būti nuoseklesniems su savo analitiniais modeliais. Vie- 
na iš šios knygos paskirčių buvo pademonstruoti, kad ir geografai kartu 

su kitų socialinių mokslų atstovais gali į šių problemų nagrinėjimą 
įnešti savo vertingą indėlį. 

Kitas sunkumas, iškilęs rašant apie Europos Bendriją, yra besi- 
keičianti terminologija. Jau seniai žinomas pavyzdys, kai pavadinimą 
Europos ekonominė bendrija pakeitė pavadinimas Europos bendrijos, 
o dabar, įsigaliojus Europos Sąjungos sutarčiai, Europos Bendrija tapo 
platesnės Europos Sąjungos dalimi. Akivaizdu, kad iki pat šiol kiek 
per lėtai perprantami šie pokyčiai ne tik viešojoje, bet ir akademi- 
nėje sąmonėje. Tai, kad šis rankraštis buvo baigtas iki galutinio Vo- 
kietijos teismų pritarimo Mastrichto sutarčiai, ir nulėmė sprendimą 
dar nepradėti vartoti termino Europos Sąjunga knygos pavadinime ir 
jos tekste. 

Baigdamas norėčiau padėkoti savo pagalbininkams Johnui Davey, 
paskatinusiam mane parengti antrąjį leidimą, Terry Baconui už se- 
nųjų iliustracijų pertvarkymą ir naujųjų parengimą bei Jo Small už 
visų lentelių ir išnašų surinkimą kompiuteriu, nes pats vargu ar būčiau 
įstengęs. 


Allanas M. Williamsas 


1 skyrius 


Augimas, globalinė tarpusavio priklausomybė 
ir prieštaravimai 


Europos Bendrijos atsiradimas, augimas ir plėtotė, pradedant šeštuoju 
dešimtmečiu, yra svarbus Europos ekonomikos ir politinės geogratfi- 
jos bruožas. Tai ir politiškai, ir ekonomiškai sudėtingas reiškinys, stu- 
dijuotinas daugeliu lygmenų. Pirmiausia studijuotina ekonominė ir po- 
litinė pokarinės Europos padėtis, kurią suformavo Antrojo pasauli- 
nio karo padariniai, Europos pasidalijimas tarp Rytų ir Vakarų. At- 
siradusi EB turėjo didelę reikšmę atsigauti Vakarų Europos ekono- 
mikai, O ji savo ruožtu sąlygojo ir tolesnę integracijos raidą. Antra, 
EB formą ir funkcijas nubrėžė globalinės varžybos tarp supervalsty- 
bių. Nuo pat pradžių tos varžybos reiškėsi kariniu ir politiniu kon- 
fliktu tarp JAV ir TSRS. Devintame dešimtmetyje svarbiausias vaid- 
muo teko trišalėms ekonominėms varžyboms tarp JAV, Japonijos ir 
Vakarų Europos. Dabar tos varžybos atsveria ir Tarybų Sąjungos su- 
irimo sukeltą geopolitinę destabilizaciją. Trečia, EB plėtotė ir integ- 
racija nuėjo nelygų ir dažnai rūpesčių pilną kelią. Nemenką reikšmę 
turėjo pastovi įtampa tarp EB su turimais įgaliojimais bei atsakomy- 
be ir ją sudarančių valstybių-narių. Be to, nuolat vyko politinės var- 
žybos dėl įtakos tarp tokių EB institucijų kaip Europos parlamen- 
tas, Komisija ir Ministrų taryba. Nežiūrint šių sunkumų, EB plėto- 
damasi ir formuodama savo politiką pasiekė žymių ekonominių lai- 
mėjimų. Tačiau ekonominė plėtotė sukėlė Bendrijai daug naujų pro- 
blemų: atsirado nemažų prieštaravimų tarp tikslų, siekiamų ekono- 
mikoje, socialinėje apsaugoje, regioninėje politikoje ir aplinkos ap- 
saugoje; jie toliau didino destruktyvią įtampą tarp atskirų valstybių 

ir visos EB. Europos sėkmingos integracijos plėtotės prielaidas ge- 
rokai sukomplikavo devintajame ir dešimtajame dešimtmečiuose pa- 
sireiškęs ilgalaikis ekonominis nuosmukis. 

Šioje knygoje siekiama išaiškinti EB tikslus, veiklą ir politiką bei 
jų pasekmes atskiroms valstybėms-narėms, Europai ir globalinei po- 
litinei ekonomijai. Kadangi EB vaidmuo pasaulyje, jos politika ir jos 
sudėtis laikui bėgant labai keitėsi, tokiai analizei būtinas istorišku- 
mas. Jį suteikia nesudėtinga periodizacija, atitinkanti svarbiausias EB 
vidinės organizacijos ir išorinio vaidmens kaitos fazes. Antrame sky- 
riuje aptariama EB kilmė pokarinės rekonstrukcijos ir JAV hegemo- 
nijos kontekste. Trečiame skyriuje žvelgiama į formavimosi raidą nuo 
šeštojo dešimtmečio pabaigos iki aštuntojo dešimtmečio pradžios, kai 
smarkios visuotinės ekonominės plėtotės metu buvo sukurtos svarbiau- 
sios politinės struktūros. Aštuntame dešimtmetyje globalinė ekono- 
mika įžengė į didėjančio ekonominio lenktyniavimo ir neužtikrinto 
augimo periodą. Ketvirtame skyriuje apžvelgiama tų metų ekonomi- 
nė situacija, kai atrodė, kad integracijos dinamizmas išsisėmė. De- 
vintame dešimtmetyje Bendrija, slegiama ir išorinio spaudimo, ir vi- 
dinių konfliktų, pasiekė krizinį tašką. Penktame skyriuje svarstomas 
atsakas į tokius klausimus kaip vieningosios rinkos programos kilmė, 
tikslai ir pasekmės. Šeštas skyrius skirtas aptarti tolesnei Europos in- 
tegracijai, susijusiai su Mastrichto sutartimi ir jos sąlygotomis proble- 
momis. Galiausiai septintas skyrius skirtas EB būklei devintame de- 
šimtmetyje. Išryškinama daug prieštaravimų, taip pat įvertinami EB 
bandymai juos įveikti. 

Svarbiausia knygos tema — Europos erdvės kūrimas ir pertvar- 
kymas. Šaltasis karas suskaidė šio žemyno politinę ir ekonominę erdvę, 
o EB ir EFTA sukūrė naujas formas ir organizacijas vakarinėje jo da- 
lyje. Laikui bėgant, jos tapo nauja Europos erdvės realybe ir išliko 
faktiškai nekintančios iki pat devintojo dešimtmečio pabaigos. Pas- 
taraisiais metais vieningosios rinkos programa, Mastrichtas bei Ry- 
tų— Vakarų politinis atsivėrimas pakeitė Europos erdvę lemiančius pa- 
rametrus. Galutinis šių permainų rezultatas dar nėra aiškus. bet jau 
dabar egzistuoja Europos ekonominė erdvė (EB ir EFTA), kuri gal- 
būt gali išsiplėsti ir iki Europos namų, kurie driektųsi nuo Uralo iki 
vakarinį Atlantą siekiančių Europos sienų. 

EUROPOS KONTEKSTAS 


Europos Bendrija savo egzistavimą pradėjo 1958 metų sausio 1 die- 
ną. Pirmojoje stadijoje ji buvo žinoma kaip Europos ekonominė ben- 
drija ir egzistavo kartu su Europos atominės energetikos susivieniji- 
mu (Euratom) bei šešeriais metais anksčiau įkurta Europos anglių ir 
plieno bendrija. Šios organizacijos vėliau susiliejo į vieną Europos 
Bendriją, ir šis terminas paprastai bus vartojamas šioje knygoje. EB, 
nors ir buvo grindžiama tokiais ankstesniais Europos tarptautinio ben- 
dradarbiavimo eksperimentais kaip Beniliukso muitų sąjunga, reiškė 
žymų pokytį Europos ekonomikos organizacijoje. Joje dalyvavo dvi 
iš trijų svarbiausių ekonominių Europos galybių (Prancūzija ir Vo- 
kietijos Federacinė Respublika), o tikslai, nubrėžti Romos sutartyje, 
apėmė ne tik ekonominę, bet taip pat socialinę bei politinę reorga- 
nizaciją. Turint galvoje ankstesnę tarpvalstybinių konfliktų Europoje 
istoriją, tai buvo iš tiesų revoliucinis posūkis. Kaip teigia Lee (1990, 
236—7), „Europos valstybių, visuomenių ir geografijos įvairovė visa- 
da buvo pagrindinis kontinento istorijos variklis, o dabartinis siekis 
įsteigti institucijų Europą yra naujausia tos istorijos apraiška“. Nors 
tuo metu tai ir nebuvo visiškai suvokta, ši nauja institucinė tvarka 
gali neišvengiamai pakeisti ne tik Vakarų Europos, bet ir pasaulio 
politinę ir ekonominę geografiją. 

Romos sutarties pasirašymą sąlygojo dvi svarbios problemos. Pir- 
miausia reikėjo įgyvendinti politinę Vakarų Europos rekonstrukciją, 
atsižvelgiant į šaltąjį karą tarp Rytų ir Vakarų. Šiame kontekste Vo- 
kietijos Federacinei Respublikai reikėjo susitaikyti su kaimynais, karo 
metu buvusiais priešais, ypač su Prancūzija. Antra, veikė nepalaužia- 
ma kapitalo kaupimo logika. Pasibaigus Antrajam pasauliniam karui, 
prasidėjo greitas ekonominis atgimimas, o šeštasis dešimtmetis pasižy- 
mėjo ilgu ir stabiliu vartojimo ir investavimo augimu. Tačiau kartu 
ryškėjo ir didžiulis ekonominės reorganizacijos poreikis. Gamyba da- 
rėsi vis globališkesnė ir reikalavo kapitalo ir darbo sujungimo tarptau- 
tiniu mastu. Rinkų paieškos ir masinės gamybos plėtojimo logika rei- 
kalavo transnacionalinės strategijos ir prekyboje, ir gamyboje.r Todėl 
Europos naujosios sąrangos kūrimas atrodė kaip vienas iš Europos 
privataus kapitalo poreikių įgyvendinimo variantų. Be to, po 1945 me- 
tų Europos plėtotę nulėmė ekonominė Jungtinių Valstijų hegemonija. 


26 Augimas, globalinė tarpusavio priklausomybė ir prieštaravimai 


Tai irgi dar labiau atskleidė politinį ir ekonominį atskirų Europos vals- 
tybių silpnumą pasauliniame kontekste ir iš to išplaukiančią būtinybę 
pradėti plėtoti paneuropizmą. 

Romos sutartis savo bendrąja apimtimi, jei ne konkretybėmis, yra 
ilgas bei sudėtingas dokumentas, tačiau trumpalaikiai jos tikslai bu- 
vo paprasti — muitų sąjungos (be vidinių tarifų ar kliūčių prekybai) 
sukūrimas, bendras išorinis tarifas ir bendros darbo bei kapitalo rin- 
kos. Taip pat buvo numatytas atskirų visą Bendriją apimančių eko- 
nominės politikos krypčių kūrimas. Bendrą politiką buvo numatoma 
plėtoti pramonėje, žemės ūkyje, transporte ir kitose srityse. Praktiš- 
kai iš pradžių permainų procesas buvo etapiškas, pagrindinis dėme- 
sys teko nedideliems daliniams pakeitimams. Pavyzdžiui, planuojamos 
muitų sąjungos sudarymo terminai buvo nukelti iki septintojo dešimt- 
mečio pabaigos. Taip kuriant EB, buvo skatinama institucinė refor- 
ma, kuri galų gale remtų visą kapitalo kaupimo procesą Europoje. 
Tai ne tik davė poveikį prekybai ir investicijoms Vakarų Europoje, 
bet ir skatino tokius procesus, kad tolesnis EB plėtimasis tapo neiš- 
vengiamas. Pasaulyje susidarė situacija, kuri vargu ar galėjo būti ge- 
resnė įsikurti EB. Bendrija gimė tada, kai pokarinis pakilimas stip- 
rėjo ir kai Vakarų Europos augimas bei investicijų procentas pirmo- 
ją XX a. pusėje buvo patys didžiausi. Pavyzdžiui, 1950—1970 me- 
tais augimo tempai Vakarų Europoje buvo 4,476 per metus ir žymiai 
lenkė pasaulinius augimo tempus (Aldcroft, 1980). Todėl EB ekono- 
minė integracija teikė dvigubą naudą — pavyko pritraukti daugiau 
prekybos partnerių iš kitų šalių, 0 ir pačių EB valstybių prekybinis 
potencialas, plečiantis rinkai, pastebimai augo. Be to, nuolat kelian- 
tis konfliktus prekybos partnerių (kitų Europos šalių ir JAV) pritrau- 
kimo procesas tapo mažiau skausmingu ir ginčytinu, nes daugumoje 
valstybių kaip tik vyko smarki pasaulinio masto prekybos ir invusti- 
cijų ekspansija. Tuo tarpu devintajame ir dešimtajame dešimtmečiuose 
susiklostė jau visai kitokia situacija. Prasidėjęs globalinis nuosmukis 
pakenkė kaip tik tiems labai jautriems EB prekybos ryšiams su kito- 
mis valstybėmis, ypač su JAV. 

Šeštame ir septintame dešimtmečiuose EB kartu su visa Vakarų 
Europa klestėjo, o anksčiau buvęs pokarinis prekybos deficitas su JAV 
jau šeštojo dešimtmečio pabaigoje virto pertekliumi (Ballance. Sinc- 
lair, 1983). Tai pavertė septintąjį dešimtmetį žymių EB laimėjimų lai- 

kotarpiu. Muitų sąjunga buvo įgyvendinta 1968 metais, daug anks- 
čiau negu numatyta. Taip pat buvo sukurti pagrindai bendrai ekono- 
minei politikai atskirose srityse (pavyzdžiui, žemės ūkyje) realizuoti 
bei įsteigtas bendras socialinis fondas. 1972 metais po kelių nepavy- 
kusių bandymų buvo pasirašytos Didžiosios Britanijos, Airijos ir Da- 
nijos įstojimo į Bendriją sutartys. Tais pačiais metais EB pasiekė sa- 
vo ankstyvųjų laimėjimų viršūnę. 1972 metais Paryžiaus EB valsty- 
bių-narių vadovų susitikime buvo susitarta, kad iki dešimtmečio pa- 
baigos bus siekiama nuodugnesnės ekonominės ir valiutinės integra- 
cijos. Taigi jau tada pradėjo ryškėti ekonominės sąjungos kontūrai. 
Tačiau tai buvo tik iliuzija. Tikrovėje pasaulinė ekonomika jau aš- 
tuntojo dešimtmečio pradžioje pradėjo šlubuoti, o 1974 ir 1979 me- 
tų naftos krizės ją dar labiau stumtelėjo žemyn ir pagaliau devinta- 
me dešimtmetyje prasidėjo globalinis nuosmukis. Žinoma, prie paties 
EB plėtojimosi bei jos dalies pasaulinėje prekyboje augimo prisidėjo 
JAV hegemonijos sumažėjimas. Tai savo ruožtu 1973 metais sukėlė 
nuolatinį Amerikos prekybos deficitą ir jos aukso rezervų mažėjimą. 
Jis nulėmė fiksuotos dolerio vertės atsisakymą, būdingą pasaulinės 
ekonomikos nestabilumo laikmečiams. Šiame atvėsusiame ekonomi- 
niame klimate Bendrija prarado nemažai savo pozityvaus dinamizmo, 
susidūrė su neryžtingumu ir politiniu obstrukcionizmu bei parodė vi- 
sišką nesugebėjimą vykdyti svarbiausias ekonomines reformas. Atro- 
dė, kad ji nesugeba pozityviai atsakyti į vis didėjantį Japonijos iššū- 
kį ar patenkinti Vakarų Europos, kaip visumos, poreikių. Pavyzdžiui, 
1977 metais pateiktos Portugalijos ir Ispanijos paraiškos įstoti į EB 
nebuvo patenkintos iki pat 1985 metų, nors šios šalys atsikratė Sala- 
zaro (1974) ir Franco (1975) diktatūrų ir joms labai reikėjo tik EB 
nariams prieinamos ekonominės ir politinės plėtotės galimybių. 
Tačiau neteisinga būtų sunkumų, su kuriais susidūrė EB, priežastį 
matyti vien globaliniame aštuntojo ir devintojo dešimtmečių nuosmu- 
kyje. Didele dalimi pati EB koncepcija buvo ekonominė abstrakcija. 
Austrijos— Vengrijos imperijos likučių išpardaliojimas Pirmojo pasau- 
linio karo pabaigoje jau buvo atvedęs į anksčiau vieningos ekonomi- 
nės zonos padalijimą (Pollard, 1981). Ketvirtojo dešimtmečio protek- 
cionizmas dar labiau sugriovė Europos ekonominius ryšius. Šaltasis ka- 
ras ir ekonominis atsitvėrimas buvo tik dar vienas pavojingas žingsnis 
į Europos ekonominį pasidalijimą. Tai ypač jautėsi Vokietijos FR, kur 

dalis prieškarinio nacionalinio ūkio bei tokie tradiciniai prekybos part- 
neriai (pvz., Čekoslovakija) liko kitapus didžiosios politinės ir vis didė- 
jančios ekonominės takoskyros, vadinamos „geležinės uždangos“ vardu. 

Tam tikra prasme EB susikūrimas dar labiau padidino Europos 
susiskaldymą. Dėl įvairių priežasčių iš pradžių Bendrijoje buvo tik še- 
ši nariai (žr.: Blacksell, 1981). Austrija ir Suomija negalėjo stoti į Ben- 
driją dėl po Antrojo pasaulinio karo pasirašytų tarpvalstybinių sutar- 
čių; Ispanija ir Portugalija nebuvo įsileistos dėl autoritarinio valdymo; 
Švedija ir Šveicarija laikėsi neutralumo politikos. Didžioji Britanija 
nusigręžė nuo EB, įsitikinusi, kad būdama Sandraugos lydere. gali 
veikti kaip nepriklausoma supervalstybė. Todėl 1958 metais EB, pa- 
likdama už savo ribų daug didesnę už save kontinento dalį, apėmė tik 
nedidelį Vakarų Europos ekonominės ir politinės erdvės fragmentą. 

EB susikūrimas išardė daug Europos tradicinių ekonominių ry- 
šių ir suformavo naują kontinento ekonominę geografiją. Prekybos pa- 
sikeitimų ženklai buvo reikšmingi jau vien dėl to. kad anksčiau dau- 
gelis EB šalių turėjo glaudesnius ryšius su tomis šalimis, kurios ne- 
buvo Bendrijos narės, negu su būsimomis narėmis. Tai ypač pasaky- 
tina apie Vokietijos FR, kuri visoje Europos ekonomikoje, o ne tik 
šešeto Bendrijoje, vaidino svarbiausią vaidmenį. EB atsirado nauji pre- 
kybos ir investavimo modeliai. Jie turėjo didelę reikšmę visai Vaka- 
rų Europai. Dauguma likusių už EB ribų Vakarų Europos"šalių cko- 
nomikų ėmėsi savotiškos gudrybės ir susitelkė į Didžiosios Britani- 
jos vadovaujamą Europos laisvosios prekybos asociaciją (EFTA — Eu- 
ropean Free Trade Association). Tačiau Didžiosios Britanijos ekono- 
mika EB valstybių kapitalo kaupimo, dinamiško augimo ir didėjan- 
čios įtakos akivaizdoje nebuvo pakankamai stipri paremti šią grupę. 
Todėl nenuostabu, kad EFTA orientacija tik į Didžiąją Britaniją ne- 
buvo ilgalaikė. 1973 metų sausio mėnesį trys EFTA nariai paliko šią 
organizaciją ir įstojo į EB (žr. 1.1 pav.). Kai 1974—1975 metais Grai- 
kija, Ispanija ir Portugalija atsikratė diktatoriškų vyriausybių, neliko 
jokių klausimų, į kurią Europos organizaciją stoti. Nuo tada EB plė- 
tėsi visą devintą dešimtmetį (žr. 1.1 pav.). 

Devintojo dešimtmečio viduryje EB šalyse su 9064 Vakarų Euro- 
pos gyventojų buvo gaminama 887 bendrojo vidinio produkto (BVP). 
Todėl, kai galų gale Bendrija atsikratė neryžtingumo ir 1992 metais 
pričmė vieningosios rinkos programą, o 1986 metais valstybės-narės 

pasirašė Vieningą Europos aktą, permainų procesai visame Vakarų 
Europos subkontinente įgavo naują postūmį. Taip EFTA grupė buvo 
paskatinta pradėti derybas dėl „Europos ekonominės erdvės“ sukū- 
rimo. Tai reikštų, kad muitų sąjunga ir bendroji rinka faktiškai ap- 
imtų jau visą Vakarų Europą. Tačiau 1990 metais prasidėję reikšmingi 
įvykiai Rytų Europoje stelbė netgi 1992 metų programą. Šiame re- 
gione prasidėjo demokratinės reformos. Jas lydėjo poslinkiai privati- 
zacijos ir laisvosios rinkos link. Reikšminga, kad ekonominiame ir po- 
litiniame Vakarų ir Rytų dialoge svarbiausias vaidmuo teko būtent 
EB. Tam tikrais aspektais jos naujasis santykis su Rytų Europa ir įsi- 
pareigojimai regiono ekonomikos atkūrimui buvo panašūs į tą vaid- 
menį, kurį po 1945 metų Vakarų Europoje atliko JAV ir Marshallo 
pagalbos (Marshall Aid) planas. Tai, ko gero, tiksliausias EB vaidmens 
ne tik Europos, bet ir pasaulio politikos arenoje apibūdinimas. Iški- 
lus Rytų — Vakarų prekybos kliūtims ir esant investavimo sumaiščiai, 
EB vėl teko atlikti pagrindinį vaidmenį, teikiant naują pavidalą Eu- 
ropos politinei ir ekonominei geografijai. Ryškiausias pavyzdys — tai 
po Vokietijos susivienijimo 1990 metų spalio mėnesį įgyvendintas labai 
efektyvus ketvirtasis EB pagausinimas (1.1 pav.). 


PASAULIO KONTEKSTAS 


EB buvo įkurta, kada Vakarų Europa šeštame ir septintame dešimt- 
mečiuose buvo pasiekusi iki pat šiol nepralenktų plėtotės tempų. Apie 
1950 metus daugelis būsimų EB narių jau buvo pasiekę prieškarinį 
gamybos ir investavimo lygį. Kai 1957 metais buvo pasirašyta Romos 
sutartis, jau beveik dešimtmetį Vakarų Europos šalys jautė spartaus 
augimo ir didėjančio eksporto į kitas Europos ir pasaulio šalis re- 
zultatus. Iš tikro šeštojo dešimtmečio pabaigoje Vakarų Europos pre- 
kybos deficitas su JAV palengva virto struktūriniu pertekliumi. Po to 
sekęs septintas dešimtmetis — smarkios pasaulinės ekonominės eks- 
pansijos laikmetis — sudarė išimtinai palankias sąlygas kurtis Ben- 
drijai, jos institucijoms ir politikai. 

Didėjanti pasaulio valstybių tarpusavio ekonominė priklausomy- 
bė — tai kitas pokarinio laikotarpio bruožas. Tai buvo labai palanki 
Bendrijai aplinkybė ypač per pirmuosius penkiolika jos egzistavimo 

metų, bet vėliau tai taip pat reiškė, kad Bendrija negalėjo išvengti 
aštuntojo ir devintojo dešimtmečio pasaulinių krizių padarinių. Pa- 
čios EB augimas prisidėjo prie krizinės situacijos atsiradimo, nes jos 
struktūrinis prekybos perteklius buvo vienas iš svarbiausių faktorių, 
lėmusių JAV ekonominės hegemonijos silpnėjimą. Savo ruožtu sąly- 
giškas JAV silpnėjimas atvedė prie piniginės sistemos suirimo, 0 šis 
savo ruožtu toliau žlugdė prekybą ir investicijas. Žinoma, buvo ir kitų 
priežasčių aštuntojo ir devintojo dešimtmečių pasaulinėms ekonomi- 
nėms krizėms. Tai pirmiausia Japonijos ir naujųjų industrinių valsty- 
bių konkurencija, sukėlusi perprodukcijos krizę tuo metu, kai (1973— 
1974 ir 1979 metais) Vakarų ekonomiką slėgė naftos kainų pasikei- 
timo sukeltas šokas (Williams, 1987). 

Kad ir kokios buvo pasaulinės krizės priežastys, ekonominės tar- 
pusavio priklausomybės sistema reiškė, kad EB negalėjo išvengti kri- 
zės padarinių. Ir iš tikro devintame dešimtmetyje sulėtėjusi plėtotė, 
infliacija ir didelis nedarbas pakenkė labiau EB negu jos pagrindi- 
niams varžovams — JAV ir Japonijai. Be to, devinto dešimtmečio pra- 
džioje paaiškėjo, kad EB daugelyje svarbiausių ekonominių sektorių 
(ypač tuose, kuriems buvo reikalingos pažangiosios technologijos) ne- 
pajėgia varžytis pasauliniu mastu. Netgi Vokietijos FR, tapusi domi- 
nuojančia ekonomine jėga, nepajėgė varžytis su Japonijos ir JAV tran- 
snacionalinėmis kompanijomis tokiose strateginėse gamybos srityse kaip 
kompiuteriai, plataus vartojimo elektroninės prekės, robotų gamyba. 
Ir EB, ir jos atskiros šalys dažnai bandė atsakyti į šį iššūkį, griebda- 
mosios protekcionizmo. Tačiau pasaulinės tarpusavio priklausomybės 
prigimtis, besireiškianti pasaulinių prekybos karų grėsme bei Ameri- 
kos ir Japonijos transnacionalinių kompanijų veikla EB viduje labai 
ribojo protekcionizmo panaudojimo galimybes. Būtinybė ieškoti pozi- 
tyvesnio politinio sprendimo savo ruožtu skatino ir EB technologinės 
politikos evoliuciją. Ne mažiau svarbu buvo imtis ir EB biudžeto re- 
formos bei mažinti išlaidas BŽŪP — bendrai žemės ūkio politikai, 
siekiant sutaupyti resursų kitiems politikos tikslams. Bet svarbiausia 
buvo tai, kad suvokus tolesnį EB nepajėgumą konkuruoti pasaulinėje 
ekonominėje sistemoje, buvo sukurta tokia politinių ir ekonominių 
įėžų sąveika, kuri atvėrė kelią 1992 metų vieningosios rinkos progra- 
mai. Todėl iš tiesų galima sutikti su Rosso (1991, 49) teiginiu, kad EB 
„yra gabių politikų suręsta konstrukcija iš kapitalizmo krizės paga- 
mintos medžiagos“. 

Globalinės pasaulio politinės sistemos formavimasis irgi pastebi- 
mai paveikė EB. Antai dviejų supervalstybių — JAV ir TSRS — glo- 
balinė konkurencija atsispindėjo ir Europos padalijime į Rytus ir Va- 
karus. Pokarinei politinei Europos raidai lemiamą įtaką darė geleži- 
nė uždanga. Abipus geležinės uždangos, išskyrus Suomiją ir Jugosla- 
viją (žr.: Blacksell, 1981), didžioji dalis Vakarų ir Rytų Europos su- 
sijungė į priešiškus karinius blokus — NATO ir Varšuvos paktą. Nors 
tai iš esmės buvo politinis ir karinis pasidalijimas, jis taip pat turėjo 
ir ekonominę reikšmę. Pavyzdžiui, devintojo dešimtmečio pabaigoje 
Bendrijos šalių prekyba su Rytų Europos šalimis sudarė tik 52. Iš 
dalies tai lėmė tradicinių prekybos krypčių pasikeitimas, nulemtas EB 
Vakarų Europoje ir ESPT Rytų Europoje susikūrimo. Tačiau daug 
svarbesni buvo esminiai sunkumai nustatant prekybinius ryšius tarp 
rinkos ir centralizuotų ekonomikų. 

Politinis Europos padalijimas taip pat turėjo įtakos narystei Ben- 
drijoje. Savo kilme Bendrija buvo laikoma svarbiu ekonominiu ir po- 
litiniu JAV sąjungininku. Nors vėliau ir kilo ekonominis konfliktas 
tarp šių dviejų prekybinių blokų, Didžiosios Britanijos įstojimas į Ben- 
driją aštuntojo dešimtmečio pradžioje reiškė, kad politiniai JAV ir 
Bendrijos ryšiai toliau tvirtėja. Todėl tos Vakarų Europos šalys, ku- 
rios pasirinko neutralitetą ar buvo priverstos likti neutralios, tokios 
kaip Švedija, Šveicarija, Suomija ir Austrija, negalėjo tikėtis tapti EB 
narėmis. Tačiau Rytų — Vakarų santykių pagerėjimas devintojo dešimt- 
mečio pabaigoje ir 1989—1990 metų politinės revoliucijos Rytų Eu- 
ropoje iš esmės pakeitė tarptautinę politinę situaciją ir sudarė šąly- 
gas peržiūrėti iki tol vyravusią neutraliteto sampratą. 

EB paprastai suvokiama ir kaip politinis, ir kaip ekonominis vie- 
netas, vis dėlto ji visada buvo daug aktyvesnė tarptautinėje ekono- 
mikoje, o ne tarptautinėje politikoje. Vakarų Europos politinė įtaka 
reiškėsi labiau ne per Bendrijos, o per atskirų svarbesnių valstybių, 
pavyzdžiui, Prancūzijos ir Didžiosios Britanijos, kaip nuolatinių Jung- 
tinių Tautų Saugumo tarybos narių, politiką. Vieningą Vakarų Euro- 
pos užsienio politiką labiausiai reprezentavo NATO, tačiau ir čia svar- 
biausias žodis vis dėlto priklausė JAV. Taigi iki pat šių dienų EB tu- 
ri ribotą įtaką užsienio politikoje. Bet padėtis pamažu keičiasi. Dau- 
geliu klausimų, kaip antai Pietų Afrikos ar Artimųjų Rytų proble- 
mos, EB valstybės nariai stengėsi laikytis bendros užsienio politikos. 

Nuveikta buvo nedaug, vis dėlto 1970 metų Liuksemburgo raportas, 
paskelbęs EPB — Europos politinį bendradarbiavimą, yra pakanka- 
mai reikšmingas. Devinto ir dešimto dešimtmečių bandymai pasiekti 
didesnės politinės vienybės skatino ir EB, kaip svarbaus tarptautinės 
politikos faktoriaus, evoliuciją. Šį procesą skatino dar ir tai, kad Ben- 
drija tapo kone svarbiausiu naujosios Europos politinio ir ekonominio 
pertvarkymo, prasidėjusio po Rytų Europos atsivėrimo 1989—1990 me- 
tais, veiksniu. Pavyzdžiui, EB yra Europos atkūrimo ir plėtojimo banko 
veiklos koordinatorė. Antra vertus, Jugoslavijos krizės istorija patei- 
kė skaudžią pamoką apie EB užsienio politikos akcijų galimybių ri- 
botumą. 


INTEGRACIJA IR PRIEŠTARAVIMAI 


Per sąlygiškai trumpą egzistavimą — tik šiek tiek daugiau negu tris- 
dešimt metų — EB pasiekė tam tikrų žymių laimėjimų. Atskirose sri- 
tyse buvo suformuota bendra politika, įgyvendinta tiesioginių Euro- 
pos parlamento rinkimų sistema, nuolat augo ekonomika. Be to, EB 
buvo pripažinta svarbia ekonomine jėga ne tik Europoje, bet ir pa- 
saulyje. Tai, be abejonės, pasakytina apie ekonominius ryšius, nes EB 
perėmė daugelį anksčiau atskiroms valstybėms būdingų funkcijų, to- 
kių kaip derybos dėl Visuotinės sutarties dėl prekybos ir tarifų 
(GATT — General Agreement on Trade and Tariffs). Kuo toliau, tuo 
tai labiau tinka ir politiniams santykiams, nes EB siekia palengva for- 
muoti bendrą užsienio politiką ir įgyvendinti Europos politinį ben- 
dradarbiavimą. Tačiau, nežiūrint į šiuos reikšmingus laimėjimus, EB 
raidoje buvo iškilę keletas vidinių ir išorinių krizių. Ir EB instituci- 
jose, ir politikoje yra daug vidinių prieštaravimų, kurie nuolat kliu- 
do tolesnei plėtotei. 

Pirmas ir daugeliu požiūrių svarbiausias prieštaravimas slypi EB 
institucijose, jų valdymo sistemoje. Nors EB politinė sąranga ir uni- 
kali, iš esmės tai yra tarpvyriausybinio bendradarbiavimo (intergovern- 
mentalism) forma. Valdžios įgaliojimai yra padalinti tarp trijų insti- 
tucijų: Europos komisijos, Ministrų tarybos (nacionalinių vyriausybių 
vadovai) ir Europos parlamento. Valdžių pusiausvyra per tam tikrą 
laiką kito, bet galų gale didžioji jos dalis tenka Ministrų tarybai, o 

Komisijos vaidmuo antrinis. Komisija inicijuoja politiką ir gali mesti 
iššūkį atskirų valstybių veiksmams, paduodama, jei reikia, jas į EB 
teismą, bet jos veiksmai ir finansai galiausiai priklauso nuo Ministrų 
tarybos pritarimo. Dar mažesnę svarbą turi Europos parlamentas; jo 
vienintelė reali valdžios prerogatyva — biudžeto tvirtinimas. Parla- 
mento reikšmę žymiai padidino 1986 metų Vieningas Europos ak- 
tas, bet ir dabar jo galioje yra tik teisė atidėti įstatymų priėmimą arba 
reikalauti vieningo balsavimo Ministrų taryboje tam, kad būtų gali- 
ma atmesti neigiamą paties parlamento nusistatymą. 

1966 metais Liuksemburge buvo pasiektas kompromisas ir įtvir- 
tinta vieningo balsavimo būtinybė. Tai suteikė papildomo politinio svorio 
Ministrų tarybai. Dėl to kilo daug papildomų problemų, nes EB, iš 
esmės būdama ekonominė institucija, daugiausia sprendžia išteklių skirs- 
tymo klausimus. Tuo tarpu Liuksemburgo kompromisas sudarė prie- 
laidas EB tenkinti visų ją sudarančių šalių nacionalines aspiracijas. 
Sprendimų priėmimą dar labiau pasunkino aštuntame ir devintame 
dešimtmečiuose įvykęs Bendrijos pagausėjimas nuo šešių iki dvylikos 
narių bei nacionalinių ir atskirų sektorių poreikių kontekste vis la- 
biau pasireiškiantis resursų stygius. Ne mažiau šiuo laikotarpiu visiems 
bandymams plėtoti integraciją ir bendrąją politiką atskirose srityse truk- 
dė ir nesėkmės, tenkinant Didžiosios Britanijos reikalavimus, kuriais 
buvo siekiama biudžeto nuolaidų bei bendrosios žemės ūkio politikos 
reformavimo. Tai ryškiai atskleidė, koks yra ribotas tarpvyriausybinis 
bendradarbiavimas (intergovernmentalism), kai sprendimo galią turi ne 
vieningas federacinis organas, o visų Bendrijos valstybių vyriausybės. 
Todėl devintojo dešimtmečio pradžioje buvo priimta labai mažai nu- 
tarimų. Sutarimą pasiekti pavykdavo tik tada, jeigu valstybių-narių va- 
dovai ryždavosi daryti nedideles nuolaidas. 1986 metų Vieningas Eu- 
ropos aktas visiškai nepanaikino, bet gerokai susilpnino šį nutarimų 
priėmimo proceso stingulį. Tačiau ir vėliau EB neperžengė tarpvy- 
riausybinio bendradarbiavimo (intergovernmentalism) ribų. Nors kai ku- 
rios valstybės-narės ir siekė, deja, taip ir nepajėgė įgyvendinti politi- 
nės sąjungos ar pritaikyti EB reikalų tvarkymui federacinio modelio 
(federalism). Antra vertus, Vieningame Europos akte buvo užprogra- 
muota strategija, kuri vėliau buvo praminta simboliniu Delors'o „ru- 
siškosios matrioškos (Russian doll)“ vardu. Šioje strategijoje kaip tik 
ir slypėjo tolesnės ekonominės, valiutinės ir politinės integracijos užuo- 
mazgos, vėliau subrandinusios Mastrichto sutartį. 

Kitas prieštaravimų kamuolys EB slypi pusiausvyros tarp plėto- 
tės užtikrinimo ir resursų perskirstymo paieškose. Romos sutartyje ne- 
buvo pabrėžtas būtinumas mažinti didelius raidos netolygumus Ben- 
drijoje, bet praktiškai jos politika yra orientuota į ekonominės plė- 
totės skatinimą. Dėl to ir egzistuoja daug reikšmingų prieštaravimų 
tarp skirtingų Bendrijos tikslų ir atskirose srityse vykdomos politikos: 


Monopolinis kapitalas. Vieningos rinkos susikūrimas yra palankus 
stambiam kapitalui. Tačiau tai gali sudaryti sąlygas įsigalėti ne- 
daugelio kapitalų ar netgi monopolijų dominavimui, 0 tai, Žžino- 
ma, prieštarauja EB deklaruotam tikslui skatinti konkurenciją. 
Socialinė nelygybė. EB ekonominę plėtotę lydėjo nepaliaujama ar 
net didėjanti socialinė nelygybė. Ši tendencija kapitalistinei visuo- 
menei būdinga, todėl EB dar mažiau negu nacionalinė vyriausy- 
bė gali esmingai ją švelninti. Svarbiausiu EB atsaku į egzistuo- 
jantį skurdą tapo Socialinis fondas. Jis skiria pagalbą labiausiai 
nuskriaustoms socialinėms grupėms, tokioms kaip migrantai, ilgą 
laiką nerandantys darbo, ar asmenys, turintys fizinių bei psichi- 
nių sutrikimų. 

Regioninė nelygybė. Regioninė nelygybė egzistuoja EB nuo pat jos 
įsikūrimo. Po to sekęs Bendrijos narių gausėjimas tokią nelygybę 
tik padidino. Sukurtas Europos regioninio plėtojimo fondas tu- 
rėjo siekti sumažinti šią gyvenimo vietos nulemtą nelygybę, tačiau 
rezultatai buvo menki, nes ir regioninę nelygybę lemia kapitalis- 
tinės ekonomikos ypatybės. Faktiškai regioninę nelygybę gimdo 
nuolatinis poreikis kaupti kapitalą. 

Aplinkos apsauga. Vienpusiškas ekonominių tikslų siekimas neiš- 
vengiamai sukelia konfliktą tarp EB veiklos ir gamtosauginių tiks- 
lų. Labai daug gamtos apsaugos problemų yra tarptautinio po- 
būdžio, todėl šioje srityje potencialiai svarbus vaidmuo tenka EB. 
Tačiau šioje, kaip ir kitose politikos srityse, Europos Bendriją ri- 
boja būtinybė derinti atskirų ekonomikos sektorių interesus. Pa- 
galiau ją vėlgi varžo tarpvyriausybinio bendradarbiavimo mode- 
lio (intergovernmentalism) sąlygotos sprendimų priėmimo formos. 
Šiaurės—Pietų priešprieša. Kaip viena iš trijų didžiausių ekonominių 
jėgų bei kaip istorinis XIX ir XX amžių imperializmo centras, 
EB turi įsipareigojimų Trečiajam pasauliui. Prekybos srityje ji siekė 


36 Augimas, globalinė tarpusavio priklausomybė ir prieštaravimai 


įforminti tuos ryšius vadinamosiomis Lomės konvencijomis. Tačiau 
iki šiol nėra pašalinti prieštaravimai tarp Trečiojo pasaulio šalių 
prekybinių bei pagalbos gavimo interesų ir EB valstybių-narių eko- 
nominių interesų, taip pat tarp pastarųjų vidaus politikos tikslų 
bei pabėgėlių ir darbininkų migrantų poreikių. 


Visus šiuos prieštaravimus gali didinti 1992 metų vieningosios rinkos 
programa, kurioje akcentuojamas rinkos plėtimas, našumas ir konku- 
rencija. Be to, EB pajėgumą atsakyti į šiuos iššūkius lemia būtinybė 
ir toliau konkuruoti su JAV bei Japonija. Kitaip tariant, kol EB iš 
esmės lieka privataus kapitalo šalininkė ir kol ji yra įjungta į pasau- 
linės ekonomikos ir tarpusavio priklausomybės sistemą, tol jos gali- 
mybės vykdyti perskirstymo politiką bei taikyti kapitalo veiklos su- 
varžymus yra labai ribotos. Šią situaciją dar labiau komplikuoja skir- 
tingi valstybių-narių interesai bei jų pastangos pajungti savo indivi- 
dualiems interesams EB vykdomą politiką. Pavyzdžiui, pietinės ir šiau- 
rinės valstybės-narės vaidina skirtingą vaidmenį tarptautiniame dar- 
bo pasidalijime tiek Europos, tiek pasaulio mastu. Tikėtina, kad jų 
prioritetai visame socialinių, ekonominių ir gamtos apsaugos politi- 
kos problemų spektre yra labai skirtingi. Tuo tarpu bendroje EB po- 
litikoje tenka kreipti dėmesį ne tik į skirtybes, bet ir siekti formu- 
luoti pačios Bendrijos, kaip visumos, interesus. 


2 skyrius 
Prisikėlimas iš pelenų: 
Europos Bendrijos susikūrimas 


EUROPA GRIUVĖSIUOSE 


Europai tarpukario metai buvo sunkūs. Pagal taikos sutartį, pasira- 
šytą Pirmojo pasaulinio karo pabaigoje, buvo perdalintos Austrijos— 
Vengrijos imperijos liekanos, o tai sukėlė didelius ekonominius sun- 
kumus. Anksčiau buvusias gerai integruotas pramonės šakas suskai- 
dė valstybių sienos, nes Europos politinis žemėlapis buvo perbraižy- 
tas (žr. 2.1 pav.). 

Pavyzdžiui, tekstilės pramonę su verpimo staklėmis ir audimo ga- 
myklomis gabalais pasidalijo Austrija ir Čekoslovakija. Panašią įtaką 
naujoji politinė geografija padarė Vokietijai. Ypač tai liečia sunkio- 
sios pramonės perdislokaciją, kai Prancūzijai buvo perduotos Lota- 
ringijos geležies rūdos kasyklos. Šiuos Europai būdingus sunkumus 
papildė pasaulinė ketvirtojo dešimtmečio ekonominė krizė. Susidū- 
rusios Su pasauline perprodukcijos krize ir didėjančia bedarbyste, eko- 
nomiškai turtingos šalys griebėsi protekcionizmo ir ilgainiui tik pa- 
didino kai kuriuos į eksportą orientuotų privataus kapitalo sektorių 
sunkumus. 

Ketvirtojo dešimtmečio pabaigoje svarbus Europos ekonominio pa- 
kilimo elementas buvo remilitarizacija, kaip atsakas į gresiantį Tre- 
čiojo reicho ekspansionizmą. Tačiau ilgainiui Antrasis pasaulinis ka- 
ras tapo ekonomine katastrofa didžiajai Europos daliai. Jos masto ne- 
galima tiksliai apibrėžti, tačiau keletas rodiklių rodo ekonominės žalos 
dydį. Vyko ekstensyvus pagrindinio kapitalo atsargų naikinimas, ku- 
ris Prancūzijoje ir Nyderlanduose buvo įvertintas grynojo pelno mažėji- 
mu 6—9“6 (Aldcrotft, 1980) Tai didelė priešprieša netgi saikingam 

kaupimo didėjimui, kurio buvo galima tikėtis kitu laiku. Grynosios 
industrinio kapitalo atsargos iš esmės liko nepasikeitusios, nors ga- 
myba augo ir labai netolygiai, o plataus vartojimo prekių gamybos 
sąskaita ėmė plėstis tik su karu susiję sektoriai. Didelė žala buvo pa- 
daryta transporto kapitalui, nes buvo sugriauta geležinkelių sistema 
ir sunaikinta 6074 Europos prekybos laivyno. Daugelyje sričių, išsky- 
rus tas, kurios buvo tiesiogiai susijusios su karu (ryšiai, elektronika, 
aviacija), sustojo moksliniai tyrimai bei jų taikymas gamyboje. Todėl 
apie 1945 metus žymiai padidėjo technologinis atotrūkis tarp JAV ir 
Europos. Galų gale per karą Žuvo apie 20 milijonų Žmonių, o tai, 
kalbant ekonomine kalba, reiškė didžiulį kvalifikuotos darbo jėgos nu- 
ostolį. Tik neutraliosios Portugalija, Švedija ir Šveicarija išvengė blo- 
giausio — karo meto sugriovimų ir ūkio suardymo. 

Tolesnis ekonomikos irimas laukė Europos. pasibaigus Antrajam pa- 
sauliniam karui. Visų pirma prasidėjo šaltasis karas, ir Europa buvo pa- 
dalinta. Skaudžiausiai tai paveikė Vokietiją, kurios didelės iki 1935 metų 
valdytos teritorijos dingo už geležinės uždangos ir atsidūrė Lenkijos 
teritorijoje bei Sovietų valdomoje Vokietijos zonoje (žr. 2.1 pav.). Tai 
padarė žalą darbo ir gaminių rinkoms, nes kai kurių didelių Vokic- 
tijos gamyklų kompleksai buvo tikra ta žodžio prasme suardyti. Be 
to, tuoj pat po karo subyrėjo ir Šiaurės Europos šalių kolonijinės im- 
perijos. Afrikos, Karibų jūros. Indijos subkontinento ir Tolimųjų Ry- 
tų dekolonizacija atėmė iš Didžiosios Britanijos, Prancūzijos ir Ny- 
derlandų apsaugotas rinkas ir žaliavų šaltinius kolonijose. Ryškiau- 
sias šio proceso požymis — tai 1945—1965 metų laikotarpyje naujų 
57 nepriklausomų valstybių susikūrimas. Jų jeigu ne ekonominė, tai 
bent formali priklausomybė nuo Vakarų Europos tapo daug mažes- 
nė, palyginti su ankstesniuoju kolonijiniu statusu. Tačiau nors 1945 me- 
tais Europa ir buvo sugriauta, atsigavo stebėtinai greitai. 


EUROPA IR NAUJOJI TARPTAUTINĖ 
EKONOMINE TVARKA 


Vakarų Europa sugebėjo greitai pakilti po Antrojo pasaulinio karo 
sukeltos ekonominės katastrofos, nes jai daug padėjo Amerikos he- 
gemonija grindžiama naujoji pasaulinė ekonominė tvarka, prekvbos 
liberalizacija, sukurtoji stabili daugiašakė valiutų mainų sistema. taip 

2.1 pav. Europa 1914, 1918 ir 1945 metais 


JAV hegemonijoje. Ji iš dalies 
susidarė dėl Europos ekonominio silpnumo, nes JAV galėjo skleisti savo 


pat pagalba pagal Marshallo planą. Vakarų Europos pakilimo prie- 

40 Prisikėlimas iš pelenų: Europos Bendrijos susikūrimas 


santykiškai pažangesnę ekonomiką. Be to, Amerikos ekonomika bu- 
vo labai pasipelniusi iš Antrojo pasaulinio karo, jau nekalbant apie 
tai, kad jai neteko patirti tų sugriovimų, kurie teko Europai. Svar- 
biausi JAV įgyti privalumai buvo sukauptieji aukso rezervai (nes eu- 
ropiečiai pirko karo reikmenis), galimybės veržtis į Trečiojo pasaulio 
rinkas, kurias anksčiau valdė Europos bendrovės, padidėjęs techno- 
loginis pranašumas bei karo metu vykęs ekonominis augimas (Wil- 
liams, 1987, chapter One). 

Dominuojanti Amerikos ekonomika užtikrino jai lyderio vietą, bū- 
tiną apsisaugoti nuo tokių trečiojo ir ketvirtojo dešimtmečių bėdų kaip 
protekcionizmas ir pasaulinis ekonominis nuosmukis arba bent atito- 
linti jų poveikį. 1945 metų Breton Vudse (Bretton Woods) sudaryti 
susitarimai leido atlikti svarbiausią tarptautinę piniginę reformą — 
doleris ir svaras sterlingų tapo rezervinėmis valiutomis, o pirmasis dar 
įgijo ir fiksuotą keitimo į auksą tarifą. Dėl to susidarė sąlygos atsi- 
rasti stabiliai valiutos keitimo sistemai. Ji leido greitai grįžti prie dau- 
viašalių atsiskaitymų, kaip tarptautinės prekybos pagrindo. Kartu vy- 
ko prekybos liberalizavimo reformos, dažniausiai naudojantis Visuo- 
tine sutartimi dėl prekybos ir tarifų (GATT). Nuo 1947 metų įvykę 
keli derybų raundai užtikrino žymią prekybos liberalizaciją. Tačiau jie, 
be abejo, nepašalino visų ginčų dėl prekybos. Tai rodo, pavyzdžiui, 
devintame dešimtmetyje vykęs „makaronų“ karas tarp JAV ir Europos 
Bendrijos — jos tik suteikė rėmus tolesnei Vakarų Europos ekono- 
mikų internacionalizacijai. Pagrindinis derybų dėl GATT trūkumas — 
tai dėmesys pramonės produkcijai ir faktiškas žemės ūkio bei paslau- 
gų ignoravimas. 

Nors ir buvo sukurti naujos pasaulinės (taip pat ir Europos) eko- 
nomikos rėmai, pasaulio ekonomika 1945—1949 metais gaivelėjosi lė- 
tai. Taip atsitiko dėl daugelio priežasčių. Svaras sterlingų buvo per 
daug silpnas, kad galėtų atlikti tarptautinės rezervinės valiutos funk- 
cijas, dėl to kilo destabilizacinė 1947 metų sterlingo krizė. Daug svar- 
biau buvo tai, kad Vokietijos ekonomika (svarbiausia Europos eko- 
nomika) sveiko lėtai, nes buvo prislėgta reparacijų mokėjimo karo me- 
to priešininkams. Galų gale buvo ypač sunki 1947 metų žiema ir jos 
metu labai jautėsi energijos stoka. Praėjus trejiems metams po karo, 
kapitalo kaupimas Vakarų Europoje vis dar tik bandė atsinaujinti. 

Amerikos atsakas į šiuos ekonominius sunkumus Vakarų Europoje 
ir į pastebimą paramos Vakarų Europos komunistams didėjimą buvo 
Marshallo ekonomikos atgaivinimo paramos programa (Marshall Aid 

Economic Recovery Programme). Tai simbolizavo aukštą tarpusavio pri- 
klausomybės laipsnį pasaulinėje ekonomikoje. Amerikos ekonominei 
ekspansijai trukdė Europos ekonominė stagnacija. JAV viešpatavo pre- 
kyboje su Europa, o ji savo ruožtu jautė dolerio stoką ir struktūrinius 
varžtus, neleidžiančius didėti Amerikos prekių paklausai. Maršalo pa- 
galbos programa buvo siekiama ištrūkti iš šio užburto rato, suteikiant 
Europai 13 milijardų dolerių dotacijų arba palankių paskolų. Trys ket- 
virčiai šios sumos buvo suteikta penkioms šalims — Prancūzijai, Itali- 
jai, Nyderlandams, Vakarų Vokietijai ir Didžiajai Britanijai. Pirmos ke- 
turios iš jų vėliau ir sudarė Europos Bendrijos branduolį. Tai kaip tik 
iliustruoja labai svarbų JAV vaidmenį kuriantis EB. Per trumpą laiką 
Maršalo programa padėjo Vakarų Europai susimokėti už būtiną žalia- 
vų ir technologijos importą, tačiau perspektyvoje ji skatino pritarti pre- 
kybos liberalizavimui ir daugiašaliams prekybiniams atsiskaitymams. 
Apie 1949 metus Europos atsigavimas atrodė įvykęs faktas, ir iš 
tikro dvidešimtį metų ekonomikos augimo tempai buvo stabiliai di- 
deli. Tai lėmė sudėtingi veiksniai, taip pat ekonominės veiklos inter- 
nacionalizacija GATT Breton Vudso susitarimų rėmuose. Be to, šeš- 
tas ir septintas dešimtmečiai pasižymėjo didele prekių paklausa. Ją 
iš pradžių skatino pokarinė rekonstrukcija, o po to ilgalaikio vartoji- 
mo prekių bumas. O štai Žiūrint pasiūlos aspektu, susiklostė palan- 
kus derinys: didelis procentas investicijų, didelė technologinė pažan- 
ga tokiose pramonės šakose kaip elektronika ir naftos chemija bei 
didelė pigios darbo jėgos pasiūla. Šis ilgas ekonominio augimo peri- 
odas ir sudarė palankias sąlygas naujoms ekonominio ir politinio ben- 
dradarbiavimo formoms Vakarų Europoje atsirasti. Nors tai galų ga- 
le ir atvedė į Europos Bendrijos susiformavimą, vis dėlto, kaip ma- 
tysime kitame skyrelyje, šis rezultatas nebuvo neišvengiamas. 


EUROPOS INTEGRACIJOS PLANAS 


Pasibaigus Antrajam pasauliniam karui, daug kur Europoje vyra- 
vo palanki atmosfera kurtis naujų formų politinėms asociacijoms. 
Kai kam jos buvo gynybinė priemonė sumažinti galimybes ateity- 
je kilti Europoje dideliems karams. Tačiau tokiems idealistams 
politikoje kaip Spinelli Italijoje ir Brugmansas Nyderlanduose euro- 
pietiškas federalizmas buvo savaime pozityvus tikslas. Kad prasi- 

dėjo debatai dėl Europos Sąjungos reikalingumo ir įmanomumo, 
matyti iš kai kurių paminėtų kalbų ir knygų. Žymiausią tokią 
kalbą pasakė vienas iš pragmatiškiausių valstybės veikėjų Wins- 
tonas Churchillis. 1946 metų rugsėjo mėnesį Ciuriche jis apeliavo 
į naują bendradarbiavimo dvasią Europoje: 


Pirmasis žingsnis, atkuriant Europos šeimą, turi būti partnerystė tarp 
Vokietijos 1r Prancūzijos. Tik taip Prancūzija gali susigrąžinti moralinį 
viešpatavimą Europoje. Negali būti Europos atgimimo be dvasiškai stip- 
rios Prancūzijos ir dvasiškai stiprios Vokietijos... Šį neatidėliotiną už- 
davinį Prancūzija ir Vokietija privalo spręsti kartu. 


Kalboje yra du išskirtini bruožai. Pirmiausia joje taikliai nurody- 
tas lemiamas Prancūzijos ir Vokietijos santykių pobūdis. Tie santy- 
kiai vėliau sudarė vienijantį pagrindą Europos Bendrijos susikūrimui 
ir plėtotei. Antra, Churchillis naujoje Europos asociacijoje nematė vie- 
tos Didžiajai Britanijai. Jai jis numatė ypatingą nepriklausomą vaid- 
menį, kaip Britanijos tautų sandraugos lyderei ir kaip išskirtinei JAV 
sąjungininkei. Tokios Didžiosios Britanijos labiau globalistinės negu 
europietiškos aspiracijos neabejotinai paveikė tolesnę Europos Ben- 
drijos evoliuciją. 

Europos integracijos reikėjo ir žvelgiant pasaulinės politikos po- 
žiūriu. Nauja globalinė politinė ir karinė pusiausvyra tarp JAV ir TSRS 
tartum piršo pavienėms Europos šalims antrinį vaidmenį pasauliniuo- 
se reikaluose. Iš tikro, vėliau (1972 metais) Walteris Hallsteinas tvir- 
tino, kad didžioji Europos sąjunga buvo būtina, kad „padarytų galą 
tai demoralizuojančiai situacijai, kai Europa buvo palikta priimamų 
už jos ribų politinių sprendimų malonei“. Be to, šaltasis karas ir ge- 
ležinė uždanga, ypač 1950 metų birželio mėnesį prasidėjus Korėjos 
karui, apibrėžė Vakarų Europą kaip savitą politinį vienetą. Ši politi- 
nės galios eksternalizacija ir iškėlė integracijos būtinybę, o geležinė 
uždanga paskatino to reikalo nebeatidėlioti. Argumentai už naujas Eu- 
ropos vienijimosi formas buvo tiek ekonominiai, tiek politiniai. Vo- 
kietijos ekonomika, be abejo, buvo svarbiausia Europoje ir Europos 
rekonstrukcijoje turėjo būti kertiniu akmeniu. 


Kilo klausimas, kaip atkurti Vokietiją, kad jos ekonomika galėtų įnešti 
indėlį į visos Europos atgimimą, bet neleisti jai vėl įgyti tokios galios, 
kuri pajėgtų sukelti karinę grėsmę kaimynams. (Mowat, 1973, 74) 

Pirmas žingsnis buvo paprastas — jei Vokietija prisideda prie Eu- 
ropos atgimimo, ekonominio dinamizmo atkūrimo, reikėjo sustabdyti 
vokiečių gamyklų demontavimą. Iš pat pradžių JAV suprato, kad de- 
montavimo politika neatitinka laiko reikalavimų. Tačiau Didžiosios Bri- 
tanijos ir Prancūzijos politikai viešosios nuomonės spaudžiami nenorė- 
jo nieko imtis. Taigi demontavimas oficialiai buvo sustabdytas tik 1949 
metais. Tai buvo tik pirmas Vokietijos reintegracijos žingsnis. Daug svar- 
besni klausimai, kaip antai anglių ir plieno pramonės ateitis bei Saro 
srities anglių baseino likimas, dar liko neišspręsti. Pastarosios proble- 
mos ir tapo tuo kritiniu faktoriumi, nulėmusiu Europos žengimą integ- 
racijos keliu. 

Galima plačiau pakalbėti apie integracijos sąlygas, kurias nulė- 
mė Vakarų Europos vieta pasaulio ekonomikoje. Ne per seniausiai, 
1913 metais, Vakarų Europoje buvo gaminama apie pusę pasaulio pra- 
monės produkcijos, bet 1950 metais šis rodiklis nukrito iki ketvirčio. 
Buvo aišku, kad rodikliai atsiliko ir toliau atsiliks nuo dviejų super- 
valstybių — JAV ir TSRS. Regioninė ekonominė integracija teikė Va- 
karų Europai vieną iš realių galimybių pagerinti savo konkurentabi- 
lumą pasaulyje. Bendresnius ekonominius argumentus už integraciją 
glaustai yra išdėstę Dunningas ir Robsonas: 


Įveikti tokias struktūrinės rinkos deformacijas kaip tarifų sukeliamos 
kliūtys ir skatinti konkurenciją. 


Mažinti netobulumus užsienio prekių mainuose, kapitalo ir darbo jė- 
gos rinkose. 


Remti firmų produkcijos ir gamybos procesų specializaciją. 


Palengvinti politikos koordinaciją struktūrinio ir politinio tarpusavio pri- 
klausomumo sąlygomis. 


Didinti ekonominį ir strateginį pajėgumą, laikantis bendros politikos tre- 
čiųjų valstybių atžvilgiu. 


Plėsti rinką ir gerinti technologinį valstybių-narių pajėgumą. (Dunning 
and Robson, 1987, 105) 


Tą patį, nors ir politiškiau, jau 1945 metais teigė ir Jeanas 
Monnet: 

Europos valstybės yra per daug atsiribojusios, kad galėtų sudaryti gali- 
mybę savo tautoms klestėti dabartinėmis sąlygomis. Joms reikės dides- 
nių rinkų... Gerovė ir esminė socialinė pažanga bus sunkiai pasiekia- 
ma, kol Europos valstybės nesudarys federacijos ar „Europos vienovės“, 
įgalinančios jas tapti vientisu ekonominiu vienetu. (Commission of the 
European Communities, 1988a, 41) 


Tačiau ekonominė integracija gali vykti įvairiomis formomis. Viena 
iš tokių specifinių formų yra muitų sąjunga, ir būtent ją galų gale 
pasirinko Europos Bendrija. Muitų sąjungos teikiami pranašumai gali 
būti suskirstyti pagal jos statiškąsias ir dinamiškąsias pasekmes (žr.: 
Lintner, 1989b). Statiškosios pasekmės yra tokios, kurios, sukūrus są- 
jungą, atsiranda kartą ir visiems laikams. Jos apima prekiavimo gali- 
mybių išsiplėtimą (trade creation), nes sukuriamos sąlygos laisvai vi- 
daus prekybai, užtikrinančiai gamybos kaštų ekonomiją ir mažesnes 
kainas. Antra vertus, keičiasi nusistovėjusios prekybos kryptys (trade di- 
version), nes pradedama labiau prekiauti su sąjungos nariais, ir ma- 
žėja prekyba su kitomis šalimis. Kartu egzistuoja gana nepastovūs, bet 
potencialiai labai svarbūs dinamiškieji muitų sąjungos privalumai. Mui- 
tų sąjunga, skatindama gamybos augimą, kartu lemia ir didesnę vi- 
dinę bei išorinę gamybos kaštų ekonomiją, didina konkurenciją, ska- 
tina investavimą bei technologinį dinamizmą. Visi šie pranašumai buvo 
vertinami kaip potencialiai pasiekiami Europos valstybių asociacijai. 

Šeštajame dešimtmetyje Europos integraciją skatino labai svarbūs 
ekonominiai ir politiniai veiksniai. Kai kam svarbiausi buvo politiniai 
argumentai. Pavyzdžiui, 1961 metais EB Komisijos pirmininkas sakė 
(EEC Press Release, 22. May 1961), kad „mes iš viso nedalyvaujame 
versle — mes dalyvaujame politikoje“. Visiškai priešingai apie EB rašė 
Hollandas: 


Jos kūrėjai naudojosi vyraujančia ideologija, kuri buvo kartu ir ekono- 
minė, ir politinė... Iš esmės tai buvo liberalaus kapitalizmo ideologija, 
besiremianti prielaida, kad verslo savanaudiškumas gali būti pažabotas 
visuomenės naudai, liberalizuojant prekybą, kapitalo ir darbo rinkas. 
(Holland, 1980, 4) 


Šių tarpusavyje susijusių ekonominių ir politinių jėgų susijungi- 
mas ir turėjo padaryti neišvengiamą kokią nors Europos integracijos 

formų. Suvereni nacionalinė valstybė, atsiradusi Europoje XVIII-XIX 
amžiuose, atitiko industrinio kapitalizmo poreikius, bet šeštajame XX 
amžiaus dešimtmetyje tapo politine konstrukcija, neatitinkančia ka- 
pitalistinio kaupimo ir geopolitikos logikos. Europa įžengė į kritišką 
laikotarpį. 


KELIAS Į ROMOS SUTARTĮ 


Susidariusios būtinos sąlygos Europos integracijai vis dėlto buvo ne- 
pakankamos, kad neišvengiamai susiformuotų Europos Bendrija. Tai 
matyti ir iš atvedusių į Romos sutarties pasirašymą įvykių sekos. 


1947 


1948 


1949 


1951 


1952 


1953 


įkuriama Beniliukso muitų sąjunga (Belgija, Nyderlandai, Liuk- 
semburgas). Jungtinės Tautos įkuria Europos ekonominę ko- 
misiją. 

Didžioji Britanija, Prancūzija, Nyderlandai, Liuksemburgas ir Bel- 
gija įkuria Briuselio sutarties organizaciją, kaip savitarpio gyny- 
bos asociaciją. Skirstyti pagalbai, teikiamai pagal Maršalo planą, 
įkuriama Europos ekonominio bendradarbiavimo organizacija. 
pasirašoma NATO įkūrimo sutartis. Ją iš pradžių pasirašo de- 
šimt Vakarų Europos šalių, be to, JAV ir Kanada. 

Įkuriama Europos Taryba, kad galėtų „siekti didesnės vienybės 
tarp savo narių, apgindama ir realizuodama idealus ir princi- 
pus, kurie yra jų bendras paveldas, bei palengvintų jų ekono- 
minį ir socialinį progresą“. 

Belgija, Prancūzija, Vokietijos FR, Italija, Liuksemburgas ir Ny- 
derlandai pasirašė susitarimą įkurti EAPB — Europos anglių 
ir plieno bendriją. Ši sutartis apėmė ir pasienio regioną — El- 
zasą ir Lotaringiją. Ją tvirtai rėmė JAV, tikėdamosios padidin- 
ti Ruro anglių ir metalo gamybą, kas buvo labai aktualu, stip- 
rėjant globalinei įtampai dėl Korėjos karo. 

šeši EAPB nariai pasirašė sutartį įkurti Europos gynybos ben- 
driją, bet jos neratifikavo Prancūzija, todėl ji neįsigaliojo. 
Prancūzija atmetė pasiūlymą kurti Europos politinę bendriją. 
Pateiktas Beyeno raportas, kuriame atskleistas bendrosios rin- 
kos potencialas. Raportas buvo palankiai priimtas Europos an- 
glių ir plieno bendrijos šalių užsienio reikalų ministrų. 

1954 kaip Briuselio sutarties organizacijos papildymas, pasirašyta su- 
tartis įkurti Vakarų Europos sąjungą (Western European Union ). 
Buvo priimti du nauji nariai — Italija ir Vokietijos FR, ir tai 
lengvino pastarosioms spręsti priimtino ir naujo apsiginklavi- 
mo klausimus. 

1955 Mesinos konferencijoje svarstoma Europos integracijos ateitis. 
Didžiajai Britanijai šiame, Europos Bendrijos pamatus klojan- 
čiame, susitikime atstovaujama buvo labai menkai. 

1957 Kovo 25 dieną pasirašyta Romos sutartis, įkurianti Europos eko- 
nominę bendriją ir Europos atominės energijos bendriją (Eu- 
raton1). Ji įsigaliojo 1958 metų sausio 1 dieną. Sutartį pasirašė 
tos pačios šalys, kurios jau buvo įkūrusios EAPB. 


Išdėstytoje įvykių sekoje nebuvo neišvengiamo priežastingumo. Prie- 
šingai, šeštajame dešimtmetyje daugumos integracijos šalininkų mąstyme 
buvo aiškiai matomi du skirtingi tikslai — karinė arba gynybinė sajunga 
bei ekonominė sąjunga. Lemiamas įvykis sprendžiant, kuris iš šių tikslų 
turėtų būti pirminis, buvo EAPB sukūrimas 1951 metais. Tai buvo ide- 
alisto Monnet svajonių vaisius, kurį Prancūzijos ministrų kabinete pa- 
rėmė užsienio reikalų ministras Schumanas. Jis genialus buvo tuo, kad 
teikė naudą abiem kontinentinėm Europos valstybėm — Prancūzijai ir 
Vokietijos FR. Vokietijos kancleris Konradas Adenaueris suprato tai 
kaip lemiamą politinį ir ekonominį posūkį savo šaliai, atveriantį gali- 
mybes rekonstrukcijai, ekonominei ekspansijai, ir kaip priemonę suma- 
žinti priklausomybę nuo supervalstybių kontrolės. Prancūzijai tai teikė 
galimybę bendrai kontroliuoti išteklius, kilus bet kokiai naujai Vokie- 
tijos agresijai. 

EAPB įkūrimas buvo svarbus būsimajai EB dviem aspektais. Vi- 
sų pirma, nežiūrint pradinių sunkumų, EAPB kūrėsi veiksmingai ir 
parodė, kad ekonominė integracija įmanoma. Didele dalimi tai nu- 
lėmė ypač pragmatiškas Monnet ir Schumano požiūris, kad nedideli 
organizaciniai žingsniai turėjo duoti konkrečių rezultatų greičiau ne- 
gu radikalios, bet nepraktiškos idealistinės schemos. Paaiškėjo kelias, 
kuriuo reikia eiti į didesnę ekonominę integraciją. Antra, EAPB ad- 
ministravimui bei sprendimų priiminėjimui buvo įsteigta Taryba, Asam- 
blėja ir Teismas. Tai galiausiai turėjo būti modelis EB institucijoms 
ir parodyti, kad Vakarų Europoje tarpvyriausybinis bendradarbiavi- 
mas (intergovernmentalism) gali būti efektyvus. 

1954 metais buvo kitas lemiamas įvykis, kai Prancūzijos parlamen- 
tas neratifikavo pasiūlymo įkurti Europos armiją, taigi neleido įsteigti 
Europos gynybos bendrijos. Prancūzijos parlamentas, kuris ankstes- 
niais metais taip pat atmetė pasiūlymą įkurti Europos politinę ben- 
driją, dabar jau visai sužlugdė siekius sukurti nepriklausomą nuo JAV 
Europos gynybos sistemą. 1954 metais buvo įkurta Vakarų Europos 
sąjunga (Western European Union), bet tai buvo silpna organizacija. 
ir Europos gynyba tapo neatskiriamai susijusi su NATO, kur vyravo 
Amerika. Todėl gynyba nebuvo laikoma rimtu Europos integracijos 
pagrindu. 

Mesinos konferencijos metu Europos federalistams atrodė, kad 
ekonominė integracija yra vienintelis realistinis kelias į priekį. Ro- 
mos sutarties signatarų siekiai buvo nevieningi (Commission of the 
European Community, 1986b), bet buvo aišku, kad pritariama eko- 
nominei sąjungai. Vokietijai atsirado galimybės tolesnei politinei re- 
abilitacijai. Be to, jai daug reiškė prekybos augimo galimybių pa- 
trauklumas ir galimybė tapti pagrindiniu kapitalo kaupimo centru 
naujojoje Bendrijoje. Prancūzija taip pat suprato. kad būtinas poli- 
tinis susitaikymas, taip pat atsivėrė galimybės žemės ūkio produktų 
eksportui ir pramonės produkcijos augimo skatinimui. Ją taip pat 
traukė galimybė per Euratomą pasidalinti branduolinės energijos ty- 
rinėjimo išlaidas, ir siekis nutraukti Didžiosios Britanijos pirmavi- 
mą šioje srityje. Nyderlandai taip pat tikėjosi pasipelnyti iš Žemės 
ūkio produktų eksporto bei užtikrinti savo santykiškai nedidelės pra- 
monės augimą. Belgija, pramoninių prekių eksportuotoja, įžvelgė mui- 
tų sąjungoje žymius prekybos pranašumus. Juos įžvelgė ir nedidelė, 
bet jau tuomet atvira Liuksemburgo ekonomika. Pagaliau Italija pa- 
juto unikalias galimybes orientuotis į eksporto augimą ir gauti tam 
tikrą pagalbą labiau atsilikusiai pietinei šalies daliai — Mecodžior- 
no (Mezzogiorno). 

Pažymėtina, kad tarp Romos sutarties signatarų nebuvo Didžiosios 
Britanijos. Šeštame dešimtmetyje ji save laikė trijų tarpusavyje susi- 
jusių vienetų — Britanijos Sandraugos, visos laisvosios Europos ir net- 
gi Atlanto bendrijos — centru. Labiausiai ji pasisakė prieš tokias šeš- 
tojo dešimtmečio pradžios vienijimosi idėjas kaip Europos gynybinė 
bendrija ir Europos politinė bendrija bei aiškiai liguistai reagavo į tai, 
kad gali tekti dalintis galia su bet kuriuo iš Europos kaimynų. Vėliau 

Sueco krizė buvo aiškiu perspėjimu, kad Didžioji Britanija negalės 
toliau būti nepriklausoma galybe, bet 1956 ir 1957 metais tokių siekių 
dar buvo neatsisakiusi. 

Demokratinių struktūrų stoka neleido įsijungti į EB kai kurioms 
Europos valstybėms, tokioms kaip Ispanija ir Portugalija. Kitos (Šve- 
dija, Suomija, Austrija ir Šveicarija) manė, kad jų, kaip tarptautiniu 
mastu pripažintų neutralių valstybių, statusas nesuderinamas su na- 
ryste EB. Dėl to buvo sudaryta kita ekonominė asociacija, atstovau- 
janti kai kurių šių valstybių interesams (žr.: Blacksell, 1981). 1960 me- 
tais Stokholmo konvencija buvo įkurta Europos laisvosios prekybos 
asociacija — EFTA. Ją įkūrė šios valstybės: Didžioji Britanija, Aust- 
rija, Danija, Norvegija, Portugalija, Švedija ir Šveicarija. Jos užmojai 
buvo daug menkesni negu EB; čia nebuvo siekiama bendrų išorinių 
tarifų ar bendros politikos atskirose srityse. Asociacija, kaip ir Eu- 
ropos Bendrija, kėlė sau daugelį kapitalo kaupimo liberalizavimo tiks- 
lų, bet čia nebuvo numatomas joks žymesnis nacionalinių suvereni- 
tetų apribojimas ar įsipareigojimas dalintis valdžios įgaliojimais su nau- 
jomis institucijomis. 

Tikriausiai nesuklysime sakydami, kad 1956—1958 metų įvykiai 
atvedė šešis pirmutinius EB narius į tokią situaciją, kai nebuvo ki- 
tos aiškios alternatyvos jų ateities bendradarbiavimui kaip tik eko- 
nominė integracija Europos Bendrijoje. Kai šitai buvo pasiekta, daug 
atsitiktinių įvykių užtikrino, kad greitai būtų susitarta dėl Romos su- 
tarties. Apskritai tai, kad sovietai 1956 metais numalšino Vengrijos 
sukilimą, labai aiškiai parodė, kad būtinas didesnis Vakarų Europos 
bendradarbiavimas. Bet didžiausi pokyčiai įvyko Prancūzijos politikoje, 
o tai buvo ypač reikšminga, nes Prancūzija mažiausiai siekė įsijungti 
į EB, ir todėl buvo labiausiai abejotina jos nare. Pagaliau du įvykiai 
privertė Prancūziją pasirašyti Romos sutartį. Sueco pamoka parodė 
Prancūzijai, kaip ir Didžiajai Britanijai, kad jų, kaip nepriklausomų 
supergalybių, dienos buvo suskaičiuotos. Dar reikšmingiau buvo tai, 
kad prasidėjo nepalankūs Prancūzijai ir jos vyriausybei įvykiai Alžy- 
re. Tuo pat metu Prancūzijoje valdžią ketino perimti labai nusistatęs 
prieš Europos sąjungą de Gaulle'is. Šioje situacijoje Prancūzijos vy- 
riausybė atmetė į šalį abejones ir kaip viena iš šešių steigėjų pasira- 
šė Romos sutartį. 

ROMOS SUTARTIS: EUROPOS ATEITIES KONTURAI 


Romos sutartyje didžiausias dėmesys buvo kreipiamas į ekonominę 
integraciją, muitų sąjungos ir bendrų rinkų kapitalui bei darbo jėgai 
kūrimą. Signatarai taip pat siekė vykdyti bendrą politiką daugelyje 
sričių, neišskiriant nė žemės ūkio, transporto, bei įsteigti Europos in- 
vesticijų banką. Tačiau neišvengiamai teko imtis ir politinių, ir socia- 
linių klausimų. Sutartyje buvo apibrėžti bendri principai ir drąsūs sie- 
kiai, bet niekas nesiėmė detaliai nusakyti politikos. Tai buvo neišven- 
giama, turint galvoje pasiūlytą integracijos programos spartą ir didžiu- 
les problemas, kildavusias bandant suderinti skirtingus valstybių-na- 
rių interesus. Todėl nenuostabu, kad kūrėjai pasirinko pragmatišką, 
ėjimo žingsnis po žingsnio nuostatą. Pirmasis Žingsnis buvo tiesiog 
pačios sutarties pasirašymas. Netgi tai įpareigojo šešetą siekti dau- 
gelio bendrų tikslų. 


Muitų sąjunga. Turėjo būti pašalinti visi tarifai ir kitos kliūtys pre- 
kybai tarp šalių-narių. Ankstesnis Beniliukso muitų sąjungos įkū- 
rimas reiškė, kad trys iš valstybių-narių jau buvo gerokai pasistū- 
mėjusios šioje programoje į priekį. Tikėtasi, kad tai skatins nau- 
jų prekiavimo galimybių Bendrijoje atsivėrimą (trade creation). 
Bendras išorinis tarifas. Dėl to šešetas turėjo susitarti su visomis 
kitomis valstybėmis ir pasauliniais prekybos susivienijimais (grupė- 
mis). Tai turėjo sąlygoti pokyčius prekyboje valstybių-narių naudai. 
Laisva darbo jėgos rinka. 48—58 sutarties straipsniai užtikrino lais- 
vą darbininkų judėjimą bei galimybę nepriklausomai nuo piliety- 
bės gauti atlyginimą pagal kvalifikaciją, turėti reikalingas darbo 
sąlygas, naudotis socialinėmis garantijomis, įsikurti bet kurioje 
Bendrijos šalyje. 

Laisva kapitalo mnka. Ji reiškė nuosavybės teisių pripažinimą, laisvą 
įvairių kapitalo formų judėjimą, įmonių steigimo teisių užtikrini- 
mą bei tarpvalstybinę finansinių paslaugų rinką. 

Bendra politika atskirose srityse (Common policies). Ji turėjo būti 
suformuota ir apimti bendrą žemės ūkio politiką, socialinį fondą 
r bendrą transporto politiką. 

Europos Investicijų bankas yra finansuojamas valstybių-narių ir įgalio- 
tas Bendrijos rėmuose teikti paskolas ekonomikos rekonstrukcijai. 


4. 557 

Tai tik svarbiausi Romos sutarties teiginiai. Tačiau, nagrinėjant iš- 
samiau, galima aptikti, kad sutarčiai būdingos ir pagrindiniuose nu- 
sibrėžtuose tiksluose aiškiai matomos vadinamosios negatyvios integ- 
racijos priemonės. Labiausiai Romos sutartimi siekiama patenkinti li- 
beralaus kapitalizmo interesus, todėl ir jos pagrindinis tikslas formu- 
luojamas kaip laisvo kapitalo, darbo jėgos bei gaminių rinkos funk- 
cionavimo kliūčių pašalinimas. Sutartyje tvirtai remiamas nereguliuo- 
jamas ir (pasauliniu mastu) laisvas privataus kapitalo kaupimas, ku- 
ris laikomas svarbiausia ekonominės integracijos jėga. Iš to seka, kaip 
tvirtina Hollandas (1980, 10), kad sutartimi „labiau buvo siekiama 
netrukdyti konkurencijai ir rinkos mechanizmo veikimui, negu nubrėžti 
rėmus bendrai veiklai, bandant pasiekti tai, ko pati rinka negali pa- 
daryti“. Šis negatyvizmas gali būti paaiškintas įvairiai, tačiau apiben- 
drinus galima teigti, kad jis kilo iš būdingos didesnei Bendrijos veiklos 
daliai minimalistinės nuostatos. Muitų sąjungos sukūrimo ir tarptau- 
tinių prekybos barjerų pašalinimo klausimai kėlė mažiau ginčų negu 
socialinė ir valstybinio sektoriaus politika. Turint galvoje tempus, ko- 
kiais po Mesinos konferencijos buvo įkurta Bendrija, neįtikėtina, kad 
nuoseklesnės, pozityvesnės ir daugiau ginčų keliančios politikos pro- 
blemos galėjo būti aptartos per tokį trumpą laiką. Tai buvo ypač aišku 
žinant, kokios skirtingos politinės filosofijos vyravo valstybėse-narė- 
se, Ir ypač Vakarų Vokietijos nusistatymą prieš daugelį valstybės ki- 
šimosi formų. 

Europos Bendrijos įkūrimu buvo nubrėžta nauja riba Europos eko- 
nominiame ir politiniame žemėlapyje. Nors ji ir nebuvo tokia griež- 
ta ir tvirta kaip geležinė uždanga, vis dėlto pakeitė visą Vakarų Eu- 
ropoje egzistavusį prekybos, investavimo ir sprendimų priėmimo mo- 
delį. Ir EB, ir EFTA pakeitė Vakarų Europoje egzistavusį prekybos 
modelį. Užuot stiprinusi senus diskretiškus prekybinius ryšius, Vaka- 
rų Europa kūrė naujas ekonomines zonas (žr. 2.1 lent.). EB šešeto 
rėmuose tik Belgija ir Nyderlandai turėjo žymiai glaudesnius preky- 
binius ryšius su kitais grupės nariais negu su EFTA. Vokietijos FR, 
būdama kertiniu akmeniu Bendrijos ekonomikoje, iš tikro turėjo su 
EFTA glaudesnius prekybinius ryšius. EFTA aštuoneto grupėje buvo 
netgi mažiau vidinių sąsajų, ir tiktai Skandinavijos valstybės buvo su- 
sijusios glaudžiais ekonominiais ryšiais. Atvirkščiai, ir Austrija, ir Švei- 
carija turėjo glaudesnius ryšius su EB šešetu jau vien tik dėl jų pri- 
klausomybės nuo Vokietijos rinkos. Didžiosios Britanijos ryšiai su EB 

taip pat buvo glaudesni negu su EFTA šalimis. Tačiau labiau svarbu 
tai, kad jos prekybiniai ryšiai su abiem grupėm buvo palyginti silpni 
dėl priklausymo Atlanto ir Sandraugos aljansams. Todėl šių dviejų su- 
sivienijimų įsikūrimo sąlygoti prekybos krypčių pasikeitimai bei nau- 
jų prekybos galimybių atsiradimas turėjo padaryti didelį poveikį vi- 
sai Vakarų Europos ekonominei geografijai. 


2.1 lentelė. Vakarų Europos prekybiniai blokai 1958 metais 


Gaminių eksportas (“+) į 


EB 6 EFTA 8 
EFTA grupė* 
Norvegija 25,5 39,1 
Švedija 21,3 38,7 
Danija 24,5 37,9 
Portugalija 124 14,4 
Didžioji Britanija 12,2 9,8 
Austrija 36,5 13,2 
Šveicarija 37,2 16,3 
EB grupė* 
Belgija 42,3 15,1 
Nyderlandai 39,1 22,8 
Prancūzija 19,5 12,4 
Italija 20,8 16,3 
Vokietijos FR 23,4 29,1 


*Nėra duomenų apie Airiją ir Liuksemburgą 
Šaltinis: United Nations Commodity Trade Statistics; after 
Vijkman (1989) 


Susikūrusi EB buvo naujas reiškinys ir ekonomikoje, ir politiko- 
je. Valstybės-narės turėjo atsisakyti dalies nacionalinio suvereniteto, 
bet ir sąlygos federalizmui dar buvo aiškiai nepribrendusios. Kom- 
promisu tapo tarpvalstybinis, vykstantis EB teisiniuose rėmuose, ben- 


4* 

dradarbiavimas (intergovernmentalism). (Wallace, 1982; Taylor, 1983; 
Harrop, 1989). Buvo sukurtos keturios pagrindinės institucijos: Par- 
lamentas, Teismas, Komisija ir Ministrų taryba. Tačiau jos neturėjo 
vienodos galios kuriamoje stabdžių ir atsvarų sistemoje. 


+ Komisiją sudarė EB biurokratija. Ji siūlė naujas politikos kryptis, 
vykdė esamą politiką, buvo Romos sutarties sergėtoja. Jos nariai 
turėjo oficialią teisę lankytis Tarybos susirinkimuose. 

+ Ministrų taryba priiminėjo svarbiausius sprendimus, detalizuoda- 
ma esamą politiką, principus ir skatindama atsirasti naujas poli- 
tikos kryptis. 

* Europos parlamentas vaidino daugiau patariamąjį vaidmenį, bet tu- 
rėjo teisę tvirtinti Bendrijos biudžetą. 

* Europos teismas buvo įgaliotas vertinti kitų institucijų veiksmus, 
nukreiptus prieš Romos sutartį ir kitus fundamentalius principus. 


Laikui bėgant, galios pusiausvyra tarp institucijų keitėsi. Tačiau di- 
džiausią galią turėjo Ministrų taryba, kurią sudarė valstybių-narių vy- 
riausybių vadovai. Pats Romos sutarties pasirašymo aktas numatė šiokį 
tokį nacionalinio suvereniteto apribojimą, pavyzdžiui, nustatant išori- 
nius tarifus ar galimybę pakliūti į Europos teismą dėl Bendrijos įstaty- 
mų laužymo. Bet daugeliui svarbiausių sprendimų dar vis reikėjo vals- 
tybių vadovų sutikimo. Kaip ir kituose susitarimuose dėl ekonominės 
integracijos, taip ir politikos sferoje etapiškumas ir pragmatizmas buvo 
pagrindinės prielaidos sėkmei. „Užuot iš karto atsisakiusios viso suve- 
reniteto, valstybės-narės buvo paprašytos atsisakyti jo nedalomumo dog- 
mos“ (Commission of the European Community, 1986b, 22). Tačiau to- 
kia iš esmės pragmatiška nuostata sukūrė hibridišką politinę organiza- 
ciją, kuri tam tikra prasme „nebuvo nei virš suverenios valstybės, nei 
po ja (neither above or below the state)“ (Wallace, 1982), t. y. ji nei galė- 
jo valdyti valstybes-nares, nei pati būti visiškai jų valdoma. Galios, su- 
teiktos Ministrų tarybai, institucionalizavo privilegijuotą individualių vals- 
tybių-narių padėtį. Todėl EB politiką ir po to vykusią jos kaitą visų pir- 
ma galima suprasti, analizuojant valstybių-narių vidaus politiką. Rossas 
(1991, 65) į tai žiūri platesniame kontekste ir tvirtina, kad „kova dėl 
Europos ateities — tai iš esmės politikų, veikiančių sąlygiškai ribotoje 
arenoje, kova už geresnes kapitalizmo sėkmės sąlygas“. 


3 skyrius 


Europos Bendrijos kūrimasis 
1956—1973 metais 


ĮVADAS: UNIKALI GALIMYBĖ 


EB buvo įkurta, baigiantis šeštajam dešimtmečiui, paties palankiau- 
sio per visą XX amžių ekonominiam augimui laikotarpio vidury. Pa- 
saulinė ir Europos ekspansija palengvino kurtis naujoms prekybos 
struktūroms, besiremiančioms bendromis darbo jėgos ir kapitalo rin- 
komis, bei atsirasti bendrai politikai įvairiose srityse. Galingo plėto- 
jimosi sudarytas kontekstas taip pat lengvino ir politiniais kompro- 
misais ar derybomis besiremiančius procesus. Tai vėliau Bendrijoje ta- 
po svarbiausiu sprendimų priėmimo bruožu. Tačiau, netgi esant to- 
kiai situacijai, valstybių-narių vidaus politikos sumetimai ir toliau iš- 
laikė lemiamą vaidmenį, formuojant EB bendros politikos kryptis, ir 
ypač bendrąją žemės ūkio politiką. Pastaroji, savo ruožtu, esmingai 
veikė tolesnę EB evoliuciją. 

Nors šiuo laikotarpiu kuriant EB ir buvo padaryta Žymi pa- 
žanga, nereikėtų pervertinti Bendrijos dinamizmo. Barracloughas 
(1980, 64) teigia, kad „pradiniai laimėjimai buvo apgaulingi. Įvykiai, 
vedantys į integraciją ir į tai, kas buvo optimistiškai vadinama 
„naująja Europa“, vyko tol, kol buvo palankios sąlygos“. Susikūrusi 
EB prisidėjo prie šių sąlygų sudarymo, bet, kita vertus, ir pati EB 
buvo tų sąlygų pasekmė. Visoje Vakarų Europoje septintame de- 
šimtmetyje, kaip matyti iš 3.1 lentelės, vyko spartus ekonominis 
augimas. Jei nekreipsime dėmesio į lėtai besiplėtojusią Didžiosios 
Britanijos ekonomiką ir sparčiai besiindustrializavusias Pietų Europos 
ekonomikas (žr.: Williams, 1984, introducuion), tai šiuo laikotarpiu 
nerasime didelių skirtumų tarp rezultatų, pasiektų EB ir tų Vakarų 

3.1 lentelė. BVP vienam gyventojui didėjimas Vakarų Europoje 
1960—1970 metais 


EB metinis Ne EB (Šiaurės Europa) metinis 
prieaugis (Yo) prieaugis (Jo) 

Belgija 4,8 Austrija 4,5 

Vokietijos FR 4,4 Danija 4,7 

Prancūzija 5,7 Suomija 4,6 

Italija 5,3 Airija 4,2 

Liuksemburgas nėra duomenų Norvegija 4,9 

Nyderlandai 5,5 Švedija 4,4 
Šveicarija 4,3 
Didžioji Britanija 2,9 

Ne EB 

(Pietų Europa) 

Graikija 6,9 

Portugalija 6,2 

Ispanija 7,1 


Šaltinis: World Development Report, 1985, New York: World Bank 


Europos šalių, kurios nepriklauso EB, ekonomikų. Lieka atviras klau- 
simas, ar EB prisidėjo prie didelių augimo tempų, ar tiesiog buvo 
jų nešama į priekį. Tačiau tam tikra prasme pastarasis klausimas ta- 
po nereikšmingas aštuntojo dešimtmečio pradžioje, kai EB virto nu- 
sistovėjusia ekonomine struktūra ir įvyko svarbiausios Europos pre- 
kybos ir investicijų permainos. Jos sąlygojo regiono ekomoninės ge- 
ografijos pasikeitimus. 1958 metais EB buvo dirbtinai sukurta eko- 
nominė zona, bet baigiantis septintajam dešimtmečiui ji tapo labai 
svarbiu Vakarų Europos ekonomikos požymiu. Ne mažiau svarbu tai, 
kad prekybos krypčių pasikeitimo ir naujų prekiavimo galimybių at- 
siradimo pasekmės darė poveikį ir valstybėms-narėms, kol sudarė są- 
lygas pirmajam EB pagausėjimui 1973 metų sausio 1 dieną. 

EB pasiekė ekonominių laimėjimų, nepaisydama kūrimosi laiko- 
tarpio kančių septintojo dešimtmečio viduryje. Viena iš didžiausių kliū- 
čių buvo suformuotoji bendra žemės ūkio politika, nes šioje srityje 
labiausiai jautėsi vidaus politikos spaudimas. Kuriant bendra žemės 

ūkio politiką, neišvengiamas politinis kompromisas buvo siekimas di- 
džiausių biudžeto sąnaudų ir kitų bendros politikos sričių sąskaita per 
visą EB egzistavimo laikotarpį. Kita su tuo susijusi problema buvo 
politinių sprendimų priėmimo procedūros sukūrimas. EB buvo sukurta 
remiantis prielaida, kad visose politikos srityse sprendimai bus pri- 
imami dauguma balsų. Tačiau tai reiškė suvereniteto praradimą, o tai 
buvo nepriimtina ypač Prancūzijai. Tai atvedė į 1966 metų Liuksem- 
burgo kompromisą, kuris reiškė, kad nutarimus priimti galima tik vien- 
balsiškumo pagrindu. Šis sprendimas palengvino EB kūrimąsi septin- 
tajame dešimtmetyje, bet aštuntajame ir devintajame dešimtmečiuo- 
se tai tapo svarbiausia tolesnės ekonominės ir politinės integracijos 
kliūtimi. 


MUITŲ SĄJUNGA IR BENDRAS IŠORINIS TARIFAS: 
NAUJI PREKYBOS KONTURAI 


Muitų sąjunga ir bendras išorinis tarifas neatsirado vos tik pasirašius 
Romos sutarti. Kai kurių tarifų jau buvo atsisakyta 1959 metų sau- 
sio 1 dieną, bet būtinai reikėjo ilgo pereinamojo laikotarpio aptarti 
ir įvykdyti visai programai. Nacionalinių interesų skirtumai, ypač tarp 
Prancūzijos ir Vokietijos FR, nulėmė tai, kad šis procesas, nors ir 
buvo sunkus, vis dėlto sėkmingai pasibaigė 1968 metais — aštuonio- 
lika mėnesių anksčiau, negu buvo numatyta pagal grafiką. Žvelgiant 
į praeitį atrodo, kad tarifų keliamoms kliūtims pašalinti buvo palan- 
kios išorinės sąlygos. Apie septintojo dešimtmečio ekonominį augi- 
mą jau buvo kalbėta — tai reiškė, kad jeigu kuri nors pramonės ša- 
ka nepajėgia konkuruoti vieningoje gaminių rinkoje, gali pervesti na- 
cionalinius resursus į kitą, besiplėtojantį, sektorių. Kitais žodžiais ta- 
riant, septintajame dešimtmetyje buvo beveik nesusiduriama su be- 
darbyste, kurią galėjo sukelti struktūriniai sistemos pakeitimai. An- 
tra, nežiūrint kai kurių nukrypimų, šešios valstybės, Bendrijos įkūrė- 
jos, 1958 metais turėjo panašias galimybes konkuruoti bei panašius 
prekybinius interesus. Išimtį sudarė Pietų Italija, bet buvo tikimasi 
padėti šiam regionui specialiomis pagalbos programomis. Šis intere- 
sų bendrumas labai pagelbėjo, siekiant politinio kompromiso. Galų 
gale aiškų ekonominių interesų konsensusą per šeštojo dešimtmečio 
vartojimo bumą grindė didelis tarptautinis skonių ir kultūrų panašumas. 


56 Europos Bendrijos kūrimasis 1958—1973 metais 


Žinoma, sukurtoji muitų sąjunga nepašalino visų kliūčių preky- 
bai tarp šešeto šalių. Dar svarbiau tai, kad ji buvo taikoma tik (dau- 
giausia) pramoninėms prekėms. Romos sutartis (59 straipsnis) taip 
pat pabrėžė, kad derėtų vis labiau šalinti apribojimus Bendrijoje teikti 
paslaugoms, ypač kreipiant dėmesį į finansus, draudimą ir bankines 
paslaugas. Tačiau „daugiau negu 25 metus po Europos ekonominės 
bendrijos sutarties pasirašymo pažanga finansinėje integracijoje bu- 
vo nenuolatinė, netolygi ir apskritai kukli“ (Micossi, 1988, 217). Bc 
to, netgi prekybos pramoninėmis prekėmis liberalizacija buvo riboja- 
ma, nes dar reikėjo įveikti kitas, netarifines kliūtis. Iš tiesų ši pro- 
blema tapo pagrindine ir 1992 metų programoje. Tačiau buvo ženg- 
tas pirmas reikšmingas žingsnis kuriant naujus Vakarų Europos preky- 
bos kontūrus. 

Kaip tai buvo reikšminga, aiškiai matyti iš šio periodo prekybos 
statistikos. Kaip jau buvo minėta (žr. 2.1 lentelę), EB ir EFTA besi- 
kurdamos buvo palyginti dirbtinės prekybinės grupės. Nemažą reikš- 
mę turėjo tai, kad Didžiosios Britanijos prekybiniai ryšiai buvo glau- 
desni su EB negu su EFTA, tuo tarpu Vokietijos FR užėmė centri- 
nę vietą prekyboje tarp abiejų grupių (Wijkman, 1989). Rezultatas 
tas, kad muitų sąjunga ir bendras išorinis tarifas darė didelį poveikį 
prekybos modeliui. Valstybių-narių tarpusavio prekyba tapo dinamiš- 
kesnė negu su kitomis valstybėmis (Dunning and Robson, 1987, 111). 
Tai matyti iš 1958 ir 1972 metų importo statistikos (žr. 3.2 lentelę). 


3.2 lentelė. EB 6 valstybių importas 1958— 1972 metais 


1958 1972 
A Importo “« pasaulinėje prekyboje 21,1 28,6 
B Vidinio importo “6 visame importe 29,6 51,6 


Šaltinis: Reichenbach (1980) 


Bendrą Bendrijos dinamizmą rodo jos importo dalies visoje pa- 
saulio prekyboje didėjimas šiuo laikotarpiu nuo 21,1 iki 28,6C4. Ta- 
čiau tuo tarpu, kai pasaulinė EB vidinio importo dalis beveik padvi- 
gubėjo iki 19,466, EB išorinio importo dalis labai sumažėjo. Kaip to 
rezultatas, vidinio EB importo dalis visame EB importe padidėjo labai 

žymiai — nuo 29,6“6 iki 51,67. Dinamiškas buvo ne tik kapitalo kau- 
pimo procesas ir didėjanti internacionalizacija. Labai didelę reikšmę 
turėjo ir šešeto šalių ekonomikų integracija. 

Turbūt netgi nesant EB, pasaulinės ekonomikos augimas būtų su- 
kėlęs Vakarų Europoje didesnį dinamizmą ir atvedęs į didesnę kelių 
ar visų valstybių integraciją. Tačiau sukurtoji muitų sąjunga ir bendras 
išorės tarifas atvėrė Bendrijai naujas prekybines galimybes ir reikšmin- 
gai pakeitė prekybos kryptis (žr. šio leidinio p. 44). Nustatant šių pa- 
sekmių dydį, iškyla nemažų sunkumų. Tačiau Harropo (1989, 51) eko- 
nometrinių duomenų apžvalga įtikina, kad geriausiai vertinti būtų 
taip: 10 milijardų $ pelno davė prekiavimo galimybių išaugimas (trade 
creation) ir 1 milijardą $ — prekybos krypčių pasikeitimas (trade di- 
version). Nors prekybos krypčių pasikeitimo ekonominės pasekmės bu- 
vo mažesnės, būtent jis sukėlė EB konfliktą su kitomis prekybinė- 
mis grupuotėmis. Išskirtiniai susitarimai su EFTA šiek tiek nurami- 
no kitas Vakarų Europos šalis, bet JAV jautėsi labiausiai įžeista. Jau 
1963 metais kilo didelis prekybinis konfliktas. Per vadinamąjį „viš- 
čiukų karą“ JAV apmokestino EB eksportuojamą brendį, sunkveži- 
mius Volkswagen ir bulvių krakmolą, kaip atsaką į tai, kad EB ap- 
mokestino Amerikos paukštieną. 


KAPITALAS, DARBO JĖGA IR INTERNACIONALIZACIJA 


EB 6 buvo turtingiausių Vakarų Europos ekonomikų susivienijimas. 
Ji taip pat buvo gana homogeniška, ypač lyginant su aštuntajame de- 
šimtmetyje įstojusiomis naujomis valstybėmis (žr. 3.3 lentelę). 

Jei septintajame dešimtmetyje EB 9 grupės BVP vienam gyven- 
tojui (esant lygiai perkamajai galiai) imsime kaip matą palyginimui, 
tai tik Italija iš pradžioje buvusių šešių šalių yra aiškiai Žemiau šio 
lygio. Vokietijos FR turėjo aukščiausią BVP po jos sekė Nyderlan- 
dai ir Prancūzija. Pirmieji du EB augimo dešimtmečiai mažai ką pa- 
keitė. 1979 metais Vokietijos FR turėjo aukščiausią BVP vienam gy- 
ventojui lygį, nuo jos nedaug atsiliko ir kiti nariai. Išimtį vėlgi suda- 
rė Italija, kuri ir toliau atsiliko nuo bendro lygio daugiau negu 306. 
Tuo pat metu lėtą Didžiosios Britanijos plėtotę atspindi didelis BVP 
smukimas EB vidurkio atžvilgiu. 

3.3 lentelė. BVP vienam gyventojui, esant vienodai perkamajai galiai 
EB 9 valstybėse 1960—1979 metais 


EB 9 vidurkis = 100 


EB 6 1960 1979 
Vokietijos FR 118 118 
Nyderlandai 104 103 
Prancūzija 100 112 
Belgija 98 108 
Italija 69 71 
Liuksemburgas nėra duomenų 111 


Pagausėjusi EB 9 


Danija 113 116 
Didžioji Britanija 112 91 
Airija 59 61 


Šaltinis: Hallett (1981, 26) 


Tačiau šie duomenys neatspindi realaus Vokietijos ir mažesnio 
Prancūzijos ekonomikos dominavimo EB. Septintajame ir aštuntaja- 
me dešimtmečiuose Vakarų Vokietijos ekonomika plėtojosi dideliais 
tempais tiek santykiniu, tiek absoliutiniu požiūriu ir galų gale tapo 
didžiausiu pramoninių prekių eksportuotoju pasaulyje. Jau EB egzis- 
tavimo pradžioje matėsi tokios plačios prekybos požymiai. 1973 me- 
tais atitinkamai 28.576 ir 18,0€6 vidinio eksporto buvo iš Vokietijos 
ir Prancūzijos. Taip pat beveik pusė vidinio EB importo buvo į šias 
dvi šalis (Ziebura, 1982, 132). Šie duomenys daug labiau negu BVP 
vienam gyventojui rodo didžiulę šių dviejų ekonomikų reikšmę pra- 
džioje buvusiame šešete. Tai taip pat atskleidžia vieną iš svarbiausių 
priežasčių, kodėl tuo metu Prancūzija ir Vokietija tapo įtakingiausio- 
mis šalimis ir tuo laikotarpiu lėmė visos Bendrijos raidos pobūdį. Pa- 
vyzdžiui, Vokietija tapo ekonominio augimo EB varikliu. Vėliau, 1il- 
gai tęsiantis Didžiosios Britanijos ekonomikos santykiškam nuosmu- 
kiui, Vokietijos FR perėmė lyderio vietą visoje Vakarų Europoje. 

Nacionalinių ekonomikų pajėgumo pakitimus įtvirtino svarbūs ka- 
pitalo restruktūrizacijos procesai. Kaip atsakas į kylančius mokslinių ir 
taikomųjų tyrimų plėtojimo kaštus, besikeičiančias strategijas. poreikį 

užtikrinti patekimą į rinkas ir darbo proceso reorganizaciją pokario me- 
tais, įvyko žymi kapitalo internacionalizacija (žr.: Williams, 1987, 68—71). 
Dėl jos vien 1967—1976 metų laikotarpiu tiesioginių užsienio investi- 
cijų apimtis padidėjo nuo 108 iki 287 milijardų S (Sauvray, 1984). Svar- 
biausia šios internacionalizacijos priežastis buvo Amerikos transnacio- 
nalinių kompanijų ekspansija. Amerikos hegemonija per pirmus du po- 
kario dešimtmečius atsispindi didėjusioje pasaulinių tiesioginių užsie- 
nio investicijų iš JAV dalyje: 1930 metais — 35€6, 1971 — 52€. Tie- 
sioginės užsienio investicijos iš Vakarų Europos atitinkamai mažėjo, ypač 
dėl Antrojo pasaulinio karo padarytos žalos. Didžiosios Britanijos da- 
lis nukrito nuo 44 iki 1576, tuo tarpu EB pirmavusios pagal tiesiogines 
užsienio investicijas Prancūzijos dalis smuktelėjo nuo 8 iki 676. 

Vakarų Europa prarado svarbiausiojo kapitalo eksportuotojo po- 
zicijas, todėl tapo pagrindine Amerikos tiesioginių užsienio investi- 
cijų gavėja. Iš pradžių jas labiausiai traukė Didžioji Britanija. Tai ne- 
nuostabu, žinant, kad anglų kalba buvo tarptautinio verslo kalba, kad 
didelę finansinę svarbą turėjo Londono Sitis (City of London) ir kad 
Didžioji Britanija buvo ir Europos, ir Sandraugos prekybinių ryšių 
centras. Tačiau 1958 metais susikūrus Europos Bendrijai, JAV žymiai 
padidino investicijų į valstybes-nares (Darby, 1986). 1950 metais į Di- 
džiąją Britaniją buvo investuota pusė JAV investicijų Europoje, o štai 
1975 metais jos dalis nukrito iki 287. Naujausiais duomenimis, nors 
Didžiojoje Britanijoje dar investuojama daugiausiai, ją vejasi Vokie- 
tijos FR, gaunanti 1874 tiesioginių JAV užsienio investicijų Europoje. 

Amerikos investicijos Europoje buvo skirtos įsigijimams ir plėto- 
tei ten, kur dar nebuvo investuojama. Jos abi sukėlė Europos susi- 
rūpinimą tuo, ką Servan-Schreiberis (1968) pavadino „Amerikos iš- 
šūkiu (the American challenge)“. Amerikos transnacionalinių kompa- 
nijų dydis, įžvalgumas ir technologinis pranašumas leido joms sėk- 
mingiau plėtoti multinacionalines strategijas Europoje, negu tai pa- 
jėgė daryti patys europiečiai: prancūzų, vokiečių ir britų kompanijos 
dar vis kreipdavo savo veiklą tik į vieną ar dvi šalis. Todėl visai pa- 
grįstai galima teigti, kad labiau Amerikos, o ne EB transnacionali- 
nės kompanijos gavo didžiausią naudą iš Bendrijos sukūrimo. 

"Tačiau vienas iš svarbiausių muitų sąjungos ir bendro išorinio ta- 
rito tikslas buvo užtikrinti ilgalaikius, dinamiškus EB kompanijų pel- 
nus. Platesnė rinka turėjo padėti kurti ekonomišką masinę gamybą, kelti 

gamybos efektyvumą bei gerinti mokslo tiriamojo darbo ir mokslinių 
laimėjimų taikymo našumą. Ši sritis buvo laikoma ypač svarbia, nes 
buvo žinoma, kad Amerikos kompanijos fundamentaliesiems ir taiko- 
miesiems tyrimams išleidžia keturgubai daugiau negu jų konkurentai 
iš EB. Walteris Hallsteinas iš EB Komisijos teigė, kad „moksliniai ty- 
rimai po kapitalo ir darbo jėgos laikomi trečiuoju veiksniu dabarti- 
nės ekonomikos gamyboje“ (1972, 198—199). Šiame kontekste Ame- 
rikos transnacionalinių kompanijų gebėjimas pasinaudoti muitų sąjun- 
gos teikiamais pranašumais, prekiauti bei sukurti gamybos intra- 
struktūrą visoje EB Bendrijos kūrėjams galėjo atrodyti savotiška li- 
kimo ironija. 

Ar išaugęs Amerikos dalyvavimas Europos ekonomikoje reiškė, 
kad EB industrinė strategija žlugo? Tam tikra prasme atsakymas yra 
neigiamas, nes tiesioginių užsienio investicijų išaugimas buvo neišven- 
giamas bendro išorinio tarifo padarinys. Firmos, nepriklausančios EB 
valstybėms, pradėjo plėtoti gamybą Bendrijos šalyse, kad galėtų apeiti 
išorinio tarifo keliamas kliūtis. Be to, didelę tiesioginio pelno dalį iš 
muitų sąjungos turėjo tos Europos kompanijos, kurios laikėsi ekono- 
miškosios masinės gamybos plėtojimo politikos. Pavyzdžiui, 50 didžiau- 
sių Europos kompanijų 1976 metais gamino 2566 visos Europos pro- 
dukcijos. O štai 1965 metais dar tik 1576 (Geroski and Jacguemin, 
1985, 172). Tačiau ekonomiškosios masinės gamybos plėtojimas au- 
tomatiškai nerealizavo lauktųjų dinamiškųjų muitų sąjungos pranašu- 
mų. Iš dalies tai atsitiko todėl, kad Europos kompanijos rimtai ne- 
puoselėjo EB ribas peržengiančių planų. Vietoj skatinančios specia- 
lizaciją ekonomiškosios masinės gamybos (laukiamos mokslinių tyri- 
mų bei technologijų pažangos) svarbiausias tų procesų rezultatas buvo 
vienodėjimas — kiekvienoje valstybėje-narėje kapitalas pradėjo plė- 
totis panašiai. Šis pramoninių struktūrų kopijavimas prisidėjo prie de- 
vintojo dešimtmečio visuotinės krizės Vakarų Europoje ir galų gale 
tapo svarbiausiu stimulu 1992 metų programai. 

Augančios kapitalo globalizacijos kontekste išryškėjo ir EB 6, kaip 
dirbtinės ekonominės zonos, prigimties trūkumai. EB formavimasis virto 
visą EB apimančių tarptautinių firmų jungimusi į vientisus ūkinius 
finansinius vienetus. 1961—1969 metų laikotarpiu buvo užregistruoti 
257 tokie junginiai. Tačiau šį mastą menkino tai, kad tarp EB pri- 
klausančių šalių kompanijų ir ne EB kompanijų įvyko net 563 susi- 

jungimai (Holland, 1980, 68). Tuo paaiškinama septintajame dešimt- 
metyje įvykusi kapitalo restruktūrizacija. Amerikos kompanijos labiau 
už kitas pasinaudojo EB susikūrimu, bet tam tikra prasme tai buvo 
jau galutinė JAV hegemonijos išraiška. Taip pat tiesa tai, kad EB kom- 
panijos taip plačiai neveikė tarpvalstybiniu mastu Bendrijos rėmuose, 
kaip to buvo tikėtasi. Tačiau EB kompanijos labai aktyviai prisidėjo 
kuriant globalinius planus. Jų bendras santykiško ekonominio augimo 
rodiklio pasikeitimas septintajame dešimtmetyje buvo šiek tiek dides- 
nis negu Amerikos kompanijų (Rowthom and Hymer, 1970). Iš dalies 
dėl susikūrusios EB situacija buvo šiek tiek palanki Vakarų kompa- 
nijoms paskutiniame XX amžiaus ketvirtyje mesti iššūkį Amerikos he- 
gemonijai jeigu ne globaliniu, tai bent Atlanto bendrijos mastu. 

Tuo metu vyko ne tik kapitalo restruktūrizacija, bet ir svarbūs po- 
kyčiai darbo jėgos rinkose. Kindlebergeris (1967) svarbiausiu šeštojo ir 
septintojo dešimtmečių ckonominės plėtotės paaiškinimu laiko tai, kad 
nebuvo apribojimų darbo jėgos pasiūlai. Darbo jėgos pasiūla kilo iš kelių 
šaltinių. Valstybių viduje vis daugiau moterų įsitraukdavo į darbinę veiklą, 
darbo jėga išsilaisvindavo pertvarkant žemės ūkį (pvz., Vakarų Prancū- 
zijoje) bei tradicinę kasybą ir gamybą (pvz., Rure). Kapitalo restruk- 
tūrizacijos procesas buvo susijęs ir su tarpregionine migracija į tuos vals- 
tybių centrus, kur kaupdavosi kapitalas. 

Darbo jėgą teikė ir tarpvalstybinė migracija. Tai dėl daugelio prie- 
žasčių buvo svarbu daugialypiam kapitalo kaupimo procesui tobules- 
nėse Vakarų Europos ekonomikose — darbo jėgos pasiūlos suvaržy- 
mų pašalinimui, ūkių orientacijai į ekonomiškesnę masinę gamybą, 
mažesniems gamybos kaštams ir iš čia atsirandančiai galimybei didinti 
eksporto apimtį (Paine, 1977). Vienas iš EB tikslų, kuriant bendrą 
darbo jėgos rinką, ir buvo siekis maksimaliai išnaudoti šiuos prana- 
šumus. Vadinasi, Romos sutartis reiškė ne tik tai, kad EB piliečiai 
turėjo teisę bet kur įsidarbinti, bet ir tai, kad kitos valstybės pilie- 
čiai neturėjo būti diskriminuojami mokant jiems atlyginimus ir suda- 
rant darbo sąlygas. Šios teisės buvo palengva tvirtinamos pirmuoju 
Bendrijos egzistavimo laikotarpiu ir galutinai įtvirtintos pagrindiniame 
1970 metų sausio mėnesio Tarybos priimtame reglamente (Molle and 
Van Mourik, 1988). 

Realybėje bendrosios rinkos sukūrimas nebuvo toks reikšmingas 
Bendrijos šalyse, kaip kad buvo tikėtasi. Tarp EB valstybių migran- 

Migracija EB viduje 


Išorinė migracija į EB 


Kininis 722 000 

3.1 pav. Emigracijos šaltiniai EB 6 1954/1961—1984 metais 
Šaltinis: Straubhaar (1988, 59—61) 


tų tikrai pagausėjo nuo 576 000 šeštojo dešimtmečio pabaigoje iki 
905 000 1974 metais (Straubhaar, 1988). Ir vienais, ir kitais metais 
apie 2/3 migrantų buvo iš Italijos. Tačiau abiem šiais atvejais vidinius 
EB migrantus labai lenkė migrantai iš už Bendrijos ribų (žr. 3.1 pav.). 
Iš tiesų, 1974 metais apie 3 500 000 migrantų buvo iš valstybių, ne- 
sančių Bendrijos narėmis, ir tik 905 000 asmenys migravo iš vienos 
EB valstybės į kitą. Jie sudarė tik 2276 visų migrantų. Tuo metu 
greitas kapitalo kaupimo procesas Bendrijoje galėjo būti išlaikytas, 
panaudojant viso Viduržemio jūros baseino regiono, o ne tik Itali- 
jos darbo jėgos rezervus. Pavyzdžiui, 1968 metais iš Graikijos, Is- 
panijos ir Portugalijos į EB 6 atvyko 2996 darbininkų migrantų, o 
1958 metais tik 1376 (Molle and Van Mourik, 1988, 323). Gastar- 
beiteriai, arba svetimšaliai darbininkai, taip pat atvykdavo iš Turki- 
jos, Alžyro ir kitų Šiaurės Afrikos valstybių, taip pat iš buvusių Pran- 

Liuksemburgas c 
Vokietijos FR 
Prancūzija 
Belgija Ša 
Nyderlandai a 


Italija 


Svetimšalių darbininkų procentas 


3.2 pav. EB 6 grynoji priklausomybė nuo užsienio darbo jėgos 
1960— 1973 metais 
Šaltinis: Molle and Van Mourik (1988, 324) 


cūzijos, Belgijos ir Nyderlandų kolonijų. 3.2 paveiksle pateikiama di- 
dėjanti tarptautinės migracijos svarba septintajame dešimtmetyje vi- 
sų EB 6 šalių ekonomikoje, išskyrus Liuksemburgą; labiausiai nuo 
migrantų priklausė Prancūzija ir Vokietijos FR — 1974 metais 1176 
jų darbo jėgos sudarė migrantai. Tarptautinė migracija, net ir ne iš 
EB, be abejonės, turėjo lemiamą įtaką šių dviejų šalių ekonomikų 
augimui. Santykis tarp tarptautinės prekybos ir migracijos yra sudė- 
tingas. Straubhaaras (1988, 48) teigia, kad bendros rinkos susifor- 
mavimas galėjo turėti trejopas pasekmes. Pirma, migracija tarp EB 
šalių galėjo sumažėti, o prekyba tarp EB šalių išaugti. Tai iš tikro 
būtų optimistinis, seniai lauktas Bendrijos ekonominio augimo ir 
stiprėjimo rezultatas. Antra, ko, be abejonės, niekas nesitikėjo: 
migracija tarp EB šalių galėjo išaugti, o prekyba sumažėti, nes darbo 
jėgos migracija pakeistų prekybą. Galų gale galėjo atsitikti taip, kad 
EB viduje išaugtų ir migracija, ir prekyba — trumpą laiką tai turbūt 
buvo reali viltis. Štraubharas nagrinėjo šį migracijos, vykstančios 
pačioje Bendrijoje, ir migracijos į Bendriją santyki ne absoliučiais 
dydžiais, bet reliatyviųjų apimčių požiūriu (3.4 lentelė). 

3.4 lentelė. Migracijos ir prekybos srautai EB 6 ir EB 9 
valstybėse 1958—1980 metais 


Metiniai augimo tempai procentais 
1958—1973 (EB 6) 1973—1980 (EB 9) 


Migracija 
EB viduje 2,4 -12,5 
| EB 13,6 -14,1 
Prekyba 
EB viduje 18,6 22,7 
| EB 12,4 24,7 


Šaltinis: Straubhaar (1988, 51—53) 


Pirmuoju, 1958—1973 metų, laikotarpiu vidinė migracija augo ne taip 
greitai kaip išorinė; o valstybių tarpusavio prekyba plėtojosi greičiau negu 
prekyba su valstybėmis nenarėmis. Iš to jis daro išvadą, kad pirmoji jo 
hipotezė buvo teisinga — tarp prekybos ir migracijos yra savitarpio ryšys, 
bent jau santykiškas. 

Apskritai, Štraubharo veikalas patvirtino, kad darbo jėgos mig- 
racijos įstatymų liberalizmas iš esmės neskatino netgi trumpalaikės 
migracijos tarp EB šalių, lyginant su ta migracija, kuri vyko iš už ben- 
dros darbo jėgos rinkos ribų. Kaip tvirtina Hollandas, „ne ekonomi- 
nės integracijos logika savaime, o kapitalo kaupimas ir iš to kylanti 
darbo jėgos paklausa traukė migrantus iš labiau atsilikusių šalių į tur- 
tingesnes“ (1980, 58). Kitaip tariant, EB darbo jėgos (panašiai kaip 
ir kapitalo) rinkų restruktūrizacija buvo tik platesnio Europos eko- 
nomikos globalizacijos proceso dalis. 


BENDROS POLITIKOS KRYPTYS IR POLITINIAI 
KOMPROMISAI 


Europos Bendrija buvo įsivaizduojama kaip kažkas daugiau negu mui- 
tų sąjunga ir bendroji kapitalo bei darbo jėgos rinka. Ketinta taip 
pat plėtoti kitas bendras politikos kryptis. Kadangi jos nebuvo smul- 
kiai aptartos Romos sutartyje, jas teko praktiškai formuluoti pirmai- 

siais Bendrijos egzistavimo metais. Bendros politikos kryptys turėjo 
būti suformuluotos tarpvyriausybinio bendradarbiavimo (intergovern- 
mentalism) ir įsišaknijusių nacionalinių interesų kontekste, todėl šis 
procesas buvo neįmanomas be politinių kompromisų. Tai aiškiai matyti 
bendroje žemės ūkio politikoje, BŽŪP (CAP — Common Agricultu- 
ral Policy), svarbiausioje ir labiausiai politizuotoje tarp kitų bendros 
politikos krypčių. 

Pasirašant Romos sutartį, žemės ūkis buvo svarbiausia gamybos 
sritis daugelyje Europos šalių. Pavyzdžiui, Italijoje žemės ūkyje dir- 
bo 3596 visų dirbančiųjų, Prancūzijoje — 2576. BŽŪP reikšmę ge- 
riausiai parodo de Gaulle'io jai skirtas dėmesys. 1958 metais išrink- 
tas Prancūzijos prezidentu, de Gaulle'is netrukus sušaukė Vyriausy- 
bės posėdį, kuriame turėjo būti nuspręsta, ar Prancūzija pasiliks EB 
nare. Tai, kad BŽŪP galbūt kompensuos bet kokius pramoninės pre- 
kybos nuostolius, ypač su Vokietija, de Gaulle'iui buvo lemiamas ar- 
gumentas (Holland, 1980, 27). 

Derybose dėl BŽŪP buvo daug sunkumų. Romos sutarties 34— 
87 straipsniuose buvo nubrėžti BŽŪP tikslai: didinti darbo našumą, 
užtikrinti patenkinamą gyvenimo lygį dirbantiems žemės ūkyje, sta- 
bilizuoti rinkas, užtikrinti pasiūlą ir tiekti vartotojams prekes priim- 
tinomis kainomis (žr.: Hill, 1984). Šie tikslai buvo nelabai suderina- 
mi, be to, jų siekti galima buvo įvairiai. Tačiau greitai buvo nustaty- 
ti trys pagrindiniai politikos bruožai: laisva prekyba EB viduje ir ben- 
dras išorinis muitas produkcijai, gaminamai kitur; užtikrintos supir- 
kimo kainos ir struktūrinės žemės ūkio reformos. Bet dar liko pa- 
kankamai daug baigtinų aptarinėti detalių. 

Didžiausia kliūtis turbūt buvo labai skirtinga būsimųjų Bendrijos 
valstybių-narių žemės ūkio politika XIX amžiuje. Pavyzdžiui, Pran- 
cūzijai, Vokietijai ir Italijai buvo būdinga stipri protekcionistinė po- 
litika, kai tuo tarpu Nyderlandai ir Belgija buvo liberalizavę preky- 
bą, o tai reiškė didesnę specializaciją ir konkurentabilumą. Visoje Eu- 
ropoje tarpukario depresija skatino protekcionizmą, bet šeštajame de- 
šimtmetyje dar egzistavo dideli skirtumai tarp šalių-narių interesų Že- 
mės ūkio srityje. Nyderlandai norėjo plėsti modernų, į eksportą orien- 
tuotą ūkininkavimo sektorių; Belgijai reikėjo ūkius saugančių subsi- 
dijų; tuo tarpu Vokietija, Prancūzija ir Italija siekė apginti savo ma- 
žapelnius ir smulkius ūkininkus (Blacksell, 1981). Derybas dar labiau 

sunkino kiekvienos atskiros šalies interesų įvairovė. Pavyzdžiui, Pran- 
cūzijos vyriausybė turėjo surasti pusiausvyrą tarp didelių ūkių, esan- 
čių netoli Paryžiaus, interesų ir valstiečių, dar daugiausia ūkininkau- 
jančių šalies pietuose ir vakaruose. 

Derybos greitai apkarto, ypač tarp abiejų Bendrijos lyderių. 1961 me- 
tais de Gaulle'is pradėjo grasinti, kad Prancūzija nesutiks su siūlomu 
tarifų sumažinimu pramoninėms prekėms, kol nebus sukurta BŽŪP 
struktūra. Tai buvo ne paskutinis kartas, kai atrodė, kad BŽŪP proble- 
ma grasina suardyti visą EB. 1962 metų sausį EB, norėdama sudaryti 
įvaizdį, kad vis dar laikosi sutartų derybose dėl BŽŪP terminų, pate- 
ko į visišką ceitnotą. Vis dėlto sausio mėnesį buvo sutarta dėl kainų sis- 
temos principų. Garantijų sistemoje buvo nustatytos planinės (target) 
kainos žemės ūkio produkcijai. Jei rinkoje jų nepavyktų įgyvendinti, tada 
EB turėjo produkcijos perteklių nupirkti specialiomis intervencinėmis 
(intervention) kainomis. Taip pat buvo numatytos priemonės importuo- 
jamos produkcijos kainoms padidinti, subsidijos, kurios turėtų atlyginti 
nuostolius, jeigu produktai parduodami užsienio rinkose. 1962 metų 
sausio mėnesio sutartis apėmė 4075 EB produkcijos, pavyzdžiui, pie- 
no bei kiaulienos produktus. Norint, kad Vokietija remtų BŽŪP rei- 
kėjo nustatyti kainas, artimas vokiškoms, o pastarosios buvo daug di- 
desnės už pasaulines. Todėl BŽŪP atsirado kaip brangumo politika, ir 
brangumas vėliau buvo jos pastovus bruožas. 

BŽŪP istorija tuo dar nesibaigė, nes kiekvienam žemės ūkio pro- 
duktui turėjo būti aptartos atskiros kainos ir valstybės kišimosi me- 
chanizmas. 1965 metais Bendriją vėl ištiko politinė krizė, nes Pran- 
cūzija nesutiko, kad sprendimai būtų priimami balsų dauguma, ypač 
BŽŪP srityje. Prancūzijai atsisakius sėsti prie derybų stalo, prasidė- 
jo vadinamoji „tuščios kėdės politika (ermpty-chair policy)“, o 1966 me- 
tais buvo priimtas vieningo balsavimo principas — vadinamasis Liuk- 
semburgo kompromisas. Po to derybos dėl BŽŪP gana greitai buvo 
sėkmingai užbaigtos. 1967 metais buvo nustatytos javų kainos — di- 
desnės negu vidutinis EB ir pasaulinis kainų lygis. Tai šalia viso kito 
atspindėjo ir vokiečių fermerių interesus, nors ir jiems teko sutikti 
su 1596 kainų sumažinimu (Hendriks, 1989). Po to gana greitai su- 
siftormavo bendros žemės ūkio produktų rinkos pienui, cukriniams run- 
keliams, vaisiams ir daržovėms. Tačiau politinis kompromisas, kuriuo 
buvo nustatytos tokios didelės kainos javams, sukūrė svarbų prece- 

dentą. Dideles kainas teko nustatyti visiems kitiems žemės ūkio pro- 
duktams, išlaikant kainų diferencijas. 1970 metais buvo pasiektas pas- 
kutinis svarbus susitarimas dėl vyno kainų. Taigi apskritai paėmus, 
BŽŪP įgyvendinti prireikė beveik ištiso dešimtmečio. 

BŽŪP — tai nevienareikšmiškai vertinamas ekonominis laimėji- 
mas. Ji, žinoma, skatino gamybą, ir tai nėra stebėtina, nes numatytos 
planinės kainos buvo daug didesnės negu pasaulinės septintojo de- 
šimtmečio pabaigoje, beveik per visą aštuntąjį dešimtmetį ir devintojo 
dešimtmečio pradžioje. Todėl EB savarankiškumas šioje srityje žymiai 
padidėjo. Pavyzdžiui, šeštojo dešimtmečio pabaigoje buvo užauginta 
9076 reikalingų kviečių, o 1980 metais — net 1147 (Hill, 1984). Ga- 
rantijų politika taip pat padėjo stabilizuoti kainas ir užtikrinti gana 
aukštą gyvenimo lygį fermeriams. Tačiau didelės supirkimo kainos buvo 
nustatytos vartotojų sąskaita. Taip pat nukentėjo ir EB galimybės plė- 
toti bendrą politiką kitose srityse, nes didelė ir vis didėjanti EB biu- 
džeto dalis turėjo būti skirta BŽŪP finansavimui. 

Sunku pasakyti, kas iš BŽŪP turėjo naudos daugiausiai, o kas 
mažiausiai. Žinoma, tiesa yra tai, kad būtinų politinių kompromisų 
Prancūzija darė mažiausiai, o Vokietijos FR daugiausiai. Galbūt tik- 
ruoju nugalėtoju tapo Komisija, nes suvaidinusi svarbiausią vaidme- 
nį siekiant kompromiso, sustiprino savo autoritetą kitų institucijų aky- 
se. Tuo pat metu Liuksemburgo kompromisas, kuris buvo neatskiriama 
derybų dėl BŽŪP dalis, turėjo svarbių ir daugiausia blogų padari- 
nių Bendrijai, kuri ateityje turėjo sugebėti priiminėti sprendimus. Kri- 
tiškiausiai tą padėtį įvertino Holandas. Jis tvirtina, kad „pritarimas 
vieningo balsavimo praktikai keletui metų nukreipė Bendriją nuo už- 
mačios tapti viršvalstybiniu (supranational) dariniu į savotišką Euro- 
pos vidinę OECD (Ekonominio bendradarbiavimo ir plėtotės orga- 
nizaciją — Organization for Economic Co-operation and Development), 
apsėstą bendros žemės ūkio politikos košmaro“. 

Dėl kitų bendros politikos sričių buvo vaidytasi mažiau vien jau 
todėl, kad EB biudžete BŽŪP paliko pernelyg mažai resursų, kad 
dėl jų paskirstymo iškiltų rimtesnių problemų. 


e Socialinis fondas turėjo galimybę tapti viena iš svarbiausių ben- 
dros politikos sričių. Romos sutartyje jis buvo laikomas įrankiu 
mažinti kai kuriems trumpalaikiams sunkumams darbo rinkoje, at- 

siradusiems kuriant bendras rinkas ir muitų sąjungą. Hallsteinas 
teigia, kad „susitarimai, įtvirtinti Romos sutartyje dėl socialinės 
politikos, kaip ir tie, kurie buvo skirti transporto politikai, mo- 
netarinei politikai ir kitiems reikalams, turi aiškią Žymę priešta- 
ravimų, kilusių derantis dėl sutarties sudarymo. Kitais žodžiais ta- 
riant, jie turi praeities žymę“ (1972, 169). Kiekvienos šalies no- 
ras apginti savo pačios socialinę politiką reiškė, kad nebuvo įma- 
noma pasiekti daug nuolaidų ar susitarimų tiek derybų metu, tiek 
po jų. Todėl septintajame dešimtmetyje EB socialinė politika be- 
veik nesiplėtojo. Praktika rodo, kad socialinio fondo išlaidų dau- 
guma buvo skirta perkvalifikavimo priemonėms, siekiant sumažinti 
kai kuriuos industrinio persitvarkymo padarinius. Bendroji išlai- 
dų suma netgi šiam tikslui 1970 metais buvo ribojama iki 120 mi- 
lijonų £. Tokia politika galėjo daryti tik nedidelę įtaką vis didė- 
jančioms socialinėms reikmėms, baigiantis šiam pirmam darbo jė- 
gos rinkos reguliavimo laikotarpiui. Dar mažesnė pažanga buvo 
padaryta kitose bendros politikos srityse. 

* Europos anglių ir plieno bendrija buvo labai įsitraukusi į anglių 
pramonės pertvarkymą, o Euratomas koordinavo bendrai finan- 
suojamus tyrimus atominės energetikos srityje. Tačiau apskritai šiuo 
laikotarpiu nebuvo nuoseklios energetikos politikos ir net rimtai 
nebuvo bandoma jos suformuoti iki pat pirmos naftos krizės 
(Odell, 1976). Energetika, kaip ir socialinė politika, buvo rūpes- 
tingai saugoma nacionalinio suvereniteto sritis. 

+ Lėtai buvo stumiamasi į priekį ir bendroje žvejybos politikoje, nors 
Romos sutartyje ir buvo pabrėžta, kad žvejybos produktams turi 
būti sukurta bendra rinka. Ir vėl tai buvo smarkiai besivaržančių 
ir skirtingų nacionalinės globos sistemų sritis. Galiausiai 1970 me- 
tais pasiektas susitarimas dėl bendrų rinkų organizavimo, struk- 
tūrinės (modernizavimo) politikos apibrėžė laisvo patekimo į EB 
žvejybos rajonus sąlygas. Tačiau šį susitarimą nustelbė derybos dėl 
naujų narių priėmimo į EB. Tuo pasireiškė bendras šešeto sava- 
naudiškumas, nes bendra žvejybos politika buvo kuriama kaip ac- 
guis communautaire (Bendrijos santvarkos) dalis, kurią nauji na- 
riai turi priimti be jokių papildomų derybų. 

+ Bendros transporto politikos buvo dar labiau nesilaikoma, ir ji li- 
ko tuo, ką Hallsteinas (1972, 226) pavadino „kaimišku užsisklen- 

dimu“. Nebuvo jokių pastangų liberalizuoti ar koordinuoti oro ir 
jūrų transportą, ir tik nedideli bandymai ta kryptimi buvo daro- 
mi sausumos transporte. Rimtai apie šias problemas iki devinto- 
jo dešimtmečio iš viso nebuvo kalbama. 

Ekonominėje politikoje taip pat buvo daug ignoruojamų sričių, 
tarp jų ir monetarinė politika. Septintojo dešimtmečio pabaigoje 
EB sukrėtė trys pagrindinės valiutinės krizės: 1967 metais — svaro 
sterlingų, 1968 — dolerio ir Prancūzijos franko. Ypač pastaroji 
iš jų tapo rimta prielaida skaldytis politikai ir EB vidaus preky- 
bai. Ir vėlgi ryšys tarp dviejų vyraujančių ekonomikų tapo lemia- 
mu — Vokietijos FR atsisakė pasekti Prancūzijos pavyzdžiu ir de- 
valvuoti savo valiutą, 0 nutarė sumažinti importo mokesčius 4C6. 
Iš tikro nebuvo realios nacionalinių monetarinių politikų koordi- 
nacijos. Krizės padarinys buvo tas, kad Ministrų taryba 1969 metų 
liepos mėnesį priėmė Barre planą, kuriuo buvo siūloma padidin- 
ti valiutinę sąjungą ir ekonominės politikos koordinaciją. Per ki- 
tus du dešimtmečius šis Žingsnis paskatino keletą vėlesnių ban- 
dymų kurti valiutinę sąjungą. 

Konkurencija ir kompanijų susiliejimai buvo dar viena sunki eko- 
nominės politikos sritis. Šioje srityje EB buvo užsibrėžusi priešta- 
ringų tikslų. Viena vertus, Romos sutartyje buvo pabrėžiama, ka- 
da konkurencija yra svarbiausias dalykas, suprantamas kaip dides- 
nio efektyvumo ir konkurentabilumo varomoji jėga. Kita vertus, 
norėta sukurti europietiškas superkompanijas, pajėgias kovoti su 
galinga ir vis stiprėjančia Amerika tiek Europos, tiek pasaulio rin- 
kose. 1970 metų Colonna planas iš esmės nubrėžė galimus poli- 
tikos rėmus susiliejimams ir įsigijimams. Bet jis niekada nebuvo 
patvirtintas, nes Taryba daugiausia dėmesio skyrė pašalinti konku- 
rencijai trukdančius veiksnius. Tai sunki politikos sritis, ypač tarp- 
tautiniu lygiu. Kai konkurencijos taisyklių pažeidėjo nepaveikda- 
vo įtikinėjimas, Komisija kreipdavosi į Teismą. Pavyzdžiu gali būti 
vienas būdingas teisinis Europos teismo sprendimas, kuriuo skel- 
biama, kad Komisija turėjo teisę anuliuoti Grundig 1 Costen firmų 
susitarimą riboti Grundig gaminių prekybą Prancūzijoje. 

Bendra regioninė politika taip pat nebuvo suformuota, nors EB bu- 
vo dideli regioniniai skirtumai ir atrodė, kad integracija juos dar 
labiau didino. 

Besiplėtojant EB bendros politikos įvairiose srityse struktūrai, grei- 
tai paaiškėjo, kad ją tikriausiai labai ribos biudžeto galimybės. Pa- 
čios EB resursai buvo gaunami pagal nustatytą procentą iš vyriausy- 
bių nustatyto PVM (pridėtosios vertės mokestis). Pradėjus veikti Ben- 
drijai, labai padidėjo išlaidos — nuo 35,5 milijono ECU (European 
Currency Unit — Europos piniginis vienetas) 1958 metais iki 607 mi- 
lijonų ZCU 1965 metais, o po to sekė dar penkiagubas padidėjimas 
iki 3331 milijono ECU 1972 metais (3.5 lentelė). 


3.5 lentelė. EB biudžetas 1958, 1965 ir 1972 metais 


Išlaidos (“6) 1958 m. 1965 m. 1972 m. 
Europos plėtojimo fondas 41,0 6,4 
Euratom 22,3 19,8 
Europos žemės ūkio orientacijos ir 

garantijų fondas 16,9 74,4 
Socialinis fondas 7.1 2,9 
Pramonė, energetika, moksliniai tyrimai 2,3 
Administracija 16,6 9,1 12,7 
EAPB 61,6 6,2 1,3 
Iš viso 100,0 100,0 100,0 
Visos išlaidos (ECU milijonai) 35,5 607,2 3 330,9 


Šaltinis: Commission of the European Communities, European Economy, 
Annual Economic Review, 1986—1987, no. 29, July 1986, 166 


Poslinkiai vyko ir išteklių paskirstyme. 1965 metais dėl BŽŪP dar 
buvo derimasi ir jai buvo skirta tik 16,97 viso EB biudžeto, bet 1972 
metais ji prarijo jau apie tris ketvirčius visų Bendrijos išlaidų. Anksty- 
vas politinis kompromisas sudarė sąlygas susiformuoti brangiai kai- 
nuojančiai žemės ūkio politikai. Vėliau ji darė įtaką visų kitų bendrų 
EB politikos krypčių evoliucijai. Sukūrus BŽŪP, EB atsirado viena 
reali ir tikrai Bendriją apimanti politikos kryptis, kuri įsigalėjo septin- 
tojo dešimtmečio pabaigoje. Tačiau už ją teko brangiai sumokėti — 
buvo labai apribotos kitų iniciatyvų galimybės, kaip antai rimtos eko- 

nominės strategijos ar visapusiškos socialinės politikos sukūrimas. II- 
gainiui paaiškėjo, kad politinė kaina dar didesnė, nes BZUP padari- 
niai biudžetui trukdė priiminėti svarbius nutarimus ateičiai. 


PIRMASIS BENDRIJOS PAGAUSĖJIMAS — DIDŽIAUSIAS 
PIRMOJO PERIODO LAIMEJIMAS 


Pirmieji 15 Bendrijos egzistavimo metų buvo sunkūs. Daugelis pri- 
imtų sprendimų buvo ginčytini. Antai prancūzų „tuščios kėdės“ stra- 
tegija buvo rimtas išbandymas EB gyvybingumui. Tačiau dėl to ne- 
derėtų menkinti tų metų laimėjimų. 1957 metais Romos sutartis 
buvo pasirašyta veikiau kaip bendras ketinimas, o ne kaip deta- 
lus, nepriekaištingas politinis dokumentas. Šešetas beveik neturėjo 
kuo daugiau pasikliauti, kaip tik politine gera valia ir bendra pa- 
tirtimi, sukaupta EAPB veikloje. Šios šalys siekė sukurti muitų są- 
jungą, bendrą išorinį tarifą, bendras kapitalo ir darbo rinkas ir ben- 
dros politikos krypčių visumą palyginti dirbtinai apibrėžtoje eko- 
nominėje zonoje. Tačiau per 15 metų šiose visose kryptyse buvo 
padaryta žymi pažanga, ir Bendriją, susidedančią iš šešių narių, teko 
paversti devynerių narių Bendrija. Įstojus: Didžioji Britanija, Airi- 
ja ir Danija turėjo paversti EB didžiausiu ekonominiu susivieniji- 
mu Vakarų Europoje. Ji faktiškai apėmė visą Šiaurvakarių Euro- 
pą. 0 už jos sienų liko tik Viduržemio jūros, Alpių ir Skandina- 
vijos regionų šalys. 

Susiskaldymas tarp EB ir EFTA visada buvo dirbtinis Vakarų Eu- 
ropos padalijimas. Ypač tai pasakytina apie labai svarbius prekybi- 
nius ryšius tarp Didžiosios Britanijos ir Vokietijos FR. Taigi nuo pat 
pradžių buvo jaučiamas stiprus spaudimas pertvarkyti santykius tarp 
šių dviejų grupių. EB sėkmė, kuriant pamatus bendroms politikos 
kryptims ir sąlygiškas Vokietijos ir Prancūzijos ekonomikų, lyginant 
su Didžiosios Britanijos, sustiprėjimas tapo pagrindu šiam spaudimui 
didėti. Vykstanti kapitalo kaupimo internacionalizacija taip pat buvo 
ženklu, reikalaujančiu tolesnės politinės Europos ekonominės erdvės 
rcorganizacijos. Konstituciškai bet koks Bendrijos padidėjimas turė- 
jo būti gana paprastas, nes Romos sutarties 237 straipsnis skelbė, kad 
„bet kuri Europos šalis gali prašytis priimama į Bendriją“. 

Tuo tarpu, kai Graikija ir Turkija siekė ir įsigijo asocijuotų narių 
statusą Bendrijoje, santykiai su EFTA buvo kritiški. Didžioji Britani- 
ja, kuri buvo EFTA sukūrimo varomoji jėga, greitai persiorientavo į 
EB. Kartu su Danija, Airija ir Norvegija ji pareiškė norą būti visa- 
teise EB nare, bet 1963 metais šis noras buvo atmestas, labiausiai 
dėl Prancūzijos prezidento de Gaulle'io primygtinio reikalavimo. Nors 
ir buvo tiesos teigiant, kad EB evoliucijai, politikai ir naujoms insti- 
tucijoms susiformuoti reikia daugiau laiko, vis dėlto buvo ir kitų prie- 
žasčių šį prašymą atmesti. Nepaskutinę vietą užėmė ir tai, kad Di- 
džiosios Britanijos narystė galėjo mesti iššūkį vadovaujančiam Pran- 
cūzijos ir Vokietijos vaidmeniui, formuojant Bendriją kritišku anks- 
tyvuoju laikotarpiu. Be to, glaudūs Didžiosios Britanijos ryšiai su JAV 
galėjo kenkti bandymams sukurti EB kaip nepriklausomą ekonominį 
ir politinį veiksnį. 

1967 metais dar keturi kandidatai pareiškė norą stoti į EB. Di- 
džioji Britanija vėl buvo svarbiausia varomoji jėga. Jos ekonominiai 
motyvai buvo aiškūs — EB BVP vienam gyventojui didėjimo tempai 
1950—1965 metais buvo dvigubai didesni negu Didžiojoje Britanijo- 
je. Be to, EB, ypač Vokietijos FR, ėmė mesti iššūkį Didžiajai Brita- 
nijai, pagrindinei europiečių investicijų šaliai. Pačios Didžiosios Bri- 
tanijos ir net EFTA rinkos buvo per mažos suderinti plačios apim- 
ties mokslinių tyrimų ir plėtotės reikalavimams bei konkurencijos būti- 
nybei tokiose ekonomikos srityse kaip automobilių gamyba ir ilgalaikio 
vartojimo prekės. Ryšiai tarp rinkų dydžio, technologijų ir darbo na- 
šumo tapo vis akivaizdesni, ir buvo aiškiai jaučiama, kad nepriklau- 
soma Didžioji Britanija ar EFTA nepajėgi konkuruoti tinkamu lygiu. 
Didžioji Britanija pavėluotai suprato tą patį, kas EB šešetui buvo aišku 
jau šeštajame dešimtmetyje. Ji vėlavo iš dalies dėl apgaulingo tikėji- 
mo, kad EB narystė taps vaistais nuo neabejotino Didžiosios Brita- 
nijos ekonomikos silpnėjimo. 

Didžiosios Britanijos norui įstoti į Bendriją taip pat buvo svar- 
bių politinių motyvų. Šeštajame ir septintajame dešimtmetyje deko- 
lonizacija pakeitė ir susilpnino Didžiosios Britanijos vaidmenį San- 
draugoje. Be to, Sueco krizė buvo tiktai vienas iš keleto įvykių, pa- 
rodžiusių, kad Didžioji Britanija daugiau nebevaidina nepriklausomos 
supervalstybės vaidmens. Jos vaidmuo pasaulinių varžybų tarp TSRS 

ir JAV kontekste buvo beveik šalutinis, todėl kalbant apie tris jos is- 
torinės įtakos sferas (žr. šio leidinio p. 47), vienintelė jai likusi al- 
ternatyva buvo europinis lygmuo. Buvo visiškai aišku, kad tai gali- 
ma pasiekti per EB, bet ne per EFTA. 

Po labai ilgų derybų 1971 metų birželio mėnesį buvo sutarta dėl 
pirmo EB narių pagausėjimo. Didžioji Britanija, Danija, Airija ir Nor- 
vegija 1973 metų sausio 1 dieną turėjo tapti EB narėmis. Po referen- 
dumo Norvegija nusprendė nebestoti į EB, nes buvo labai nerimauja- 
ma dėl galimos žalos tradiciniams Skandinavijos santykiams, 0 nesc- 
niai priimta bendra žvejybos politika iš norvegų reikalavo per daug 
didelių nuolaidų. 

Visiškai nepriklausomai nuo de Gaulle'io įtakos sumažėjimo, bu- 
vo nemažai priežasčių, kodėl EB pritarė pirmajam savo išsiplėtimui. 
Svarbiausia, kad tai buvo loginė tąsa tų elementarių principų, kurie 
atvedė į muitų sąjungą ir bendrą išorinį tarifą. Bendrija, kurią suda- 
rys devynios šalys, turėjo būti galingesnė ir labiau pajėgi konkuruo- 
ti. Be to, nors Airija ir buvo ekonomiškai silpnesnė, Danijos ir Di- 
džiosios Britanijos ekonominės struktūros visai atitiko tuometines nor- 
mas. Integracija turėjo būti palyginti neskausminga. Narių pagausė- 
jimas buvo svarbus politiškai ir suprantamas kaip būtina sąlyga Ben- 
drijai tapti pasauline supervalstybe. 

Didžioji Britanija ir Sandraugos šalys, kurios jai tiekė maisto pro- 
duktus, turėjo užmokėti už narystę EB: BŽŪP priėmimu, nemažos 
EB biudžeto išlaidų dalies apmokėjimu bei atsiskaitymų balanso pa- 
blogėjimu (bent jau trumpalaikiu). (Haack, 1973). Buvo laukiama ne- 
gatyvių statiškųjų narystės rezultatų, kurie turėjo siekti nuo 0,75 iki 
390 BVP sumažėjimo. Kaip kompensacijos už tai buvo tikimasi po- 
zityvių dinamiškųjų pasekmių, bet pastarosios negalėjo atsirasti au- 
tomatiškai. Naujiesiems nariams reikėjo iš karto priimti acguis com- 
munautaire, jiems buvo suteikti pereinamieji laikotarpiai. Didžiajai Bri- 
tanijai prisitaikyti prie BŽŪP buvo skirti penkeri metai, kad būtų su- 
daryta laikina apsauga jos tradiciniams maisto produktų tiekėjams iš 
Sandraugos šalių. 

Nors pirmasis išsiplėtimas ir sukėlė rūpesčių, 1973 m. sausyje tapo 
aišku, kad jis yra pirmosios EB kūrimo ir evoliucijos stadijos sėkminga 
kulminacija. Tai patvirtina ir pagerėję ryšiai su EFTA šalių grupės liku- 

čiais. 1974 m. tarp EB ir EFTA įsigaliojęs laisvos prekybos susitarimas 
užbaigė dirbtinį Vakarų Europos dalijimą į du skirtingus prekybinius 
regionus, bent jau pramoninių prekių. Tai instituciškai patvirtino, kad 
regionas tampa „vieninga ekonomine erdve“ (Wijkman, 1989, 12). Va- 
karų Europa atsigavo nuo Antrojo pasaulinio karo padarinių ir nuo to, 
kad buvo nutraukti ryšiai su Rytų Europa. EB, kaip Vakarų Europos 
šerdis, atrodė pasirengusi aštuntame dešimtmetyje savarankiškai plė- 
totis ir tapti reikšminga ekonomine ir politine galiūne. 


4 skyrius 
Pasaulinė krizė, politinis sąstingis 
ir nauji sunkumai 1973—1965 metais 


DAUG ŽADANTI PRADŽIA IR KARTŪS PADARINIAI 


Aštuntojo dešimtmečio pradžioje EB vyravo saikingas optimizmas. 
Bendrijos ekonomika klestėjo, tapdama vis labiau integruota preky- 
boje ir investicijose, funkcionavo nemažai bendros politikos krypčių. 
Buvo susitarta dėl pirmojo narių skaičiaus padidinimo, o Didžiosios 
Britanijos priklausomybė jai, be abejonės, turėjo paversti EB vyrau- 
jančia ekonomine grupuote Vakarų Europoje. Be to, viešoji nuomo- 
nė vis labiau pasisakė už tolesnę ekonominę ir politinę integraciją. 
1969 metais aukščiausiojo lygio susitikime Hagoje buvo pareikštas ben- 
dras noras siekti šio tikslo, o 1970 metais įtakingasis Wernerio ra- 
portas pasisakė už trijų pakopų stojimą į politinę ir ekonominę są- 
jungą. Šios optimizmo bangos aukščiausias taškas tikriausiai buvo pa- 
siektas pirmajame aukščiausio lygio susitikime, kuris įvyko 1972 me- 
tais ir kuriame buvo susitikę šešių Bendrijos valstybių-narių, 0 taip 
pat trijų būsimųjų narių vyriausybių vadovai. Susitikime priimtame ko- 
munikate buvo pareikštas įsitikinimas, kad ateinančio dešimtmečio pa- 
baigoje būsimųjų devynių EB šalių laukia daug didesnė ekonominė 
integracija — vidaus rinkos formavimo užbaigimas, bendri tarifai, ben- 
dra valiuta ir centrinis bankas. 

Tačiau šio aukščiausiojo lygio pasitarimo optimizmui greitai bu- 
vo lemta išblėsti, nes pasaulinė ekonomika nepastebimai judėjo į krizę 
ir nuosmukį, o politinę darną pakeitė politinė nesantaika. Vienas iš 
neigiamų veiksnių buvo 1973—1974 metų naftos krizė. Vėliau Ed- 
wardas Heathas (1988, 200), Didžiosios Britanijos ministras pirminin- 
kas, atvedęs šalį į EB, komentavo taip: „Po 1973—1974 metų naftos 

krizės Bendrija prarado impulsą ir net (o tai dar blogiau) Jeano Mon- 
net filosofiją, kuri teigė, kad Bendrija egzistuoja tam, kad bendroms 
problemoms rastų bendrus sprendimus“. 

Kaip parodys tolesnis svarstymas, tuo laiku bendrų problemų už- 
teko. Tačiau reiškėsi aiškus nesugebėjimas rasti bendrus sprendimus 
ir dėl jų susitarti. Tapo aišku, kad žymūs pirmojo Bendrijos egzista- 
vimo laikotarpio laimėjimai buvo labai nesunkiai pasiekti dėl ypatingos 
tų metų pasaulinės ekonominės situacijos. Kaip teigia Hodgesas (1981, 
6—7/), „Bendrija buvo pasmerkta sėkmei savo negatyviosios integra- 
cijos fazėje, kadangi nebuvo kam ją stabdyti“. Tuo tarpu aštuntaja- 
me ir devintajame dešimtmečiuose reikėjo pozityvesnės politikos, ta- 
čiau tuo metu pasaulinės ekonomikos sukurtos sąlygos vertė vyriau- 
sybes laikytis labiau protekcionistinės politikos, ir kelias į integraciją 
tapo sunkesnis. 

Septintajame dešimtmetyje pasikeitė ir politinis integracijos kon- 
tekstas, ypač po prezidento de Gaulleio atsistatydinimo. 1969 me- 
tais Prancūzija ir Vokietija, kurios septintame dešimtmetyje nuolat ne- 
sutarė, ypač dėl BŽŪP, aštuntame dešimtmetyje suartėjo. 1977 me- 
tais prezidentas Giscard'as d'Estaing'as tvirtino, kad ši naujoji sąjun- 
ga buvo „kertiniu visų Europos plėtotės ir rekonstrukcijos laimėjimų 
akmeniu“ (Story, 1981, 188). Jei ir buvo neoficiali sąjunga tarp šių 
dviejų svarbiausių Europos valstybių, jos stiprumas buvo matuojamas 
abipuse nauda. Tačiau ši sąjunga tikriausiai lėmė tą nedidelę pažan- 
gą, tais metais padarytą integracijoje. 

Vis dėlto ir tarp šių dviejų valstybių ne visada buvo bendri intere- 
sai. Kai šis ryšys nutrūkdavo, dažniausiai vyravo nesantaika. Geriau- 
sias to pavyzdys — BŽŪB, kur nebuvo laikomasi vieningų kainų siste- 
mos, O ji pakeista skirtingomis įvairiose šalyse „žaliosiomis kainomis 
(green prices)“. Tačiau būtų neteisinga tarpvyriausybinio bendradarbia- 
vimo politiką (intergovernmentalism) apriboti vienu šiuo, nors ir labai 
svarbiu, ryšiu. Gyvenime egzistavo visas voratinklis sudėtingų tarpusa- 
vio ryšių ir jie keitėsi po kiekvieno Ministrų tarybos susitikimo. Ir tai 
priklausė nuo svarstymo objekto ir kokiems nacionaliniams interesams 
kilo pavojus. Be to, Didžiosios Britanijos narystė Bendrijoje tapo gan 
problematiška. Didžiojoje Britanijoje egzistavo santykiškai nedidelis 
žemės ūkio sektorius, ir palyginti didelė maisto produktų dalis buvo 
perkama už EB ribų, todėl Didžioji Britanija turėjo struktūrinį biudže- 
to deficitą. Ji mokėjo Bendrijai žymiai daugiau, negu gaudavo iš jos 

biudžeto. Tai tapo negyjančia politine žaizda Didžiosios Britanijos san- 
tykiuose su kitomis Bendrijos valstybėmis-narėmis, o taip pat dar la- 
biau sunkino begalinius kompromisus ir esminius sprendimus, kurie 
tapo labai būdingi EB šalių tarpvalstybiniam bendradarbiavimui. 

Šis politinis sąstingis sutapo su didėjančia politinių ir ekonomi- 
nių problemų globalizacija. Naftos krizei, supervalstybių politikai ir 
deryboms dėl prekybos — viskam tam buvo būtinas nuoseklus ir dar- 
nus EB valstybių-narių atsakas. Bet vien jau įvykių fundamentalumas, 
kaip ir vidiniai politiniai poreikiai, labai ribojo kolektyvinių sprendi- 
mų galimybę. EB reakciją ribojo ir jos kaip iš esmės dirbtinio eko- 
nominio ir politinio regiono Vakarų Europos viduje sandara, nors aš- 
tuntame ir devintame dešimtmečiuose ji tam tikru mastu ir sumažė- 
jo po naujų narių priėmimo. Hoffmanas teigia, kad „daug žalos Ben- 
drijai buvo padaryta, bandant savo jurisdikcijoje svarstyti g/obalinę 
reikšmę įgavusius reikalus, nes faktiškai pusė kontinento negalėjo tin- 
kamai susidoroti su energijos stygiaus, Šiaurės—Pietų ar arabų—1z- 
raelio konflikto problemomis“ (1983, 31). 

Devintajame dešimtmetyje išryškėjo, kad EB yra struktūriškai ri- 
bota ir nepajėgi pateikti aiškios Vakarų Europos reakcijos į pasauli- 
nius įvykius. 1957 ar net 1972 metų aukščiausiojo lygio susitikimų op- 
timizmas užleido vietą giliam pesimizmui. Dinamizmą pakeitė pasy- 
vumas, o „kūdikis, kuris taip daug teikė vilčių prieš 25 metus, virto 
silpnu širdininku“ (Dankert, 1982, 3). 


SUNKŪS LAIKAI: PASAULINĖ EKONOMINĖ KRIZĖ 


Jau septintame dešimtmetyje ilgai trukęs pokarinis klestėjimas atrodė 
besibaigiąs. Ir Didžioji Britanija, ir Prancūzija jau pastebėjo anks- 
tyvus ženklus, perspėjančius apie galimą nuosmukį. Sunku tiksliai su- 
minėti krizės priežastis, bet tarp jų paminėtinas pasaulinės pinigi- 
nės sistemos subyrėjimas, darbo jėgos rinkos nelankstumas, didėjanti 
pasaulinė konkurencija ir du didieji naftos kainų šuoliai. Nors tai 
skirtingai paveikė atskiras valstybes, EB, kaip vienetą, labai sukrėtė 
tai, kas vėliau buvo pavadinta pasauline krize. Integracija negalėjo ap- 
ginti nuo tokio pasaulinio nuosmukio. Priešingai, tankus prekybos tin- 
klas ir investicijų srautai EB viduje lėmė, kad ekonominio smukimo 
padariniai netgi greičiau plėtojosi tarp Bendrijos valstybių-narių. 

Svarbiausia pasaulinės piniginės sistemos žlugimo priežastis buvo 
ta, kad Amerikos ekonomika nebebuvo tokia stipri, kad galėtų toliau 
ją remti. Septintame dešimtmetyje buvo keletas didelių ir bendrų Ame- 
rikos prekybos deficito priepuolių. Juos iš dalies sukėlė geresnę vietą 
prekyboje užimanti EB. Kilę dolerio perviršiai padėjo finansuoti pa- 
saulinės prekybos ekspansiją, bet tai taip pat reiškė rimtą JAV aukso 
rezervų eroziją — jie per dešimtmetį sumažėjo nuo 18 iki 11 milijardų. 
Klasikinė reakcija į tokius pasikartojančius prekybos deficitus buvo 
devalvacija, bet JAV šia priemone negalėjo pasinaudoti, nes buvo nu- 
statytas fiksuotas dolerio ir aukso santykis. Neišvengiamai teko atsisa- 
kyti nustatyto aukso vertės pariteto (1973 m.), o iš to kilusi spekulia- 
cija valiuta prisidėjo prie pasaulinės ekonomikos destabilizacijos. 

Gamybos sąlygos taip pat keitėsi, nes darbo rinkoje vis didesnę įta- 
ką darė darbo jėgos pardavėjai. Didėjantis darbo jėgos kovingumas lė- 
mė didesnius realius atlyginimus ir nuo septintojo dešimtmečio pabai- 
gos pastarieji pralenkė darbo našumo augimo teikiamas pajamas ir ska- 
tino pelno bei investicijų mažėjimą. Kai kurioms šalims, tokioms kaip Vo- 
kietijos FR, pavyko sulaikyti darbo jėgos kainos augimą labiau negu to- 
kioms kaip Belgija, Didžioji Britanija. Tačiau visoje Vakarų Europoje vy- 
ko bendras realių atlyginimų didėjimas dėl septintojo dešimtmečio pa- 
baigos darbo rinkų susiaurėjimo. Be to, kai aštuntame dešimtmetyje įvyko 
ekonominis nuosmukis, darbo rinkos kietumas (rigidity) reiškė, kad re- 
alių atlyginimų mažinimui buvo priešinamasi, o ekonominę plėtotę pa- 
keitė kainų didėjimas, mažesnis pelnas ir sumažėję plėtojimosi tempai. 

Kitas svarbus pokytis aštuntajame dešimtmetyje buvo pasaulinės 
konkurencijos padidėjimas pirma iš Japonijos pusės, kuri prekyboje 
su EB jau devintojo dešimtmečio pradžioje turėjo 10 milijardų $ pre- 
kybos perviršį. Vėliau aktyviai konkuruoti pradėjo naujosios indust- 
rinės valstybės — 1980 metais EB prekyboje su Azijos naujosiomis 
industrinėmis valstybėmis turėjo 2,9 milijardo ECU deficitą, o 1987 
metais jis pasiekė jau 6,7 milijardo ECU (Commission of the Euro- 
pean Communities, 1989). Konkurencija pradėjo atsirasti ir iš Rytų 
Europos, nors geležinė uždanga ir buvo šiokia tokia EB apsauga. Kon- 
kurencija kai kada įgaudavo dempingo pavidalą, kurį naudodavo ša- 
lys, kurioms žūt būt reikėjo įplaukų tvirta valiuta, bet EB ir kitos Va- 
karų transnacionalinės kompanijos taip pat pasipelnydavo iš bendrų 
įmonių, esančių kitoje geležinės uždangos pusėje. Tačiau grėsmingiau- 
sias konkurentas buvo Japonija, kuri, išgyvenusi apsaugotos plėtotės 

ir rekonstrukcijos laikotarpį, tapo galingu prekybiniu faktoriumi. Apie 
devintąjį dešimtmetį ji užgožė ir Amerikos, ir Europos produkciją dau- 
gelyje svarbių vidutinės ir aukštosios technologijos sektorių. 

Spartus pramonės augimas naujosiose industrinėse valstybėse ta- 
po akivaizdžiu jau septintame dešimtmetyje, bet tik aštuntame jos pra- 
dėjo pralenkti daugelį turtingųjų šalių, taip pat ir EB. Tuo tarpu, kai 
septintame—-aštuntame dešimtmečiuose metinis gamybos augimas pa- 
žangiųjų šalių ekonomikoje smuko nuo 6,2 iki 376, naujosiose indust- 
rinėse valstybėse jis nukrito tik nuo 7,3 iki 5,870 (Ballance and Sinc- 
lair, 1983). Ramiojo vandenyno žiedo ir Lotynų Amerikos valstybių 
ekspansija buvo dar įspūdingesnė. 1973—1979 metų laikotarpiu pre- 
kių, pagamintų vien Pietų Korėjoje, Taivanyje, Honkonge, Singapū- 
re ir Brazilijoje, eksporto vertė padidėjo nuo 18 iki 53 milijardų $ 
(Jenkins, 1984). Tai sukėlė importo skverbimąsi į Vakarų Europą ir 
tai, kad EB transnacionalinės kompanijos prarado rinkas Trečiajame 
pasaulyje. Dėl to EB kompanijoms, kai darbo jėgos kaina tapo le- 
miama, buvo ypač sunku konkuruoti daugelyje pigios ir vidutinės tech- 
nologijos pramonės šakų, pavyzdžiui, drabužių gamyboje. 

Jau aštuntojo dešimtmečio pradžioje pasaulinėje ekonomikoje ėmė 
šmėkščioti perprodukcijos krizės požymiai, o po dviejų naftos kainų 
krizių padėtis tapo kritiška. Po 1973 metų karo su Izraeliu arabai pa- 
skelbė naftos embargą, ir beveik keturgubai šoktelėjo naftos kainos. 
Kainų infliacija, ekonominės veiklos rezultatų sumažėjimas vyko visa- 
me turtingajame pasaulyje. EB ši krizė paveikė labiau negu Japoniją 
iš dalies todėl, kad pastarojoje sumažėjo realūs atlyginimai, tuo tarpu 
pelno ir investicijų lygis buvo išlaikytas. Ginčytina, kad būtent šiuo 
laikotarpiu Japonija pradėjo užsitikrinti lemiamą konkurencinį prana- 
šumą prieš EB. Antroji naftos krizė įvyko 1979—1980 metais, prasidė- 
jus Irano— Irako karui. Per penkis mėnesius po 1979 metų gruodžio 
mėnesio naftos kainos padidėjo nuo 12 iki 31 $ už barelį. Šį kartą 
padariniai turtingųjų šalių ekonomikai buvo dar Žiauresni, ir 3,3 
augimo tempai, buvę 1979 metais, nusmuko iki 0,37 1982 metais. EB 
nukentėjo labiausiai, nes dėl antrosios naftos krizės labai susilpnėjo 
Vokietijos FR, svarbiausia plėtotės varomoji jėga. Ir po krizės EB at- 
sigavo lėčiau negu jos svarbiausi varžovai — JAV ir Japonija. 

Sąlygiškas Europos pozicijų susilpnėjimas yra ypač aiškus, žvelgiant 
į bedarbystės lygį (4.1a pav.). Iki 1980 metų bedarbystės didėjimo tem- 
pai EB buvo Žymiai mažesni negu JAV. Po 1979 metų bedarbystės lygis 

4.1 pav. Bedarbystės ir įsidarbinimo galimybių didėjimas EB 
ir svarbiausiuose pasaulio regionuose 1960— 1994 metais 
Šaltinis: Commission of the European Communities (1989); 

OECD, unpublished data 

labai žymiai padidėjo ir JAV, ir EB jis buvo trigubai aukštesnis negu Ja- 
ponijoje. Tačiau tuo tarpu, kai Amerikoje bedarbystės lygis po 1983 metų 
labai žymiai krito, EB jis liko stabiliai aukštas per visą devintojo dešimt- 
mečio vidurį. 1993 metais tarp šių dviejų kraštų išliko 375 skirtumas. 

EB bendri augimo tempai taip pat atsiliko nuo pagrindinių var- 
žovų. Pavyzdžiui, 1979—1982 metais vidutinio metinio BVP didėji- 
mo tempai dvylikoje EB šalių sudarė tik 0,6“, o tai buvo daug ma- 
žiau negu Japonijoje, kurioje jie sudarė 3,77, nors ir daugiau negu 
JAV, kur buvo užregistruota 0,375 (4.1 lentelė). 


4.1 lentelė. Pasaulinio BVP vienam gyventojui didėjimas 
1979—1982 ir 1982—1987 metais 


Vidutinis metinis pasikeitimas (46) 


1979— 1982 1982—1987 
Vokietija 0,2 2,2 
Ispanija 0,8 2,7 
Prancūzija 1,7 1,6 
Italija 1,2 2.5 
Didžioji Britanija -0,8 3,1 
EB (12) 0,6 2,2 
JAV -0,3 3,6 
Japonija 3,7 3,7 
Industrinės šalys iš viso 0,7 2,9 
Afrika 2,1 0,8 
Artimieji Rytai -1,4 -0,2 
Amerika (be JAV ir Kanados) 1,77 2,4 
Azija 5,3 6,9 
Rytų Europa 2,7 3,1 
Ne OECD valstybės iš viso 2,6 3,5 
Iš viso 1,4 3,1 


Šaltinis: Commission of the European Communities (1989) 

Tačiau situacija EB labai pablogėjo 1982—1987 metais — BVP 
augimo tempai sudarė 2,276, o tuo tarpu JAV ir Japonijoje atitinka- 
mai 3,670 ir 3,770. EB taip pat atsiliko ir nuo ne OECD valstybių 
narių, ypač nuo Azijos naujųjų industrinių valstybių. Tai atsispindi ir 
įsidarbinimo galimybių didėjimo palyginime, kur EB atsilieka nuo Ja- 
ponijos, JAV ir Ramiojo vandenyno pakrantės (Okeanijos) naujųjų 
industrinių valstybių (4.1b pav.). 

Nerimą keliančius ženklus rodė ir pasaulinės prekybos statistika. 
Europos, kaip pasaulyje vyraujančio prekybinio bloko, pozicijų susig- 
rąžinimas buvo vienas iš ryškiausių šeštojo bei septintojo dešimtme- 
čių bruožų. Bet po 1970 metų EB dalis pasaulinėje prekyboje suma- 
žėjo nuo 22,4 iki 207 1987 metais, tuo tarpu ir Japonijos, ir JAV 
dalys padidėjo (4.2 lentelė). 


4.2 lentelė. Pasaulinė prekyba 1970, 1980, 1987 ir 1991 metais 


Šalių prekyba procentais 1970 1980 1987 1991 
EB 12 22,4 21,2 20,0 21,8 
JAV 16,1 14,1 16,8 16,5 
Japonija 7.6 8,3 9,6 9,8 
Kiti 53,9 56,4 53,6 51,9 


Šaltinis: EUROSTAT Key Figures, Supplement, Target, 92, no. 2 (1989); 
Eurostat Rapid Reports on Foreign Trade 


Be to, keletoje svarbiausių gamybos sričių didėjo importo skverbima- 
sis. Pavyzdžiui, tarp 1973 ir 1982 metų elektros ir elektroninės apara- 
tūros importo dalis EB 10 valstybių rinkose padidėjo 19,176. Šis pro- 
centas yra žymiai didesnis už tokio pat importo skverbimąsi į JAV ir 
Japoniją (Commission of the European Communities, 1988c). Kai ku- 
rie ypač dramatiški pokyčiai įvyko automobilių gamybos pramonėje: nuo 
1970 iki 1980 metų EB automobilių eksportas sumažėjo 2370, tuo pat 
metu pasaulinis automobilių eksportas padidėjo 42676 (Ziebura, 1982, 
134). Atsakydamos į šį iššūkį Bendrijos valstybės-narės griebėsi protek- 
cionizmo. Taigi EB, kuri kartu su JAV ankstesniais dešimtmečiais bu- 
vo pagrindinė pramoninės prekybos liberalizavimo varomoji jėga dau- 
gelyje gamybos sričių (tekstilės pramonė, automobilių ir plieno gamy- 
ba), pradėjo diegti protekcionistinę įstatymdavystę (Ziebura, 1982). 

Svarbiausia, kad EB atrodė prarandanti lankstumą ir sugebėjimą 
prisitaikyti prie greitų permainų pasaulinėje ekonomikoje. Iš dalies 
tai atsitiko todėl, kad ekonominė krizė apnuogino kai kuriuos nuta- 
rimų priėmimo tarpvyriausybinio bendradarbiavimo būdu (intergovern- 
mentalism) trūkumus. Vis sunkiau buvo susitarti dėl bendrų politi- 
kos krypčių ir bendro požiūrio, Europos valstybių interesai skyrėsi vis 
labiau. Ypač po 1986 metų EB pagausėjimo atskirų EB šalių eko- 
nomikos užėmė labai skirtingą vietą tarptautiniame darbo pasidaliji- 
me. Vieną kraštutinumą sudarė Vokietijos FR, kuri iš tikro buvo vie- 
nintelė tikrai pasaulinės ekonomikos supervalstybė EB viduje; kitas 
kraštutinumas — tai Graikijos ar Portugalijos ekonomikos, kurios 
struktūriškai labai skyrėsi nuo kai kurių naujųjų industrinių valsty- 
bių. Rezultatas tas, kad „Bendrija tampa beveik visiška bejėge, nes 
kiekviena valstybė-narė susiduria su savo specifinėmis problemomis, 
kylančiomis iš jos pačios ekonomikos padėties pasauliniame darbo pa- 
sidalijime“ (Ziebura, 1982, 192). 


NAUJOJI EUROPOS BENDRIJOS EKONOMINĖ GEOGRAFIJA 


Be abejonės, EB stiprino prekybą tarp šalių-narių. Nuo 1958 iki 1980 
metų prekyba EB viduje padidėjo dvidešimt tris kartus, o prekyba 
su pasauliu padidėjo tik vienuolika kartų (Ziebura. 1982, 132). Ši di- 
dėjanti pasaulinės prekybos integracija parodyta 4.2 paveiksle. 1970— 
1990 metais tarp EB šalių, lyginant ją su prekyba šalių, esančių už 
EB ribų, padidėjo nuo 51,8 iki 604. Aišku, šį faktą ir galima ver- 
tinti teigiamai, kaip rezultatą prekybinės integracijos, esant bendram 
išoriniam tarifui; jis taip pat gali būti vertinamas kaip nesugebėjimas 
efektyviai konkuruoti toje pasaulio dalyje, kuri nėra apsaugota. Ta- 
čiau netgi vertinant teigiamai, šie skaičiai neparodo kai kuriems sek- 
toriams būdingo integracijos susilpnėjimo. Faktiškai tais metais eg- 
zistavo EB vidaus prekybos proporcijos sumažėjimas apdirbamojoje 
pramonėje (Dunning and Robson, 1987). Tai atspindėjo Japonijos ir 
naujųjų industrinių valstybių importo skverbimasis į tokių produktų 
kaip automobiliai ir televizoriai rinkas. 

Prekybos integracijos lygis Bendrijoje ne vien kilo. Iš tikro aš- 
tuntojo dešimtmečio viduryje po pirmo naujų narių priėmimo tar- 
pusavio prekyba sumažėjo, lyginant su tuo lygiu, kai EB dalyvavo 

EB užsienio prekyba EB vidaus prekyba 


4.2 pav. EB vidaus ir užsienio prekyba 1958-— 1990 metais 
Šaltinis: Eurosiat 


šešios šalys (Reichenbach, 1980). Tačiau per ilgesnį laiką pagausė- 
jusios Bendrijos dydis ir dinamiškumas sukėlė svarbius pokyčius pre- 
kyboje tarp dviejų Vakarų Europoje esančių prekybinių blokų. 1986 
m. visos devynios EB narės turėjo glaudesnius prekybinius ryšius tar- 
pusavyje negu su EFTA (žr. 43 lentelę). Tai tmka netgi Danijai, 
kuri turėjo tradiciškai glaudžius ryšius su kitomis Skandinavijos vals- 
tybėmis. EB branduolį sudarė svarbiausių industrinių šalių grupė — 
Vokietijos FR, Prancūzija, Italija, Belgija ir Nyderlandai, kurių pu- 

sė ar net daugiau prekybos vyko EB viduje. Lyginant su vieta, ku- 
rią jos užėmė 1958 metais (3.2 lentelė), akivaizdus šios grupės pre- 
kybos integracijos dydis. 

Pirmasis EB narių pagausėjimas ir ypač Didžiosios Britanijos bei 
Danijos išėjimas iš EFTA rodė, kad šios organizacijos gyvybingumas 
menksta. Apie devintojo dešimtmečio vidurį visų valstybių ne EB na- 
rių, išskyrus Švediją, ekonomikos buvo labiau susijusios su EB negu 
su EFTA. Iš tikro daugiau negu pusė Šveicarijos, Austrijos ir Portu- 
galijos eksporto buvo nukreipta į EB. Tačiau dar vis egzistavo neati- 
tikimas tarp EB ir Vakarų Europos, kaip funkcionalios ekonominės 
zonos. Iš to taip pat aišku, kodėl devintajame ir dešimtajame dešimt- 
mečiuose buvo daromi postūmiai dar išplėsti EB. 


4.3 lentelė. Vakarų Europos 1986 metų prekybos suvestinė 


Atskirų valstybių pramonės gaminių 
eksportas į EB 9 ir EFTA 5 (46) 


Iš / / 
EB grupė EB 9 EFTA 5 
Danija 37,5 31,0 
Didžioji Britanija 38,8 8,7 
Vokietijos FR 47,5 17,5 
Italija 51,4 9,9 
Prancūzija 52,4 8,6 
Nyderlandai 69,1 8,4 
Belgija 71,9 6,5 
Ne EB grupė 

Švedija 16,8 21,1 
Suomija 33,5 22,7 
Norvegija 45,3 18,6 
Šveicarija 53,8 7,5 
Austrija 59,4 12,8 
Portugalija 66,4 14,5 


Šaltinis: after Wijkman (1989) 

Nors tais metais EB ir buvo slegiama ekonominių ir politinių sun- 
kumų, vis dėlto ir toliau, apskritai paėmus, plėtėsi bei klestėjo. Tačiau 
ne visos šalys gavo vienodą naudą iš muitų sąjungos ir bendros rinkos. 
1973—1983 metais augimo tempai buvo gan skirtingi (4.4 lentelė). 


4.4 lentelė. BNP vienam gyventojui didėjimas 1973—1983 metais 
(metinis didėjimo vidurkis 96) 


Pokyčio procentas Pokyčio procentas 
EB 9 Ne EB 
Belgija 1,8 Austrija 2,8 
Danija 1,8 Suomija 2,7 
Prancūzija 2,5 Norvegija 3,7 
Vokietijos FR 2,1 Švedija 1,3 
Airija 3,2 Šveicarija 0,7 
Italija 2,2 
Liuksemburgas Nėra duomenų 
Nyderlandai 1,5 
Didžioji Britanija 1,1 
EB 12 
Graikija 3,0 
Portugalija Nėra duomenų 
Ispanija 1,8 


Šaltinis: World Development Report, 1985, New York: World Bank 


Tik Prancūzijoje, Vokietijos FR, Italijoje ir Airijoje BNP vienam 
gyventojui didėjimo tempai viršijo 270, tuo tarpu Didžioji Britanija 
vilkosi iš paskos su 1,176. Šie duomenys taip pat rodo, kad atitinka- 
mi tempai ne EB šalyse buvo tokie pat kaip EB. Narystė EB aiškiai 
nebuvo nei panacėja nuo nacionalinės ekonomikos bėdų, nei formu- 
lė, užtikrinanti ekonominę plėtotę. Nacionalinių ekonomikų laimėji- 
mus, be abejo, lėmė dalyvavimas EB, bet jie taip pat priklausė nuo 
vidinių sąlygų ir nuo pasaulinės ekonomikos poslinkių. 

Geriausių rezultatų ekonomikoje pasiekė Vokietijos FR. Nuo 
penktojo dešimtmečio pabaigos jai būdingas ilgas ir pastovus ckono- 
mikos augimas. Jį sustabdė tik antroji naftos krizė. Šį progresą lengvi- 

no nacionalinė ekonomikos strategija, nukreipta į nuolatinį žemos 
infliacijos palaikymą ir teigiamą mokėjimų balansą, derinant su s0- 
cialiai orientuotos rinkos struktūra kapitalo, darbo jėgos ir valstybės 
santykių kontekste. Vokietija tapo varomąja EB jėga ir dėl kitko — 
dėl savo labai didelių galimybių importuoti bei eksportuoti (Emmin- 
ger, 1981) bei vien jau dėl savo dydžio. 1980 metais jai atitinkamai 
teko 25,770 EB importo ir 26,676 eksporto. Jos artimiausiai varžovei 
Prancūzijai atitinkamai teko 187 importo ir 16,37 eksporto (Zie- 
bura, 1982). Vokietijos FR ekonominę galią atskleidžia ir 1985 me- 
tais žemas bedarbystės lygis — 8,470, palyginti su EB vidurkiu — 
11,67 (4.3 pav.). Skirtumai tarp atskirų valstybių-narių buvo dar 
didesni, nes Airijoje, Ispanijoje, Belgijoje ir Nyderlanduose bedar- 
bystės lygis viršijo 1376. Šie duomenys patvirtina, kad devintajame 
dešimtmetyje nedarbas beveik visų EB šalių ekonomikose tapo be- 
veik struktūriniu bruožu, kaip kontrastas JAV ir ypač Japonijai. 

EB tada taip pat prisidėjo prie tolesnės kapitalo internacionali- 
zacijos (Dunning and Robson, 1987, 111). Kol kapitalo rinkos ir fi- 
nansinės paslaugos dar buvo organizuotos daugiausia nacionaliniu pa- 
grindu, verslas negalėjo ignoruoti EB svarbos. Tai darė įtaką ir tarp- 
tautinės prekybos, ir EB viduje tarp kompanijų vykstančios prekybos 
plėtotei. Europos, Amerikos ir Japonijos kompanijos įvairiais būdais 
buvo įsitraukusios į šią gamybos ir paskirstymo Bendrijoje interna- 
cionalizaciją. Pavyzdžiui, 1983—1984 m. 1000 didžiausių Vakarų Eu- 
ropos kompanijų dalyvavo 29 EB viduje ir 25 už EB ribų įvykusiuo- 
se įsigijimo ir susiliejimo procesuose (Financial Times, 5 October, 
1987), nekalbant jau apie visiškai naujų įmonių kūrimą ar investici- 
jas į esančių gamyklų plėtimą. Tačiau svarbu nepervertinti interna- 
cionalizacijos mastų. Daugumos didžiųjų Europos kompanijų veikla 
dar vis buvo koncentruota vienoje ar dviejose šalyse. 1000 kompani- 
jų, apie kurias buvo kalbėta anksčiau, 1983—1984 metais atliko 101 
įsigijimą ar susiliejimą savo šalyse, ir tai dvigubai viršijo jų sudary- 
tus tarptautinius sandėrius. 

JAV ir Japonija tuo metu buvo du svarbiausi investicijų į EB 
šaltiniai, nors svarbios buvo taip pat ir šveicarų bei švedų kompa- 
nijos. Kaip ir ankstesniu laikotarpiu, Amerikos kompanijos toliau 
investavo ne vien į Didžiąją Britaniją ir siekė tobulinti strategiją 
Europoje. 1985 m. jos turėjo 106,8 milijardų $ kumuliacinių investi- 

4.3 pav. Bedarbystė EB 1985 metais 
Šaltinis: Commission of the European Communities (1989) 


cijų Vakarų Europoje. Didžioji Britanija dar liko pagrindine inves- 
tavimo vieta. Čia buvo investuota 33,96 milijardo $. Po jos sekė 
Vokietijos FR — 16,75 milijaro $, 0 po jų sekė Prancūzija ir Ny- 
derlandai (kiekvienoje iš jų daugiau negu 7 milijardai $). Tikriausiai 
iš esmės dėl įsijungimo į EB Didžioji Britanija ir toliau liko svar- 
biausia vieta investicijoms. Japonijos investicijos buvo palyginti nau- 
jos Vakarų Europoje ir jų bendra suma 1985 metais buvo 11 mili- 
jardų $. Didžioji Britanija pirmavo — joje buvo investuota 3,14 
milijardo $. Tačiau nedaug nuo jos atsiliko Nyderlandai, Vokietijos 
FR ir Liuksemburgas — kiekvienoje iš šių šalių buvo investuota 
daugiau negu 1 milijardas $. Jau pats EB egzistavimo faktas lėmė 
Japonijos kompanijoms laikytis labiau visą Europą apimančios tak- 
tikos, kas nebuvo būdinga ankstesniems Amerikos investitoriams. Ta- 
čiau Didžioji Britanija ir toliau buvo patraukliausia dėl pranašumų, 
tiekiamų Londono Sičio (City of London), dėl anglų kalbos, kaip 
tarptautinio verslo kalbos, vartojimo ir dėl valstybinės atvirų durų 
užsienio investitoriams politikos. 

EB buvo ne tik pasyvus investicijų priėmėjas, bet joje pačioje buvo 
įsikūrusios daugelis didžiausių pasaulyje transnacionalinių kompani- 

jų. Nuo 1962 iki 1982 metų Vakarų Europos transnacionalinių kom- 
panijų dalis padidėjo nuo 26,9 iki 31,9€c, tuo tarpu dėl Japonijos cks- 
pansijos sumažėjo Amerikos dalis (4.5 lentelė). Vėl vyravo Vokieti- 
jos FR, kurioje 1983 metais buvo įsikūrusios 7 transnacionalinės kom- 
panijos, parduodančios prekių daugiau negu už 10 milijardų $. Pas- 
kui sekė Prancūzija su 4 ir Didžioji Britanija — su 3 ir dar su 2 tran- 
snacionalinėmis kompanijomis, kurių šeimininkė ji buvo kartu su Ny- 
derlandais (Dunning and Pearce, 1985). Kaip ir šeštame bei septin- 
tame dešimtmečiuose, šios kompanijos buvo įtrauktos į visą Europą 
apimančių struktūrų kūrimą, ir iš dalies tai buvo EB susiformavimo 
pasekmė. | 


4.5 lentelė. Pasaulinis transnacionalinių kompanijų 
pasidalijimas 1962 ir 1982 metais 


Parduodamų prekių pasiskirstymo procentas 


1962 1982 
JAV 67,3 47,8 
Vakarų Europa 26,9 31,9 
Japonija 3,6 12,8 
Kitos pasaulio valstybės 2,1 7,5 


Šaltinis: Dunning and Pearce (1985) 


Tačiau daugelis EB įsikūrusių transnacionalinių kompanijų tam tik- 
ra prasme nebeinvestavo į Vakarų Europą, taip reaguodamos į di- 
dėjančius gamybos kaštus, didėjančią naujųjų industrinių valstybių kon- 
kurenciją ir naftos krizės sąlygotą paklausos neužtikrintumą. Tiesio- 
ginė gamyba atsilikusiose šalyse ar sutarčių dėl jos pasirašymas su ki- 
tomis ten veikiančiomis kompanijomis leido žymiai sumažinti gamy- 
bos kaštus. EB transnacionalines kompanijas taip pat viliojo investa- 
vimo galimybė didžiausioje vientisoje pasaulio rinkoje — JAV. Todėl 
šis procesas turėjo dvi lygiagrečias kryptis — didesnę kapitalo integ- 
raciją EB viduje ir integraciją tarp EB ir pasaulio. Kitais žodžiais ta- 
riant, naujos darbo pasidalijimo formos susikūrė ir EB viduje, ir pa- 
sauliniu mastu. Aštuntojo dešimtmečio ekonominė krizė gerokai pa- 
sitarnavo intensyviai kapitalo reorganizacijai. 

Pagrindinė ekonominės krizės išdava bendrai darbo rinkai buvo 
ta, kad EB devynete darbininkų migrantų sumažėjo nuo 6,6 1973 me- 
tais iki 4,3 milijono 1985 metais (Molle and Van Mourik, 1988, 326). 
1985 metais Bendrijoje buvo 1,2 milijono migrantų iš EB 9 grupės 
šalių, 0,8 milijono iš Graikijos, Ispanijos ir Portugalijos bei 2,3 mili- 
jono iš kitų pasaulio valstybių. Kaip ir septintame dešimtmetyje Vi- 
duržemio jūros šalys, pavyzdžiui, Turkija, bei buvusios kolonijos ir to- 
liau liko svarbiausiu tokių migrantų šaltiniu. 

Antra vertus, atrodo, kad sukurtoji bendra darbo jėgos rinka ne- 
turėjo didelės įtakos santykiui tarp darbininkų migrantų EB viduje 
ir iš už EB ribų. Faktiškai per sunkiausius krizės metus (1980—1985) 
darbininkų migrantų iš EB šalių Bendrijoje mažėjimo procentas buvo 
dvigubai didesnis negu migrantų iš už EB ribų (Molle and Van 
Mourik, 1988). Tai gana stebėtina, nes ekonominio nuosmukio me- 
tu skirtingas vidinių ir išorinių migrantų teisinis statusas turėjo bū- 
ti ypač svarbus. 

Bendrijos valstybės-narės galėjo ieškotis būdų, kaip riboti ne iš 
EB atvykstančių imigrantų skaičių, bet negalėjo nepaisyti Romos su- 
tartimi EB šalių piliečiams užtikrintos kilnojimosi laisvės. Buvo im- 
tasi priemonių riboti piliečių atvykimą iš ne EB valstybių. Pavyzdžiui, 
1973—1974 metais Prancūzijoje, Belgijoje ir Vokietijos FR papras- 
čiausiai buvo draudžiama imigruoti. Taikytos priemonės, skatinančios 
imigrantus grįžti namo. Pagal vieną iš tokių projektų Prancūzija kiek- 
vienam grįžtančiam namo mokėjo 10 000 frankų, o Vokietijos FR 
teikė grįžtantiems namo tokią finansinę pagalbą, kad šie galėtų imtis 
nedidelio verslo ar įgytų bendrą išsilavinimą. Tačiau praktiškai svar- 
biausias draudimų rezultatas buvo tas, kad jie skatino imigrantus pa- 
silikti kuo ilgiau, netgi nepaisant vietų stokos darbo rinkoje, nes ne- 
daugelis rizikavo grįžti namo, jei vėl atvykti bus taip sunku. Taigi 
įstatymdavystė neužkirto kelio atvykti iš ne EB šalių, o tik pamaži- 
no migrantų. Taip atsitiko todėl, kad ir toliau daugelyje šalių, išsky- 
rus Didžiąją Britaniją, buvo neribojamas šeimų susijungimo procesas 
(Castles er al., 1984). Galiausiai tarptautinę migraciją, bent jau trum- 
palaikiam ar vidutinio ilgumo dienos darbui, labiau nulėmė ne tei- 
sinės regulos, bet ekonominės ir socialinės sąlygos. Bendra EB darbo 
rinka nebuvo izoliuota ir faktiškai veikė kaip pasaulinės darbo rin- 
kos sudėtinė dalis. 

ANTRASIS BENDRIJOS PAGAUSĖJIMAS: 
VIDURŽEMIO JŪROS REGIONAS IR EUROPOS BENDRIJA 


EB slėgė daug problemų, bet jos dydis, santykinis dinamiškumas ir 
vis didėjanti įtaka Europos prekybai skatino į ją įsijungti ir kitas vals- 
tybes. Labiausiai tikėtinais kandidatais į EB narius buvo Pietų Eu- 
ropos valstybės — Graikija, Ispanija ir Portugalija. Graikija buvo aso- 
cijuota nare nuo 1962 metų, tuo tarpu Portugalija ir Ispanija 1972 
ir 1970 metais pasirašė specialius išimtinius prekybinius susitarimus. 
Tai reiškė ribotą prekybos liberalizavimą ir leido panaudoti kai ku- 
riuos plėtotės fondus sąlygiškai neturtingoje Europos pietinėje peri- 
ferijoje. Tačiau visos trys šalys negalėjo tapti visateisėmis Bendrijos 
narėmis neturėdamos demokratiškų vyriausybių. Ši kliūtis gana dra- 
matiškai buvo pašalinta aštuntojo dešimtmečio viduryje. 1974 ir 1975 
metais visose trijose šalyse buvo nuverstos diktatoriškos vyriausybės 
ir 1977 metais galutinai pakeistos išrinktais parlamentais ir demok- 
ratiškomis konstitucijomis (žr.: Williams, 1984). Europos „demokra- 
tinės erdvės“ išplėtimas buvo būtina prielaida, didinant Europos Ben- 
drijos užimamą ekonominę ir politinę erdvę. 

Kai pirmą kartą aštuntojo dešimtmečio vidury buvo pradėtas svars- 
tyti Bendrijos pagausėjimas pietinėmis Europos valstybėmis, neatro- 
dė, kad Bendrijai dėl to galėtų kilti kokių nors didelių sunkumų (Se- 
ers, 1982). EB pradėjo atsigauti po neseniai įvykusios 1973—1974 me- 
tų naftos krizės, ir didesnės rinkos sukūrimas buvo suprantamas kaip 
logiškas ekonominis tikslas. Graikija pareiškė norą dalyvauti Bendri- 
joje 1975 metais, beveik tuoj pat po pulkininkų režimo nuvertimo. 
Derybos buvo palyginti neskausmingos. Graikijos ekonomika buvo ne- 
didelė, nors ir didino konkurenciją jau esantiems EB Viduržemio jūros 
regiono gamintojams (vynas, alyvų aliejus, citrusiniai vaisiai ir kt.), 
tačiau ji teikė naujas svarbias rinkas pramoninėms prekėms. Greitą 
Graikijos priėmimą į EB skatino dar ir politiniai veiksniai. A. Os- 
bornas (1988, 14) rašo, jog „Briuselyje daug kas mano, kad nors Grai- 
kija 1981 metais techniškai ir administraciškai nebuvo pasirengusi įsto- 
ti į EEB, jos priėmimo data buvo nustatyta, ketinant užtikrinti įsto- 
jimą iki galimo prieš EEB nusiteikusių socialistų atėjimo į valdžią“. 
Tiesa, kad daugeliu atžvilgių Graikija įstoti į EB nebuvo pasirengu- 
si. Net šešerių metų pereinamasis periodas laisvai prekybai pramo- 

ninėmis prekėmis nesuteikė pakankamų garantijų Graikijos gaminto- 
jams. Atsiskleidė jų nepajėgumas konkuruoti, ir Graikijos pramonei 
buvo suteiktas dvejų metų pereinamojo laikotarpio pratęsimas, kad 
sušvelnėtų įstojimo padariniai. 

Graikijos narystė tapo sunkiu išbandymu ir Bendrijai, ir pačiai 
Graikijai. Iš dalies taip buvo todėl, kad „integracijos procese politi- 
nės partijos yra svarbiausi veikėjai tokiu mastu, kokiu jos perduoda 
nuomones, formuoja politinius pasirinkimus ir dalyvauja nutarimų pri- 
ėmime“. (Featherstone, 1989, 2485). Svarbiausias veiksnys šiose aplin- 
kybėse buvo 1981 metais populistinės, antikapitalistinės ir antiame- 
rikietiškos PASOK (Graikijos socialistų partija) iškovota rinkiminė per- 
galė (Lyrintzis, 1989). EB buvo suprantama kaip Amerikos hegemo- 
nijos plėtimas į Europos erdvę. Be to, PASOK buvo labai naciona- 
listinė, ir vienas jos rinkiminių šūkių skambėjo: „Graikija graikams“ 
(Featherstone, 1989). Kartu ši partija buvo nusistačiusi prieš dalies 
suvereniteto praradimą, kurį galėjo atnešti Graikijos narystė Bendri- 
joje. Bet atėjusi į valdžią PASOK smarkiai pakeitė toną ir jos reto- 
rika ne visada atitikdavo politiką. 1983 metais ji išpešė iš Briuselio 
keletą nuolaidų ir tuomet Papandreou'as galėjo teigti: 


Nuo to laiko, kai tapo aišku, kad Graikijos primygtinis reikalavimas so- 
lidarumo su Europos Pietų šalimis buvo turtingesnių šiaurės partnerių 
priimtas, mes nusprendėme, kad šalies interesai gali būti geriau paten- 
kinti esant Europos Bendrijoje nėgu už jos ribų. (Cituojama pagal Os- 
born, 1988, 14—15) 


Šiuo atveju solidarumas reiškė didesnę pagalbą Graikijai iš Ben- 
drijos struktūrinių fondų (7,5 milijardo £ iš viso 1991 metais) ir 5076 
iš specialiai sukurtos Integracinės Viduržemio jūros programos (1,4 mi- 
lijardo £ 1991 metais). Tačiau iš tikro narystė EB Graikijai buvo labai 
sudėtingas ekonominis išbandymas. Jos prekybos balansas blogėjo, ki- 
lo infliacija, ypač įvedus BŽŪP kainas, o gamybinės veiklos rezultatai 
per pirmus trejus metus sumažėjo 676. BŽŪP numatyta paramos sis- 
tema buvo mažiau palanki Graikijai negu kitoms valstybėms-narėms: 
iš tikro BŽŪP aprėpia tik 7596 Graikijos produkcijos, o tuo tarpu vi- 
dutiniškai kitose EB šalyse — net 9576. Tačiau Graikija buvo aktyvus 
EB biudžetinių pervedimų gavėjas; net 1984 metais jie sudarė 995 mi- 
lijonus ECU, o tai atitinka 2,57 BVP (Georgakopoulos, 1986). 

Politinė narystės vertė taip pat buvo abejotina. Nors dalyvavimas 
EB ir leido Graikijai prisidėti prie galingesnio Europos politinio balso, 
ji vis dėlto dažniau su ja nesutarė. Pavyzdžiui, 1981 metų spalyje Grai- 
kija nepalaikė Europos karinio kontingento siuntimo į Sinajų, nepri- 
tarė prekybinių sankcijų taikymui Lenkijai po nepaprastosios padė- 
ties įvedimo. Nežiūrint to, kad šios dvi problemos buvo aptartos Eu- 
ropos politinio bendradarbiavimo forume, t. y. EB instancijoje, for- 
muojančioje bendrą užsienio politiką (Ioakimidis, 1984). Ministrų ta- 
rybos susirinkimuose Graikija taip pat dažnai likdavo izoliuota. Ia- 
čiau narystė teikė ir tam tikrų politinių pranašumų. Daugybė padi- 
dėjusios struktūrinės paramos, kurią išsiderėjo PASOK, buvo nukreipta 
į Graikijos kaimiškus regionus. Nenuostabu, kad 1989—1990 metais 
per rinkimus, kai tautos nuotaikos atsisuko prieš šią partiją, būtent 
iš šių regionų PASOK ir toliau gavo stiprią rinkėjų paramą. Nebus 
per daug griežtai pasakyta, kad PASOK nuo žeminančio pralaimėji- 
mo rinkimuose išsigelbėjo tuo, kad padarė įtaką politiniams spren- 
dimams Briuselyje. Graikijos narystė Bedrijoje turėjo ir labiau ilga- 
laikes politines pasekmes — ji reiškė, kad Graikija galėjo daryti įta- 
ką būsimam EB narių pagausėjimui iš Pietų Europos valstybių. Le- 
miamą reikšmę Graikijos pozicija galėjo turėti ir devintojo dešimt- 
mečio pabaigos derybose su Turkija, bet dar anksčiau ji galėjo pa- 
veikti Iberijos valstybių stojimą į EB. 

Portugalija ir Ispanija įstoti į EB pareiškė norą 1977 metais, beveik 
tuoj pat po to, kai galutinai įstatymiškai įžengė į parlamentinę demok- 
ratiją. Kai aštuntojo dešimtmečio pabaigoje ir devintojo dešimtmečio 
pradžioje prasidėjo rimtos derybos, tai sąlygos ir Bendrijoje, ir už jos 
ribų tapo sudėtingesnės. 1979—1980 metų naftos krizė labai prislėgė 
Europos ekonomiką, o Graikijos narystė tapo sunkiai virškinama. Aiš- 
kėjo, kad egzistuoja svarbūs EB 9 šalių ir trijų pietinių valstybių eko- 
nomikos ir socialinės struktūros skirtumai. Ne mažiau svarbu buvo ir 
tai, kad valstybės kandidatės į Bendriją reiškė rimtus pageidavimus so- 
cialiniam ir regioninės plėtotės fondams, kurių, žvelgiant realistiškai, 
nebuvo galima patenkinti esant tuometiniam biudžetui. Ispanijos eko- 
nomika buvo didelė ir jos dalyvavimas (absorbavimas) turėjo turėti ne- 
mažas ckonomines pasekmes tiek pramoninių prekių, tiek žemės ūkio 
produktų gamintojams. Susidūrusi su šiais sunkumais ir vis labiau už- 
imta esmine savo pačios institucijų ir politikos krypčių reforma, Ben- 
drija jautė didelių sunkumų tenkinti Iberijos šalių norą joje dalyvauti. 

Iberijos valstybės troško stoti į Bendriją dėl dviejų priežasčių. Vi- 
sų pirma, šis žingsnis vidaus politikoje buvo pateikiamas kaip būdas sta- 
bilizuoti naujas demokratines institucijas. Jei jos būtų Bendrijos narės, 
jų ekonominės struktūros naujų santykių su kitomis šalimis poveikyje 
irgi būtų pertvarkytos. Kadangi nedemokratiškos šalys negali būti EB 
narėmis, būtų daromas smarkus ekonominis spaudimas, kuris neleistų 
grižti į diktatūras. Antra, buvo teigiama, kad Ispanija ir Portugalija jau 
buvo veiksmingi EB nariai dėl jų aktyvios prekybos, investicijų ir dar- 
bo jėgos migracijos ryšių su Bendrija. Tai buvo aiškiai jaučiama Portu- 
galijoje, nes tradiciškai Didžioji Britanija buvo svarbiausias jos preky- 
binis partneris ir investicijų šaltinis. Narystė būtų leidusi joms dalyvauti 
priimant EB nutarimus, darančius įtaką jų ekonomikoms. 


4.6 lentelė. Prekyba tarp EB 9 ir Ispanijos bei Portugalijos 
1970 ir 1983 metais 


EB 9 dalis Iberijos šalių prekyboje 


Eksportas Importas 

Portugalija 1970 41,9 48,3 
1983 57,7 39,7 

Ispanija 1970 46,3 40,3 
1983 47,5 32,3 


Iberijos šalių dalis 
EB 9 prekyboje 


Portugalija 1970 0,9 1,4 
1983 0,8 1,4 
Ispanija 1970 21 4,1 
1983 3,5 5,0 


Šaltinis: Donges and Schatz (1989, 279) 


Tarp Ispanijos ir Portugalijos bei EB buvo glaudūs prekybiniai ry- 
šiai. Sis faktas buvo pripažintas aštuntojo dešimtmečio pradžioje, pa- 
sirašant specialius prekybinius susitarimus. Tačiau, priešingai negu kad 
buvo tikimasi, prekybiniai susitarimai neatvedė į didesnę prekybos in- 

tegraciją tarp devynių EB narių ir dviejų pretendentų jais tapti (Gu- 
crrero et al., 1989). Ispanijos ir Portugalijos eksportas į Bendriją (4.6 
lentelė) padidėjo ir 1983 metais siekė atitinkamai 57,74 ir 47,5C0, 
bet šioms šalims tik narystė būtų tikra tokių svarbių eksporto rinkų 
išsaugojimo garantija. Tuo tarpu Ispanijos ir Portugalijos importas iš 
EB per aštuntąjį dešimtmetį faktiškai sumažėjo ir 1983 metais buvo 
mažesnis negu 4074. Tai nulėmė didėjantis maisto prekių importas 
iš Amerikos žemyno ir pramoninių prekių importas iš Japonijos ir 
naujųjų industrinių valstybių. Todėl šiuo atveju naujų Bendrijos na- 
rių priėmimas reikštų Ispanijos ir Portugalijos įtraukimą į bendro iš- 
orinio tarifo diktuojamą protekcionistinę erdvę. 

Derybos buvo ilgos ir sunkios bei komplikuotos tiek dėl valsty- 
bių-narių vidaus politikos, tiek dėl visos Bendrijos siekio įgyvendinti 
institucinę reformą. Graikija naudojosi derybomis kaip galimybe įgy- 
ti papildomą struktūrinę pagalbą savo ekonomikai, ypač iš Integra- 
cinės Viduržemio jūros programos. Prancūzija ir Italija siekė apginti 
savo fermerius nuo smarkios konkurencijos, kurią galėjo sudaryti Že- 
mės ūko produktai, eksportuojami iš Ispanijos. Prireikė aštuonerių 
skausmingų derybų metų, kol 1985 metais buvo pasirašyta sutartis dėl 
naujų narių priėmimo. Ispanija ir Portugalija buvo įjungtos į EB erdvę 
1986 metų sausio mėnesį. Svarbiausi sutarties bruožai buvo šie. 


Žemės ūkis. Buvo nustatytas iki dešimties metų pereinamasis lai- 
kotarpis apginti EB šalių fermeriams nuo Iberijos (ypač Ispani- 
jos) konkurencijos, ypač alyvų aliejaus, daržovių, vyno ir citrusi- 
nių vaisių rinkoje. Kita vertus, pereinamuoju laikotarpiu Iberijos 
šalių fermeriai buvo apsaugoti nuo pilnos konkurencijos iš EB 
(ypač Prancūzijos) pusės javų, mėsos ir pieno produktų rinkose. 
Žvejyba. Ispanijos ir Portugalijos narystė padidino EB žvejybos lai- 
vyną 80<6. Tačiau per dešimtį pereinamojo laikotarpio metų jiems 
buvo suteikta tik ribota patekimo į kitų valstybių-narių Žvejybos 
plotus galimybė. 

Gamyba. Buvo duotas septynerių metų pereinamasis laikas paleng- 
va pradėti taikyti bendrą išorinį tarifą ir muitų sąjungą. 
Biudžetas. Iki 1992 metų buvo pasiūlytos pereinamojo laikotar- 
pio priemonės, bet po to naujieji nariai turėjo vykdyti visus biu- 
džetinius įsipareigojimus. 

Praktiškai Ispanijos ir Portugalijos įstojimas didžiąja dalimi atspin- 
dėjo Graikijos patirtį. Pavyzdžiui, 1985—1988 metais Portugalijoje bu- 
vo neigiamas prekybos balansas — importas padidėjo 120“6, o eks- 
portas tik 8876. Tai iš dalies buvo atsverta EB biudžetinių pervedi- 
mų, kurie atitiko 1,67 Portugalijos BVP. Tačiau Iberijos valstybių įsto- 
jimas buvo lengvesnis negu Graikijos. Iš dalies tai atsitiko todėl, kad 
devintame dešimtmetyje pagerėjusios pasaulinės ekonomikos sąlygos 
palengvino perėjimą. Vidaus politika taip pat buvo palankesnė, nes 
ir Ispanijoje, ir Portugalijoje buvo visų partijų sutarimas dėl narys- 
tės Bendrijoje svarbos. Be to, naujų narių priėmimas sutapo su vėl 
atsiradusiu optimizmu dėl Bendrijos ateities, nes 1992 metų progra- 
ma pagyvino statišką nutarimų priėmimo procesą. 

Žvelgiant į praeitį, darosi aišku, kad didžiausi sunkumai antrajam 
EB pagausėjimui labiau kilo iš vidinių EB problemų ir nepalankių glo- 
balinės ekonomikos sąlygų, o ne iš kokių nors vidinių naujų narių ypa- 
tybių. Jau pats faktas, kad EB pagausėjimas įvyko šiuo sunkiu Ben- 
drijos istorijoje laikotarpiu, liudija nuolatinės ir politinės integracijos 
potraukio jėgą, kurią įkvėpė 1957 metų Romos sutartis — prekybiniai 
ryšiai, masinės gamybos ekonomika, efektyvumas bei stipraus ir ne- 
priklausomo kolektyvinio Vakarų Europos balso, sprendžiant pasau- 
lio klausimus, suformavimas. Tuo metu šį faktą pripažino Europos Ben- 
drijos Komisija: 


Metams bėgant Europos Bendrijos plėtimosi schema buvo nukreipta iš 
centro į išorę, iš pradžių į Šiaurę, o dabar į Pietus. Ispanijos ir Portu- 
galijos, dviejų didžiausių EB prekybinių partnerių, nedalyvavimas Ben- 
drijoje tokius ilgus metus buvo aiškus trūkumas Vakarų Europos pre- 
kybiniame bloke. Tai, kad įstojo šios dvi šalys, turinčios tokius plačius 
ryšius su Afrika, Artimaisiais Rytais, Lotynų Amerika, yra didžiausias 
dabartinės Bendrijos pranašumas. Galų gale egzistuoja bendra politinė 
nauda remti ir stiprinti bendras demokratijos ir laisvės vertybės Ispani- 
joje ir Portugalijoje. Šioms dviem šalims ekonominė ir politinė dabar- 
tinio pasaulio realybė iškėlė būtinumą stoti į Bendriją. (1986a, 1) 


Nors Iberijos šalių įstojimo klausimas buvo galų gale išspręstas, 
tai sukūrė naujus sunkumus EB. Apie aštuntą dešimtmetį Bendrija 
buvo pasirašiusi prekybinius susitarimus su visomis Viduržemio jūros 

šalimis, išskyrus Albaniją ir Libiją. Susitarimai šioms šalims leido nau- 
dotis ribotomis nuolaidomis žemės ūkyje, neapmokestinant parduoti 
daugumą pramonės prekių ir teisę gauti pagalbą iš Europos investi- 
cijų banko. Ispanijos ir Portugalijos įstojimas kėlė realią grėsmę toms 
Viduržemio jūros šalims, kurios buvo už EB ribų. Ne mažiau svarbu 
ir tai, kad pramoninis ir žemės ūkio produktų eksportas iš Ispanijos 
į EB viršijo visų kitų Viduržemio jūros šalių eksportą kartu paėmus, 
ir nuo 1986 m. Ispanija turėjo EB nario privilegijų patekti į šią svarbią 
rinką. Siekiant sumažinti Viduržemio jūros valstybių susirūpinimą, bu- 
vo pasirašyti nauji prekybiniai susitarimai su tokiomis šalimis kaip Al- 
žyras ir Egiptas. Tačiau santykiuose tarp EB ir Viduržemio jūros ša- 
lių ir toliau išliko senų susitarimų ir net naujų narių priėmimo gali- 
mybės (žr. šio leidinio p. 232—233 ). Pavyzdžiui, Turkija dėl antrojo 
EB pagausėjimo jautėsi netekusi kai kurių pranašumų naudotis pa- 
lankesniu statusu, kurį ji buvo įgijusi, kada jau septintajame dešimt- 
metyje (kartu su Graikija) buvo pasirašiusi Asociacijos su Bendrija 
sutartį (Balkir and Williams, 1993). 

Dėl antrojo EB išplėtimo buvo susitarta 1985 metais, kai Ben- 
drija bandė susitarti dėl esminių vidaus politinių ir ekonominių re- 
formų. Toliau išliko sunkumai tariantis dėl biudžeto ir būsimo ben- 
dros politikos sričių rinkinio. Tai yra šio skyriaus baigiamosios da- 
lies tema. 


BENDRA POLITIKA IR BENDROS NESĖKMĖS 


Bendrijos sugebėjimas veikti ne tik kaip muitų sąjungai bei keletui 
bendrų rinkų priklausė nuo bendros politikos krypčių, taikomų visai 
EB erdvei, plėtotės. Šia prasme aštuntasis dešimtmetis ir devintojo 
dešimtmečio pradžia buvo nusivylimą keliantis laikotarpis Bendrijos 
istorijoje. Wallace'as teigė: 


garsūs ir tarpusavyje susiję ginčai dėl Bendrijos biudžeto paskirstymo 
pasekmių, BŽŪP reforma, Ispanijos paraiška narystei atskleidė susirū- 
pinimą keliantį struktūros nepaslankumą; Bendrijos sugebėjimas pritai- 
kyti savo politiką bei institucijas prie besikeičiančių aplinkybių pasiro- 
dė esąs menkas (1982, 63). 

Kaip visada sėkmingiausia. bet ir daugiausia problemų kelianti ben- 
dros politikos kryptis buvo BŽŪP — bendroji žemės ūkio politika. 
Esminis BŽŪP silpnumas slypi bandyme suderinti ypatingą interven- 
cionizmo formą (grindžiama pertekliaus supirkimu sandėliavimui) su 
užtikrintomis didelėmis kainomis, dėl kurių buvo susitariama kaip dėl 
politinio kompromiso, būtino kuriant žemės ūkio politiką septintame 
dešimtmetyje (žr. šio leidinio p. 65—67). EB užtikrinamos kainos bu- 
vo nustatytos daug didesnės negu pasaulio rinkose; to rezultatas — 
pirkimas didelėmis kainomis ir neparduotų atsargų sandėliavimas. Aš- 
tuntame dešimtmetyje dėl pasaulinės pasiūlos sumažėjimo buvo įvy- 
kęs šioks toks suartėjimas tarp EB ir pasaulinių kainų. Tačiau devin- 
tojo dešimtmečio pradžioje šis atotrūkis vėl padidėjo. EB buvo gami- 
nama daug daugiau produkcijos negu suvartojama, ir maisto atsargų 
labai padaugėjo (4.4 pav.). BŽŪP kaštai per šiuos metus didėjo ne- 
gailestingai ir vyravo biudžete. Didžiausia dalis biudžeto, skirto BŽŪP 
buvo 78,45 1978 metais, ir netgi 1985 m. pabaigoje siekė 69,97 (Har- 
rop, 1989, 158—159). 

Nežiūrint šių biudžetinių problemų, galima buvo teigti, kad BŽŪP 
apėmė visą Bendriją. Tačiau netgi šiai pretenzijai tuo laikotarpiu buvo 
suduoti du rimti smūgiai. Pirmiausia per antrąjį Bendrijos pagausė- 
jimą į Bendriją įstojo trys pagrindiniai Viduržemio jūros regiono ga- 
mintojai. Kadangi BŽŪP buvo sukurta pirmųjų šešių valstybių Ben- 
drijos narių, nenuostabu, kad ji buvo palanki vidutiniame klimate au- 
ginamiems šiaurinių šalių produktams. Tuo tarpu daug Viduržemio 
jūros regiono produktų nebuvo įtraukta ar gaudavo tik ribotą para- 
mą. Todėl Ispanijos, Portugalijos ir Graikijos įstojimas susilpnino 
BŽŪP pretenzijas būti apimančia visą žemės ūkį politikos pakraipa 
visoje EB erdvėje. 

Antrą sunkumų šaltinį pagimdė pasaulinės piniginės sistemos su- 
byrėjimas septintojo dešimtmečio pabaigoje. Esant Breton Vudso (Brer- 
ton Woods) susitarimu fiksuotai valiutų kursų sistemai, buvo sąlygiš- 
kai paprasta taikyti vieningą užtikrintų kainų sistemą visoje Bendri- 
Joje, jei dėl jų lygio susitardavo žemės ūkio ministrai. Subyrėjus Breton 
Vudso sistemai, plaukiojantys valiutų kursai reiškė, kad svyruos ir su- 
pirkimo bei pardavimo kainos. Jau 1969 metais šioje sistemoje įvy- 
ko lemiamas lūžis, po to kai Prancūzijos frankas buvo 12,574 de- 
valvuotas, o Vokietijos markė 946 revalvuota. Esant naujam šių va- 

4.4 pav. EB pieno produkcijos perteklius 1978— 1986 metais 
Šaltinis: Financial Times, 3 September 1986 


liutų kursui, BŽŪP kainas, verčiant į esančias atskiroje valstybėje, di- 
desnes kainas turėjo apmokėti Prancūzijos vartotojai, 0 mažiau už savo 
produkciją turėjo gauti Vokietijos fermeriai. Kadangi vidaus politi- 
koje nė viena iš šių išeičių nebuvo priimtina, abiem šalim buvo leis- 
ta sukurti dirbtinį žaliąjį valiutų kursą žemės ūkio produktų kainoms. 
Jos buvo mažesnės Prancūzijai ir didesnės Vokietijos FR, negu kad 
būtų buvę esant naujiems valiutų kursams (Strauss, 1983). 

Sukūrus žaliąjį valiutų kursą, tapo būtina įkurti valiutų kursų kom- 
pensavimo sistemą, kad būtų užkirstas kelias rimtam prekybos detor- 
mavimui, kylančiam iš esančių EB viduje kainų diferencialų. Teigia- 
mas valiutų kursų kompensavimas reiškė mokesčius importui ir sub- 
sidijas eksportui tose šalyse, kur žaliosios kainos didesnės už nomi- 
nalų EB lygį. Neigiamas valiutų kursų kompensavimas reiškė mokes- 
čius eksportui ir subsidijas importui tose šalyse-narėse, kur žaliosios 
kainos didesnės už nominalų EB lygi. Iš pradžių valiutų kurso kom- 
pensavimo sistema buvo suprantama kaip laikina priemonė, taikoma 


Y ša 

teritorijoje, kuri turėtų būti vieningų kainų erdvė, siekiant įveikti kainų 
lūžio sukeltus sunkumus. Tačiau aštuntojo dešimtmečio pradžioje įvy- 
kęs visiškas nustatytų valiutų kursų sistemos subyrėjimas kartu su ta 
nauda, kurią šalių vyriausybėms teikė žaliosios kainos, naudojamos vi- 
daus politiniams tikslams, reiškė, kad jos greitai taps visuotinai pri- 
imta sudėtine BŽŪP dalimi. 

Praktiškai valiutų kursų kompensavimo sistema nepašalino visų pre- 
kybos deformacijų, kylančių iš diferencijuotų kainų. Straussas (1983) 
mano, kad aštuntame dešimtmetyje ši sistema prisidėjo prie pradėto 
Vokietijos FR dalies EB prekyboje maisto produktais padidėjimo, ne- 
paisant to, kad gamyba buvo labai brangi. Tuo pat metu tai ribojo ga- 
mybą valstybėse-narėse su mažesne savikaina. Tai tapo nuolatinės trin- 
ties šaltiniu, kitais požiūriais darnaus politinio bendradarbiavimo tarp 
Prancūzijos ir Vokietijos FR. Aštuntajame bei devintajame dešimtme- 
čiuose Prancūzija buvo nusistačiusi prieš valiutų kursų kompensavimo 
sistemą, teigdama, kad ji teikia nepelnytus pranašumus Vokietijos fer- 
meriams, taigi griauna laisvos prekybos mechanizmus. 

Tuo tarpu, kai žemės ūkis užėmė pagrindinę vietą politiniuose 
svarstymuose, vis dėlto nors ir sunkiai, bet šiek tiek buvo pažengta į 
priekį ir kitose bendros politikos srityse. 


+ "Del bendros žvejybos politikos buvo susitarta aštuntojo dešimtme- 
čio pradžioje, prieš pirmąjį naujų narių priėmimą. Jos pagrindi- 
nis rezultatas buvo išskirtinių nacionalinių žvejybos rajonų, kur ga- 
lėjo žvejoti tik vienos šalies laivai, sumažinimas. Pavyzdžiui, Didžiajai 
Britanijai buvo leista pasilikti savo žvejybai tik trečdalį 12 mylių zo- 
nos. Pagal 1975 metų Jūros teisės konferencijos nutarimą, EB pa- 
tvirtino 200 mylių išimtinę Žvejybos zoną, tuo įkurdama vadina- 
mąjį „Bendrijos tvenkinį (Community Pond)“. Tačiau bendrųjų ir 
nacionalinių žvejybos teisių zonoje paskirstymas politiškai buvo la- 
bai ginčytinas. Galų gale 1983 metais buvo pasiektas susitarimas. 
Visos valstybės turėjo išimtines teises šešiose vidinėse myliose, o 
jos paprastai buvo išplečiamos 12 mylių, išskyrus ten, kur ypa- 
tingos „istorinės teisės“ reikalavo suteikti priėjimą ir kitoms vals- 
tybėms. Valstybėms-narėms 12—200 mylių zonoje buvo skirtos tam 
tikros atskiros kvotos, bet jos neišvengiamai tapdavo tolesnių po- 
litinių nesutarimų šaltiniais. Pagaliau ši subtili pusiausvyra suiro 

po antrojo Bendrijos išsiplėtimo. Siekiant kompromiso, Ispanijai 
ir Portugalijai buvo dešimčiai pereinamojo laikotarpio metų ap- 
ribotas patekimas į „Bendrijos tvenkinį“, todėl paskutiniojo šio 
amžiaus dešimtmečio viduryje neišvengiamai dėl to vėl teks tar- 
tis iš naujo. 

+ "Europos socialiniam fondui po gilių aštuntojo ir devintojo dešimtme- 
čių krizių buvo teikiamas didesnis prioritetas. Jo dalis bendrame biu- 
džete laikui bėgant didėjo ir 1986 metais pasiekė 776 (4.7 lentelė). 


4.7 lentelė. EB biudžeto išlaidos 1973 ir 1986 metais 


1973 1986 
EAPB 1,8 1,2 
Europos plėtojimo fondas 4,3 2,2 
Europos žemės ūkio orientacijos 
ir garantijų fondas 76,3 63,4 
Socialinis fondas 5,5 7.0 
Regioninis fondas — 6,5 
Industrija, energetika, moksliniai 
tyrimai 14 21 
Administracija 10,8 17,6 
Iš viso 100,0 100,0 
Iš viso absoliučiais skaičiais 
(ECU milijonai) 4937 36413 


Buvo sutariama, kad nedarbas nebegali būti traktuojamas kaip lai- 
kinas darbo jėgos rinkos prisitaikymas prie kintančių sąlygų. Vietoj 
to Bendrijoje didėjo struktūrinis nedarbas. Todėl 1970 metais So- 
cialiniam fondui buvo duotos užduotys spręsti nesiliaujančio ne- 
darbo problemas ekonomikoje ir padėti tiems, kurie turi ypatin- 
gų problemų gauti darbą — invalidams, seniesiems darbininkams, 
moterims ir paaugliams. Nors iš pradžių Socialinis fondas ir bu- 
vo suvokiamas kaip socialinė lėšų perskirstymo priemonė, faktiš- 
kai jis atliko ir tam tikrą ekonominę funkciją. Jis darbo jėgos mo- 

bilumo ir perkvalifikavimo finansavimo priemonėmis padėjo taip to- 
bulinti darbo rinką, kad ji kuo geriau atitiktų kapitalo poreikius. 


+ Nors Europos regioninio plėtojimo fondo idėja buvo suformuluo- 
ta jau Romos sutartyje, jis realiai pradėjo veikti tik 1975 metų 
sausyje. Didėjo susirūpinimas, kad konkurencija, nuosmukis ir vis 
didesnis geografinis kapitalo ir darbo jėgos mobilumas gali didinti 
regioninius skirtumus EB viduje. Tai galėjo dar labiau griauti 
Bendrijos narių solidarumą (cohesion) ir EB darną. Tačiau pir- 
masis naujų narių priėmimas buvo lemiamas įvykis, paskatinęs vis 
dėlto įkurti Europos regioninį plėtojimo fondą, nes pastarasis bu- 
vo suprantamas kaip lėšų perskirstymo mechanizmas, kompensuo- 
jantis numatomą Didžiosios Britanijos biudžeto deficitą. Iš pra- 
džių buvo planuojama padaryti šį fondą dominuojančiu (virš at- 
skirų nacionalinių programų) EB regioninėje politikoje. Bet tuos 
planus teko užmiršti daugiausia dėl Vokietijos nepritarimo per- 
nelyg dideliems jų kaštams. Realybėje buvo sukurtas nuosaikes- 
nis fondas, kaip priedas prie nacionalinių regioninių politikų. Po 
to, kai Ministrų taryba sutarė dėl kiekvienos atskiros šalies kvotos 
fondui, buvo bandoma suderinti regionines politikas visoje Ben- 
drijoje. Tačiau nuolatinis Bendrijos regioninių skirtumų didėjimas, 
susijęs su labiau atsilikusių ekonomikų įsijungimu devintame de- 
šimtmetyje, vertė didinti Europos regioninio plėtojimo fondo fi- 
nansavimą; 1986 metais jam buvo skiriama jau 6,576 viso biudže- 
to (4.7 lentelė). 

+ Bendra industrinė politika tikriausiai buvo viena didžiausių šio lai- 
kotarpio Bendrijos nesėkmių. Po tokių svarbiausių pirmojo laiko- 
tarpio laimėjimų kaip muitų sąjungos įkūrimas bei bendro išori- 
nio tarifo nustatymas nepavyko padaryti tolesnės pažangos. Tai 
buvo dar svarbiau, žinant, kad situacija EB prekyboje blogėjo, o 
vidutinės ir tobulos technologijos importas iš Japonijos didėjo. Ga- 
liausiai vienintelis kolektyvinis EB atsakas buvo griebimasis pro- 
tekcionizmo. Vienas iš tokių pavyzdžių — 1978 metų susitarimas 
dėl daugiapluoščių gaminių (Multifibre Agreement), kuriuo buvo 
siekiama sumažinti tekstilės importą į EB iš svarbiausių naujųjų 
industrinių valstybių gamintojų. Buvo pasiūlytas pozityvusis inter- 

vencionizmas ir sukurta EB dalyvavimo industrinėje rekonstruk- 
cijoje schema. Tam nepritarė Vokietijos FR, kuri aiškiai turėjo di- 
delį pramoninių prekių prekybos perviršį ir iš esmės buvo prieš 
pramoninį intervencionizmą. Ir vėl buvo aiški įtampa tarp vidaus 
politikos ir Bendrijos, kaip visumos, poreikių. Tik EAPB turėjo 
efektyvią rekonstrukcijos strategiją, bet ir tai tik kaip atsaką į aiš- 
kią krizę plieno pramonėje 1980 metais. EAPB strategija reiškė 
privalomą nacionalinių gamybos kvotų nustatymą ir valstybinių 
subsidijų sumažinimą (Williams, 1987, 185). Nors nepavyko su- 
formuoti bendros politikos transnacionalinių kompanijų atžvilgiu, 
vis dėlto „daugianacionalinis ir tarptautinis kapitalas iš Europos, 
Amerikos ir Japonijos, savo operacijas integruodamas pasauliniu 
mastu, įstengė pagelbėti kai kuriems dezintegruotiems Europos 
pramonės sektoriams“ (Holland, 1980, 27). 


Kad ir kokia buvo padaryta pažanga bendrosios politikos srityse, 
rimtesnių žingsnių didesnės Europos integracijos link šiuo metu ne- 
buvo žengta. 1969 metų aukščiausiojo lygio susitikimas Hagoje, 1970 
metų Wernerio raportas ir 1972 metų aukščiausiojo lygio susitikimas 
Paryžiuje skatino stiprinti EB ekonominę ir valiutinę sąjungą (Žr. šio 
leidinio p. 75). Tačiau vienintelis aštuntojo dešimtmečio pradžios kon- 
kretus laimėjimas buvo 1972 metų EB valiutų kursų svyravimų „gy- 
vatės (snake)“ nustatymas. EB valiutos turėjo būti susietos taip, kad 
svyruotų siauresniuose rėmuose negu kad tame „tunelyje“, kurį le- 
mia svarbiausių pasaulio valiutų vertė. Tačiau netgi tai, keičiantis pa- 
saulinei ekonomikai, buvo sunku išlaikyti. Beveik tuoj pat spekulia- 
cija išstūmė sterlingą ir Airijos svarą už „gyvatės“ ribų. Jų pavyzdžiu 
1973 metais pasekė Italijos lyra. Prancūzijai irgi teko du kartus lai- 
kinai palikti „gyvatę“, o aštuntojo dešimtmečio pabaigoje ši EB va- 
liutų sąsajos sistema visiškai subyrėjo. 

Europos monetarinė sistema (EMS) įvesta 1979 metais, turėjo 1l- 
galaikiškesnę reikšmę. Jos tikslas buvo vėl sukurti vieną valiutinio sta- 
bilumo zoną EB erdvėje. Ji įvedė du naujus dalykus — Europos pi- 
niginį vienetą (ECU — European Currency Unit), kaip finansinių at- 
siskaitymų priemonę, bei valiutų keitimo mechanizmą (VKM). EB va- 
liutos galėjo kisti viena kitos atžvilgiu diapazone nuo -2,2546 iki 

+2,2576 ir turėjo kartu svyruoti kitų pasaulio valiutų atžvilgiu tarp- 
tautinėse valiutų rinkose. EB šalių valiutų kursai galėjo kartkarčiais 
būti reguliuojami, bet tai turėjo būti minimalizuojama, koordinuojant 
monetarinę politiką ir kitas politikos kryptis. EMS įkvėpėjas buvo Vo- 
kietijos bankas (Bundesbank), o tai buvo didėjančios Vokietijos FR 
įtakos EB požymis. Svarbiausią vietą VKM užėmė Vokietijos markė, 
kuriai taip pat buvo suteikta istorinė galimybė užimti neabejotiną, kaip 
vienos svarbiausių pasaulio valiutų, vietą. 

Tačiau praktikoje VKM veikė ne per geriausiai. Nuo pat pra- 
džių Didžioji Britanija nusprendė prie jo nesijungti, o Italijos lyrai 
teko suteikti platesnį diapazoną — nuo -6C6 iki +676. Buvo kele- 
tas pataisų santykiuose tarp valiutų. Netgi septynių pataisų prirei- 
kė jau per pirmuosius ketverius metus. Vis dėlto EMS buvo vie- 
nas iš nedaugelio svarbių to laikotarpio politikos laimėjimų. Kaip 
teigia McDonaldas ir Zisas (1989), ši sistema turėjo keturis svar- 
biausius privalumus — didesnę monetarinės politikos koordinaciją, 
infliacijos tempų sumažėjimą, sumažėjusį valiutų kurso nepastovu- 
mą ir didesnį stabilumą, lyginant su kitų šalių valiutomis. Tam tik- 
ra prasme šie laimėjimai buvo atsitiktiniai, nes VKM įvedimas su- 
tapo su dolerio sustiprėjimu pasaulio rinkose ir su sumažėjusiu spau- 
dimu markei. Valstybės-narės buvo bendrai įsipareigojusios devin- 
tojo dešimtmečio pradžioje (ir laikė tai svarbiausiu ekonominiu tiks- 
lu) kurti monetarinę politiką ir kovoti su infliacija (Cobham, 1989). 
Nežiūrint šių išlygų, EMS buvo svarbus Žingsnis EB ekonominėje 
integracijoje. 

Be išorinio spaudimo, buvo dar ir dvi svarbios vidinės kliūtys Ben- 
drijai plėtojant integracijos ir bendros politikos kryptis. Apie pirmą- 
ją iš jų, BŽŪP dominavimą biudžete, jau buvo kalbama, ir tai pa- 
tvirtina duomenys, pateikti 4.7 lentelėje. Kitas papildomas politinės 
įtampos šaltinis buvo ginčai dėl Didžiosios Britanijos įnašo į EB biu- 
džetą dydžio. Tai buvo struktūrinis trūkumas, kylantis dėl aukštų mais- 
to importo mokesčių Didžiojoje Britanijoje ir nedidelės apimties Žc- 
mės ūkio. Praktikoje tai reiškė, kad devintame dešimtmetyje vyku- 
siuose Ministrų tarybos posėdžiuose Didžioji Britanija nuolat reika- 
lavo, kad šis deficitas būtų likviduotas EB biudžeto pinigais. Tai su- 
kūrė dirvą nuolatiniam Didžiosios Britanijos obstrukcionizmui, kuris 

reiškėsi sprendžiant ir nemažai kitų klausimų ir taip apskritai maži- 
no Bendrijos pajėgumus imtis svarbiausių integracijos problemų. 

Laikina nuolaida Didžiosios Britanijos biudžetui buvo padaryta 
1982 metais, bet klausimas galutinai buvo išspręstas tik po dvejų me- 
tų. Susitarimas buvo beveik pasiektas 1984 metų kovo mėnesį įvy- 
kusiame Briuselio aukščiausiojo lygio susitikime. Buvo susitarta dėl 
kai kurių BŽŪP reformų (pvz., dėl pieno kvotų); dėl EB pajamas 
formuojančių įplaukų iš pridėtosios vertės mokesčio (PVM) dalies, 
padidinant ją nuo 166 iki 1,44, ir dėl biudžeto reguliavimo princi- 
pų. Tada beliko išspręsti, kokia suma turėtų būri grąžinta Didžiajai 
Britanijai 1984 metais. Didžioji Britanija reikalavo 1,35 milijardo 
ECU, o jai buvo pasiūlyta 1,1 milijardo ECU. Ponia Thatcher ne- 
ketino nusileisti, ir galų gale Vokietijos kancleris Kohlis išlėkė iš 
Europos viršūnių tarybos (European Council) susitikimo. Tayloras tvir- 
tina, kad tai buvo lemiamas posūkis ir derybose, ir net devintojo de- 
šimtmečio Europos integracijoje. 


Kai jis supykęs 1984 metų kovo 20 dieną 18 valandą 30 minučių Briu- 
selyje pakilo nuo stalo, tai reiškė jo abejingumą galimų Didžiosios Bri- 
tanijos reakcijų atžvilgiu, 0 tai pastarajai buvo neabejotinas ir grėsmingas 
perspėjimas. Britams beliko su tuo sutikti arba irgi pakilti ir išeiti. 
Kohlio akcija buvo lemiama ta prasme, kad atskleidė pagrindinę Bri- 
tanijos diplomatijos silpnybę — jie vis dėlto buvo pasirengę aukotis, 
kad išvengtų visiško pašalinimo iš Bendrijos (from the inner sanctum). 
(1989, 7) 


Bendrija atsidūrė prie nelaimės slenksčio, ir Didžiajai Britanijai 
buvo tvirtai pasakyta, kad, jei bus būtina, tai EB ar pagaliau jos bran- 
duolys žengs į priekį ir be jos. Po to, 1984 metų birželio mėnesį, įvyko 
intensyvios aukščiausiojo lygio derybos Fontenblo (Fontainebleau), kur 
susitarimas vis dėlto buvo pasiektas. Buvo sutarta, kad Didžioji Brita- 
nija gaus du trečdalius skirtumo tarp jos įnašo nuo PVM ir EB išlai- 
dų, skiriamų Didžiajai Britanijai. Derybų rezultatą atspindi 4.8 lentelė. 
Taigi 1985 metais Didžiosios Britanijos įnašas sumažėjo nuo 3000 mi- 
lijonų iki 1000 miljonų ECU, o didžiąją trūkumo dalį likviduoti apsi- 
ėmė Prancūzija, Vokietijos FR ir Italija. Ši aplinkybė Vokietijos FR 

4.8 lentelė. EB biudžeto pervedimai 1985 metais 


ECU milijonai 
BVP vienam gyventojui (76) Iki nuolaidos Po nuolaidos 
EB 12 vidurkio atžvilgiu Didžiajai Didžiajai 
Britanijai Britanijai 
Danija 153 +400 +300 
Liuksemburgas 142 +300 +300 
Vokietijos FR 138 -3100 -3500 
Prancūzija 126 +500 0 
Nyderlandai 112 +500 +400 
Belgija 108 +600 +500 
Didžioji Britanija 91 -3000 -1000 
Italija 86 +800 +1200 
Airija 66 +1200 +1100 
Graikija 38 + 1400 +1400 


Šaltinis: The Economist, 20 June 1987 (in Harrop, 1989, 161) 


padarė svarbiausiąja EB veiklos finansuotoja, o tai turėjo gerokai pa- 
didinti jos įtaką įvairiose kitose derybose dėl tolesnės Bendrijos rai- 
dos. Kartu buvo atvertas kelias tolesnei Europos integracijos plėtotei 
devintojo dešimtmečio viduryje ir pabaigoje. 


5 skyrius 


Europos Bendrijos persitvarkymas: 
devintasis dešimtmetis 


GLOBALINĖ SITUACIJA IR EUROSKLEROZE 


Devintajame dešimtmetyje Europos Bendriją buvo apėmusi dviguba 
krizė — nesugebėjimas konkuruoti pasaulinėje ekonomikoje bei po- 
litinės ir ekonominės integracijos stagnacija. Mažėjantį pajėgumą kon- 
kuruoti pasaulinėse rinkose labai aiškiai rodė EB dalies pasaulio pre- 
kyboje pramoninėms prekėms sumažėjimas nuo 4576 1973 metais iki 
3670 1985 metais (Price, 1988). Tuo pat metu EB susidūrė su kele- 
tu vidinių konfliktų — kaip išplėsti biudžetą, kaip finansuoti BŽŪP, 
kaip siekti politinės integracijos. Maža to, EB šį krizinį tašką pasie- 
kė devintojo dešimtmečio viduryje, slegiama dar ir institucinio silpnu- 
mo. Svarbiausius sprendimus ji galėjo priimti tik patenkindama vi- 
sus galimus interesus. Tai reiškia, kad buvo pasiekti tik minimalūs po- 
slinkiai didžiausių nuolaidų nacionaliniams interesams sąskaita. 

EB atsidūrė ekonominio pasitikėjimo savimi krizėje, kuri kilo dėl 
blogų Bendrijos pasiektų rezultatų, lyginant juos su pagrindinių kon- 
kurentų — Japonijos ir JAV — rodikliais. Devintime dešimtmetyje 
ir Vakarų Europa, ir Šiaurės Amerika, kaip parodyta 5.1 lentelėje, bu- 
vo visiškai pralenktos Pietryčių ir Rytų Azijos valstybių. Dar svarbiau 
buvo tai, kad devintame dešimtmetyje Vakarų Europa atsiliko nuo 
Šiaurės Amerikos. Iš tikro Vakarų Europos augimo tempai tuo lai- 
kotarpiu buvo mažesni negu vidutiniai pasauliniai. 

BVP vienam gyventojui didėjimo tempai buvo jautri EB funkciona- 
vimo sfera. Aštuntojo dešimtmečio pabaigoje EB buvo aplenkusi ir JAV, 
tr Japoniją. Tačiau EB daug lėčiau gaivelėjosi po naftos krizės. Ji vis 
dar išlaikė prekybos pramonės gaminiais teigiamą bendrąjį balansą, bet 

5.1 lentelė. BVP didėjimas 1980— 1989 metais 


Metinis pasikeitimas (96) 


1980— 1985 1985— 1989 

Tobulos rinkos ekonomikos 25 3,5 
Šiaurės Amerika 28 36 

EB 1,5 3,3 
Pietryčių ir Rytų Azija 7,2 7,6 
Visas pasaulis 2,7 4,6 


w 


Saltinis: United Nations Statistical Yearbooks 


atrodė, kad jis turi tendenciją mažėti. Teigiamas balansas, 1981 metais 
sudaręs 65 milijardus ECU, 1987 metais sumažėjo iki 37 milijardų ECU 
(Commission of the European Communities, 1989). Taigi per aštuntąjį 
dešimtmetį EB BVP vienam gyventojui didėjimo tempai gerokai atsi- 
liko nuo pagrindinių varžovų — JAV ir Japonijos (5.1 pav.). 

Šie bendri rezultatai slėpė žymius nacionalinius skirtumus. Sun- 
kias struktūrines keleto EB valstybių ekonomikų (Didžiosios Britani- 
jos, Belgijos) problemas maskavo Vokietijos FR, kuri tapo didžiausia 
pasaulio pramoninių prekių eksportuotoja, sėkmė (Williams, 1987, 
chapter one). Aštuntame ir devintame dešimtmečiuose toliau didėjo 
pramoninis ir prekybinis Vokietijos FR pajėgumas, ir taip iš dalies 
buvo dėl ekonominių sunkumų, kuriuos išgyveno kitos EB narės. Va- 
karų Vokietija didino savo eksportą į Vakarų Europą, nedidėjant Eu- 
ropos daliai pasaulinėje prekyboje. Todėl ta prasme Vakarų Europos 
kita dalis mokėjo ekonominę kainą už Vokietijos sėkmę (INSEE, 1989). 
Devintojo dešimtmečio viduryje ypač sunkiai nukentėjo Prancūzija iš 
dalies todėl, kad vis dar labai priklausė nuo tokių rinkų kaip Šiaurės 
Afrika ir Artimieji Rytai, kur po aštuntojo dešimtmečio buvo palygin- 
ti didelis sąstingis. 

Iš dalies santykiškas EB smukimas prasidėjo dėl nesugebėjimo 
priimti naujųjų industrinių valstybių metamą iššūkį. Nuo 1980 ir 
1987 metų Bendrijos prekybos su Azijos naujosiomis industrinėmis 
valstybėmis neigiamas balansas pakito nuo -2,9 iki -6,7 milijardo 
ECU (Commission of the European Communities, 1989). Tačiau, kaip 
anksčiau buvo pabrėžta, tai rodė tik menką dalį viso EB pramoni- 
nių prekių prekybos deficito. EB sunkumai kilo iš pastovaus importo 


Europos Bendrijos persitvarkymas: devintasis dešimtmetis 109 


135 

Japonija 
120 
105 


————————————————————————————————————————————————————————————————————————————————————————————————— 


1982 1983 1984 1985 1986 1987 1988 1989 1980 


5.1 pav. EB, Japonijos ir JAV 1982—1990 metų BVP vienam gyventojui 
kiekio rodyklė 
Šaltinis: Eurostat (1993), Basic Statistics of the Community 


skverbimosi į praktiškai visas svarbiausias pramonės sritis (5.2 pav.). 
Tuo tarpu Japonijoje susiklostė priešinga situacija, ir importo skverbi- 
masis į visas svarbiausias pramonės sritis buvo žymiai mažesnis. JAV, 
palyginti su EB, importo skverbimasis taip pat buvo mažesnis pramo- 
nės šakose, gaminančiose didelės paklausos prekes bei naudojančiose 

| 1 Didelės paklausos prekių sektoriai 

5.2 pav. Pramonės gaminių importas EB 10, Japonijos 
ir JAV vidaus rinkose 1982 metais 
Šaltinis: Commission of the European Communities (1988c) 


pažangiąją technologiją (elektronika, chemikalų gamyba bei intor- 
macijos technologija). Šis reiškinys netgi buvo įvardintas kaip savo- 
tiška „eurosklerozė“, nes iškilo visai reali grėsmė, kad EB gali būti 
pasmerkta gaminti žemos ir vidutinės technologijos prekes, nes ją 
pradėjo išstumti Japonijos ir JAV aukštosios technologijos prekes 
gaminantys sektoriai. 

Eurosklerozės baimė buvo visiškai pagrįsta. Nuo 1970 iki 1985 metų 
EB padidino savo dalį aukštosios technologijos prekių eksporte 176, ta- 
čiau importas į ją padidėjo 296 (Geroski and Jacguemin, 1985, 176). 
Bene jautriausia sritis buvo elektronika ir elektros prekės: 1986 metais 
EB šių labai reikšmingų aukštosios technologijos prekių importavo už 
83 milijardus $, o eksportavo tik už 69 milijardus $. EB buvo ypač 
silpna kompiuterių gamyboje. EB kompanijos buvo linkusios gaminti 
pusiau apsaugotoms nacionalinėms rinkoms ir menkai skverbėsi į kitų 
Bendrijos valstybių rinkas, nekalbant jau apie pasaulinę rinką. Rezul- 
tatas buvo tas, kad EB kompiuterių pramonė buvo linkusi priklausyti 

nuo JAV komercinių naujovių ir lėtai reagavo į greitus pokyčius šiame 
sektoriuje. Taip pat tai reiškė, kad EB kompanijos buvo priklausomos 
net nuo nedidelių paklausos pokyčių nacionalinėse rinkose. Tai rodo 
Nixdorf. vienos iš pirmaujančių Europoje kompiuterių firmos, proble- 
mos: ją 1988—1989 metais užgriuvo sunkios finansinės problemos, 
sumažėjus paklausai Vokietijoje. Be to, /CL, viena iš pelningiausių ir 
viena iš svarbiausių kompiuterių gamintojų EB, 1990 metais buvo par- 
duota Japonijos Fujitsu, nes neužteko potencialo moksliniams tyrimams 
ir jų rezultatų panaudojimui gamyboje, kad galima būtų sėkmingai 
konkuruoti pasaulio rinkose. 

EB ekonominį silpnumą atspindėjo didėjanti bedarbystė (žr. 4.la pav.). 
1983 metais ji pasiekė 1196 lygį 1r buvo didesnė negu Japonijoje ir 
JAV. Įsidarbinimo galimybės devintojo dešimtmečio EB, palyginti su 
dviem pagrindiniais varžovais, irgi didėjo daug lėčiau. Atskirose šaly- 
se bedarbystės procentas buvo dar didesnis už vidutinį: Ispanijoje bei 
Airijoje jis viršijo net 20C. Vienas iš ekonominės krizės politinių pa- 
darinių buvo politinis spaudimas imtis protekcionistinių priemonių ir 
atskirų valstybių, ir visos EB lygmenyse. Protekcionistinės priemonės 
įgydavo pačias įvairiausias formas. Pavyzdžiui, savanoriškai buvo ribo- 
jamas drabužių eksportas ir tekstilės importas iš daugumos neturtin- 
gų šalių; taip pat ribojamas plieno importas iš kai kurių naujųjų in- 
dustrinių valstybių bei plataus vartojimo elektroninių gaminių iš JAV, 
Korėjos ir Taivano importas. Ypač krizės pažeista buvo metalurgijos 
pramonė, ir tai galų gale paskatino 1980 metais sukurti vadinamąjį 
Davignono planą. Jame smunkančiai EB ekonomikai reorganizuoti ir 
pertvarkyti buvo siekiama suderinti gamybos kvotas ir numatyti ga- 
mybinių pajėgumų mažinimo bei protekcionizmo (vienašališkai apri- 
bojant naujųjų industrinių valstybių eksportą) priemones. 

EB valstybės-narės taip pat ėmėsi savų ekonominių interesų gy- 
nimo priemonių. Pavyzdžiui, Italija ir Ispanija paskelbė tikrą embar- 
gą importuojamiems Japonijos automobiliams, tuo tarpu Didžioji Bri- 
tanija su pagrindiniais Japonijos automobilių gamintojais buvo pasi- 
rašiusi specialius prekybinius susitarimus (Orderly Marketing Arrange- 
ments), ribojančius jų eksportą iki 1076 Didžiosios Britanijos rinko- 
je. Gėdingiausias protekcionizmo pavyzdys buvo „Puatjė (Poitiers) in- 
cidentas“, kai Prancūzija vienašališkai pareiškė, kad visi importuoja- 
mi vaizdo įrašymo aparatai turi būti tikrinami nuošalioje Puatjė mui- 

tinėje. Tai neišvengiamai sumažino importo kiekį ir padidino prekių 
kainas. Protekcionistinės priemonės buvo nukreiptos ne vien tik prieš 
trečiąsias šalis; jų vis dažniau griebėsi EB valstybės-narės ir savo tar- 
pusavio santykiuose. Tai atspindėjo ir Europos teisme svarstomų by- 
lų daugėjimas dėl valstybės neteisėtos pagalbos ir protekcionizmo. 
1970 metais buvo tik 6 tokios bylos, o štai 1981 metais buvo iškelta 
net 61 byla (Harrop, 1989, 94). Šitaip buvo ardoma ir taip jau suei- 
žėjusi EB ekonominė erdvė. 

EB ir JAV santykiai taip pat aštrėjo. Kai kurie šių dviejų preky- 
binių blokų interesai susikirto kaip tik atsiradus EB. Tačiau šeštame 
ir septintame dešimtmečiuose JAV į juos stengėsi Žiūrėti pro pirštus, 
nes EB susiformavimas buvo suprantamas kaip politinė nauda. Ta- 
čiau devintame dešimtmetyje susilpnėjusi JAV tiek daryti nuolaidų EB 
neketino. Galų gale EB 12 buvo dabar suprantama kaip pagrindinis 
ekonominis varžovas — ji turėjo didesnę rinką, didesnį BNP ir di- 
desnę už JAV dalį pasaulinėje prekyboje. Už to slypėjo blogėjanti JAV 
padėtis pasaulinėje prekyboje — 25 milijardų $ prekybos su EB per- 
viršis 1980 metais jau 1986 metais virto 18 milijardų $ prekybos de- 
ficitu. Buvo aišku, kad Vokietijos FR žymiai lenkia JAV ir gali me- 
sti iššūkį JAV lyderystei pasaulinėje ekonomikoje (Ginsberg, 1989). 

Ekonominė trintis tarp JAV ir EB reiškėsi daugelyje sričių, bet 
ypač buvo pastebima tarpusavio kaltinimuose neteisingu protekcio- 
nizmu ir subsidijomis žemės ūkiui. Pavyzdžiui, 1985—1986 metų „ma- 
karonų karas“ kilo todėl, kad JAV uždėjo didelius importo mokes- 
čius EB miltiniams produktams, atsakydama į EB programą, kurioje 
buvo teikiamos lengvatos Viduržemio jūros regiono gamintojams. Kitas 
ginčytinas klausimas — 1986 metais Iberijos šalių įstojimas į EB. 
Amerikos pareigūnai apskaičiavo, kad įstojimo sąlygos sukels žymius 
prekybos nukrypimus, nes Iberijos šalys daugiau importuos iš EB, o 
ne iš JAV. Vien tik prekybos kukurūzais ir sorgais sumažėjimo nuos- 
toliai buvo vertinami iki 400 milijonų $. Grasinimai imtis prekybinių 
sankcijų ir atsakomųjų veiksmų skraidė per Atlantą, kol 1987 metais 
buvo pasiektas kompromisas, užtikrinantis minimalų importą iš JAV. 

Ekonominiai prieštaravimai taip pat didino politinį ir diplomatinį 
atotrūkį tarp JAV ir EB. Tai tapo ryšku per Izraelio ir Egipto 1973 metų 
spalio mėnesio karą (Yom Kippur War), kai EB užėmė bešališkesnę 
diplomatinę poziciją negu proizraelietiškai nusiteikę amerikiečiai. Buvo 
tr kitų panašių atvejų. Pavyzdžiui, JAV manė, kad EB nenoriai teikė 

pagalbą, taikant sankcijas Iranui po 1979—1980 metų įkaitų krizės. 
EB parama Nikaragvos taikos iniciatoriams taip pat buvo supranta- 
ma kaip nepateisinamas kišimasis į įvykius, kurie aiškiai vyko Ame- 
rikos įtakos sferoje. Iš tikro, Europa po truputį virto ne vien ekono- 
minc, bet ir diplomatine bei politine jėga. Tai reiškė ncpageidauja- 
mą iššūkį kiekvienai naujai JAV vyriausybei, kai tekdavo dorotis su 
Amerikos hegemonijos mažėjimu ir Japonijos konkurencija. 

Apibendrinant galima tvirtinti, kad devintojo dešimtmečio vidu- 
ryje aiškus aplinkybių sutapimas vertė Bendriją iš esmės persiformuoti. 
Nežiūrint Amerikos silpnėjimo, būtent EB atsiliko ekonominėse su- 
pergalybių varžytinėse. Ji aiškiai nesugebėjo realizuoti savo tikrojo po- 
tencialo, ypač aukštosios technologijos srityje. Bendrosios rinkos ne- 
tobulumas bei aiškios industrinės politikos nebuvimas reiškė, kad Eu- 
ropa yra „gyvenama miegančių pramonės gigantų, kurie blogai pasi- 
rengę atsakyti į aštuntojo ir devintojo dešimtmečių iššūkį“ (Geroski 
and Jacguemin, 1985, 175). EB tapo jėga tarptautinės diplomatijos 
lygmenyje, bet jai labai trukdė institucinis silpnumas ir tarpusavio var- 
žybos. Ministrų taryba, kaip strateginių sprendimų priėmimo institu- 
cija, vos funkcionavo. Ji buvo įsipainiojusi į nuolatinius politinius kon- 
fliktus dėl biudžeto ir į tokių bendrų politikos krypčių kaip BŽŪP 
smulkmenas. Atrodė, kad antrasis naujų narių priėmimas tik toliau 
aštrino sunkumus, ir buvo atvirai kalbama, kad EB suskils į vidinę 
ir išorinę grupes, kurios reikš visišką ir dalinę narystę. Iškilo grėsmė 
Bendrijai virsti tik paprastu Europos valstybių susivienijimu aplink Vo- 
kietiją. Tačiau šioms pesimistinėms prognozėms nebuvo lemta išsipil- 
dyti. Devintojo dešimtmečio vidurys tapo posūkio tašku. Tuomet įvyko 
trys svarbiausi poslinkiai — sustiprėjo technologijos politika, buvo 
žengti svarbūs žingsniai politinės sąjungos link bei pradėta realizuo- 
ti 1992 metų Vieningosios rinkos programa. Tai ir bus aptariama ki- 
tose šio skyriaus dalyse. 


TECHNOLOGIJA: KONKURENCIJA IR BENDRADARBIAVIMAS 


+ 


vo pozityvios technologijų politikos plėtotė. Devintame dešimtmety- 
je kilo bendros pastangos paremti bendras mokslinio tyrimo plėtoji- 
mo iniciatyvas „naujose technologijose“, ypač srityse, susijusiose su 

informacijos technologija, biotechnika ir naujųjų medžiagų kūrimu. 
Idėja plėtoti EB technologijos politiką „niekada nebuvo tolima tiems, 
kurie siekė sukurti vieningą Europą. Iš tikro, ji buvo aiški Jeano Mon- 
net „Europos jungtinių valstijų kūrimo veiksmo komiteto“ programos 
dalis (Sharp, 1989, 203). Tačiau tam visą laiką trukdė valstybinis bei 
tarp firmų kylantis pavydas, ypač dėl „nacionalinio čempiono“ pozi- 
cijos. Pavyzdžiui, bandymas pradėti bendradarbiauti kompiuterių ty- 
rime tarp Siemens, Bull 1 CI, žlugo, kai paaiškėjo, kad Prancūzijos 
vyriausybė slapta derėjosi su Amerikos kompanija Honeywell, apie tai 
neinformavusi Vokietijos vyriausybės. Be to, Vakarų Vokietija dažniau- 
siai palaikė politiką, kuri rėmėsi valstybės nesikišimu į ekonomiką, 
ir nenorėjo, kad Bendrija imtųsi technologinių programų. Todėl, iš- 
skyrus Euratomą, EB industrinė politika beveik visiškai nebegalėjo 
šalinti kliūčių prekybai ir konkurencijai. 

EB firmoms ir vyriausybėms taip pat būdingas gana didelis pasi- 
tikėjimas savimi. Auganti Japonijos galia mokslinių tyrimų ir jų tai- 
kymo srityje iš pradžių nebuvo pakankamai įvertinta. Tačiau aštun- 
tojo dešimtmečio viduryje Japonija pradėjo labai didelės apimties in- 
tegracinę programą, sutelkusi svarbiausias elektronikos firmas, ir pra- 
dėjo siekti pirmenybės didelio galingumo mikroschemų gamyboje 
(Sharp, 1989). Tuo pat metu vyravo netikęs mitas, kad JAV atsilieka 
technologiniais tyrimais (Strange, 1987). Tai nebuvo tiesa, nes Ame- 
rikoje vykdomi tyrinėjimai turėjo stiprų užnugarį: didelė vidinė rin- 
ka, didelė gynybinė rinka ir dideli gerai aprūpinti universitetai. Eu- 
ropiečių iliuzijos aštuntame ir devintame dešimtmečiuose greitai iš- 
sisklaidė, kai buvo suprasta, jog naujomis technologijomis EB labai 
rimtai atsilieka. Aišku, tai nepasakytina apie visus sektorius, nes EB 
firmos pajėgė konkuruoti tokiose srityse kaip chemikalų gamyba (Vo- 
kietijos FR), vaistų gamyba (Didžioji Britanija), branduolinė energe- 
tika (Prancūzija). Tačiau EB atsiliko plataus vartojimo elektroninių 
prekių, kompiuterių ir telekomunikacijos srityse. 

Struktūrinis EB silpnumas aiškiai matėsi iš pasaulinės prekybos 
aukštosios technologijos prekėms statistikos. Kai 1988 metais Japo- 
nija turėjo 8,6 milijardų $, o JAV — 1,3 milijardo $ prekybinį per- 
viršį, EB turėjo 10 milijardų $ prekybinį deficitą (Madelin, 1988). Eu- 
ropos Bendrijų Komisija taip pat atkreipė dėmesį ir į niūrias Euro- 
pos ilgalaikės plėtotės šioje srityje perspektyvas: 

iš trisdešimt septynių išskirtinų ateities technologijos sektorių JAV vy- 
rauja trisdešimt viename, Japonija — devyniuose, o Europa tik dviejuo- 
se: kompiuterių programų ir elektroninių komutatorių kūrime (o tam 
tikruose sektoriuose vyrauja po dvi iš trijų šalių). 1986 metais keturios 
iš penkių paraiškų naujoms medžiagoms užpatentuoti buvo gautos iš 
JAV ir Japonijos firmų (1988d, 8). 


Kodėl EB buvo prislėgta šio technologinio atsilikimo? Taip atsi- 
tiko ne dėl to, kad europiečiai būtų buvę ne tokie pajėgūs moksliš- 
kai tyrinėti. Pavyzdžiui, nuo 1950 iki 1987 metų Europoje iškilo 86 
Nobelio premijos laureatai mokslo srityje, tuo tarpu JAV jų buvo 115, 
o Japonijoje — tik 3 (Strange, 1987). Negalima pasakyti ir to, kad 
europiečiai mažiau lėšų būtų skyrę mokslui ir jo laimėjimų taikymui. 
Vis dėlto visa EB, kalbant apie BVP dalį, skiriamą moksliniams ty- 
rimams (5.3a pav.), atsiliko nuo savo varžovų, o atskirų valstybių-narių 
lygmenyje net Vokietija nepajėgė konkuruoti su Japonija pagrindinėje 
jos rinkoje — Jungtinėse Amerikos Valstijose (5.3b,c pav.). Tačiau iš- 
laidų skirtumas tarp pirmaujančių EB šalių ir dviejų pasaulio gigan- 
tų nebuvo ypač didelis. Atsilikimo taip pat nebuvo vyriausybių tei- 
kiamoje paramoje. EB 12 šalių vyriausybės 1986—1991 metų tyrimams 
planavo išleisti 320 milijardų svarų sterlingų, o tai buvo daugiau ne- 
gu 230 milijonų £, kuriuos kaip paramą pasiūlė Japonijos vyriausy- 
bė, tačiau mažiau negu Amerikos vyriausybės planuotos 700 milijar- 
dų £ išlaidos (Financial Times, 13 Apnl 1988). 

Svarbiausia EB silpnumo priežastis buvo ta, kad neefektyviai buvo 
taikomi ir komercionalizuojami moksliniai tyrimai. Europos moksli- 
niai tyrimai ir jų rezultatų panaudojimas buvo suskaldyti nacionali- 
niu pagrindu, ir dauguma EB kompanijų buvo per mažos, kad galė- 
tų varžytis pasaulinėje rinkoje. Didelės išlaidos ir išradingumas yra 
būtinos sąlygos greitai ir efektyviai nutiesti tiltą tarp laboratorijų ir 
prekyvietės. EB kompanijos neturėjo tokių resursų ir buvo silpnina- 
mos priklausomybės nuo mažų savo valstybių rinkų bei lėšų švaisty- 
mo, dubliuojant tyrimus. 

Apie devintą dešimtmetį nuotaikos Europoje tapo palankesnės 
tarptautiniam bendradarbiavimui, ypač atsižvelgiant į galimybes, ku- 
rių teikė Amerikos „žvaigždžių karų“ iniciatyva bei Japonijos penkto- 
sios kartos kompiuterių mokslinių tyrimų ir jų rezultatų panaudojimo 

A. Mokslinių tyrimų ir jų taikymo išlaidos JAV, Japonijoje ir EB 

5.3 pav. Išlaidos moksliniams tyrimams ir jų pritaikymui 
bei išduoti patentai EB, Japonijoje ir JAV 
Šaltiniai: A ir B: Commission of the European Communities (1988b); 
C: Financial Times, 9 June 1993 

programa (Shearman, 1986). Be to, numatomas įstatyminių suvaržy- 
mų mažinimas turėjo greitai leisti tokiam gigantui kaip AT47T kon- 
kuruoti už JAV ribų, o Amerikos antitrestinius įstatymus įgyvendi- 
nančios agentūros leido IBM įsijungti į telekomunikacijos sektorių. 
"Tuo pat metu EB Komisijos nariu, atsakingu už EB industrinę po- 
litiką, tapo Vicomteas Davignonas, „kuris buvo pasiryžęs pakeisti 
jos, kaip pagalbos reikalaujančios (ar gaunančios tokią pagalbą iš 
nacionalinių vyriausybių) invalidės įvaizdį į pradedančios aktyviai 
kurti naują industrinę Europos struktūrą organizacijos įvaizdį“ (Sharp, 
1989, 207). 

Svarbiausia šių pasikeitimų išdava — EB ryžtingai pradėta ESPIRIT 
programa — 1982 metais išbandyta, o 1984 metais pradėta visapu- 
siškai įgyvendinti. Jai buvo skirta 1,5 milijardo ECU. ESPIRIT turė- 
jo „skatinti transnacionalinę komunikaciją, bendrų techninių standartų 
diegimą ir bendradarbiavimo be sienų nuostatą informacinėje tech- 
nologijoje apskritai“. Daugiausia buvo koncentruojamasi į ikikonku- 
rencinę technologijos plėtojimo stadiją ir taip buvo tikimasi išvengti 
konflikto su nuosavomis EB konkurencijos taisyklėmis bei įtikinti kom- 
panijas atsisakyti komercinio egoizmo. Pagrindinės tyrimų kryptys buvo 
sudėtinga mikroelektronika, kompiuterių programų technologija, in- 
formacijos apdorojimas, kontorų sistemos ir kompiuteriais valdoma 
gamyba. Ši nauja politika pasiteisino, pavyzdžiui, padėjusi pasiekti kri- 
tinį persilaužimą kuriant mikroschemas naujos kartos superkompiu- 
teriams Thomson (Prancūzija), Plessey (Didžioji Britanija) ir Siemens 
(Vokietijos FR) kompanijose. Tai paskatino Komisiją pradėti antrą 
ESPIRIT etapą, kurio biudžetas 1985—1991 metais buvo 1,6 milijardo 
ECU. Po jo sekė trečiasis etapas su 1,35 milijardo ECU biudžetu 
1990— 1994 metams. 

ESPIRIT buvo svarbi parodant, kad EB tikrai gali duoti savo įnašą 
į technologijos tyrimus. Tačiau tai nebuvo vienintelė EB programa. 
Buvo ir kiti svarbūs sumanymai (žr.: Sharp and Pavitt, 1993, 138—139); 


+ RACE programa, pradėta 1985 metais, siekiant išplėtoti techno- 
loginę bazę Europos integruotam daugiadažniam komunikacijos 
tinklui (/ntegrated Broadband Conununicauions Network for Euro- 
pe). Jos biudžetas antrame etape 1987—1992 metais buvo 500 mi- 
lijonų ECU, o 1992—1994 metais — 489 milijonai ECL', 

+ BRAIN — bendra neurotinklų (neuro-computing) tyrimo programa; 

+ BAP — biotechnologinių tyrimų programa (Biotechnology Action 
Programme), kurios biudžetas 1986—1990 metais buvo 50 milijo- 
nų ECU, 

+ APOLLO programa, skirta palydovinių ryšių tyrimams; 

+ JET — Jungtinė Europos programa (Joint European Torus), skir- 
ta termobranduolinių lydinių tyrimams; 

+ JESSI — Jungtinis Europos submikroninio silikono tyrimų pro- 
jektas (Joint European Submicron Silicon project); 

+ BRITE — Europos pramoninių technologijų tyrimų projektas (Ba- 
sic Research in Industrial Technologies for Europe), kuriuo buvo 
siekiama skatinti naujų technologijų taikymą tradicinėse pramo- 
nės šakose. Pirmajame etape 1985—1988 metais jam buvo skirta 
125 milijonai ECU, o 1989—1992 metams — 450 milijonų ECU, 

+ TELEMATICS — programa, skirta telekomunikacinėms automa- 
tinėms sistemoms sveikatos, susisiekimo ir kitose srityse; 

+ BIOTECH — programa, skirta fundamentaliems tyrimams ir sau- 
gumo įvertinimui biotechnologijos srityje; 

+ FAST — prognozavimas ir vertinimas moksle bei technologijoje 
(Forecasting and Assessment in Science and Technology), 

+ COMETT — Bendrijos programa, skirta švietimui ir mokymui 
technologijų srityse (Community Programme for Education and 
Training in Technologies) su 200 milijonų ECU biudžetu 1990— 
1994 metams; 

* EURAM — Europos naujųjų medžiagų tyrimai (European Rese- 
arch on Advanced Materials); 

+ CUBE — biotechnologinių tyrinėjimų padalinys (Concentration 
Unit for Biotechnology),; 

+ SPRINT — strateginė inovacijų ir technologijų mainų Europoje 
programa (Strategic Programme for Innovation and Technology 
Transfer in Europe), kurios tikslas padėti mažoms firmoms gauti 
specialistų paslaugas; 

* ESA — Europos kosmoso agentūra (European Space Agency). 


Sharpas ir Pavittas (1993, 137) visa tai vadina „į plėtotę“ orien- 
tuotomis schemomis. Pavykus ESPIRIT programai, 1986 metais Ko- 
misija pasiūlė, kad visi Bendrijos mokslinių tyrimų ir jų rezultatų tai- 

kymo projektai būtų sujungti į vieningą Framework biudžetą. Galiau- 
siai buvo sutarta dėl bendro 5,6 milijardo ECU biudžeto ketveriems 
metams. Tai buvo žymus Bendrijos lėšų moksliniams tyrimams ir jų 
rezultatų taikymui padidinimas ir todėl gali būti suprastas kaip di- 
delis laimėjimas plėtojant EB technologijos politiką. 

Tačiau EB technologijos politika turi keletą svarbių trūkumų. Visų 
pirma jai išleidžiama palyginti nedaug lėšų (tik 2,575 visų Bendrijos 
išlaidų). Tai tik nedidelė dalis to, ką nacionalinės vyriausybės išlei- 
džia moksliniams tyrimams (Harrop, 1989, 98). Antra, programa buvo 
kritikuojama dėl nesugebėjimo spręsti vidutinių ir smulkių įmonių pro- 
blemas. Situaciją iš dalies gelbėjo tik Seed Capital ir Eurotech Capi- 
tal projektai, skirti apdrausti tokias pasiryžusias rizikuoti kompanijas 
(Rothwell and Dodgson, 1990). Trečia, iniciatyvą taip pat slopino tarp- 
valstybinės varžybos bei, pavyzdžiui, devynių mėnesių delsimas patvir- 
tinti vieningą Framework biudžetą ir Žymus jo sumažinimas dėl Di- 
džiosios Britanijos priešinimosi. Apskritai, kaip rašo Shearmanas, pro- 
grama yra pilna politinių kompromisų: 


Europos bendradarbiavimas kompiuterių ir telekomunikacijų srityje tiek 
vyriausybiniu, tiek EB lygiu įgavo politinio proceso pavidalą; tokį pa- 
vidalą dažniausiai suteikia svarstymai dėl politinės įtakos ir prestižo pa- 
saulinėje arenoje, kylantys dėl skirtingo požiūrio ir skirtingų galimybių 
plėtoti technologijas (1986, 161). 


Nežiūrint šių trūkumų, EB technologinės programos prisidėjo 
pertvarkant naujųjų technologijų pramonę Vakarų Europoje. Tokios 
firmos kaip Siemens, Phillips, Thomson iš lyderių savo šalyje virto 
lyderiais kai kuriose svarbiausiose srityse pasaulyje (žr.: Williams, 
1987, chapter 5). Nors EB technologinė programa yra per siaura, 
kad būtų vienintele tų laimėjimų priežastimi, Sharpas (1989) teigia, 
kad ji yra svarbi psichologiškai, nes atvėrė galimybes bendradarbiau- 
ti, suartino svarbiausius nutarimus priimančių asmenų ateities vizijas, 
pozityvi bendradarbiavimo patirtis skatino toliau šalinti nacionalines 
kliūtis prekybai. O tai yra svarbiausias dalykas ilgalaikių EB plėtotės 
perspektyvų požiūriu. Bendradarbiavimo įsteigimas moksliniuose tyri- 
muose ir jų pritaikyme skatino plėsti ir galimą jų komercinį panaudo- 
jimą. Tai reiškė, kad vis labiau buvo siekiama tikrai atvirų rinkų, visą 

Europą apimančių standartų taikymo bendrai sukurtos technologi- 
jos pardavimui visos Europos rinkose. Kartu tai toliau skatino už- 
baigti vieningos Europos rinkos kūrimą. Dėl to visai natūralu, kad 
Vieningo Europos akto patvirtinimas (žr. šio leidinio p. 131), kuris 
suteikė teisinį karkasą vieningosios rinkos kūrimui, apėmė ir Euro- 
pos mokslinių tyrimų ir technologijos bendrijos įsteigimą. Taigi mokslo 
ir technologijos politikos buvo sujungtos į vientisą Framework pro- 
gramą. Todėl Sharpas ir Pavittas (1993, 149) ir galėjo padaryti iš- 
vadą, kad EB politika „pagaliau prisitaikė prie 10-0jo dešimtmečio 
realijų“. 


VIENINGOSIOS RINKOS KŪRIMO UŽBAIGIMAS 


Greičiau politinės, o ne ekonominės sąjungos siekis buvo 1992 metų 
vieningos rinkos programos pradiniu stimulu. 1984 metais, vadovau- 
jant Spinelliui, Europos parlamentas, kaip įsipareigojimą siekti Eu- 
ropos vienybės, priėmė Europos sąjungos sutartį. Tai paskatino Eu- 
ropos viršūnių tarybos posėdyje Fontenblo įsteigti du komitetus Eu- 
ropos sąjungos klausimams aptarti. Dooge'o vadovaujamas komitetas 
nagrinėjo institucinius klausimus, o Adonnino komitetas ieškojo bū- 
dų, kaip sukurti „Tautų Europą“, turinčią vieningus pinigus, pašto žen- 
klus ir kitus vienybės simbolius. Tačiau 1985 metais Liuksemburge vy- 
kusioje tarpvyriausybinėje konferencijoje darbotvarkė pakrypo ekono- 
minės sąjungos link. Buvo sutarta dėl programos iki 1993 metų sau- 
sio 1 dienos užbaigti vieningosios rinkos kūrimą. Valstybės-narės taip 
pat sutarė pasirašyti Vieningą Europos aktą, papildantį Romos su- 
tartį ir vietoj vienbalsiškumo principo įvedantį nutarimų priėmimą bal- 
sų dauguma dėl daugelio priemonių, būtinų vykdant vieningosios rin- 
kos programą. 

Tam tikra prasme 1992 metų programa buvo ne kas kita kaip tik 
logiškas Bendrijos negatyvios integracijos per laisvosios prekybos gi- 
linimą tolesnis plėtojimas. Dalinis prekybos kliūčių pašalinimas ir ben- 
dras išorinis tarifas sukūrė naujas galimybes prekybai bei prekybos 
krypčių EB viduje pakeitimą. Pavyzdžiui, nuo 1958 iki 1986 metų dalis 
EB 6 valstybių eksporto, skiriamo kitoms valstybėms-narėms, padvi- 
gubėjo (Wijkman, 1989). Po pirmojo ir antrojo Bendrijos pagausėji- 

mo taip pat padidėjo prekybos integracija Vakarų Europoje. Tačiau 
devintojo dešimtmečio viduryje buvo aiškūs ženklai, jog ekonominė 
integracija sustojo ir kad EB viduje daug netarifinių kliūčių. 

Devintame dešimtmetyje dėmesys taip pat buvo atkreiptas į bū- 
tinybę pagerinti EB gebėjimą konkuruoti pasaulinėje rinkoje. EB at- 
skiros nacionalinės rinkos, palyginti su viena didele JAV rinka, atro- 
dė labai prastai. Vienas iš aukštesnių EB valdininkų ironiškai paste- 
bėjo: „Amerika, jei tikrai norėtų padėti Europai ją pasivyti, turėtų 
įvesti 50 valstijų skirtingas valiutas ir tarp jų įrengti tikras sienas“ (ci- 
tuojama iš: Madelin, 1988, 9). Daug Europos kompanijų įgijo glo- 
balinio subjekto statusą, bet jos, lyginant su Amerikos firmomis, bu- 
vo nepalankesnėje padėtyje, nes jų vietinė (EB) rinka buvo padalin- 
ta į proteguojamus nacionalinius segmentus. Didelė vieninga JAV rin- 
ka leido Amerikos kompanijoms keleriais metais anksčiau pradėti ga- 
minti naujus produktus negu tai buvo komerciškai įmanoma EB. „Ta- 
da, kai Europoje atsirasdavo paklausa, kad būtų galima pradėti plė- 
toti gamybą, naujos Europos kompanijos jau iš karto būdavo bloges- 
nėje padėtyje ir nepajėgdavo konkuruoti su Amerikos filialais“ (Ge- 
roski and Jacguemin, 1985, 194). 

Šie ekonominiai argumentai buvo įtraukti į EB ataskaitą (jų san- 
trauka: Cecchini, 1988), kurioje siekiama apskaičiuoti, kiek gali kai- 
nuoti vieningosios rinkos nebuvimas. nesiliaujanti jos nacionalinė frag- 
mentacija. Buvo apskaičiuota, kad. iš karto ir visiems laikams pašali- 
nus visas vieningosios rinkos funkcionavimo kliūtis, būtų galima lai- 
mėti papildomus 200 milijardų ECU. Buvo teigiama, kad „nuolatinė 
konkurencija leistų išeiti iš savo pačių sukurto ydingo uždaro rato (Cec- 
chini, 1988, xix)“. Kainos kristų, padidėtų paklausa, gamybos rezulta- 
tyvumas ir darbo našumas bei mokslinių tyrimų ir jų rezultatų panau- 
dojimo produktyvumas. Tai net 4,55“ EB BVP pagerintų gamintojų 
veiklos sąlygas. 5.2 lentelėje detalizuojamos muitinių formalumų pa- 
šalinimo, nacionalinio favoritizmo valstybiniuose užsakymuose atsisa- 
kymo, finansinių paslaugų sutrikimų ir gamintojų bendrųjų veiklos są- 
lygų gerinimo individualios pasekmės. Taigi taip pat įvyktų 6,174 kai- 
nų detliacija, sumažėtų valstybių biudžetų išlaidos, pagerėtų bendras 
EB užsienio prekybos balansas. Be to, kai EB turėjo daug mažesnius 
įsidarbinimo galimybių didėjimo rodiklius negu JAV arba Japonija, buvo 
manoma, kad bus galima įsteigti 2 milijonus naujų darbo vietų (4.1 pav.). 

5.2 lentelė. Tarpinės makroekonominės vieningosios rinkos programos 
pasekmės Europos Bendrijai 


Muitinės Valstybiniai Finansinės Gamintojų Vidutinė 
formalumai užsakymai paslaugos veiklos vertė 


sąlygų 

gerinimas 
BVP (pasikeitimo 
procentas) 0,4 0,5 1,5 2,1 4,5 
Mažmeninės kainos 
(pasikeitimo procentas) -1,0 -1,4 -1,4 -2,3 -6,1 
Įsidarbinimo galimybės 
(tūkstančiais darbo vietų) 200 350 400 850 1800 
Biudžeto balansas 
(BVP procentas) 0,2 0,3 1,1 0,6 2,2 


Išorinės prekybos balansas 
(BVP procentas) 0,2 0,1 0,3 0,4 1,0 


Šaltinis: Cecchini (1988, 98) 


Jei šių reformų atskleisti nauji rezervai būtų nukreitpi į papildomą eko- 
nomikos plėtotę, tai bendras naujų darbo vietų skaičius galėtų viršyti 
5 ar net 6 milijonus (5.4 pav.). Dėl savo aiškumo ir paprastumo Cec- 
chini'o raportas susilaukė masinės informacijos priemonių ir politikų 
pritarimo. Tačiau ekonomistai jo atžvilgiu buvo nusistatę ypač kritiš- 
kai. Pavyzdžiui, Baimbridge'as ir Burkittas teigė, kad „nurodyti teigi- 
niai neturi nei teorinio pagrindo, nei empirinio turinio ir yra paremti 
neįtikėtinomis prielaidomis (1991, 16)“. Trumpai tariant, šis raportas 
apėmė visas įmanomas teigiamybes, bet buvo išdava ilgo ir paremto 
neįtikėtinomis hipotezinėmis prielaidomis mąstymo apie galimus nuta- 
rimus, investicijas ir kt. Be to, formaliųjų barjerų šalinimas visada te- 
buvo tik dalinis, nes nuolat teko eiti į atskirų nacionalinių interesų bei 
kultūrinių skirtumų diktuojamus kompromisus. Kaip tvirtina Wise'as 

5.4 pav. Įsidarbinimo perspektyvos EB vieningoje rinkoje 
Šaltinis: European Economy, no. 35 


ir Gibbas (1992, 104), „nors „1992-ieji“ ir sukurs didžiulę 320 milijonų 
žmonių rinką, tai nebus tikrai masinės gamybos gaminių realizavimo 
rinka“. 

Paliekant nuošalyje visą šią kritiką, paanalizuokime numatomus 
ekonominius pranašumus, remiantis automobilių pramonės patirtimi. 
Buvo apskaičiuota, kad vieningos rinkos programa galėtų leisti 4— 
596 sumažinti kainas automobilių gamyboje (Emerson et al., 1988). 
5,5 milijardo ECU bus sutaupyta, 2,6 milijardo sumažinant pastoviuo- 
sius kaštus, 0,9 milijardo ZCU kintamuosius kaštus ir 2 milijardais 
ECU sumažinant marketingo ir pardavimo kaštus (Ludvigen Associa- 
tes, 1988). Šis kaštų sumažinimas bus pasiektas, pašalinus techninius, 
piniginius ir fizinius barjerus prekybai; tarp jų: 


* vieningos EB apimančios bandymų ir aptarnavimo sistemos ne- 
buvimas; 

* išmetamųjų dujų standartų nacionaliniai skirtumai; 

* tik vienoje šalyje galiojantys automobilių įrangos reikalavimai — 
tokie kaip geltoni priekiniai žibintai ir dubliuojančios posūkio švie- 
sos, esančios kai kuriose šalyse; 

* mokesčių skirtumai parduodant mašinas: nuo 1296 Liuksembur- 
ge iki 17376 Danijoje (žr. 5.5 pav.); 

+ skirtingi reikalavimai vairuotojų teisėms gauti ir mokesčiai auto- 
mobilių savininkams; 

* pernelyg didelė valstybės pagalba firmoms, pirmaujančioms šalies 
automobilių gamyboje, pavyzdžiui, Prancūzijos firmai Renault de- 
vintojo dešimtmečio pabaigoje; 

+ sienos kirtimo kaštai — muitinių administracinės ir sulaikymo kainos. 


Kaštų mažinimas buvo svarbus ne tik pats savaime, bet ir kaip ne- 
abejotina nauda vartotojams. Jis taip pat buvo esminga sąlyga, geri- 
nant EB automobilių firmų efektyvumą — ir darbo našumo, ir moks- 
linių tyrimų laimėjimų taikymo aspektu, — kad būtų galima konkuruo- 


Pavyzdys: 1.3 £ Ford Escort 
1985 metų birželio mėn. kainomis 

5.5 pav. Mokesčiai už naujus automobilius EB valstybėse 1985 metais 
Šaltinis: Commission of the European Communities (1988c) 

ti su japonų gamintojais (Commission of Uhie European Conununities, 
1988d). EB pranešime buvo pažymėta, kad japonų firmos turi daug 
pranašumų prieš EB gamintojus. Jie turi naudingesnius ryšius su at- 
skirų detalių gamintojais, jų didesnis darbo našumas, geresnė koky- 
bės kontrolė, aukštesnio lygio moksliniai tyrimai bei diegimas, labiau 
į pasaulines rinkas orientuotas pardavimas ir gamybos strategija. Lau- 
kiamas 544 gamybos ir pardavimo kaštų sumažėjimas vargu ar iš es- 
mės pakeis EB konkurentabilumą, esant tokiems japonų pranašu- 
mams. Tačiau tikėtina, kad vieninga rinka per ilgesnį laiką darys ak- 
tyvų poveikį pramonei, skatins didelį gamybos produktyvumą, pagc- 
rins mokslinį tyrimą bei plėtotę. Lemiamas klausimas yra ar EB ga- 
mintojai sugebės pakankamai energingai į tai reaguoti. 

Tikėtasi, kad vieninga rinka taip pat eliminuos ir kitų pramonės 
sričių neefektyvumą. Atskirose valstybėse egzistuoja csmingi ir bran- 
giai kainuojantys procedūrų, kuriomis yra bandomi ir tvirtinami far- 
maciniai produktai, skirtumai. O pastarieji kartu su valstybės kontrole 
farmacinių produktų pardavimui sukelia didelius galutinės produkto 
kainos skirtumus atskirose valstybėse. Vienas toks produktas, Zyloric, 
Airijoje kainuoja 47 ECU, o Ispanijoje tik 5 ECU (Emerson et al., 1988). 
Sukurta vieninga rinka taip pat leis sutaupyti 3“c išlaidų verslo paslau- 
goms. Šiuo aspektu didžiausios kliūtys yra teisinių sistemų ir techninių 
taisyklių skirtumai bei profesinių kvalifikacijų pripažinimo problema. 
Galų gale geru pavyzdžiu gali būti palyginimas tarp buitinių prietaisų 
gamybos JAV ir EB. Šios rinkos yra palyginti panašios dydžiu, bet JAV 
yra 4 gamintojai, o EB net 300 (Price, 1958, 26). Daroma prielaida, 
kad vieningoje rinkoje bus labiau taikoma platesnio masto gamybos 
ekonomika, ir todėl vyraus mažesnės kainos, didės darbo našumas bei 
novatoriškumas. Nors tiesa, kad sėkmingam mokslinių tyrimų laimėji- 
mų diegimui kai kuriose srityse turi būti pasiekta tam tikra kritinė 
gamybos apimtis, bet tai galioja ne visur. Kai kuriose gamybos srityse, 
pavyzdžiui, drabužių gamyboje, nedidelių firmų lankstumas suteikia 
svarbius pranašumus konkurencijoje. Tariamieji ryšiai tarp dydžio, efek- 
tyvumo ir novatoriškumo iš tikro daugeliu aspektų lieka nepatikrinti 
(Mason and Harrison, 1990). Tačiau, prieš pradedant giliau nagrinėti 
Įvairias galimas pasekmes, būtina smulkiau apibūdinti pačią Vieningo- 
sios rinkos programą. 

1986 metų Vieningas Europos aktas apibūdina vidinę rinką kaip 
„erdvę be vidinių pertvarų, kurioje pagal Romos sutartį užtikrinamas 
laisvas prekių, žmonių, paslaugų ir kapitalo judėjimas“. Vieningosios 
rinkos kūrimo procesas prasidėjo septintame dešimtmetyje, šalinant 
daugumą tarifinių barjerų. Vis dėlto liko daug papildomų kliūčių pre- 
kybai, pavyzdžiui, valstybiniai užsakymai, techninių standartų, mokesčių 
ir muitų, kitų formalumų, kertant sieną, skirtumai. 1985 metais Lor- 
do Cockfieldo sudarytoje vadinamojoje Baltojoje knygoje (White Pa- 
per) išvardijamos 279 priemonės, kurių reikėjo imtis siekiant paša- 
linti tokias kliūtis ir sukurti tikrą vieningąją rinką. Kliūtys buvo skirs- 
tomos į fizines, finansines ir technines. 


+ Fizinės kliūtys. Bet kokios sienų kontrolės, trukdančios laisvam pre- 
kių, žmonių ir kapitalo judėjimui, pašalinimas. Tai muitinės, pa- 


Vokietijos FR 


Liuksemburgas 
Portugalija 
Ispanija 
Didžioji Britanija 


5.6 pav. Pridėtosios vertės mokesčiai EB 12 valstybėse 
ir nauji Komisijos pasiūlymai 
Šaltinis: Bos and Nelson (1988) 

sų ir sveikatos būklės tikrinimas. Šios aiškiai paprastos priemo- 

nės yra prieštaringos, nes reiškia valstybinės kontrolės praradimą 

gyvūnų ligų plitimui, nelegaliems migrantams ir teroristams. 

+ Finansinės kliūtys. Pridėtosios vertės mokesčio (PVM) ir kitų pir- 
kimo mokesčių suderinimas. Labai skiriasi pridėtosios vertės mo- 
kesčio apimtys ir gaminiai, kuriems jis taikomas (5.6 pav.). Todėl 
siekiama susitarti dėl pridėtosios vertės mokesčio diapazonų, o ne 
dėl tikslios apimties: normali apimtis — nuo 144 iki 2062, o su- 
mažinta — nuo 576 iki 9. Netgi šis kompromisas kai kurioms 
šalims sukėlė žymių sunkumų. Danijai prisitaikyti buvo sunkiausia, 
nes ji turėjo vieną didžiausių — 2276 pridėtosios vertės mokestį, 
bet neturėjo pridėtosios vertės mokesčių keletui svarbių produktų 
bei turėjo didelius akcizo mokesčius — tokius kaip anksčiau minč- 
tiems automobiliams (Guieu and Bonnet, 1987). Kitas ginčytinas 
klausimas buvo ar pridėtosios vertės mokestį imti prie sienos, ar 
produkciją gaunančioje šalyje (Bos and Nelson, 1988). 1989 metų 
spalio mėnesio pasitarime Ministrų taryba pasirinko pastarąjį pa- 
siūlymą, motyvuodama, kad jis labiau apsaugo nuo apgavysčių. 

e Techninės kliūtys. Jas sudaro prekybai trukdančių kliūčių komplek- 
sas, atsirandantis dėl standartų, taisyklių ir subsidijų skirtumų (tai 
bus aptarta vėliau). 

1985 metų Baltojoje knygoje nubrėžiamas ambicingas tikslas iki 
1992 metų pabaigti finansinių rinkų integraciją. Tai reiškia, kad turi 
būti pašalinti visi apribojimai ilgalaikiam ir trumpalaikiam kapitalo 
judėjimui. Taip pat turi būti suteikta laisvė finansiniams tarpininkams 
siūlyti paslaugas visoje Bendrijoje. Tam reikia teisės įsisteigti ir paša- 
linti visus apribojimus tarptautiniams sandėriams. 1988 metais buvo 
pasiektas susitarimas nuo 1990) metų liberalizuoti kapitalo judėjimą. Ispani- 
jai, Portugalijai, Graikijai ir Airijai šis laikas buvo pratęstas iki 1992 metų. 
Ko gero tai buvo viena iš svarbiausių visos reformos priemonių. Ji daro 
būtinu mokesčių suderinimą ir verčia kurti bendrą monetarinę politiką. 
Finansinių rinkų derinimas taip pat buvo problematiškas. Bankų ir 
vertybinių popierių klausimu buvo susitarta dėl minimalių taisyklių ir 
standartų, bet jų įgyvendinimas paliktas nacionalinių organų rankose. 
1988 metų direktyva dėl turto (non-life) draudimo užfiksavo susitari- 
mą dėl tarptautinio paslaugų teikimo sąlygų liberalizavimo 1990 metų 

pabaigoje. Tačiau buvo daug sunkiau susitarti dėl gyvybės draudimo 
sąlygų suderinimo. Bet, apskritai, per devintąjį dešimtmetį buvo pa- 
siektas žymus finansinių paslaugų teikimo sąlygų liberalizavimas ir taip 
anksčiau laiko įgyvendinta daugelis Vieningosios rinkos programos tiks- 
lų šioje srityje. Tačiau, kaip mums primena Leishanas ir Triftas (1992), 
daugelis pasikeitimų šiame sektoriuje įvyko dėl globalinių procesų po- 
veikio, ir tų permainų fone kai kuriais atvejais net 1992 metų progra- 
ma atrodė jau pasenusi. 

Ši programa apėmė ir įvairių techninių priemonių suderinimą — 
bendri dizaino, saugumo ir kitokių taisyklių reikalavimai — turėjo būti 
pradėti taikyti visoje EB. Tai reikštų, kad prekės turės būti tikrina- 
mos ir aprobuojamos vienintelį kartą kurioje nors EB šalyje, o ne iš 
naujo tikrinamos ir aprobuojamos kiekvienoje valstybėje-narėje. Pa- 
gal „tarpusavio pripažinimo“ principą (Pinder, 1989) visoje EB tu- 
rėjo būti galima parduoti bet kokią prekę, bet kurios valstybės-narės 
legaliai pagamintą ir pasiūlytą. Skirtingi techniniai standartai yra itin 
svarbūs, gaminant automobilius, elektros prekes, mechanines prekes, 
farmacinius produktus, nemetalinius mineralinius produktus, transpor- 
to įrenginius (Cecchini, 1988). 

Numatomus EB BVP 15€ sudaro prekės ir paslaugos, finansuo- 
jamos pagal valstybinius užsakymus (Financial Times, 27 June 1988). 
Valstybinio sektoriaus užsakymus paprastai lemia tiesioginė ar neatvira 
valstybinė pagalba (9076 valstybinio sektoriaus įrangos yra pateikiama 
nacionalinių tiekėjų). Tai sukelia rimtą kliūtį laisvai prekybai, ypač 
energijos tiekime, vandens transporte ir telekomunikacijose. 

Dar vis egzistuoja biurokratinės kliūtys laisvam darbo jėgos judė- 
jimui, ypač pripažįstant profesines kvalifikacijas. Buvo siūloma, kad 
savitarpio pagrindu faktiškai būtų pripažįstamos kvalifikacijos. Tačiau 
tai yra sunkus procesas, ir pasiekti, kad būtų susitarta, pavyzdžiui, 
dėl architektų kvalifikacijos, prireikė 17 metų. 

Kadangi nuo 1993 metų turi būti panaikintos kvotos kelių trans- 
porto priemonėms, atsiveria galimybė vieningai kelių transporto rin- 
kai. Taip pat buvo susitarta, kad nuo 1993 metų bus galima laisvai 
dalytis laivininkystės paslaugomis tarp EB valstybių-narių ir nenarių. 
Tuo tarpu oro transporte ir toliau vyrauja privatūs ir valstybiniai kar- 
teliai, ir jo veiklą liberalizuoti yra daug sunkiau. Todėl transportas 

lieka vienas iš silpniausių 1992 metų programos elementų — nedaug 
kas buvo pasiekta šalinant kliūtis ir apribojimus. Prie to prisideda ir 
tai, kad nėra efektyvios bendrosios transporto politikos, kuri teigia- 
mai veiktų, jeigu būtų didesnė ekonominė integracija, kaip ir vyk- 
dant aplinkos apsaugos ir socialinę programas (Whitelegg, 1988). 

Valstybės subsidijos yra dar viena kliūtis laisvai prekybai. Jos la- 
bai skiriasi šalyse-narėse ir sudaro nuo 54 vidinių pajamų Prancū- 
zijoje iki 1176 Airijoje (Lintner, 1989b). 

Valiutų kursų kompensavimo sistema kelia kliūtis prekybai žemės 
ūko produktais. Buvo susitarta nekurti jokių naujų valiutų kursų kom- 
pensavimo sistemų ir paskutinį šio amžiaus dešimtmetį pašalinti da- 
bar veikiančią sistemą. 

Žengta žingsnių nacionalines rinkas atverti ir telekomunikacijai, 
ypač teikti pridėtosios vertės paslaugas, o ne tik telefono paslaugas. 

Komisija siekė sukurti veiningą Europos transliavimo erdvę, šalin- 
ti teisines ir technines kliūtis ir skatinti susitarimą dėl taisyklių bei 
standartų reklamai ir programos turiniui. 

Vienas iš Vieningosios rinkos programos tikslų buvo siekis išju- 
dinti Bendriją iš pasitenkinimo savimi būsenos. Delorsas šį tikslą su- 
formulavo taip: „pasaulinėse varžybose, kur Europos valstybės turi 
siekti išgyventi, reikėjo tam tikro bendro tikslo, kurio siekimas leis- 
tų įveikti kasdieninius sunkumus bei telktų visų pastangas ir energi- 
ją“ (Commission of the European Communities, 1988c, 5). Strategi- 
niu požiūriu šis tikslas buvo pasiektas, vis dėlto Vieningosios rinkos 
programos įgyvendinimas buvo labai netolygus procesas. 1990 metų 
kovo mėnesį Ministrų taryba priėmė apie 60 procentų iš 300 numa- 
tytų sprendimų. Aišku, kad tai buvo paprastesnės ir mažiau ginčų ke- 
liančios direktyvos, ypač tokios, kurias, remiantis Vieningu Europos 
aktu, buvo galima priimti balsų dauguma. Tačiau vėliau, kai buvo im- 
tasi sudėtingesnių klausimų, procesas sulėtėjo, tuo labiau, kad beveik 
ketvirčiui likusių priemonių reikėjo vieningo balsavimo, labiausiai dėl 
mokesčių klausimų. 1991 metų birželio mėnesį buvo priimti tik 73 
procentai reikiamų priemonių. Tad noras iki 1992 metų pabaigos vi- 
siškai įgyvendinti Vieningosios rinkos programą lėmė per paskutinius 
aštuoniolika mėnesių priimti pernelyg skubotus ir kartais neapgalvo- 
tus sprendimus. Tai neišvengiamai nulėmė daugelį kompromisų ir 

nuolaidų. Kai kuriose priemonėse — pavyzdžiui, dėl tų pačių PVM nor- 
mų — mažai beliko tikrai atviros rinkos dvasios. Be to, daugeliui pri- 
imtų priemonių įgyvendinti reikėjo skirti ilgus pereinamuosius laiko- 
tarpius. Pavyzdžiui, Vokietijos FR iki 1996 metų nereikia griežtai vyk- 
dyti nutarimo dėl multinacionalinių šakinių įmonių apmokestinimo. 
Maža to, daugelis nacionalinių legislatūrų labai atsilieka, įvedant Mi- 
nistrų tarybos sprendimus į nacionalines teisines sistemas. Tai yra ypač 
būdinga Italijai, kuri 1992 metų viduryje įvedė į savo teisinę sistemą 
tik truputį daugiau negu pusę jau Ministrų tarybos priimtų nutari- 
mų (Ahlstrom, 1991). Todėl Vieningoji rinka, kuri įsikurs 1993 me- 
tų sausio 1 dieną, neišvengiamai bus ir platesnė, ir seklesnė ekono- 
minė erdvė, negu ji buvo suprantama 1985 metų Baltojoje knygoje. 
Bet netgi būdama tokia, ji turėjo svarbias ekonomines, politines ir 
socialines pasekmes ir kaip tik dėl tos priežasties tapo Žinoma kaip 
„rusiškosios matrioškos“ strategijos atvejis. 


„RUSIŠKOJI MATRIOŠKA“: 
VIENINGOJI RINKA KAIP KATALIZATORIUS 


Tam tikra prasme Vieningosios rinkos programa gali būti suprasta kaip 
baigiamasis žodis, skirtas įvykdyti kai kuriuos pradinius Romos su- 
tarties tikslus. Baltoji knyga yra: 


didelės operacijos planas prieš „išimtis“ iš acguis, t. y. prieš išimtis iš Su- 
tartyje esančių svarbių įsipareigojimų rinkos integracijai, ir tuo pat metu 
siekis žengti į priekį tose srityse, kuriose veikti kartu Sutartis neįparei- 
goja, bet kartu teisiškai ir nedraudžia (Pelkmans and Robson, 1987, 193). 


Nėra abejonės, kad taikomos kartu 279 priemonės paspartins eko- 
nominę integraciją. Vis dėlto neaišku, ar bus pasiektas numatytas 4,55 
procentų BVP padidėjimas ir sukurta 2 milijonai darbo vietų. Iš tiesų, 
šios prognozės buvo kritikuojamos ir dabar atrodo mažiau tikėtina, 
kad planuojamas dinamiškas pelnas materializuosis. Kaip rašo Ccc- 
chinis: „nauda, kurią tikimasi gauti Europos ekonomikai, neatsiras tarsi 
tai būtų šventosios dvasios įsikišimo pasekmė. Sudarytas potencialas 

gali būti išnaudotas tik per pačių privataus ir valstybinio sektorių gamin- 
tojų aktyvų atsaką į jų veiklos sąlygų pagerinimą“ (1988, 72). Tačiau 
trumpalaikių ir ilgalaikių pasekmių apimtis tam tikra prasme mažiau 
svarbi, palyginti su daugeliu netiesioginių ekonominių ir politinių pa- 
sekmių, išplaukiančių iš 1992 metų programos. 

Kai kurios svarbiausios pasekmės siejasi su 7986 metų Vieningo 
Europos akto politine esme. Aktas pradėjo išpainioti kilpą, kurią Liuk- 
semburgo kompromisas buvo uždėjęs sprendimų priėmimo mechaniz- 
mui. Jis įpareigoja valstybes-nares, balsuojant dėl priemonių, reika- 
lingų įgyvendinti 1992 metų programai, taikyti daugumos principą; sri- 
tys, kurioms šis principas netaikomas, daugiausia susijusios tik su mo- 
kesčiais ir su sveikatos apsaugos klausimais. Tai viena iš kvalifikuo- 
tos balsų daugumos principo taikymo sistemų. Iš viso valstybėms-na- 
rėms padalijami 76 balsai. Norint, kad susidarytų kvalifikuota dau- 
guma, reikia surinkti 54 balsus. Balsai dalijami, atsižvelgiant į gyven- 
tojų skaičių, ir reikia nors dviejų didelių valstybių (pvz., Didžiosios 
Britanijos ir Vokietijos FR) ir vienos mažesnės valstybės (pvz., Da- 
nijos), kad būtų galima surinkti balsų daugumą, leidžiančią priimti 
sprendimus. Sprendimų priėmimas balsų dauguma buvo labai svar- 
bus 1992 metų programos sėkmei: 


be Vieningo Europos akto arba be pripažinimo. kad 12 labai skirtingų 
šalių gali priimti rimtas ir būtinas vykdyti politines ir teisinės pareigas, 
1985 metų birželio mėnesį pasirodžiusi Cockfieldo Baltoji knyga Ben- 
drosios rinkos kūrimo užbaigimas būtų buvęs tik dar vienas užmiršto troš- 
kimo patvirtinimas (Wallace, 1988, 177). 


Šito ilgalaikiškesnė reikšmė yra ta, kad šalys-narės atsisakė svar- 
bios dalies politinio suvereniteto, ir tai turbūt ateityje darys įtaką 
Bendrijos sprendimų priėmimo būdui. Vieningas Europos aktas taip 
pat pakeitė įgaliojimų pasiskirstymą tarp Komisijos, Ministrų tarybos 
ir Europos parlamento ir kitais aspektais (žr. šio leidinio p. 215—221). 
Šios politinės Akto pasekmės nėra atsitiktinės, bet jos yra dalis to, 
kas vėliau tapo žinoma kaip Komisijos „rusiškosios matrioškos“ stra- 
tegija. Į Vieningą Europos aktą buvo įtraukti migloti, bet pakanka- 
mai reikšmingi valstybių-narių įsipareigojimai naujoms EB „kompe- 

tencijoms“. Kaip pamatysime kitame knygos skyriuje, „vos tik spė- 
jo nudžiūti rašalas ant Vieningo Europos akto, o Komisija ir jos 
vadovai jau ragino Europą imtis naujų ir platesnių siekių“ (Ross, 
1991, 59). 

1992 metų programa buvo iššūkis tiek valstybės ekonominiam su- 
verenitetui, tiek jos politinei valdžiai. Valstybės-narės praranda valdžią 
keletoje svarbių ekonominės politikos sričių. Tai esminis iššūkis tam 
kapitalizmo modeilui, kuris išsirutuliojo daugumoje EB valstybių po 
1945 metų, t. y. laisva iniciatyva, kartu su makroekonominiu valsty- 
bės reguliavimu ir (dažnai subsidijuodama) valstybinėmis pramonės 
šakomis. Iššūkis nacionaliniam ekonominiam suverenitetui yra didžiulis 
ir apima tokias lemiamas sritis kaip mokesčiai, muitai ir akcizas, o 
taip pat valiutų kursų kompensavimo sistemą, siekiant padėti terme- 
riams bei vartotojams. Tačiau tai labiausiai matyti EB iššūkyje vals- 
tybinių subsidijų ir valstybinių užsakymų politikoms, kurios labiausiai 
prieštarauja pagrindinei, grindžiamai konkurencija, 1992 metų vienin- 
gosios rinkos programos idėjai. 

Valstybės parama gamybai yra labai paplitusi EB ir reiškiasi sub- 
sidijomis valstybinėms ir privačioms firmoms. Jų apimtis valstybėse- 
narėse skiriasi (5.3 lentelė) — vienoje pusėje yra Italija, Graikija, Airi- 
ja, kur valstybės pagalba viršija 1266 pridėtosios vertės, o Danijoje, 
Didžiojoje Britanijoje ir Vokietijos FR yra mažesnė negu 37. Ko- 
misija buvo susirūpinusi, kad, pašalinus daugumą netarifinių preky- 
bos kliūčių, vyriausybės gali pradėti didinti valstybines subsidijas, ir 
tai būtų savotiška protekcionizmo forma. Atrodė, kad taip gali nu- 
tikti ten, kur veikia nacionalinės pirmaujančios firmos, arba smun- 
kančios pramonės šakos įsikūrusios didelės bedarbystės regionuose. 
Tačiau Komisija santykiuose su valstybių-narių vyriausybėmis laikėsi 
griežtos pozicijos. Vieni iš rimčiausių tokios politikos išbandymų de- 
vintojo dešimtmečio pabaigoje buvo Prancūzijos vyriausybės pagalba 
Renault automobilių firmai, Italijos atsisakymas uždaryti Bagnioli plie- 
no gamyklą (nors tai buvo sudėtinė susitarimų dėl plieno pramonės 
rekonstrukcijos dalis) bei Didžiosios Britanijos vyriausybės subsidijuo- 
tos Rover automobilių firmos pardavimas British Aerospace. 

Valstybiniai užsakymai buvo dar viena jautri protekcionizmo sritis, 
Jau vien dėl to, kad ji sudaro apie 1576 Bendrijos BVP Į ją įeina daug 

5.3 lentelė. Valstybės parama pramonei Europos Bendrijoje 
1981—1986 metais 


Pridėtosios vertės ECU kiekvienam 

procentas darbininkui 

Italija 15,8 5951 
Graikija 13,9 — 
Airija 12,3 3741 
Belgija 4,5 1373 
Nyderlandai 4,1 1419 
Prancūzija 3,6 1223 
Liuksemburgas 3,5 1079 
Didžioji Britanija 2,9 757 
Vokietijos FR 2,9 940 
Danija 1,7 609 


EB vidurkis 5.5 1774 


Šaltinis: buvo cituota: Financial Times, 20 November 1989 


pramonės šakų, t. y. garo katilų, turbinų generatorių, lokomotyvų, pir- 
mosios kartos kompiuterių, telefono stočių ir telefono aparatų gamy- 
ba (5.4 lentelė). Išskyrus kompiuterius, šių šakų gaminiai teikiami są- 
lygiškai mažai rinkai EB viduje. Dėl ekonominių ir/arba strateginių prie- 
žasčių didelę dalį šios gamybos veikia valstybiniai užsakymai ir nacio- 
nalinės privilegijos. Todėl EB daug daugiau gamintojų daugelyje šių sričių 
negu Amerikos rinkoje. Tačiau prekybos liberalizacija, po kurios sektų 
didesnė gamybos koncentracija ir masinės gamybos efektas, gali šiose 
gamybos srityse sukelti 5—2076 kainų sumažėjimą. 

Kaip 1992 metų programos dalį, valstybės-narės sutiko sustiprinti 
valstybinių užsakymų tarptautinę reklamą bei siekti, kad valstybiniai už- 
sakymai būtų didesnių kontraktų dalis. Komisija taip pat sustiprino jau 
esančias, vis dėlto dar nepakankamai efektyvias taisykles dėl konkuren- 
cijos ir valstybinių užsakymų. Ji taip pat turi teisę perduoti taisyklių pa- 
žeidėjus į Europos teismą. Tačiau šių priemonių efektyvumas priklau- 
so nuo to, ar pusės, kurių interesai pažeisti, nori pateikti savo formalų 
skundą. Dauguma nenori to daryti, nes ateityje priklauso nuo būsimų 
kontraktų su valstybėmis-narėmis. Skundai Komisijai paduodami retai, 

išimtį sudaro prancūzų statybos kompanijos Bouygues skundas, kad til- 
to Danijoje statybos kontrakte buvo primygtinai reikalaujama, kad bū- 
tų naudojama danų darbo jėga ir medžiagos. Taigi nors neformalus pro- 
tekcionizmas kol kas nesiliauja, didesnė konkurencija ir šią ekonomi- 
nės politikos sritį turėtų pertvarkyti. Ieškodamos būdų bent iš dalies iš- 
vengti tokio spaudimo, pavyzdžiui, turbinų generatorius gaminančios 
kompanijos pradėjo ieškoti galimų susiliejimų ar kitokių naujų bendra- 
darbiavimo formų. Čia pavyzdžiu galėtų būti ir Šveicarijos Brown Bo- 
veri santykiai su Švedijos ASEA, t. y. dviejų kompanijų, įsikūrusių už 
EB ribų, bet turinčių svarbių interesų EB rinkoje, susiliejimas. 

Net jei Bendrijai ir pavyktų susilpninti protekcionizmą pramonė- 
je, tai kur kas didesni sunkumai laukia tikroje valstybių užsakymų ka- 
ralystėje — t. y. energetikoje, transporte, telekomunikacijose ir lai- 
vininkystėje. Tai labai jautrios nacionalinio ekonominio suvereniteto 
sritys. Bet 1990 metų vasario mėn. buvo pasiektas susitarimas ir at- 
verti visi keturi sektoriai, išskyrus naftą, dujas, anglių kasybą. Tačiau 
praktiškai atvirumas bus ribotas, nes yra ir kitų kliūčių prekybai bei 
konkurencijai. Čia patenka vidiniai užsakymai didelėms kompanijoms, 
skirtingi geležinkelių bėgių ir nacionaliniai telekomunikacijos standar- 
tai. Telekomunikacijos srityje tik trečdalis visos rinkos — t. y. mo- 
dernios ryšių priemonės ir duomenų bazių įranga — yra tikrai atvi- 
ras konkurencijai. Nors tai rodo, kad vieningoji rinka neapima visų 
gamybos ir paskirstymo sričių, vis dėlto išryškėjo nacionalinio eko- 
nominio suvereniteto silpnėjimas net jautriausiose srityse. 

Nors daugelis pasiūlytų direktyvų iki dešimtojo dešimtmečio dar ne- 
duos konkrečių rezultatų, jų įtaka bendrai susiliejimų ir įsigijimų (mer- 
ger and acguisition) veiklai išryškėjo jau devinto dešimtmečio pabaigo- 
je. 1992 metų programa turėjo svarbią psichologinę įtaką bendram per- 
tvarkymo procesui. Kompanijos pradėjo plėtoti ilgalaikes strategijas, 
orientuodamosios į platesnę už nacionalinę rinką. Tai koncentravo jų 
dėmesį ne tiek į gamybos apimtį per se, kiek į rinkų pasidalijimo problemą 
(Financial Times, 5 October 1987). Taip atsirado ištisas susiliejimų, įsigi- 
jimų ir bendrų įmonių kūrimo srautas. Tai buvo daug efektyvesnis rinkų 
pasidalijimo būdas, palyginti su bandymais sukurti užsienyje visiškai nau- 
ją ryšių tinklą. Nors ir nėra aiškių įrodymų, kad tokie susiliejimai ir įsi- 
gijimai būtinai pagerina gamybos efektyvumą (Cowling, 1980), jie suvo- 
kiami kaip esminės ilgalaikio plėtojimosi ir išlikimo strategijų prielaidos. 

Tarptautiniai įsigijimai išryškino ir tam tikrą geografinį dėsningu- 
mą. Vien tik 1989 metais EB buvo atlikta daugiau negu 100 tarp- 
tautinių įsigijimų. Visoje Vakarų Europoje jų buvo dar daugiau. Svar- 
biausi taikiniai buvo Didžioji Britanija, Prancūzija ir Vokietijos FR 
(5.5 lentelė). Iš dalies tai rodo atitinkamą šių ekonomikų svorį. Ta- 
čiau tas faktas, jog Didžiojoje Britanijoje įsigijimų vertė buvo 5 kartus 


5.5 lentelė. Tarptautiniai įsigijimai Europoje 1989 metais 


Milijonai ECU Bendras sandėrių skaičius 


Valstybės, kuriose įsigyta 


Didžioji Britanija 20 831,8 237,8 
Vokietijos FR 5710,3 215,9 
Prancūzija 5366,0 191,4 
Italija 4121,9 104,1 
Ispanija 2689,4 128,4 
Nyderlandai 1883,3 98,5 
Belgija 1285,6 61,9 
Švedija 762,1 34,9 


Danija 543,8 34,5 


Valstybės, kurių kompanijos vykdė įsigijimus 


JAV 13 803,2 185,1 
Prancūzija 9674,4 167,5 
Vokietijos FR 6647,0 128,5 
Didžioji Britanija 5512,0 281,6 
Italija 1681,4 52,0 
Japonija 1481,6 54,6 
Švedija 1381,6 120,7 
Belgija 1016,3 27,9 
Šveicarija 926,4 82,9 


Ši lentelė apima ir JAV bei Japonijos kompanijų įsigijimus Europos šalyse 
Saltinis: Translink's European Deal Rewiev, cituotas Financial Times, 5 Feb- 
ruary 1990 

didesnė negu Vokietijos FR, atspindi liberalesnes kompanijų perėmi- 
mo taisykles pirmojoje. Dauguma pirkėjų atvyko iš tų pačių trijų Eu- 
ropos valstybių, o taip pat iš JAV. Iš tiesų. vertės aspektu Europoje 
JAV padarė daugiau tarptautinių įsigijimų negu Didžioji Britanija ir 
Vokietijos FR kartu paėmus. Šioje lentelėje taip pat išsiskiria Japo- 
nija ir Šveicarija, o tai rodo iš tiesų platesnį globalinį 1992 metų pro- 
gramos reikšmingumą. Buvo įsigyjamos ir gamybos, ir aptarnavimo 
sferos kompanijos. Daugiausia įsigijo Victoire (Prancūzija) kompani- 
ja, nusipirkusi 4276 Vokietijos draudimo kompanijos Colonia akcijų. 

Šį susiliejimų ir įsigijimų procesą galima būtų vertinti vien tik kaip 
1992 metų programos pasekmę. Bet čia ne viskas taip paprasta, ir 
tai darosi akivaizdu, jeigu paanalizuosime ir palyginsime Europos 
kompanijų įsigijimus, įvykdytus globaliniu mastu (5.6 lentelė). Ver- 
tės aspektu didžiausioji susiliejimų ir įsigijimų dalis 1988 metais apėmė 
dvi ar daugiau kompanijų atskirose Europos valstybėse. Panašios ap- 
imties yra ir transatlantiniai įsigijimai, kurie vertės aspektu buvo kc- 
turgubai didesni už tarpvalstybinius įsigijimus Europos viduje. Dar įti- 
kinamesnis faktas yra tas. kad visi susiliejimai ar įsigijimai, kuriuose 
dalyvavo Europos kompanijos, vertės aspektu sudaro tik du trečda- 
lius tos pačios veiklos JAV ekonomikos viduje. 


5.6 lentelė. Europos vidaus ir išorės susiliejimai 
ir įsigijimai 1988 metais 


Sutarties rūšis* Milijardais $ Sutarčių 

skaičius 
Vidinė Europoje (vienoje šalyje) 59,6 100 
Transatlantinė 52,6 101 
Tarptautinė Europoje 13,2 24 
Europa ir Azija 8,8 15 
Iš viso 134,2 240 
JAV vidinė 202,5 323 


* Sutartys tik per 100 milijonų dolerių 
Saltinis: First Boston/CSFB, cituota Financial Times, 11 January 1989 

Susiliejimai ir įsigijimai yra nuolatinė didelių korporacijų globalinės 
strategijos sudėtinė dalis, o 1992 metų programos svarba buvo ta, kad bu- 
vo siekiama padidinti Europos vaidmenį šiuose procesuose. ASEA— Brown 
Broveri susiliejimas, apie kurį jau buvo kalbėta, iš principo nebuvo įkvėp- 
tas 1992 metų programos. Pagrindinė priežastis — per didelis pasaulinės 
elektros prekių pramonės našumas ir poreikis pasiekti, kad potencia- 
lūs partneriai neatitektų svarbiausiems varžovams. Štai kaip The Financial 
Times (31 May 1988) komentavo šį ir kitus svarbiausius įsigijimus: 


daugeliui Europos gamintojų 1992 metai yra sąmonės būsena, greiti- 
nanti jų reakciją į fundamentalesnes tendencijas, t. y. į rinkų visame 
pasaulyje atsivėrimą globalinio masto gamybos galiai (moksliniai tyri- 
mai ir jų taikymas gamybai), 0 taip pat į geografinę galimybių plėtotę 
(vienose rinkose veikiančių subjektų galimybės paremti ir subsidijuoti 
kitose rinkose veikiančius partnerius). 


Kitais žodžiais tariant, 1992 metų programos tikslas buvo ne kon- 
kurencijos Europoje skatinimas, bet siekimas padidinti Europos kom- 
panijų galimybes konkuruoti globaliniu mastu. Tai, be abejo, buvo su- 
siję ir su EB technologijos plėtojimo programa. Jeigu tokios progra- 
mos kaip ESPIRIT (RACE, BRITE) pasiseks komerciškai, tai Euro- 
pos kompanijos tikrai galės tapti konkurentabiliomis pasauliniu mastu. 
Susiliejimai ir įsigijimai yra tik vienas to siekio įgyvendinimo elemen- 
tas. Kitas elementas būtų poreikio suderinti kompanijų apmokestini- 
mą ir jų veiklą reelamentuojančius įstatymus visos EB mastu reali- 
zavimas, kad lengviau galėtų susiformuoti ir veikti tikrai paneuropi- 
nės kompanijos. Šį poreikį suponavo karti kelių pagrindinių EB vi- 
duje devinto dešimtmečio pradžioje susiliejusių kompanijų patirtis. Pa- 
vyzdžiui, Agfa ir Gevaert sąjunga žlunga kaip tik dėl tokių sunkumų. 

Vieningoji rinka taip pat paskatino ir išorės investicijas į EB. Ir 
japonai, ir amerikiečiai įtariai žiūrėjo į 1992 metų programą ir manė, 
kad tai receptas sukurti „Europos tvirtovę“, kuri būtų suprantama kaip 
„gigantiškas industrinės bendros žemės ūkio politikos (BŽŪP) varian- 
tas“ (Owens and Dynes, 1989, 185). JAV buvo ypač susirūpinusi dėl 
abipusiškumo reikalavimo iš EB pusės, t. y. kad EB kompanijos turėtų 
tokias pat galimybes patekti į kitų šalių rinkas, kaip tų šalių multina- 
cionalinės kompanijos turėjo Bendrijoje. Šis triukšmas sumažėjo 1989 
metais, kai EB išaiškino traktuojanti abipusiškumą „plačiu naciona- 

liniu mastu“. EB kompanijos turėjo turėti tas pačias teises kaip na- 
cionalinės kompanijos užsienio rinkose. Japonijos nerimas buvo dar 
didesnis, nes ją galėjo paveikti didėjantis EB protekcionizmas, kaip, 
pavyzdžiui, devintame dešimtmetyje priimtos prieš dempingą nukreip- 
tos direktyvos. Daugelis valstybių-narių įvedė taip pat ir abipuses im- 
porto kvotas japoniškoms prekėms. Nors Didžioji Britanija netaikė 
formalių importo kvotų (tik turėjo tam tikrų savanoriško eksporto ap- 
ribojimo susitarimų), vidutiniškai kiekviena valstybė-narė disponavo 
41 tokia kvota. Po 1992 metų dvipusės importo kvotos EB taps ne- 
begalimos, vis dėlto Japonijoje buvo baiminamasi, kad apribojimai ja- 
poniškam importui gali būti įvesti visos Bendrijos mastu. 

Iš dalies dėl tokios protekcionizmo baimės, o taip pat dėl to, kad 
formuojasi vieningoji 320 milijonų vartotojų rinka su visais jos prana- 
šumais, buvo tikimasi, kad investicijos iš išorės į EB turėtų padidėti. Iš 
tikro, Amerikos baimė buvo nepagrįsta, nes amerikiečiai jau buvo pa- 
kankamai įsitvirtinę Bendrijoje. Iš tikro multinacionalinių kompanijų 
filialai, įsikūrę EB, parduodavo 6 kartus daugiau, nei buvo tiesiogiai 
eksportuojama iš JAV į EB devintojo dešimtmečio pabaigoje (Finan- 
cial Times, 8 May 1989). Amerikos kompanijos išplėtojo labiau Europą 
apimančią gamybą ir prekybos strategiją negu Europos kompanijos. Bū- 
tent dėl to jos, ko gero, labiausiai ir pasipelnys iš 1992 metų programos. 

Japonijos kompanijos buvo blogesnėje padėtyje. Jų visa investi- 
cijų suma Vakarų Europoje 1985 metais buvo tik 11 milijardų $, Iv- 
ginant su 107 milijardais $ Amerikos kompanijų investicijų. Skirtin- 
gai nuo Amerikos kompanijų, čia užsienio investicijos buvo vertina- 
mos labiau kaip eksporto parama negu jo pakaitalas. Tačiau devinto 
dešimtmečio viduryje vis didesnis protekcionizmas kartu su „Euro- 
pos tvirtovės“ įvaizdžio poveikiu paskatino japonų strategijos pasikei- 
timus. Vien 1988—1989 metais japonų investicijų lygis daugumoje 
svarbiausių EB šalių sudarė daugiau negu trečdalį jų gaunamų in- 
vesticijų apimties per visą 1951—1988 metų laikotarpį (Financial Ti- 
mes, 28 June 1989). Tai ypač jautėsi automobilių gamyboje ir sukėlė 
investicijų antplūdį į EB automobilių gamybos įmones iš tokių kom- 
panijų kaip Zoyora, Nissan 1 Honda. Dauguma investicijų buvo skir- 
tos tiesiog įsteigti automobilių surinkimo fabrikams Didžiojoje Bri- 
tanijoje, kuri ir toliau lieka patraukliausia vieta Japonijos investici- 
joms (5.7a pav.). Taigi 1992 metų programa gerokai prisidėjo prie 
svarbios geografinės reorganizacijos EB pramonėje. Viena iš šios re- 

5.7a pav. Japonijos investicijų apimtis atskirose Europos valstybėse 
1951—1989 metais 
Šaltinis: Financial Times, 28 June 1989 


organizacijos pasekmių yra ta, kad Didžioji Britanija iš grynosios au- 
tomobilių importuotojos virsta grynąja automobilių eksportuotoja. 
Nenuostabu, kad netrukus Didžiajai Britanijai buvo išsakyti prie- 
kaištai, kad ji tapusi „Trojos arkliu“, kuriuo Japonijos ir kitų užsienio 
investitorių firmų įmonės gali eksploatuoti vieningąją rinką. Savo ruožtu 
tai skatino didinti EB protekcionizmą, pagrindinai prasiveržusį deba- 
tuose, kiek procentų prekės turinio turi būti pagaminta EB, kad ji būtų 
laikoma vietiniu produktu, kuriam būtų atvira vieningoji rinka. Tačiau 
ginčus komplikavo ir vartojimo, ir gamybos geografija. Tos valstybės, ku- 
riose nebuvo vietinių automobilių gamintojų, neturėjo jokių pamatuo- 
tų interesų neleisti japonams importuoti, ir jau nemažai japoniško im- 
porto faktiškai buvo įsileidusios. Taigi japonų automobilių gamintojai 
kontroliuoja 38 procentus Airijos rinkos, o štai Italijoje ir Ispanijoje jų 
dalis yra mažesnė negu 2 procentai. Penkios EB valstybės-narės turėjo 
savanoriškus automobilių eksporto apribojimo susitarimus su Japonija, 
bet tokie susitarimai negalėjo išlikti vieningoje rinkoje. Galutinis 1991 metų 
birželio mėnesio Japonijos ir EB susitarimas yra iki 1999 metų užšal- 
dęs esamą importų lygmenį. 1999 metais visi apribojimai turės būti pa- 

5.7b pav. Japonijos kapitalui priklausančių pramonės įmonių kiekis 
1989 m. sausio mėn. 
Šaltinis: Financial Times, 28 June 1989 


naikinti (Dicken, 1992). Na, o automobiliai, pagaminti japonams pa- 
valdžiose surinkimo įmonėse, bet su 60 procentų turinio, pagaminto EB, 
turėtų turėti visiškai laisvą išėjimą į vieningąją rinką. 


142 Europos Bendrijos persitvarkymas: devintasis dešimtmetis 


Bet siekiant įvertinti 1992 metų programos poveikio perspekty- 
vą, vėlgi derėtų pažvelgti į globalinį išorinių investicijų kontekstą. Pir- 
miausia EB netgi devintojo dešimtmečio pabaigoje Japonijos inves- 
ticijų vis dar gauna nedaug — tik 167 1988 metais, lyginant su JAV 
skirtais 4276. Antra, EB — kapitalo eksportuotoja tiek, kick ir im- 
portuotoja. Pavyzdžiui, 1986 metais grynosios investicijos iš kitų EB 
valstybių Prancūzijoje, Didžiojoje Britanijoje, Vokietijos FR ir Nyder- 
landuose buvo didesnės negu iš ne EB šalių (5.7a lentelė). Dar svar- 
biau, kad visos keturios šalys eksportavo daug daugiau kapitalo į ne 
EB šalis (ypač į JAV ir į EFTA valstybes), negu iš ten gaudavo (de 
Smidt, 1992). 1992 metų programa neabejotinai prisidėjo prie tarp- 
tautinių investicijų geografijos reorganizacijos, bet tai tik vienas iš su- 
dėtinių platesnio proceso elementų. Tai patvirtina ir smarkus išori- 
nių investicijų sumažėjimas 1989—1992 metų laikotarpiu, kada pasi- 
reiškė globalinė depresija, nežiūrint į tai, kad jau artėjo vieningosios 
rinkos programos įgyvendinimo terminas (5.7b lentelė). 

Baigiant kurti vidaus rinką, dėmesys nukrypo į ekonominio fede- 
ralizmo klausimą: ar kai kurias svarbias ekonominės politikos sritis bei 
bendrą valiutą galėtų valdyti pagrindinis EB organas. Pavyzdžiui, ge- 
rokai sustiprėjo spaudimas sukurti EB valiutinę sąjungą, kuri būtų kita 
savotiška Delors'o „rusiškoji matrioška“. Ryšys tarp valiutinės sąjungos 
ir vieningosios rinkos geriausiai gali būti aiškinamas, remiantis vadina- 
mu nesuderinamumo kvartetu, t. y. laisva prekyba, kapitalo mobilumu, 
fiksuotu valiutos kursu ir nacionaliniu valiutiniu suverenitetu (reviewed 
in Padoa-Schioppa, 1988). Vieningoji rinka buvo sukurta aiškiai tam. 
kad patenkintų laisvą prekybą. Jai atsiradus sekė kapitalo mobilumas, 
ir Ministrų taryba nutarė, kad daugumoje šalių kapitalo judėjimas bus 
visiškai liberalizuotas 1990 metais, o visose valstybėse-narėse — 1993 
metais. Tai sustiprino spaudimą valiutų kursų svyravimams, ir tai, savo 
ruožtu, trukdė nacionalinių ekonominių politikų koordinacijai. 

Dauguma šalių-narių, ir net pavėlavusi Didžioji Britanija, efek- 
tyviai įgyvendino valiutų kursų svyravimų apribojimus, panaudodamos 
Europos valiutinės sistemos fiksuotų keitimo kursų mechanizmą. Ir 
tai buvo ne tik ir ne tiek geros politinės valios išdava. Jei valiutų 
kursams būtų buvę leista svyruoti nekliudomai, tai jie vėl būtų su- 
skaldę vieningą rinką, nors senosios kliūtys ir būtų pašalintos. Tai būtų 
sukėlę neužtikrintumą tarptautinėje prekyboje ir būtų buvę neaišku, 
kokiomis sąlygomis patekti į EB rinką, kuri turėjo tapti konkurenci- 

jos stiprėjimo, investicijų didėjimo ir mokslo laimėjimų taikymo pa- 
grindu. Kitaip tariant, taip kaip ir netarifinių barjerų šalinimo atve- 
ju, buvo nesunku rasti argumentų valiutinės sąjungos reikšmingumo 
strateginių 1992 metų programos tikslų įgyvendinimui pagrįsti. 

Šį pagrindinį argumentą priėmė visos valstybės-narės, kai 1988 metais 
Hanoveryje įvykusiame Europos viršūnių tarybos posėdyje buvo nu- 
tarta, atsižvelgiant į 1992 metų programą, pagreitinti judėjimą mone- 
tarinės sąjungos link. Deloro komitetas 1989 metų balandžio mėnesi 
padarė pranešimą, kuriame pasiūlė trijų etapų perėjimą prie visiškos 
monetarinės sąjungos, t. y. kad, pirma, visos EB valiutos turi priklau- 
syti Europos valiutinei sistemai ir valiutų keitimo kursų mechanizmui; 
antra, daugiau sprendimų dėl monetarinės politikos turi būti priimama 
kolektyviškai; trečia, turi būti fiksuoti valiutų keitimo kursai bent jau 
vienos kolektyvinės Europos valiutos atžvilgiu. Bet, nors ekonominiai 
argumentai už visišką valiutinę sąjungą atrodė svarbūs, tuo pat metu 
reiškėsi ir pakankamai stipri politinė tokio sprendimo opozicija. Mak- 
roekonominė ūkio kontrolė EB valstybėse-narėse yra esminė rinkimų 
sėkmės sąlyga, todėl kai kurios politinės partijos kai kuriose valstybė- 
se-narėse nebuvo linkusios tokios kontrolės atsisakyti. Taigi 1992 metų 
programa buvo tiek pat politinė, kiek ir ekonominė. Ko gero tai buvo 
viena iš potencialiausių „rusiškųjų matrioškų“ ir būtent ji pagimdė vieną 
iš didžiausių dramų, susijusių su Mastrichto sutartimi (žr.: 6 skyrių). 

Galų gale grįžtame prie vieno iš fundamentaliausių vieningosios 
rinkos tikslų, t. y. prie klausimo, ar 1992 metų programa padės pa- 
šalinti technologinį atotrūkį tarp EB ir jos globalinių konkurentų. Pir- 
miausia derėtų dar kartą pabrėžti, kad EB neatsilieka visose pažan- 
gios technologijos gamybos šakose. Tam tikruose sektoriuose EB tech- 
nologiškai netgi pirmauja (atmosferos tyrimai, gynybinė elektronika, 
chemikalai, vaistai ir branduolinė energetika). Tačiau EB atsilieka dau- 
gelyje sričių, ypač elektronikoje ir mikroelektronikoje. Vieningoji rinka 
sudarys geresnes komercines sąlygas kompanijoms, veikiančioms Eu- 
ropoje. Tačiau nėra garantijos, kad pasipelnys EB, o ne japonų ar 
amerikiečių kompanijos; kad vieningosios rinkos sąlygos nesukels di- 
desnės koncentracijos (susijusios su masinės gamybos ekonomika) ir 
taip nesumažins konkurencijos EB viduje. Galų gale panašu, kad vie- 
ningosios rinkos programos sėkmė priklausys ir nuo globalinių eko- 
nominių santykių, ir nuo pačios EB ekonominės ir politinės raidos. 


6 skyrius 

Devintojo dešimtmečio pradžia buvo paženklinta giliu pesimizmu dėl 
EB ateities, bet dešimtmetis pasibaigė pačiame vieningosios rinkos 
programos įgyvendinimo įkarštyje, ir tai atnaujino viltį, kad Europa 
išsaugos savo vietą globaliniuose procesuose. Faktiškai, integruojant 
prekybą, buvo pasiektas žymus Bendrijos ekonominės erdvės pagilč- 
jimas, o jos politinę erdvę pagilino Vieningas Europos aktas. Komi- 
sija jau seniai tikėjosi, kad šie procesai sukels Bendrijoje naujų įtampų. 
Europinio masto ekonominių rėmų įsteigimas kai kuriose prekybos 
ir reguliavimo srityse turėjo toliau generuoti papildomų ekonominių 
reformų, ypač valiutinės sąjungos kūrimo, poreikį. Taip pat, atrodo, 
išryškėjo spaudimas Bendrijai, kad pastaroji padidintų savo kompe- 
tenciją tokiose srityse kaip aplinkos apsaugos standartai, ir užtikrin- 
tų, kad tikrai atsirado efektyvi vieningoji ekomoninė erdvė. Bet, ne- 
žiūrint didelės strateginės tų sprendimų reikšmės, paaiškėjo, kad vis 
dėlto susiformavo ir tam tikras ekonomikos bei politikos disbalansas. 
Faktiškai tarptautinė ekonominė erdvė su visomis jos dugianaciona- 
linėmis taisyklėmis tebebuvo reguliuojama tradicinių atskirų valstybių 
vyriausybių bendradarbiavimo būdu (intergovernmentalism), bet tuo pat 
metu vis didėjo iš esmės nedemokratiškosios Komisijos galia. Taip pat 
pasireiškė didėjanti įtampa tarp EB ekonominės ir socialinės sferų. 
Nors naujoji ekonominė erdvė suteikė pastebimus privalumus kapi- 
talui ar bent jau kai kurioms tarptautinio kapitalo dalims, darbinin- 
kų teisių ir silpnesniųjų socialinių grupių poreikių požiūriu išliko tam 
tikras gerovės užtikrinimo politikos (we/fare) deficitas. Kitaip tariant, 

sukurtoji vieningoji ekonominė erdvė skatino kurti ir vieningąją so- 
cialinę erdvę. Todėl pagrindinis paskutiniojo šio amžiaus dešimtme- 
čio klausimas yra toks: ar toliau vyksiantį ekonominės integracijos gi- 
lėjimą turi lydėti ir didesnė socialinė bei politinė integracija? Antra 
plėsti vieningąją ekonominę erdvę, įtraukiant į ją valstybes, kurios ne- 
buvo Bendrijos narės, bet priklausė EFTA grupei. 


EUROPOS EKONOMINĖ ERDVĖ 


Viena iš tiesioginių Vieningosios rinkos programos pasekmių buvo ta, 
kad ši programa paskatino EFTA šalis peržiūrėti savo santykius su 
Bendrija. Bet kuriuo atveju tai buvo labai nepastovūs santykiai, ku- 
riuos jau seniai reikėjo peržiūrėti faktiškai nuo pat šių dviejų Vaka- 
rų Europos tarptautinių institucijų susikūrimo šeštojo dešimtmečio pa- 
baigoje. Aštuntajame ir devintajame dešimtmečiuose EB narių iš dalies 
pagausėjo ir buvusiųjų EFTA narių sąskaita, todėl jau tuomet reikė- 
jo pertvarkyti prekybinius ir institucinius ryšius. Didėjanti prekybos 
integracija bei lemiamasis Vokietijos vaidmuo Europos ekonomikoje 
dar labiau tarpusavyje suartino šias dvi grupes. Devintajame dešimt- 
metyje du iš trijų svarbiausių kiekvienos EFTA valstybės prekybinių 
partnerių buvo EB valstybės-narės (Wijkman, 1989). Santykių su EFIA 
šalimis pertvarkymo poreikis tapo ypač aktualus, artėjant 1993 metų 
sausiui bei aiškėjant, kad ir joms teks taikytis prie vieningosios rin- 
kos taisyklių. Buvo ir tam tikri negatyvūs impulsai, kuriuos skatino 
baimė likti už „Europos tvirtovės“ vartų prekybos ir tiesioginių už- 
sienio investicijų gavimo prasme. 

Iš pradžių šių dviejų grupių suartėjimo buvo siekiama per dvi- 
šales derybas su kiekviena EFTA šalimi individualiai, tačiau toks 
kelias pasirodė pernelyg problematiškas. Komisijos pirmininkas De- 
lors'as su jam būdingu ryžtingumu pasiūlė pradėti naujos ekonomi- 
nės erdvės kūrimo derybas tiesiog tarp dviejų institucionalizuotų 
blokų. Tai buvo savotiškas tarpinis pasiūlymas tarp visiškos narystės 
ir asociacijos sutarties. Šio pasiūlymo pagrindu derybos prasidėjo 
1990 metų birželio mėnesį. Iš pradžių jos vyko gana lengvai, bet 
vėliau įkliuvo į pinkles dėl keblių žvejybos, kelių transporto, kompen- 
sacijų mokėjimo labiau atsilikusioms EB valstybėms-narėms dėl gali- 

didėsiančio konkurencijos masto klausimų. Tačiau galų gale 1992 metų 
gegužės mėnesį buvo pasirašytas susitarimas, įsteigiantis Europos eko- 
nominę erdvę. Susitarimas turėjo įsigalioti per kitus metus. Kadangi 
Šveicarijos elektoratas referendume susitarimą atmetė, tai jis galuti- 
nai įsigaliojo antroje 1993 metų pusėje ir lietė tik Lichtenšteiną, Šve- 
diją, Norvegiją, Islandiją, Suomiją ir Austriją. 

Anot bendro pareiškimo spaudai, išleisto 1992 metų gegužės mė- 
nesį, Europos ekonominė erdvė: 


siekia suteikti šviežią impulsą privilegijuotiems Europos Bendrijos, jos 
valstybių-narių ir EFTA šalių santykiams, kurie remiasi jų artima kai- 
mynyste, ekonominių ryšių svarba, bendrai pripažįstamomis demokra- 
tijos bei rinkos ekonomikos vertybėmis ir bendru europietiškuoju savi- 
tumu. 


Pateikiamoji nuoroda į demokratijos, artimos kaimynystės verty- 
bes kaip į šio faktiškai ekonominio susitarimo esmę gali, iš pirmo 
žvilgsnio, pasirodyti keista. Tačiau tai reikia vertinti atsižvelgiant į vis 
didėjantį Rytų ir Vidurio Europos šalių bei Turkijos, Kipro ir Mal- 
tos spaudimą Bendrijai dėl narystės. Kaip tik dėl to pateiktas teigi- 
nys ir nustato patekimo į EB ekonominę erdvę sąlygas, nekalbant jau 
apie jos politinę erdvę (t. y. visišką narystę). Vieningosios rinkos pri- 
valumai turėjo būti prieinami toli gražu ne kiekvienam, kas tik bel- 
džiasi į Bendrijos duris. 

Ekonominė erdvė rėmėsi keturiomis pagrindinėmis laisvėmis, už- 
fiksuotomis Romos sutartyje, — laisvu prekių, paslaugų, Žmonių ir 
kapitalo judėjimu. Be to, buvo susitarta dėl žvejybos, transporto, pa- 
ramos fondų bei kitų EB sutarčių ir taisyklių įsigaliojimo sąlygų. Ben- 
drais bruožais susitarimas atrodė štai taip. 


+ Prekių Judėjimo laisvė. Muito mokesčiai pramonės gaminiams buvo 
beveik pašalinti jau iki 1972 metų, bet dabar buvo pasiūlyta paša- 
linti ir tokius netarifinius barjerus kaip valstybiniai užsakymai ir 
monopolijos, nacionalinių techninių ir teisinių standartų skirtumai. 

+ Asmenų judėjimo laisvė. Laisvė gyventi, keliauti ir dirbti išplečia- 
ma ir taikoma visai Europos ekonominei erdvei. Tai reiškia ir dis- 
kriminacijos galimybės eliminavimą socialinės saugos reikaluose, 
abipusį kvalifikacijų pripažinimą. Šveicarijai buvo numatytas pen- 

kerių metų pereinamasis laikotarpis, turint galvoje, kad tai būtų 
tikrai revoliucinis jos tradiciškai labai griežtos imigracinės politi- 
kos pakeitimas. 

e Paslaugų judėjimo laisvė. Buvo numatyta leisti steigti bankus ir 
draudimo kompanijas, o taip pat, kad EFTA priims EB taisyk- 
les tokiems reikalams kaip vienkartinių licencijų išdavimas bei 
nacionalinė finansinių kompanijų veiklos, kad ir kurioje šalyje ji 
vyktų, kontrolė. Kai kurioms šalims minėtus sektorius atverti uŽ- 
sienio tikrintojams buvo leista palengva, taikant pereinamojo po- 
būdžio priemones. 

+ Kapitalo judėjimo laisve. Visi laisvo kapitalo judėjimo barjerai tu- 
rėjo būti pašalinti, išskyrus nedidelius apribojimus nekilnojamo tur- 
to ir Žvejybos sektoriuose. 

+ Žvejyba. Prekyba turėjo būti liberalizuota pereinamojo laikotar- 
pio metu. EB Žvejybos pramonei aktyviai spaudžiant, Norvegija 
sutiko padaryti nuolaidą ir padidinti Šiaurės jūroje Bendrijos lai- 
vynams skiriamą žvejybinę kvotą. Vis dėlto tai buvo tik minimali 
nuolaida, padidinusi kvotą nuo 2,14 iki 2,9 procento. 

+ Transportas. Tai buvo vienas iš sudėtingiausių klausimų, nes įgy- 
tų tranzito teisių per Austriją ir Šveicariją išlaikymas ir jų padi- 
dinimas buvo gyvybiškai svarbus funkcionuoti vieningosios rinkos 
ekonominei erdvei. Pagaliau Austrija pasiūlė Žymiai daugiau li- 
cencijų skirti Graikijai bei dar padarė keletą smulkių nuolaidų. 
Šveicarija taip pat pasiūlė tik nežymius kelių tranzito teisių pa- 
didinimus, užtat primygtinai ragino imtis bendromis jėgomis tvar- 
kyti geležinkelius, kad būtų galima sumažinti ekologinę žalą Al- 
pėms. 

+ Platesnis bendradarbiavimas. EFTA šalys priėmė EB nustatytas kon- 
kurencijos, aplinkos apsaugos ir dar kai kuriuos sektorius regu- 
liuojančias taisykles, 0 taipogi įgijo galimybę įsijungti į Bendrijos 
švietimo, turizmo bei mokslo ir plėtotės programas. 

+ Paramos fondai. Siekdamos padėti vargingesnėms EB valstybėms- 
narėms, susidūrusioms su padidėjusia konkurencija, EFTA šalys 
sutiko sumokėti 500 milijonų ECU subsidijų pavidalu bei suteik- 
ti 1500 milijonų ZCU lengvatinių paskolų Portugalijai, Graikijai, 
kai kuriems Ispanijos regionams bei Airijos salai (pastaroji for- 
mulė buvo panaudota tam, kad neatrodytų, jog pagalba teikiama 
Didžiajai Britanijai). 

+ Institucinės permainos. Buvo įsteigta santykių su EFTA priežiūros 
institucija, kuri savo funkcijas turėjo vykdyti kartu su jungtiniu teis- 
mu, ministrų pasitarimais bei jungtine parlamentarų grupe. 


Tikėtasi, kad, atsižvelgiant į skirtingą abiejų grupuočių lyginamąjį 
ekonominį svorį, Europos ekonominės erdvės sukūrimo pasekmės bus 
labiau juntamos ne EB, bet EFTA šalyse. Pastarosios, pradėjusios pre- 
kiauti ir konkuruoti vieningoje rinkoje, turėjo įgyti daug reikšmingų 
privalumų. Antra vertus, kai kurios buvusios labiau apsaugotos EFTA 
šalių rinkos, pavyzdžiui, finansinių paslaugų sektorius, pradėjo jausti 
rimtą galingųjų daugianacionalinių EB kompanijų konkurenciją. 

Nors iš šio naujo susitarimo tiesioginės ekonominės naudos tikė- 
josi pirmiausia EFTA šalys, tam tikrų privalumų gavo ir Bendrija. Pir- 
miausia turėjo padidėti vieningosios rinkos ekonominė erdvė — ji tu- 
rėjo apimti aštuoniolika valstybių (jų būtų devyniolika, jeigu prisijungtų 
Šveicarija) su 380 milijonų gyventojų ir 4376 dalimi pasaulio tarptau- 
tinėje prekyboje. EFTA šalys jau tada sudarė 2675 Bendrijos išorinės 
prekybos (Church, 1991). Antra, susitarimas netgi trim būdais — ati- 
tinkamu nukreipimu, teisių teikimu ir stiprinimu — skatino EFTA ša- 
lis ateityje tapti potencialiomis EB narėmis. Naujasis susitarimas kreipė 
EFTA šalis visiškos narystės link. nežiūrint į tai, kad pati EB tuo me- 
tu buvo įnikusi į savo vidinius ekonominės ir valiutinės sąjungos kū- 
rimo reikalus. Tuo pat metu susitarimas darė galimą EFTA šalių na- 
rystę EB, nes daugelis kritinių prekybos klausimų, susijusių su įsijun- 
gimu į EB, jau buvo išspręsta. Pagaliau susitarimas sustiprino Euro- 
pos ekonominės erdvės išsiplėtimo tikimybę, kadangi EFTA valstybės 
sutiko prisiimti ekonominius įsipareigojimus be visiškai narystei bū- 
dingų politinių teisių. Šiuo aspektu Europos ekonominė erdvė ir bu- 
vo kita Europos integracijos proceso „rusiškoji matrioška“. 


MASTRICHTAS: IŠRYŠKĖJA „RUSIŠKOSIOS MATRIOŠKOS“ 
STRATEGIJA 


1986-ųjų metų Vieningas Europos aktas buvo tik „nestabilus kom- 
promisas“ (Newman, 1993, 13). Jis buvo vertinamas ir kaip svarbus eko- 
nominės ir politinės integracijos žingsnis, ir kaip priemonė, sudariusi 

sąlygas įgyvendinti vieningosios rinkos kūrimo priemones, bet, laikui 
bėgant, paaiškėjo, kad jo pasekmės bus kur kas reikšmingesnės. Kaip 
jau buvo sakyta šio skyriaus įvadinėje dalyje, vieninga ekonominė erd- 
vė skatino kurti ir vieningą politinę erdvę. Daugumos balsavimo (nors 
ir riboto) naudojimo įteisinimas akte atvėrė kelią taikyti tokią nuta- 
rimų priėmimo procedūrą ir kitose Bendrijos kompetencijos srityse. 

Todėl greitai išryškėjo, kad Vieningoji rinka ir Vieningas Euro- 
pos aktas yra vadinamosios „rusiškosios matrioškos“ strategijos sudė- 
tinės dalys. 1988 metais buvo paskelbtas Delors'o raportas, kuriame 
buvo teigiama, kad sėkmingam vykstančios ekonominės reformos už- 
baigimui reikia toliau siekti ekonominės ir valiutinės sąjungos. Taip 
pat buvo išsakyta mintis (ji vėliau buvo įtraukta ir į Mastrichto susi- 
tarimą), kad perėjimas į visišką ekonominę ir valiutinę sąjungą turė- 
tų vykti trim etapais. Delors'o raportas anaiptol nepateko į politinį 
vakuumą; jis susilaukė stiprios paramos iš Europos parlamento bei 
valstybių-narių vyriausybių, nes jos palankiai sutiko raportą ir buvo 
labai entuziastiškai nusiteikusios tęsti tai, kas jau tuomet atsiskleidė 
kaip 1992-ųjų metų programos sėkmė. 1989 metų aukščiausiojo ly- 
gio susitikime tiktai Didžioji Britanija oponavo Delors'o pasiūlymams, 
bet neįstengė sutrukdyti surengti tarpvyriausybinę konferenciją, ku- 
rioje būtų nagrinėjami nauji Bendrijos sutarčių papildymai, įteisinantys 
ekonominės ir valiutinės sąjungos kūrimą. 

Didžiosios Britanijos vyriausybė, kuriai jau tada, gilėjant EB eko- 
nominei erdvei, buvo nelengva dėl tokio įvykių posūkio, sunerimo 
dar labiau. 1990 metų balandžio mėnesį prezidentas Miteranas ir 
kancleris Kolis Europos viršūnių tarybos pirmininkui pasiuntė laiš- 
ką su pasiūlymu, kad antroji tarpvyriausybinė konferencija dėl po- 
litinės sąjungos būtų siejama su ekonominės sąjungos konferencija. 
Antrojoje konferencijoje buvo ketinama išnagrinėti kai kuriuos de- 
mokratijos deficito Bendrijoje bei procedūrų efektyvumo didinimo 
klausimus. Ir štai vėl, atrodo, kad Prancūzijos ir Vokietijos susitari- 
mas bei iniciatyva atliko svarbų vaidmenį naujame Europos integra- 
cijos šuolyje. Tai nereiškia, kad Miteranas ir Kolis stūmė sunkiai pa- 
siduodančią Bendriją tvirtesnės sąjungos link. Atvirkščiai, jų inicia- 
tyvos kurti ekonominę ir valiutinę sąjungą įgyvendinimo sėkminga 
baigtis priklausė nuo to, ar bus pademonstruota pakankamai dide- 
lė parama reformai. 

Iniciatyvai pritarė daugumos valstybių-narių vyriausybės bei Eu- 
ropos parlamentas, kuris visada gynė tvirtesnę sąjungą. Ją taip pat 
sveikino Delors'as, kuriam tai reiškė, kad atsiranda dar viena „rusiš- 
koji matrioška“. Taip politinė sąjunga, kuri antrąją devintojo dešimt- 
mečio pusę buvo atsidūrusi Vieningosios rinkos programos šešėlyje, 
grįžo į Bendrijos darbotvarkę ir joje įsitvirtino. 

Artėjant tarpvyriausybinei konferencijai, tarp valstybių-narių ir Ko- 
misijos vyko intensyvios derybos. Pasiekus keletą kritinių kompromi- 
sų bei atsižvelgiant į kai kuriuos jautrius politinius reikalavimus (pvz., 
pageidavimą pašalinti terminą „federalizmas“), perfrazavus projekto 
tekstą valstybių vadovai Mastrichte 1991 metų gruodžio mėn. galėjo 
pasiekti galutinį susitarimą. Mastrichto susitarimas yra tarsi statinys, 
besilaikantis ant trijų pagrindinių „ramsčių“: 


+ Pirmasis „ramstis“. Egzistuojančios sutartys buvo pertvarkytos, iš- 
plečiant EB kompetenciją vartotojų apsaugos, kultūros, švietimo 
ir plėtojimo srityse. Vienas svarbiausių pertvarkymų buvo susita- 
rimas dėl tvirto jau anksčiau priimtų tikslų — ekonominės ir va- 
liutinės sąjungos (EVS) — įgyvendinimo tvarkaraščio. Toks spren- 
dimas buvo argumentuojamas ypatinga svarba vieningajai rinkai. 
EVS buvo numatyta įgyvendinti trimis pakopomis (6.1 lentelė), 
kurios palengva vestų į nuodugnesnį nacionalinių ekonomikų su- 
derinimą ir pasibaigtų vieningos valiutos įvedimu ir Europos cen- 
trinio banko įsteigimu: 


(a) retrospektyviai pažvelgus buvo manoma, kad pirmoji pakopa 
prasidėjo 1990 metų liepos 1 d. Ji apėmė valiutų susaistymą 
egzistuojančioje Europos monetarinėje sistemoje (EMS), ka- 
pitalo judėjimo kontrolės panaikinimą ir valstybių-narių eko- 
nomikų konvergenciją. Konvergencija buvo svarbiausia perėji- 
mo į antrąją pakopą prielaida ir turėjo būti matuojama in- 
fliacijos normomis (ne didesnis kaip 1,52 nukrypimas nuo tri- 
jų mažiausią infliaciją turinčių valstybių vidurkio), palūkanų 
normomis (ne didesnis kaip 27 nukrypimas nuo mažiausias 
palūkanas turinčių valstybių vidurkio), biudžeto deficito lygiu 
(jis turėjo būti ne didesnis už 37 BNP), valstybinės skolos 
apimtimi (ne daugiau kaip 6076 BVP) bei valiutos verte už- 
sienio valiutų atžvilgiu (devalvacijų atsisakymas per pastaruo- 
sius dvejus metus). 

6.1 lentelė. Mastrichto sutarties programa ekonominei ir valiutinei 
sąjungai 


Pirmoji pakopa 1990 m. liepos 1 d. 


Valiutų susaistymas Europos valiutinėje sistemoje (EMS). 

Visiškas kapitalo judėjimo kontrolės panaikinimas. 

Konvergencijos pagal 4 kriterijus proceso inicijavimas: 

— infliacija ne didesnė kaip 1,5790, palyginti su trijų mažiausią infliaci- 
ją turinčių valstybių-narių vidurkiu; 

— palūkanų normos skiriasi ne daugiau kaip 276, palyginti su trijų ma- 
žiausią palūkanų normą turinčių šalių vidurkiu; 

— nedidėjantis biudžeto deficitas; 

— pinigus nuvertinančios devalvacijos atsisakymas per pastaruosius 
2 -metus. 

Vieningosios Europos rinkos kūrimo užbaigimas. 


Antroji pakopa 1994 m. sauso 1 d. 


Europos valiutos instituto, kuris stebėtų procesų raidą, įsteigimas. 
Energingesnis konvergencijos procesų skatinimas. 

Raporto apie pasiektą progresą ir detalaus valstybių-narių įsijungimo 
į EVS tvarkaraščio parengimas iki 1996 m. gruodžio mėn. 


Trečioji pakopa 1999 m. sausios 1 d. (jeigu nebus patikslinta) 


Europos centrinių bankų sistemos, susidedančios iš Europos centri- 
nio banko ir nacionalinių centrinių bankų, sukūrimas. 

Europos centrinis bankas ir nacionaliniai bankai tampa visiškai nepri- 
klausomi. 

Europos centrinių bankų sistemos veiklos tikslas yra „kainų stabilu- 
mas“. 

ECU tampa bendra valiuta ir pakeičia nacionalines valiutas. 
Sustiprinamos biudžeto deficito kontrolės procedūros. 

Oficialių užsienio valiutų rezervų valdymo perdavimas Europos cen- 
triniam bankui. 


(b) 1994 metų sausio 1 d. turėjo prasidėti antroji pakopa, kurios 
metu vyktų dar energingesnis konvergencijos kontroliavimas, 
EVS koordinavimui būtų įsteigtas Europos valiutos institutas. 


Mastrichtas ir atsinaujinusios abejonės: dešimtasis dešimtmetis 153 


(c) 1999 m. sausio mėnesį valstybės-narės, kurios bus įvykdžiu- 
sios konvergencijos kriterijus, įžengs į trečiąją pakopą, kurios 
metu bus įvesti fiksuoti valiutų keitimo kursai, kurie leis pereiti 
prie vieningos valiutos ir įsteigti Europos centrinį banką. Ši- 
tas žingsnis gali įvykti ir anksčiau. Valstybių vadovai kvalifi- 
kuotos daugumos balsavimo būdu nusprendė, kad ne vėliau 
kaip 1996 m. gruodžio 31 d. turi būti pasirengta pereiti į tre- 
čiąją pakopą. Jeigu bent septynios valstybės bus pasirengusios, 
tai vieninga valiuta ir centrinis bankas galės būti įsteigti jau 
1997 metais. 


Antrasis „ramstis“. Buvo nutarta pradėti įgyvendinti bendrą užsie- 
nio ir saugumo politiką. Bet ji turėjo būti vykdoma tik tiesiogi- 
nio tarpvyriausybinio bendradarbiavimo pagrindu (0n an intergo- 
vernmental basis) už įprastinių EB institucijų veiklos ribų. Šitokį 
sprendimą lėmė Vakarų Europos sąjungos (VES) pripažinimas gy- 
nybine Europos Bendrijos atšaka, veikiančia NATO rėmuose. Dėl 
to ir pati VES būstinė buvo perkelta iš Paryžiaus į Briuselį. Vis 
dėlto išliko tam tikras neaiškumas, kaip turi funkcionuoti VES 
ir kaip EB plėtos savo bendrą gynybinę politiką. Kompromisų pa- 
vidalą gavo ir užsienio politikos formavimo mechanizmai; bendros 
pozicijos suformulavimui reikalingas vienbalsis pritarimas, tuo tar- 
pu kai sprendimai dėl vienbalsiškai priimtų nutarimų įgyvendini- 
mo galėjo būti priimami ir kvalifikuotos daugumos balsavimu. Bet 
svarbiausias dalykas — ką laikyti bendra pozicija ir ką sprendi- 
mu dėl jos įgyvendinimo — liko nepakankamai aiškiai apibrėž- 
tas. Kaip tik dėl to buvo sutarta, kad 1996 metais bus peržiūrėti 
ir antrojo „ramsčio“ susitarimai. 

Trečiasis „ramstis“ — tai susitarimas glaudžiai bendradarbiauti tei- 
singumo ir vidaus reikalų srityse imigracijos, prieglobsčio, narko- 
tikų ir organizuoto nusikalstamumo klausimais. Iš dalies jau 1995 
metais buvo susitarta dėl bendros prieglobsčio teikimo politikos, 
bet tas susitarimas irgi bus peržiūrėtas 1996 metais. Faktiškai tai 
buvo savotiškas institucijų prisitaikymas prie padidėjusios asme- 
nų, prekių ir kapitalo judėjimo laisvės EB erdvėje. Susitarimas 
tik išplėtė jau egzistavusius šioje srityje susitarimus. Nuo 1975 me- 
tų EB valstybės-narės bendradarbiavo vidaus saugumo klausimais 
per Trevi sistemą. Iš pradžių ši sistema buvo įsteigta koordinuoti 

priemonėms nuo terorizmo grėsmės, bet, laikui bėgant, ji apė- 
mė ir prieglobsčio teikimo bei nelegalios imigracijos klausimus. 
Mastrichto susitarimas buvo svarbus tuo, kad įteisino EB kom- 
petenciją šioje srityje. Formalų pripažinimą gavo ir 1985 metų 
Šengeno (Schengen) susitarimas tarp Vokietijos, Prancūzijos, Liuk- 
semburgo, Belgijos ir Nyderlandų, kuris turėjo panaikinti vidinių 
sienų kontrolę tarp šios grupės valstybių. Šis trečiasis (kaip ir ant- 
rasis) „ramstis“ turėjo būti tvarkomas tik tiesioginio tarpvyriau- 
sybinio bendradarbiavimo pagrindu už įprastinių EB institucijų 
veiklos ribų. 


Kaip savotiškas trijų „ramsčių“ priedas, prie Mastrichto sutarties 
buvo prijungtas ir Socialinis susitarimas. Jis leido daugumos balso sis- 
temą taikyti tokiose srityse kaip darbo sąlygos bei kompanijų įparei- 
gojimas teikti informaciją ir konsultuotis su savo darbininkais. Tai buvo 
bandymas kurti EB socialinę erdvę. Antra vertus, socialinis susitari- 
mas buvo tik tam tikrų galimybių, bet ne konkrečių sprendimų už- 
fiksavimas, mat jame labai menkai buvo išplėtotas konkretus EB so- 
cialinius reikalus reguliuojančių taisyklių turinys. 

Mastrichto susitarimas taip pat pakeitė kai kurias sprendimų pri- 
ėmimo (decision-making) procedūras. Buvo padaryti trys reikšmingi 
galiojančių procedūrų papildymai. Pirma, taip išplėsti kvalifikuotos 
daugumos balsavimo procedūros taikymo rėmai, kad apimtų naujus 
EB įgaliojimus bei aplinkos apsaugos klausimus. Antra, siekiant la- 
biau įtraukti į integracijos procesą ir subnacionalinius subjektus, bu- 
vo įsteigtas Regionų komitetas. Šis komitetas turėjo tik patariamąjį 
balsą, bet kai kurie komentatoriai jo įsteigimą laikė dar vienu „pasi- 
kėsinimu“ į nacionalinių valstybių kompetenciją. Trečia, buvo šiek tiek 
padidinta šiaip jau ribota Europos parlamento kompetencija. Parla- 
mentas gavo vadinamąją „sprendimo drauge“ (co-decision) teisę to- 
kiose srityse kaip aplinkos apsauga, moksliniai tyrimai, vidinės rin- 
kos taisyklės, laisvas darbininkų judėjimas ir kt. Bet ir šiose kompe- 
tencijos srityse galimybės veikti apsiribojo tik negatyvia teise atmesti 
Komisijos ar Tarybos siūlomas priemones. Vienintelis Parlamento įgy- 
tas privalumas buvo tas, kad tuo atveju, jeigu išryškėja jo bei Tary- 
bos nuomonių skirtumas, gali būti sudarytas Jungtinis sutaikymo ko- 
mitetas (Joint conciliation committe), kuris turėtų surasti abiem ins- 
titucijoms priimtiną kompromisą. Taigi buvo žengti keli žingsneliai Eu- 

ropos politinės erdvės gilinimo link, bet joje vis dėlto dar tebedomi- 
navo individualios valstybės-narės. 

Kai EB valstybių vadovai pasirašė Mastrichto susitarimą, jo rė- 
mėjai paskelbė šį žingsnį svarbia Europos integracijos proceso gaire. 
Rossas (1991, 65) tvirtino, kad „1991-ųjų metų gruodžio mėnesio 
Mastrichto Europos viršūnių tarybos sprendimai akivaizdžiai pade- 
monstravo, kad naujos integruotos ir federacinės Europos kūrimo pro- 
cesas jau peržengė tą ribą, už kurios jau nebegalima grįžti“. Dauge- 
lyje šalių pasireiškęs priešiškumas susitarimams, atrodo, patvirtina tei- 
ginį, kad Mastrichtas tikrai tapo Europos integracijos evoliucijos at- 
ramos tašku. 

Nuodugnesnė Mastrichto susitarimo analizė rodo, kad galima pa- 
teikti ir ne tokį dramatišką jo reikšmės vertinimą. Pirma, dvi valsty- 
bės-narės nepasirašė po visu Mastrichto susitarimu. Didžioji Britani- 
ja nesutiko su Socialiniu susitarimu ir reikalavo, kad visas šis sutar- 
ties elementas būtų institucionalizuotas atskirai nuo kitų įprastinių 
Bendrijos procedūrų, o valstybėms-narėms būtų palikta teisė pačioms 
pasirinkti — dalyvauti ar ne. Be to, Didžioji Britanija atsisakė pri- 
pažinti esant privalomą trečiąją EVS kūrimo pakopą ir rezervavo sau 
teisę prisijungti tada, kada jai tai atrodys tikslinga. Danija irgi išsi- 
reikalavo teisę rengti referendumą dėl perėjimo į trečiąją EVS kūri- 
mo pakopą. Taigi Mastrichtas faktiškai įteisino vadinamąją „Europos 
d la carte“ idėją, kada valstybės-narės savo nuožiūra gali prisijungti 
prie EB institucijų ir susitarimų arba jų atsisakyti. Šiuo aspektu pa- 
siektasis susitarimas yra visus apimančios Bendrijos kūrimo idėjos pra- 
laimėjimas. Antra, buvo tvirtinama, kad pasiektame susitarime ma- 
žai yra to, ko nebūtų buvę galima realizuoti ir senojo pavidalo su- 
tarčių rėmuose (Usher, 1992). Trečia, Mastrichte, atrodo, daugiau pa- 
siekta, susitariant dėl bendrų dalykų daugelyje sričių, kaip antai už- 
sienio ir saugumo bei socialinėje politikoje, bet Žymiai kuklesni re- 
zultatai, jeigu pasižiūrėsime į susitarimus dėl konkrečių politikos re- 
alizavimo detalių. Daugelio svarbių klausimų sprėndimai buvo atidėti 
iki 1996 metais planuojamos tarpvyriausybinės konferencijos, kuri tu- 
rėtų įvertinti Mastrichto susitarimų įgyvendinimą ir pateikti naujus 
pasiūlymus. Netgi EVS kūrimo plane nebuvo galutinai nustatytos tiks- 
lios pereinamųjų pakopų datos nei apibrėžta, kaip nuosekliai valsty- 
bės-narės turi laikytis konvergencijos kriterijų, kad būtų galima pra- 
dėti trečiąją pakopą. 

Taigi pasižiūrėjus atidžiau atrodo, kad Mastrichtas pirmiausia yra 
simbolis, reprezentuojantis pusiausvyros tarp dviejų Bendrijos esmės 
sampratų poslinkį nuo negatyviosios integracijos sampratos, reišku- 
sios, kad Bendrijos paskirtis yra barjerų (tarp žmonių, prekybos ir 
kt.) pašalinimas, į pozityviosios integracijos sampratą. teigusios, kad 
dvidešimtojo amžiaus paskutiniojo dešimtmečio Europai esąs reika- 
lingas viršvalstybinis intervencionizmas (supranational interventionism). 
Štai kaip tuomet (1991 m. gruodžio 3 d.) rašė The Financial Times: 
„nuo dabar beveik viskas gali būti vertinama kaip bendras interesas“. 
Kaip tik dėl to susitarimą jo kritikai ir vadino federalizmo ir virš- 
valstybiškumo (supranationalism) chartija. Tiesą sakant, susitarime labai 
nedaug tebuvo tiesioginių federalizmo apraiškų, bet jo kritikai teigė, 
kad daugelis numatytų priemonių (EVS, užsienio politika) neišven- 
giamai didins spaudimą kurti federacines politines institucijas bei ska- 
tins jų intervencionistinį ir viršvalstybinį vaidmenį. Šiuo aspektu Mast- 
richtas buvo visai nepaskutinė „rusiškoji matrioška“, tūnojusi Vienin- 
gosios rinkos programoje, bet, atvirkščiai, tai nauja ilgos integracijos 
priemonių grandinės „matrioška“. 


VISUOTINIS SĄMYŠIS: EVS IR UŽSIENIO POLITIKA 


1991 metų gruodyje pasiekė kulminaciją EB integracijos optimizmo 
ir dinamizmo banga, kilusi devintojo dešimtmečio viduryje ir atve- 
dusi prie istorinių Vieningo Europos akto ir Mastrichto susitarimo 
gairių. Kiti dveji Europos integracijos raidos metai buvo jau gerokai 
sunkesni. Tai galima paaiškinti trimis to laikotarpio ypatybėmis. Tai 
kintantis ekonominis integracijos kontekstas, Mastrichto susitarimo ra- 
titikavimo sunkumai bei sunkūs sutarimo išbandymai, bandant įgyven- 
dinti ir užsienio politiką, ir EVS. 

Pirmąją ypatybę nulėmė gilus nuosmukis, pasireiškęs dešimtojo de- 
šimtmečio pradžioje, kada Bendrijos BNP didėjimas 1992 metais te- 
sudarė tik 1,176. Ypač pažymėtina, jog giluminiai struktūriniai EB 
ekonomikos negalavimai, kuriuos turėjo pašalinti vieningoji rinka, at- 
rodo, vis dar tebebuvo pakankamai reikšmingi. Bedarbystės lygis buvo 
aukštesnis, o įsidarbinimo galimybių didėjimas mažesnis negu pas pa- 
grindinius EB varžovus — JAV ir Japoniją (4.1 pav.) Be to, nors pre- 

kyba EB viduje smarkiai išaugo, jos dalis pasaulinėje prekyboje ir to- 
liau mažėjo. Teikiamos prognozės irgi nieko gero nežadėjo. 1993 metų 
kovo mėnesį vienas iš Siemens direktorių, ponas Volkeris Jungas tvir- 
tino štai ką. 


Dabar man svarbiausias klausimas: kur po dešimties metų bus sutelkti 
svarbiausi gamybiniai pajėgumai. Atsakymas — Rytų Azijoje, ypač di- 
džiojoje Kinijoje, t. y. Honkonge, Taivane ir žemyninėje Kinijoje. Čia 
jūs turite didžiulę rinką bei pigią darbo jėgą. Augimas tenai bus di- 
desnis negu Europoje ne tik gamybos apimties, bet ir gamybos plėto- 
jimo prasme. (Financial Times, 9 March 1993) 


1992 metų pabaigoje susirūpinimas ir dėl artimiausių, ir dėl il- 
galaikių perspektyvų pasireiškė tuo, kad Europos ekonomikos atgai- 
vinimo problema tapo pačia svarbiausia Edinburgo Europos viršūnių 
tarybos susitikimo darbotvarkės tema. Išdavoje Edinburge buvo pri- 
imta deklaracija, kuri ragino valstybes-nares savo biudžetų išlaidas pe- 
rorientuoti į augimo paramos programas, skatinti privačias investici- 
jas, didinti efektyvumą, mažinant subsidijas arba skatinant konkuren- 
ciją Ir, pagaliau, labiau riboti atlyginimo dydį valstybiniame sektoriuje. 
Buvo apskaičiuota, kad kartu nacionalinės ir EB taikomos priemo- 
nės 1994 metais realųjį BVP turėtų padidinti 0,67 (Commission of 
the European Communities, 1993a). 

Nuosmukis integracijos procesui turėjo rimtų padarinių. Plačia- 
jai visuomenei Edinburge numatytų augimo priemonių paketas ypa- 
tingo įspūdžio nepadarė, bet kartu atskleidė ribotas EB, kaip virš- 
valstybinės organizacijos, kišimosi į depresijos apimtą ekonomiką ga- 
limybes. Nuosmukis taip pat skatino abejones ir dėl kitų tokių EB 
didžiųjų iniciatyvų kaip Vieningoji rinka ir EVS privalumų ekono- 
mine prasme. Pagaliau ir politinių lyderių dėmesys krypo į trumpa- 
laikius vidinius ekonominius ir politinius poreikius. Visa tai smarkiai 
kenkė tam pozityvizmui ir pasitikėjimui, lydėjusiems integracijos plė- 
totę nuo pat devintojo dešimtmečio vidurio. 

Antroji iškilusių sunkumų sritis buvo pats Mastrichto susitarimo 
ratifikavimo procesas. Formaliai pasirašytas jau 1992 metų vasario mė- 
nesį susitarimas negaliojo, kol jo neratifikavo visos dvylika valstybių- 
narių. 1992 metų birželio mėnesį susitarimas susidūrė su pirmąja kliū- 

timi, kada jį atmetė Danijos referendumas. Netrukus susitarimą ra- 
tifikavo Airija ir Prancūzija, bet nežymi susitarimo šalininkų persva- 
ra pastarojoje dar labiau padidino nepasitikėjimą. 1992 metų rudenį 
Didžiosios Britanijos vyriausybei vos ne vos pavyko išlaikyti parlamen- 
to paramą ir išgauti preliminarų pritarimą, bet ir tai buvo pasiekta, 
padarius keletą politinių kompromisų, tarp kurių buvo ir sutikimas 
galutinius parlamentinius debatus atidėti iki kitų metų vasaros. Di- 
desniąją rudens laikotarpio dalį prarijo nuostolingi tarp kai kurių vals- 
tybių-narių ir Komisijos vykę debatai dėl Mastrichto susitarimo de- 
talių tikslinimo ir tolesnės integracijos krypties. Pagaliau Edinburgo 
aukščiausiojo lygio susitikimas buvo priverstas suteikti politinę para- 
mą Danijos vyriausybei ir atleisti ją nuo dalyvavimo trečiojoje EVS 
pakopoje, nuo bendros gynybos politikos, nuo bendros pilietybės su- 
sitarimo ir nuo bendradarbiavimo teisingumo ir imigracijos reikaluose. 
Visa tai dar labiau parėmė teiginį, kad EB tampa d /a carte organi- 
zacija. Antra vertus, padarytos nuolaidos užtikrino Danijos vyriausy- 
bei rinkėjų „taip“ antrajame 1993 metų gegužės mėnesio referendu- 
me. Po to, 1993 metų birželio mėnesį, gautas ir Didžiosios Britani- 
jos įstatymdavių pritarimas galutinai užbaigė ratifikavimo procesą. Tai- 
gi, nors susitarimui pritarė visos valstybės-narės, šio laimėjimo kaina 
buvo labai didelė — Bendrijoje išryškėjo aiški ir gili nuomonių dėl 
tolesnės integracijos krypties priešprieša. 

Trečiasis faktorius, kuris lėtino integracijos procesą, buvo sunkumai, 
susiję su paties Mastrichto pasiūlymų įgyvendinimu. Tai galima pailiust- 
ruoti ir bendros užsienio politikos, ir EVS būkle 1992—1993 metais. 

Įtikinančiu pavyzdžiu gali būti EB užsienio politika, kurios ap- 
imtį ir turinį sudaro Bendrijos išoriniai ekonominiai santykiai bei ko- 
lektyvinis visų jos valstybių-narių pažeidžiamumas, išorinių sukrėtimų 
(pvz., naftos krizės) atvejais. Be to, šaltojo karo pabaiga sudarė są- 
lygas, kad Europoje sumažėtų Amerikos įtaka ir padidėtų EB įtaka. 
Bet, nežiūrint plačiųjų interesų bendrumo, EB užsienio politikos rai- 
dos kontekstas buvo labai nepalankus. Pirma, valstybės-narės turėjo 
skirtingas užsienio politikos tradicijas. EB narės ištisą užsienio poli- 
tikos variantų spektrą — nuo Airijos ir Danijos neutralumo iki Di- 
džiosios Britanijos ir Prancūzijos antrinės reikšmės supergalybių sta- 
tuso (nuosavos galingos ginkluotosios pajėgos bei nuolatinė narystė 
JT Saugumo taryboje). Tuo tarpu Vokietija tebelieka neaiškioje pa- 

dėtyję — susivienijusi Vokietija savo dydžiu ir resursais turėtų būti 
tarp svarbiausiųjų subjektų pasaulio reikaluose, bet jos konstitucija 
neleidžia naudoti savo ginkluotųjų pajėgų už NATO veiklos zonos ri- 
bų. Be to, labai sudėtinga atriboti ir išskirti savitą EB užsienio ir gy- 
nybos politiką nuo vis dar amerikiečių dominuojamo NATO. 

Todėl visiškai nenuostabu, kad EB per didžiąją dalį savo egzis- 
tavimo laiko išvengė įsijungimo į užsienio politiką. Užsienio politi- 
kos mechanizmas, Europos politinis bendradarbiavimas (EPB) buvo 
įsteigtas aštuntojo dešimtmečio pradžioje, bet turėjo menką reikšmę 
ir apsiribojo tik savanoriška valstybių-narių užsienio politikos koor- 
dinacija. Tad, nors Vieningas Europos aktas ir įteisino EPB vaidme- 
nį, iš esmės jis „visada labiau buvo nacionalinių užsienio politikų pa- 
pildiniu ir koordinavimo priemone negu bandymu užimti jų vietą“ 
(Swann, 1992, 48). Todėl bendros užsienio ir gynybos politikos įjun- 
gimas ir pavertimas vienu iš Mastrichto susitarimo „ramsčių“ liudijo 
apie Bendrijos žingsnį į priekį šioje srityje. 

Deja, optimizmas buvo per ankstyvas ir greitai išgaravo, prasidė- 
jus Jugoslavijos dezintegracijos krizei. Pirmiausia 1991 metais atsi- 
skirti nuo Jugoslavijos federacijos siekė Kroatija ir Slovėnija; vėliau 
prasidėjo tragiškas konfliktas Bosnijoje. EB turėjo tvirtą ir aiškų in- 
teresą šios vykstančios prie jos slenksčio krizės atžvilgiu: pusė visos 
Jugoslavijos prekybos vyko su EB; respublikos buvo potencialūs kan- 
didatai stoti į EB; grėsmė, kad etniniai konfliktai gali apimti visus 
Balkanus ir net įtraukti Graikiją, ir, pagaliau, prasidėjusi pabėgėlių 
krizė sukėlė politines krizės Vokietijoje ir Italijoje. Deja, Bendrija ne- 
pademonstravo sugebėjimo reaguoti į krizę tinkamai ir efektyviai. Tai 
buvo akivaizdu dėl daugelio priežasčių. Pirma, tai pernelyg anksty- 
vas Kroatijos ir Slovėnijos respublikų pripažinimas, kurį jos gavo iš 
Vokietijos, nors kitos EB šalys pasisakė už atsargesnį požiūrį. An- 
tra, EB pastangos veikti kaip kontliktuojančių pusių tarpininkui žlu- 
go, ir ją visiškai pakeitė JT vykdoma koordinacija. Trečia, tarp vals- 
tybių-narių reiškėsi nedideli, vis dėlto nuolatiniai nesutarimai dery- 
bų, sankcijų, humanitarinės pagalbos formų ir galimos karinės inter- 
vencijos klausimais. EB nesusidorojo su pirmuoju po Mastrichto iš- 
šūkiu jos bendrai užsienio politikai, bet, antra vertus, vis dėlto ten- 
ka atsižvelgti ir į nepaprastą krizės aštrumą bei išryškėjusius tarp pačių 
JT ir JAV nesutarimus dėl tinkamos reagavimo formos. Tuo tarpu 

Bendrijos politika vis dar tebebuvo formavimosi stadijoje. Optimis- 
tai sako, kad „europietiškumo formavimasis užsienio ir saugumo po- 
litikoje yra lėtas ir etapiškas procesas“ (Regelsberger, 1993, 289). Pe- 
simistiškiau nusiteikę stebėtojai teigia, kad Jugoslavijos krizė pade- 
monstravo ryškų „atotrūkį tarp siekių ir galimybių“ (Hill, 1993, 306) 
bei suformulavo klausimą, ar „kolektyviniai veiksmai gali būti ilges- 
nį laiką vykdomi be tolesnio federacinių įsipareigojimų ir struktūrų 
stiprinimo“ (p. 325). Taigi užsienio politikos evoliucija priklausys ir 
nuo išorės įvykių, ir nuo vidinės EB politikos. 

Mastrichto susitarimo įgyvendinimas taip pat susidūrė su trijų sta- 
dijų grafiko, vadinasi, ir visos EVS įgyvendinimo, sunkumais. Jau 1991 
metų gruodžio mėnesį buvo suformuluotos tam tikros EVS įgyven- 
dinimo grafiko išlygos. Grafikas buvo laikomas pernelyg ištęstu, o kon- 
vergencijos kriterijai nepakankamai lanksčiais. Bet tai buvo ta sąly- 
ga, be kurios Vokietija nebūtų sutikusi ateityje atsisakyti doičmarkės. 
Už tai didėjo tikimybė, kad tik keletas valstybių bus pasirengusios 
pereiti į trečiąją EVS kūrimo stadiją. Pavyzdžiui. 1992 metais tiktai 
Liuksemburgas įstengė atitikti visus konvergencijos reikalavimų kri- 
terijus, tuo tarpu kai Prancūzija, Vokietija, Didžioji Britanija, Dani- 
ja ir Airija — tik tris pirmuosius kriterijus. Nyderlandai ir Belgija 
atitiko tik du kriterijus, Ispanija — vieną, o Italija, Portugalija ir Grai- 
kija apskritai neišlaikė išbandymo. Bet 1992 metų viduryje dar ma- 
žai jautėsi visuotinis sąmyšis, kuris būtų galėjęs visiškai sužlugdyti EVS 
kūrimą. 

Tiksliai kalbant, išskirtini du tarpusavyje susiję ir rimtai EVS gra- 
sinantys sąmyšiai. Pirmasis — tai susilpnėjęs valiutų keitimo mecha- 
nizmas (VKM), ribojęs daugumos EB šalių valiutų vertės svyravimo 
fiksuotos jų vertės atžvilgiu galimybes (+/-2,25 arba +/-676). Struk- 
tūrinis ekonomikų silpnumas kartu su Vokietijos siekimu išsaugoti ne- 
kintančias palūkanų normas bei spekuliacinių operacijų žala indivi- 
dualioms valiutoms pastebimai silpnino VKM. 1992 metų rugsėjo mė- 
nesį Didžioji Britanija ir Ispanija buvo priverstos VKM palikti. Ne- 
trukus, lapkričio mėnesį, žymiai nuvertėjo Portugalijos ir Ispanijos va- 
liutos, o 1993 metų sausio mėnesį — Airijos svaras. Vasarą stiprėjo 
spaudimas ir kitoms valiutoms, ypač Prancūzijos frankui, kuriam VKM 
rėmuose buvo nustatytos daug platesnės, 1576, svyravimo ribos. Fak- 
tiškai visa tai liudijo apie galbūt laikiną, bet akivaizdų valiutų keiti- 

6.1 pav. EVS ir konvergencija: valiutų keitimo kursai 1987—1993 metais 
Šaltinis: European Commission 


mo kurso stabilumo galą. Tam galima surasti labai daug priežasčių, 
bet pati svarbiausia — netikėtai dideli Vokietijos susivienijimo kaš- 
tai, kurie sąlygojo santykiškai didelę infliacijos normą bei valstybinio 
biudžeto deficitą. Dėl to Bundesbank nustatė žymiai didesnę palū- 
kanų normą už tas normas, kurių galėjo laikytis kitos ekonomikos nu- 
osmukio apimtos valstybės-narės. 6.1 paveiksle vaizduojami svarbiau- 
siųjų valiutų vertės pokyčiai per tuos dešimt VKM dezintegracijos mė- 
nesių. Vien jau tai reiškė, kad tokį konvergencijos kriterijų kaip va- 
liutų keitimo kursų stabilizavimas bus labai sunku įgyvendinti, nepa- 
žeidžiant nustatyto EVS kūrimo grafiko. 

Antrąjį sąmyšį sąlygojo žymus visas EB valstybes-nares paveikęs 
1992 ir 1993 metų ekonominis nuosmukis. Pastarasis stimuliavo vals- 
tybės biudžeto deficito bei įsiskolinimų didėjimą, nes vyriausybės at- 
sidūrė tarp dviejų ugnių — iš vienos pusės spaudė surenkamų iš mo- 
kesčių pajamų mažėjimas, o iš kitos — poreikis didinti socialinės rū- 
pybos išlaidas. Pagaliau tai sukėlė visų valstybių-narių vyriausybių rei- 


11. 557 


162 Mastrichtas ir atsinaujinusios abejonės: dešimtasis dešimtmetis 


12 Visuminė valstybinė paskola (36 BVP) 
()1990 
6 1993 us 
10 
8 Didžioji Britanija 
Š Belgija 
Še Portugalija 
o 
Š Ž Nyderlandai 
a Ispanija 
3 O Prancūzija 
£ i B.) Arija 
2 = 
| s Danija 
0 20 40 60 80 100 120 140 


Skolos (visuminė valstybinė skola 36 BVP) 


6.2 pav. EVS ir konvergencija: valstybinės paskolos 1990— 1993 metais 
Šaltinis: European Commission 


kalų valstybinių skolų ir/arba paskolų srityje pablogėjimą (6.2 pav.). 
Todėl šio trečiosios EVS stadijos kriterijaus požiūriu faktiškai vyko 
ne valstybių-narių konvergencija, bet divergencija. 

Metus žvilgsnį į praeitį, atrodo, kad be reikalo buvo sudarytas toks 
griežtas ir reiklus EVS įgyvendinimo grafikas. Galbūt EVS būtų bu- 
vę galima įgyvendinti, net jeigu ir ne visos šalys būtų įstengusios ati- 
tikti Mastrichto susitarime nustatytus kriterijus. Ginčytina, ar pats svar- 
biausias klausimas yra konvergencija, o ne valiutų keitimo kursų pu- 
siausvyra, kuri būtų priimtina visoms dalyvaujančioms procese eko- 
nomikoms. Čia galime pasiremti ir Vokietijos susivienijimo patirtimi, 
kai Rytų Vokietijos markei buvo nustatytas toks aukštas keitimo kur- 
sas, pastebimai paskatinęs bedarbystės didėjimą, nes vietinės įmonės 
nesugebėjo konkuruoti su efektyviau dirbančiomis Vakarų Vokietijos 
kompanijomis. Todėl beveik neabejotina, kad valiutų keitimo kursų 
pusiausvyra bus nepaprastai svarbi, žengiant į trečiąją EVS stadiją. 
Antra vertus, Vokietijos patirtis atskleidžia ir realius EVS kaštus, 

t. y. ekonominio suvereniteto praradimą (nebebus galima kontroliuoti 
palūkanų normos, valiutos keitimo kurso, monetarinės politikos ir kt.). 
Ekonominio nuosmukio metu tai gali sąlygoti dar didesnį ekonomi- 
kos augimo tempų sulėtėjimą, nes individualios valstybės nebegalės 
gintis strateginėmis konkurencinės devalvacijos ar palūkanų normos 
sumažinimo priemonėmis, kad padidėtų paklausa ir sumažėtų kaštai. 
Čia nėra nieko naujo — visos šios galimybės buvo žinomos ir Mast- 
richto sutarties pasirašymo metu. Taigi 1992—1993 metų VKM su- 
silpnėjimas pakirto pasitikėjimą ir pačios EVS kūrimo tikslingumu, 
o kartu ir spartėjančia Europos integracijos prigimtimi. Užtat dabar 
vis dažniau klausiama, ar verta šituos kaštus mokėti. 


7 skyrius 


Integracijos prieštaravimai 


Politika visada buvo labai svarbus EB raidos faktorius, vis dėlto pa- 
grindinis veiksnys, lėmęs Bendrijos ilgalaikės evoliucijos logiką, bu- 
vo kapitalo kaupimo poreikiai. Siekis įgalinti EB kapitalą konkuruoti 
globaliniu mastu buvo pats svarbiausias tikslas ir formuojanti jėga, 
skatinusi svarbiausius pokyčius įvairiose EB veiklos kryptyse, net jei 
jų konkretų pavidalą ir apibrėždavo politikos reikmės. Tai aiškiai ma- 
tyti iš to, kokia reikšmė septintame dešimtmetyje buvo teikiama muitų 
sąjungai, bendram išoriniam tarifui bei bendroms darbo ir kapitalo 
rinkoms. Tai atspindėjo ir devintajame dešimtmetyje pradėta įgyven- 
dinti pažangiosios technologijos (High technology) plėtotės politika bei 
vieningosios rinkos programa. Dar mažiau tikėtina, kad ne ekono- 
minė būtinybė aštuntajame ir devintajame dešimtmečiuose paskati- 
no į Bendriją priimti naujas valstybes. Net jeigu tada ir buvo svar- 
būs tam tikri politiniai sumetimai, vis tiek darbo jėgos ir kapitalo rinkų 
išplėtimas bei prekių rinkos, veikiančios bendro išorės tarifo rėmuo- 
se, padidėjimas teikė svarbių privalumų EB kapitalui. 

Procesai, kuriuose svarbiausia varomąja jėga buvo kapitalas, ne- 
galėjo išvengti rimtų prieštaravimų. Ekonominė logika diktavo reikš- 
mingus valstybių-narių interesų skirtumus. Juos sąlygojo skirtinga eko- 
nominių interesų pusiausvyra kiekvienoje atskiroje valstybėje-narėje 
bei jos vieta Europos, o taip pat platesniame pasaulinės ekonomi- 
kos kontekste. Graikijos ir Vokietijos FR interesai tikrai skyrėsi tech- 
nologijų politikos, kapitalo liberalizavimo ar netarifinių barjėrų šali- 
nimo klausimais. Siaurinių ir pietinių EB valstybių-narių santykiai sky- 

rėsi nuo nepriklausiusių EB Viduržemio jūros baseino šalių. Valsty- 
bes taip pat skyrė kiekvienos nacionalinės ekonomikos santykis su pa- 
sauliniu kapitalu. Todėl Didžioji Britanija ir Airija, kurios turėjo dau- 
giau išorinių, iš už EB ribų atėjusių investicijų, buvo labiau priklau- 
somos nuo amerikiečių ir japonų transnacionalinių kompanijų veik- 
los negu, tarkime, Italija ar Prancūzija. 

Integracija skatino ne vien tik skirtingus interesus turinčių vals- 
tybių-narių konfliktus, bet ir gilesnius prieštaravimus. Vien tik eko- 
nominių tikslų aspektu Bendrija susidūrė su sunkiai suderinamais už- 
daviniais — vienas kitam prieštaravo konkurencijos EB viduje skati- 
nimas bei poreikis plėtoti dideles, efektyvias, pajėgias konkuruoti glo- 
baliniu mastu kompanijas. Regioniniai ekonominiai interesai taip pat 
nesiderino su bendrais Bendrijos plėtotės poreikiais. Be to, galima 
paminėti ir kitus dar platesnio masto prieštaravimus. Politiniai, so- 
cialiniai ir ekologiniai EB tikslai dažnai prieštaravo EB užsibrėžtiems 
ekonominiams tikslams; akivaizdžių neatitikimų galima aptikti ir tarp 
specifinių uždavinių, sprendžiamų siekiant kiekvieno iš šių platesnių 
tikslų. Šis skyrius kaip tik ir apžvelgia kai kuriuos minėtus svarbiau- 
sius prieštaravimus. 


TRANSNACIONALINĖS KOMPANIJOS, KONKURENCIIJA, 
EUROPOS LYDERIAI IR VALSTYBE 


Pokariniu laikotarpiu kapitalistinėse ekonomikose labai ėmė augti 
transnacionalinės kompanijos (TNK). Šį procesą sąlygojo masinės ga- 
mybos pobūdžio ekonomikos kūrimas (ypač tose pramonės šakose, 
kuriose buvo reikalingi brangūs moksliniai tyrimai bei jų rezultatų die- 
gimas), siekis mažinti gamybos kaštus bei išsilaikyti užkariautose rin- 
kose. Jeigu Vakarų Europos ekonomikos nacionalinę segmentaciją pa- 
lyginsime, tarkime, su JAV, tai TNK aktyvumas EB bus visiškai su- 
prantamas. Iš apytikriai 4500 TNK devinto dešimtmečio pabaigoje vei- 
kusių pasaulinėje ekonomikoje, 2500 buvo įsikūrusios EB ir per me- 
tus gaudavo 750—850 milijardų $ pelno (Tempini, 1989). Tam tikra 
prasme vienas iš pradinių Bendrijos tikslų buvo pasiektas — pavyko 
sukurti didelių firmų, pajėgiančių konkuruoti tarptautiniu mastu. Iš 
tikro, tai buvo vienas iš svarbiausių 1992 metų programos tikslų — 

sukurti masinės gamybos ekonomiką, kuri padidintų efektyvumą, o 
perspektyvoje ypač pažangiosios technologijos pramonės šakose su- 
kurtų didesnį mokslinių tyrimų ir jų diegimo potencialą. 

Nors stiprėjantis tarptautinis kapitalas ir atitinka tam tikrus EB 
tikslus, vis dėlto prieštarauja kitam ne mažiau svarbiam siekiui, t. y. 
konkurencijos palaikymui Bendrijos viduje. Tai iš tikro yra vienas iš 
kertinių Romos sutarties akmenų. Problemą sudaro tai, kad iš EB 
veikiančių 2500 TNK tik 450 vyrauja penkiolikoje lemiamų pramonės 
šakų (Tempini, 1989). Dar vieną painiavą kelia tai, kad daugelis di- 
džiausių EB veikiančių TNK (/BM — kompiuterių gamyboje, Ford — 
automobilių gamyboje, Hoffmann—La Roche — vaistų pramonėje) savo 
centrus turi ne Bendrijoje. Todėl ne tik egzistuoja galimybė, kad TNK 
silpnina konkurenciją EB viduje, bet tuo pat metu mažėja gamybos 
apimtys, o į rinką prasiskverbia išorinis kapitalas. 

Septintasis dešimtmetis turbūt buvo lemiamas nukreiptoms į Ben- 
driją kapitalo (daugiausia amerikietiško) investicijoms. Tačiau tas pro- 
cesas tebevyksta. 1982—1986 metų laikotarpiu 1000 didžiausių Eu- 
ropos korporacijų dalyvavo 256 tarptautiniuose susiliejimuose ir įsi- 
gijimuose, 36“6 iš jų užmezgė ryšius su kompanijomis, esančiomis už 
Bendrijos ribų (Financial Times, 5 October 1987). Kartais EB kom- 
panijos dominuodavo šiuose sandėriuose, vis dėlto į Bendriją nukreip- 
tas išorinių investicijų srautas tebedidėjo (taip pat žr. 5.7a lentelę). 

Transnacionalinio kapitalo stiprėjimas taip pat meta iššūkį ir vals- 
tybės galiai. TNK nėra pririštos prie konkrečios vietos, todėl turi svar- 
bų pranašumą vis-d-vis derybose su nacionalinėmis vyriausybėmis. Ga- 
lima rasti daug pavyzdžių, kai TNK nesiskaito su nacionalinių vyriau- 
sybių prioritetais arba išgauna iš jų svarbių finansinių nuolaidų. To- 
kiais veiksmų pavyzdžiais gali būti Fordo sprendimas dislokuoti nau- 
ją gamyklą Portugalijoje ir IBM iššūkis Didžiosios Britanijos regio- 
ninei politikai. Pagaliau devintajame dešimtmetyje vis labiau buvo su- 
vokiama, kad TNK rimtai kėsinasi ir į EB galią bei iš tikro gali pa- 
kenkti kai kuriems 1992 metų programos tikslams. Nenuostabu, kad 
EB pažiūra į TNK buvo „iš principo dvipusė — viena vertus, buvo 
skatinama multinacionalinių kompanijų veikla transnacionalinėse Eu- 
ropos rinkose, bet, antra vertus, buvo bandoma švelninti multinacio- 
nalinių įmonių daromą žalą ir rūpesčius“ (Tempini, 1989, 15). 

Šiuos prieštaravimus paryškina neatitikimas tarp 1992 metų pro- 
gramoje užfiksuoto vieningosios rinkos akcento bei potencialiai anti- 
konkurencinės TNK elgsenos. Kita problema — tai nacionalinių įsta- 
tymų, reguliuojančių TNK veiklą, skirtumai. Valstybių-narių įstatymuo- 
se, reguliuojančiuose konkurenciją, mokesčius, informacijos teikimą 
bei kompanijų akcijų perėmimo tvarką, egzistavo reikšmingi skirtu- 
mai. Be to, buvo stokojama ir atitinkamų EB nuostatų, reguliuojan- 
čių tarptautinius firmų susijungimus bei įsigijimus. Visa tai kartu galėjo 
sukelti nacionalinę vientisos vieningosios rinkos ekonominės erdvės 
segmentaciją. 

EB nebuvo visiškai bejėgė reguliuoti TNK veiklą. Romos sutarties 
85 ir 86 straipsniai draudžia „visus įmonių susitarimus, įmonių susi- 
vienijimų sprendimus ir suderintus veiksmus“, kurie riboja laisvą kon- 
kurencinę sąveiką (Comrnission of the European Communities, 1985b). 
Praktiškai EB galia apsiribojo tuo, kad EB persekiojo kainų bei rinkų 
fiksavimą bei kitokį piktnaudžiavimą, siekiant dominuoti rinkoje, kai 
tik tai imdavo trukdyti prekybą tarp EB valstybių-narių. Jeigu kom- 
panijos pažeisdavo 85 ar 86 straipsnį, Komisija galėjo reikalauti, kad 
jos sustabdytų tokią veiklą. Bendrija galėjo duoti atsaką į formalius 
ir neformalius skundus dėl tokio antikonkurencinio elgesio ar savo 
nuožiūra pradėti tyrimą tam tikrose srityse. Alaus ir margarino pra- 
monės šakos tapo pirmosiomis, kur buvo vykdomas šis procesas. Jei 
įtikinėjimai nepadėdavo, tada Komisija kaip kraštutinę priemonę ga- 
lėjo skirti baudas ir/arba perduoti bylas Europos teismui (Cini, 1993). 

Romos sutarties 87 ir 235 straipsniai taip pat suteikė Komisijai 
teisę tikrinti tarptautinius TNK susiliejimus, jei jame dalyvauja kom- 
panijos, kurių apyvarta viršija 1000 milijonų ZCU. Praktikoje buvo 
mažai dedama pastangų vykdyti EB politiką šioje srityje, kol aštun- 
to dešimtmečio pabaigoje atsakingu už pramonę nebuvo paskirtas ko- 
misaras Davignonas. Tačiau Komisijos galimybės buvo ribotos vien 
jau dėl to, kad ji galėjo kištis tik įvykus susiliejimui ar įsigijimui. 
Pradėjus vykdyti 1992 metų programą, reikėjo neatidėliojant peržiūrėti 
šiuos įgaliojimus. 

1989 metais buvo pasiūlyta, kad valstybės-narės turėtų suteikti EB 
teisę kištis į tarptautinius įsigijimus. Iki 1992 metų tai būtų taikoma 
kompanijų, kurių bendra pasaulinė metinė apyvarta viršija 5 milijardus 
ECU, įsigijimams, 0 po to riba turėtų būti sumažinta iki 2 milijardų 

ECU. Derybos buvo sunkios. Didesnės EB valstybės — Prancūzija, 
Vokietijos FR, Didžioji Britanija — manė, kad finansinė riba per že- 
ma, tuo tarpu mažesnės valstybės ją laikė per aukšta. Prancūzija taip 
pat buvo nepatenkinta, kad remiamasi vien tik antikonkurenciniu kri- 
terijumi, ir tvirtino, kad būtinos išimtys, leidžiančios EB plėtotis Eu- 
ropos „lyderiams“, pajėgiantiems konkuruoti su JAV ir Japonija. Tai, 
žinoma, buvo dar viena EB senos dilemos — konkurencija ar kon- 
kurentabilumas — apraiška. 1989 metų gruodžio mėnesį buvo susi- 
tarta dėl galimo kompromiso, suteikiančio Komisijai įgaliojimus tik- 
rinti tuos susiliejimus ir įsigijimus, kuriuose dalyvauja pasaulinę 5 mi- 
lijardų ECU apyvartą turinčios kompanijos, jeigu pastarosios EB par- 
duoda savo produkcijos ne mažiau kaip už 250 milijonų ECU. 

Šie įgaliojimai buvo peržiūrėti 1993 metais, kada Komisija pasiūlė 
sumažinti finansinę apyvartos ribą, kurią peržengus, įsigijimus auto- 
matiškai tikrintų Briuselis. Tai būtų palietę keletą planuojamų stam- 
bių susiliejimų (Reed ir Elsevier leidyklų susiliejimas 1992 metais), 
kurie anksčiau nebūtų peržengę nustatytos ribos. Tačiau tam pasiprie- 
šino Vokietija, Prancūzija ir Didžioji Britanija, nurodydamos, be vi- 
sų kitų argumentų, ir subsidiarumo principą. 

Šios priemonės turėjo padidinti valstybės ar viršvalstybinio dari- 
nio galias tarptautinio kapitalo atžvilgiu. Tačiau jos mažai kuo pa- 
gelbėjo, derinant Bendrijoje taikomas kompanijų veiklos reguliavimo 
normas. Komisija parengė įsigijimų praktiką suvienodinančios direk- 
tyvos projektą, bet nemažai valstybių jam pasipriešino. Taigi šiuo as- 
pektu EB ekonominė erdvė išliko labai fragmentiška. Nacionalinės 
įsigijimų ir susiliejimų taisyklės yra ypač jautri politikos sritis, pasmerk- 
ta nuolatinei vienodų „žaidimo taisyklių“ stokos kritikai. Didžioji Bri- 
tanija laikosi santykiškai, lyginant su kitomis didžiosiomis EB valsty- 
bėmis, liberalių taisyklių. Todėl nenuostabu, kad 1988 metais, skai- 
čiuojant pagal vertę, 7370 visų EB įvykusių įsigijimų teko Didžiajai 
Britanijai (Financial Times, 27 November 1989). Dar didesnį įspūdį 
daro tas faktas, kad 23 iš 26 EB vykusių sėkmingų nepageidautiniems 
pašaliečiams (Aostile) tarptautinių įsigijimų aukcionų vyko Didžiojo- 
je Britanijoje. Tai lėmė trys priežastys. Pirmiausia — išliekantys įsta- 
tymų skirtumai, bet įvestas Europos kompanijų statusas juos turėtų 
per neilgą laikotarpį pašalinti. Antra, daugelis EB valstybių-narių, iš- 
skyrus Didžiosios Britanijos, Nyderlandų ir Vokietijos FR, kompani- 
jų atviroje rinkoje pardavinėjo mažiau negu pusę savo akcijų. Todėl 

jos yra santykiškai apsaugotos nuo to, kad jas įsigytų nepageidautini 
pašaliečiai (hostile takeovers). Ateityje įmanoma, kad šį skirtumą pa- 
šalins bendros EB kompanijų veiklos taisyklių normos. Tačiau yra tre- 
čias giluminis skirtumas, slypintis nacionalinėje verslo kultūroje. Tik 
Didžiojoje Britanijoje kompanijų vadovybė yra visiškai atskaitinga ak- 
cininkams ir kartu turi paklusti jų spaudimui parduoti akcijas kuo 
brangiau, nepriklausomai nuo to, kad ir kas jas norėtų pirkti. Tai iš 
dalies susiję su pernelyg didele Londono Sičio įtaka Didžiosios Bri- 
tanijos ekonomikai. Tuo tarpu kitur Bendrijoje didesnis prioritetas yra 
tiekiamas ilgalaikiams verslo bei dirbančiųjų interesams, 0 tai neiš- 
vengiamai skatina pasipriešinimą akcijų perpardavimams. Šių skirtu- 
mų kontekste keistai atrodo Didžiosios Britanijos griežtas priešišku- 
mas EB įsigijimų taisyklių suderinimo direktyvos projektui. Tačiau tai 
galima paaiškinti tuo, kad Didžioji Britanija labiau vertina laisvą, o 
ne supančiotą įstatymais, akcijų įsigijimo tvarką. Taigi neatrodo, jog 
būtent kultūriniame lygmenyje Europos kompanijos statusas visų ša- 
lių kompanijoms užtikrintų vienodas „žaidimo“ taisykles. Tai taip pat 
gali reikšti, kad kai kurie 1993 metų programos nubrėžti masinės ga- 
mybos ekonomikų kūrimo bei konkurencijos apsaugos tikslai, besi- 
remiantys vykstančiais susiliejimais bei įsigijimais, gali būti neįgyven- 
dinami. 

Dešimtojo dešimtmečio pradžioje įvyko tolesnis poslinkis koncen- 
tracijos ir konkurencijos šalininkų debatuose. Didėjančio nuosmukio, 
atsinaujinusių tekstilės pramonės, metalurgijos ir laivų statybos kri- 
zių kontekste didėjo nuomonių priešprieša dėl to, kas devintajame 
dešimtmetyje buvo vadinama neoliberaliąja ortodoksija. Sadleris (1992, 
1726) rašo: „visa tai skatino persvarstyti ankstesnius debatus dėl in- 
dustrinės politikos ir užduoti tuos pačius senus klausimus naujoje si- 
tuacijoje“. Senasis klausimas buvo toks — ar reikia Europai tik ne- 
daugelio stambių kompanijų, pajėgių konkuruoti globaliniu mastu. 'Ie- 
oriškai šis klausimas gali būti analizuojamas, remiantis tokiais dina- 
miškaisiais dėsniais kaip teiginiu, kad labiau koncentruota industri- 
nė struktūra skatina gamybos atnaujinimą, kitaip tariant, efektyvus 
mokslinių laimėjimų panaudojimas įmanomas tik pajėgiančiose veik- 
ti globaliniu mastu kompanijose (Jacguemin and Slade, 1989). 

Iš valstybių-narių šiuo argumentu rėmėsi Prancūzija ir Italija, kada 
ragino remti Europos „lyderius“. Tai visiškai suprantama, atsižvelgus 
į tai, kad šios valstybės turi senas tradicijas valstybinėmis investicijomis 

į ekonomiką kurti „nacionalinius lyderius“. Kaip matyti iš 7.1 lente- 
lės, abi šalys teikia pramonei santykiškai daugiau valstybinės pagal- 
bos negu tokios šalys kaip Didžioji Britanija, Danija ar Vokietija. Taip 
pat reikšminga, kad pirmasis EB pagal jos naujus įgaliojimus vetuo- 
tas kompanijų susiliejimo atvejis kaip tik lietė šių abiejų valstybių kom- 
panijas. Aerospatiale 1 Alenia kompanijoms nebuvo leista įsigyti Ka- 
nados kompanijos de Havilland. Tokio sprendimo priežastys buvo aki- 
vaizdžios. Svarbu buvo ne vien tai, kad naujoji kompanija būtų kon- 
troliavusi 6375 EB rinkos, bet tai, kad jai būtų atitekę ir 507 pa- 
saulinės trumpųjų keleivinių oro linijų rinkos. Tai buvo pamoka ir 
kitoms EB kompanijoms ateityje atitinkamu mastu atsižvelgti į kon- 
kurencijos reikalus. 

Argumentai prieš de Havilland įsigijimą sukėlė politinę įtampą tarp 
valstybių, rėmusių valstybines monopolijas (Prancūzija, Italija), ir vals- 
tybių, pasisakiusių už laissez faire principą (Didžioji Britanija, Vokietija 
ir Nyderlandai). Panaši įtampa kilo ir Komisijos viduje tarp labiau 
intervencionistiškai nusistačiusio komisaro Bangermanno ir ištikimesnio 


7.1 lentelė. Valstybinė parama pramonei Europos Bendrijoje 
1986— 1990 metais 


ECU vienam dirbančiajam Milijonai ECU 
(metinis vidurkis) (metinis vidurkis) 

1986— 1988 1988—1990 1986— 1988 1988—1990 
Airija 2114 1734 447 368 
Belgija 1606 1655 1175 1211 
Danija 593 634 316 333 
Didžioji Britanija 770 582 4101 3133 
Graikija 2983 1502 2074 1072 
Italija 2139 2175 10 760 11 027 
Ispanija 1749 936 4491 2499 
Liuksemburgas 988 1270 37 48 
Nyderlandai 1215 1327 1101 1225 
Portugalija 302 758 245 616 
Prancūzija 1437 1380 6479 6106 
Vokietija 994 984 7869 7865 


Šaltinis: European Commission 

laisvai rinkai Brittano. Įvykęs poslinkis akivaizdžiai užfiksuotas ir kon- 
kurencijos reikalų komisaro Karelo van Mierto pasisakyme: „aš ti- 
kiu konkurencijos svarba, bet tai ne religija; reikia siekti tinkamos 
pusiausvyros“ (cituota: Financial Times, 26 March 1993, 19). Faktiš- 
kai konkurencijos ir konkurentabilumo priešpriešos argumentą gali- 
ma performuluoti į klausimą, kokiu mastu turi būti taikomos kon- 
kurencijos taisyklės. „Europos lyderių“ būtinumo argumentas gali būti 
vertinamas kaip kontrstrategija, nukreipta į tai, kad globaliniu mas- 
tu niekas konkurencijos nekontroliuoja, bei pripažinimas, jog egzis- 
tuoja ir pasaulinis „žaidimo“ lygmuo. Kitaip tariant, „gili integraci- 
ja“ (Jacguemin, 1993) turėtų būti vykdoma pasauliniu mastu; todėl eg- 
zistuoja reikšmingi ekonominio pobūdžio apribojimai EB automatiškai 
reguliuoti konkurenciją. 


BIUDŽETO KRIZĖS: ILGAS ŽEMĖS ŪKIO ŠEŠĖLIS 


Masinės informacijos priemonės dažnai aiškina EB funkcionavimą kaip 
seriją nuolat kylančių biudžeto krizių. Šiame paveiksle yra dalis tie- 
sos, nes EB vykdomos politikos ribas bei formą lemia finansiniai iš- 
tekliai. Šioje skyriaus dalyje ir nagrinėjama krizių, kylančių dėl nuo- 
latinio nesugebėjimo derinti įplaukas ir išlaidas, prigimtis. 

EB finansavimo būdas nebuvo visą laiką vienodas. Iki aštuntojo 
dešimtmečio veikė metinių nacionalinių dotacijų sistema, bet po to 
Bendrijai buvo leista turėti „nuosavuosius“ resursus. Jie buvo gau- 
nami iš trijų šaltinių — muitų mokesčių, renkamų prie Bendrijos sie- 
nų; žemės ūkio rinkliavų už maisto prekių importą; valstybėse-narė- 
se surenkamų pridėtosios vertės mokesčių (PVM) dalies (maksimu- 
mas — 174). Sistema buvo paprasta, bet nepakankamai gerai apgal- 
vota ir nevienodai palanki skirtingoms šalims. Ji buvo nepalanki ma- 
žesnėms valstybėms, pavyzdžiui, Nyderlandams, kurie turėjo didelius 
tarptautinius uostus, tarnaujančius visai EB, bet buvo palanki turtin- 
gesnėms valstybėms, kuriose PVM sudarė mažesnę BNP dalį, o var- 
tojimo apmokestinimas atnešdavo mažiau nacionalinių pajamų (Shac- 
kleton, 1989). Iš tikro, valstybės, kurioms teko didžiausia naštos da- 
lis, buvo Didžioji Britanija (1985 metais jos įnašas sudarė 19,56 EB 
biudžeto pajamų, tuo tarpu kai jai tekusi išlaidų dalis tesudarė tik 

12,676) ir Vokietijos FR (atitinkamai 28,2 ir 17,0€6). Vokietija pri- 
ėmė tokius nevienodus mainus, nes šalis klestėjo, o bendroji rinka 
teikė svarbių privalumų jos pramonei. Tuo tarpu Didžioji Britanija 
su tuo nesusitaikė ir tai, kaip buvo minėta 4 skyriuje, devintame de- 
šimtmetyje sąlygojo keletą iš eilės politinių kontliktų. Jie buvo išspręsti 
1984 metais Fontenblo (Fontainebleau) aukščiausiojo lygo susitikime, 
kai Didžiajai Britanijai buvo užtikrinta dviejų trečdalių skirtumo tarp 
jos įnašo ir to, ką gaudavo iš EB, nuolaida. 

Svarbi priežastis, dėl kurios Didžiajai Britanijai Fontenblo buvo 
padarytos nuolaidos, buvo būtinybė pasiekti vienbalsį susitarimą dėl 
„nuosavuosius“ EB resursus sudarančių PVM įplaukų maksimumo pa- 
didinimo. Šio sprendimo reikėjo tam, kad būtų apmokėtos didėjan- 
čios išlaidos, bei todėl, kad buvo numatomi grynųjų pinigų pervedi- 
mai į Ispaniją ir Portugaliją, kai jos 1986 metais įstos į Bendriją. Nau- 
jas PVM dalies maksimumas buvo nustatytas 1988 metais ir sudarė 
jau 1,676, bet išlaidos ir toliau didėjo sparčiau negu buvo tikimasi, 
todėl ir naujojo maksimumo teikiamų pajamų nebeužteko. Derybos 
dėl naujo EB finansavimo padidinimo vyko ilgai ir sunkiai. Galų gale 
buvo nustatytas naujas — 1,24 — EB BVP maksimumas. EB pajamos, 
kaip ir anksčiau, turėjo būti gaunamos iš trijų pagrindinių „nuosavųjų“ 
resursų šaltinių, tačiau, atsiradus lėšų stokai, trūkumas turėjo būti 
kompensuojamas „ketvirtojo šaltinio“ sąskaita — t. y. proporcingai 
valstybių-narių BVP dydžiui buvo numatomi tiesioginiai pervedimai 
iš jų nacionalinių biudžetų. Toks sprendimas pajamų požiūriu sutei- 
kė šiokį tokį atokvėpį Bendrijai, bet bendrą finansinę situaciją vis dar 
slėgė spartus išlaidų apimties didėjimas. „Nuosavųjų“ resursų forma- 
vimo atpalaidavimas nuo įplaukų iš PVM bei jų susiejimas su BVP 
buvo labai reikšmingas sprendimas dviem atžvilgiais — pirmiausia su- 
mažėjo turtingesniųjų šalių privalumai, atsirasdavę dėl to, kad paja- 
mos iš PVM nėra tiesiogiai susietos su BVP didėjimu; antra, paša- 
lintas regresyvinis pajamų iš PVM pobūdis, nepelnytai didesnę naš- 
tą užkraudavęs neturtingesnėms šalims ir tiesiogiai individualiems var- 
totojams (Pinder, 1991, chapter eight). 

Bendros EB biudžetinės išlaidos padidėjo nuo 35 milijonų ECU 
1958 metais iki 59 milijardų ZCU 1991 metais (7.2 lentelė). Ypač 
sparčiai išlaidos didėjo penkerius pirmuosius pirmojo EB egzistavimo 
dešimtmečio metus. Iš dalies tai galima paaiškinti būtinomis institu- 
cijų įsikūrimo bei įvairių veiklos krypčių steigimo išlaidomis. Be to, 

7.2 lentelė. 1958—1991 metų EB biudžetinių išlaidų sąmata 


Milijonai ECU Padidėjimas per penkerius Išleista žemės 


metus (Je) ūkiui (?6) 
1958 35 — 0 
1963 267 662,8 0 
1968 2624 882,8 85,7 
1973 4937 88,1 76,3 
1978 12 190 146,9 78,3 
1983 25 817 211,8 63,2 
1988 41 804 61,9 68,7 
1991 59 369 — 57,3 


Šaltinis: Commission of the European Communities, European Economy, An- 
nual Economic Review, no. 29, Juy 1986, 166; Shackleton (1989): Europe- 
an Communities (1992) Financial Report, 1991 


buvo pradėta įgyvendinti labai brangi BŽŪP ir jos išlaikymas 1968 me- 
tais sudarė net 85,76 visų išlaidų. Visuminių išlaidų didėjimo tempai 
sumažėjo septintojo dešimtmečio pabaigoje, bet vėl smarkiai šoktelė- 
jo aštuntame dešimtmetyje bei devintojo dešimtmečio pradžioje. Tai 
buvo du kartus įvykusio Bendrijos narių pagausėjimo bei išlaidų re- 
gioninei, socialinei ir industrinei politikai padidinimo pasekmė. Eu- 
ropos regioninio plėtojimo fondas (ERPF) iš esmės buvo sukurtas tam, 
kad būtų galima apmokėti prarastą Didžiosios Britanijos įnašo į EB 
biudžetą dalį, o Integracine Viduržemio jūros baseino programa (/n- 
tegrated Mediterranean Programme) buvo siekiama kompensuoti dau- 
gelyje EB politikos krypčių besireiškiantį palankumą šiaurinėms EB 
valstybėms-narėms. Devintojo dešimtmečio viduryje išlaidų didėjimas 
sulėtėjo, nes Bendrija nuolat susidurdavo su teisiniais jos išlaidų ap- 
ribojimais. Be to, devintajame dešimtmetyje keitėsi ir politinės nuo- 
statos valstybinių išlaidų atžvilgiu. Daugelis EB vyriausybių. o pirmiausia 
Didžioji Britanija, stengėsi mažinti vyriausybės kišimąsi ir perorien- 
tuoti resursus iš valstybinio į privatųjį sektorių. 

Laikui bėgant, naujoms politikos kryptims reikėjo vis daugiau Bendri- 
jos išlaidų, nes žemės ūkis išliko dominuojančia kryptimi (žr. 7.1 pav.). Verti- 
nant absoliučiais skaičiais, BŽŪP išlaidos padidėjo nuo 4,5 milijardo ECU 
1976 metais iki 21 milijardo ECU 1986 metais (Gardner, 1987). Nors 

7.1 pav. EB biudžeto raida 1958—1991 metais 
Šaltinis: Commission of the European Communities 


santykiška biudžeto dalis, skirta žemės ūkiui, sumažėjo, 1991 metais vis 
dar sudarė 5776 visų išlaidų. Norint suprasti EB biudžetines krizes, tenka 
detaliau panagrinėti BŽŪP 

BŽŪP siekė Europos Bendrijoje stabilizuoti žemės ūkio produk- 
tų rinką, padidinti žemdirbių pajamas, modernizuoti žemės ūkio ga- 
mybą bei užtikrinti prieinamas produktų kainas vartotojams. Ši poli- 
tika daugeliu atžvilgių pasiteisino (Lintner, 1989a): 


+ Žemės ūkio gamybos rentabilumas padidėjo nuo 9196 EB 6 1958 
metais iki 10875 EB 10 devintojo dešimtmečio pradžioje. Tai tei- 
giamai paveikė ir EB pasaulinį prekybos balansą. 

+ Laikui bėgant, padidėjo realiosios žemdirbių pajamos. Nors jos 
ir atsiliko nuo bendro EB pajamų didėjimo tempo, buvo stabi- 
lesnės negu, tarkime, žemdirbių pajamos JAV. 


—- 

Žemės ūkis modernizavosi, darbo ir kapitalo santykiuose gerokai 
išaugus pastarojo vaidmeniui. Tačiau šį procesą sąlygojo ne tik 
BŽŪP bet ir bendras kapitalistinio žemės ūkio modernizacijos pro- 
cesas, pasireiškęs ir EB nepriklausančių valstybių ekonomikose 
(Williams, 1987, chapter 4). 

Buvo teigiama, kad BŽŪP kaip pati svarbiausia EB bendros po- 
litikos kryptis, įnešė savo įnašą į integracijos procesą. Nors tai tur- 
būt tiesa, kalbant apie septintąjį ir aštuntąjį dešimtmečius, vis dėlto 
abejotina, kad tai tinka devintajam dešimtmečiui, kai biudžeto kri- 
zės neleido plėtoti naujų politikos krypčių ir blokavo kolektyvinį 
nutarimų priėmimo procesą. 

Didėjantis žemės ūkio rentabilumas 1973—1986 metais leido tri- 
gubai padidinti EB žemės ūkio produktų eksportą (Harrop, 1989). 
1979—1984 metais EB dalis pasauliniame eksporte padidėjo nuo 
1276 iki 1770. Tačiau EB eksportą subsidijavo Bendrija, todėl nuo- 
lat kildavo prekybinių nesutarimų su kitais svarbiausiais Žemės 
ūkio produktų eksportuotojais, ypač su JAV. 


Nors BŽŪP suteikė Bendrijai žymių privalumų, ji taip pat turė- 
ir daug svarbių trūkumų (Lintner, 1989a): 


Maisto produktų kainos EB buvo didesnės negu pasaulinėse rin- 
kose. Taip susiklostė dėl Vokietijos FR ir Prancūzijos politinio 
kompromiso, be kurio nebūtų pavykę pradėti realizuoti BŽŪP sep- 
tintajame dešimtmetyje (žr.: p. 65—67 ). 

Užtikrintų supirkimo kainų ir kiekių sistema reikalavo didelių iš- 
laidų garsiųjų vyno ežerų ir maisto kalnų pertekliaus sandėliavi- 
mui bei realizacijai. 1987 metais EB turėjo sandėliuose maisto apy- 
tikriai už 12,3 milijardo ECU, bet vykstantis produktų gedimas 
reiškė, kad iš tikro šie produktai verti tik trečdalio nurodytos su- 
mos (Harrop, 1989). Devintojo dešimtmečio pabaigoje EB BŽŪP 
išlaidos dengė 4976 galutinės žemės ūkio produktų gamybos vertės, 
o tai gerokai lenkė JAV būdingus 224 (OECD Observer 1988, 10). 
Tai reiškė, kad per BŽŪP 14 EB BVP pervedamas žemės ūkio 
sektoriui (Demekas e/ al., 1988). 

Iš esmės BŽŪP buvo akivaizdi pajamų perskirstymo politika — 
iš vartotojų žemdirbiams, iš užsienio prekybos partnerių — EB. 

+ BŽŪP poveikyje įvykęs prekybos krypčių pasikeitimas nešė gry- 
nus nuostolius Trečiajam pasauliui. 

+ Žemės ūkio intensifikacija ir komercionalizacija neretai turėda- 
vo negatyvių ekologinių pasekmių. 

+ Valiutų kurso skirtumų kompensavimo sistema labai deformavo 
vieningąją EB žemės ūkio produktų rinką. 

+ Nors BŽŪP padidino fermerių pajamas, toli gražu ne visiems vie- 
nodai. Dideliems, našiems kapitalistiniams ūkiams teko daugiau 
privalumų, palyginti su nedidelėmis fermomis. 

+ Nelygybė atsispindėjo ir regionuose — didžiausią ekonominę nau- 
dą gavo šiaurinės EB dalies žemdirbiai (žr. 7.2 pav.). 


Pasižiūrėjus į šį politinių ir ekonominių trūkumų sąrašą, ne- 
nuostabu, kad BŽŪP buvo labai kritikuojama. Štai, ką rašo Fen- 
nellis. 


Pusiausvyros tarp pasiūlos ir paklausos stoka, kaltinimai protekcionizmu 
namie ir dempingu užsienyje, dideli visų subsidijų kaštai, ydingas lėšų 
perskirstymas, besireiškiantis nuolat mažomis daugelio vienos žemdirbių 
grupės pajamomis kartu su pernelyg dideliu kitos grupės subsidijavimu — 
visa tai ekonominiu požiūriu yra sunkiai suprantama (1987, 67). 


Bandymai reformuoti BŽŪP kilo beveik kartu su jos pačios su- 
formulavimu. Žinomiausias yra Mansholto planas (Commission of 
the European Communities, 1968), kuriame buvo siūloma koncen- 
truoti dėmesį didesnėms ir specializuotesnėms fermoms, o kai kurių 
žemių plotų iš viso nebeeksploatuoti. Bet tokios idėjos septintajame 
dešimtmetyje ir aštuntojo dešimtmečio pradžioje, kai BŽŪP dar tik 
plėtojosi, atrodė pernelyg radikalios, todėl buvo pasmerktos žlugti. 
Vis dėlto EB buvo nuolat spaudžiama mažinti BŽŪP biudžetą, to- 
dėl, nežiūrint gerai organizuotos žemdirbių grupių opozicijos, pavy- 
ko pasiekti tam tikrų reformų. Pavyzdžiui, 1975—1981 metais rea- 
lios pieno kainos EB buvo mažinamos po 1,55 per metus (OECD 
Observer, 1988). Tačiau, atsižvelgiant į dvi svarbiausias struktūrines 
problemas, to buvo per maža. Pirma, gamybos augimas po 246 per 
metus žymiai lenkė nelanksčią paklausą, kuri didėjo tik po 0,5. 
Antra, netgi kainų mažinimo po 1,57 per metus neužteko sumažėti 

7.2 pav. Regioniniai EB Žemdirbių pajamų skirtumai 1981—1982 metais 
Šaltinis: Lintner (1989a, 12) 


pasiūlai, nes 27 metinis našumo didėjimas užtikrindavo fermeriams 
realaus pelno didėjimą. Vidaus politikos poreikiai, ypač Prancūzijoje 
ir Vokietijos FR, neleido vykdyti radikalesnių reformų, pajėgių pa- 
šalinti struktūrinius sunkumus. 

Politinės prielaidos išeiti iš šios aklavietės atsirado tik po sunkios 
1979—1980 metų Bendrijos biudžetinės krizės, sutapusios su globa- 
liniu plataus vartojimo prekių kainų nuosmukiu. Tai skatino imtis ra- 
dikalesnių reformų, ir EB Komisijos dokumentas „Bendros žemės ūkio 
politikos apmąstymai“ (Reflections on the Common Agricultural Poli- 
cy; Commission of the European Communities, 1980) rekomendavo di- 
dinti ir pačių žemdirbių atsakomybę. 1981 metais buvo sutarta dėl 
orientacinių krypčių, ribojant maisto produktų gamybą ateityje, bet 

jose nebuvo kreipiamas dėmesys į jau esantį perteklių. Didesnė pa- 
žanga buvo padaryta 1984 metais, kai iš principo buvo susitarta, jog 
nebebus naujų susitarimų dėl valiutų kurso skirtumų kompensavimo, 
o galiojantys susitarimai bus atšaukti. Dar svarbiau buvo tai, kad tais 
pačiais metais, siekiant apriboti pieno gamybą, buvo pradėta naudo- 
ti kvotų sistemą. Tačiau iš tikro 1983—1986 metais išlaidos pieno ga- 
mybos sektoriui padidėjo 3370. Taip įvyko todėl. kad EB valstybių- 
narių žemės ūkio ministrai „įgyvendindami EB nutarimus dėl pieno 
gamybos kvotų, nuolat sukčiavo, o tai visiškai pakeitė priimtų spren- 
dimų dvasią ir intencijas“ (Gardner, 1987, 168). 

1986 metais buvo įvestos griežtesnės pieno ir mėsos gamybos kvo- 
tos, bet ir jos vis dar nebuvo pakankamos. Pavyzdžiui, pieno kvotos 
vis dar leido gaminti 1276 produkcijos daugiau negu reikėjo EB. Šių 
reformų nesėkmė gali būti suprasta tik BŽŪP politikos kontekste. Pir- 
ma, 10 iš 12 valstybių-narių yra žemės ūkio produktų eksportuoto- 
jai. Todėl jos turi žymų pelną iš Garantijų fondo biudžeto ir siste- 
mos, pagrįstos papildomais išmokėjimais už eksportą bei rinkliavo- 
mis už importą. Antra, nors Vokietija ir yra maisto produktų impor- 
tuotoja, vokiečių fermeriai yra gerai organizuoti ir daro žymų spau- 
dimą per rinkimus daugelyje svarbių rinkiminių apygardų. Todėl Vo- 
kietija ir toliau išlieka vienu iš pagrindinių supirkimo kainų mažini- 
mo priešininkų — pavyzdžiui, 1985 metais vetavo pasiūlymą suma- 
žinti javų supirkimo kainas. Didžioji Britanija taip pat yra svarbus 
maisto importuotojas, bet realybėje reformas įgyvendina lėčiau, pa- 
lyginti su retoriškais vyriausybės ketinimais. Tai galima paaiškinti tuo, 
kad Didžiojoje Britanijoje didėja žemės ūkio gamybos rentabilumas, 
o Nacionalinė žemdirbių sąjunga (National Farmers Union) yra labai 
veikli spaudimo grupė. Be to, dauguma britų žemės ūkio ministrų lai- 
kėsi nuomonės, kad BŽŪP reformuoti esą neįmanoma, todėl Didžiajai 
Britanijai reikią stengtis kuo maksimaliau išnaudoti jos teikiamus pri- 
valumus (Gardner, 1987, 178). Pagaliau, nors visos buvusios britų vy- 
riausybės iškilmingai žadėjo reformuoti BŽŪP, iš tikro savo neveik- 
lumą arba netgi nenorą vykdyti reformas maskavo kolektyvine EB 
sprendimų priėmimo sistema. 

Nežiūrint į šias politines kliūtis, pavojinga EB finansų padėtis pri- 
vertė šiek tiek reformuoti BŽŪP, Čia ypač svarbus 1988 metų Briu- 
selio aukščiausiojo lygio susitikimas. Jame buvo pasiūlyta, kad užtik- 


Integracijos prieštaravimai 179 


rintų kainų palaikymo išlaidų didėjimas neturi viršyti 7470 Bendrijos 
BNP augimo. Taip pat buvo susitarta dėl biudžeto stabilizavimo, tie- 
siogiai ribojant išlaidas. Taip pirmą kartą buvo tikimasi priversti Že- 
mės ūkio ministrus griežčiau laikytis biudžetinės disciplinos (Pinder, 
1991, chapter five). Žemės ūkio reformą taip pat skatino didėjanti eko- 
loginių judėjimų įtaka. Stiprėjo spaudimas mažinti pesticidų ir trąšų 
naudojimą, skirti daugiau dėmesio faunos ir floros apsaugai bei ra- 
ginimai laikytis „atidėjimo į šalį (set-aside)“ nuostatos. Pastaroji fra- 
zė reiškia gaunančių subsidijas fermerių raginimą mažinti dirbamos 
žemės plotus. Kartu turėtų būti ieškoma priemonių, kad žemdirbiai 
galėtų užsidirbti sau lėšų įvairiais kitais būdais, ir jų pajamos nebū- 
tų tiesiogiai susijusios vien tik su maisto produktų, kurių Bendrijoje 
ir taip jau yra per daug, gamybos didinimu. Šios idėjos atrodė labai 
patrauklios, nes čia biudžeto reformos yra siejamos su populiaria cko- 
logine politika (žr.: Marsh, 1989). 

GATT derybų Urugvajaus raundas dar labiau sustiprino spaudi- 
mą reformuoti BŽŪP Derantis dėl bendro susitarimo dėl pramonės 
prekių ir paslaugų tarifų mažinimo, EB buvo verčiama sutikti ir su 
žemės ūkio reformomis, kaip su sudėtine tokio susitarimo dalimi. Šios 
reformos, dar vadinamos MacSharry'o pasiūlymu, esmę sudaro du 
svarbiausieji elementai. Pirma, turėjo būti žymiai sumažintos javų su- 
pirkimo kainos, kad priartėtų prie pasaulinio lygio. Antra, mažinan- 
tiems gamybos apimtis žemdirbiams nuostoliai turi būti kompensuo- 
jami tiesioginiais išmokėjimais. Nors būtų nustatytos fiksuotos kom- 
pensacijų už javų toną sumos, vis dėlto galimas derlius būtų skaičiuo- 
jamas remiantis regiono derlingumo vidurkiu. Be to, 1576 didesnėms 
fermoms mokamų kompensacijų turėtų atitekti „atidėjimo į šalį“ nuo- 
statų įgyvendinimo finansavimui. Neperžengiant nustatytų limitų, kom- 
pensacijos būtų mokamos už prarastą produkciją; gavus kompensa- 
ciją už 85 hektarus, 15 hektarų turėtų būti sumažintas dirbamos že- 
mės plotas. 

Buvo tikimasi, kad reformos priemonės padės gerokai sumažinti 
gamybą, nors, kita vertus, jos nepalietė nemažus rūpesčius keliančių 
vyno, pieno, cukraus gamybos sektorių bei labai menkai tepakeitė pa- 
dėtį mėsos gamyboje. Reformų efektyvumas taip pat priklauso nuo 
to, kaip į jas reaguos žemdirbiai. Be to, reforma turi labai svarbių 
pajamų perskirstymo aspektų (Josling and Mariani, 1993). Supirkimo 

kainų mažinimas bei su juo susijusios kompensacijos buvo regresyvi- 
nė mokėjimo sistema, koncentruojanti BŽŪP išlaidas žemdirbystei pa- 
lankesniuose regionuose. Tačiau ir kituose, mažiau derlingos žemės 
regionuose įsikūrę ūkiai gaudavo kompensacijas, skaičiuojamas pagal 
regiono derlingumo vidurkį. O „atidėjimo į šalį“ programa dėl mak- 
simalios kompensacijos dydžio limito mažiau palanki buvo dideliems 
ūkiams ir derlingesnės Žemės regionams. 1992 metų gegužės mėnesį 
Ministrų taryba po ilgai trukusių viešų valstybių-narių, komisarų ir 
žemdirbių organizacijų debatų priėmė MacSharryo pasiūlymus. 

MacSharry'o reformos sudarė prielaidas EB ir JAV susitarimui dėl 
žemės ūkio elemento GATT Urugvajaus reformose. Esminiai susita- 
rimo punktai buvo tokie (Swinbank, 1993): 


* nauji susitarimai bus įgyvendinami etapiškai per šešerius metus; 

+ bendros paramos žemės ūkiui apimties sumažinimas 2046, lygi- 
nant su 1986— 1988 metais; 

* į tarifų dydžio skaičiavimus Europos fermerių naudai nebus įkal- 
kuliuojamos tiesioginės subsidijos už Žemę ir gyvulius; 

+ surenkamų prie sienų mokesčių sumažinimas 3676; tačiau EB buvo 
leista įvesti papildomą kintamąjį elementą į tarifų skaičiavimą, jei- 
gu pasaulinės kainos nukristų 1576 žemiau 1986—1988 metų ly- 
g10; 

* sudarytos importo galimybės nustatyto laikotarpio pabaigoje ati- 
darys laisvai prekybai iki 57 vidaus rinkų; 

+ eksporto rėmimo subsidijos per nustatytą laikotarpį bus sumažintos 
36“0, bet kartu 2174 sumažės ir eksporto apimtis. 


Apie šį reformų paketą buvo reiškiamos labai priešingos nuomo- 
nės, bet buvo sutarta dėl jų priimtinumo, atsižvelgiant į tai, kad nc- 
sekmė derybose dėl žemės ūkio gali pakenkti visam GATT derybų 
procesui. Tačiau prieštaravimai reformoms tęsėsi iki pat 1993 metų, 
ir Prancūzija buvo labai nepatenkinta sutartu supirkimo kainų lygiu. 
Todėl neatrodo, kad reformas pavyks realizuoti iki tol arba kol ne- 
bus įgyvendintos GATT derybose sutartos reformos. 

Ankstesniais dešimtmečiais bet koks pasiūlymas susilpninti vienin- 
telę svarbiausią Bendrijos bendrąją politiką būtų buvęs atmestas iš 
karto. Kad tokia reforma dabar yra galima, galima laikyti svarbiu EB 

pokyčio ženklu, iš dalies sąlygotu 1992 metų programos bei resursų 
pozityvios industrinės politikos plėtotei reikalingumu. Kaip rašo Avery, 
aštuntajame dešimtmetyje buvo: 


baiminamasi, kad pokyčiai „kertiniame EB akmenyje“ gali pakenkti vi- 
sam bendrosios rinkos kūrimui ir kitoms bendros politikos kryptims. 
Iš tiesų, aštuntajame dešimtmetyje jau pats terminas „žemės ūkio po- 
litikos reforma“ buvo tabu oficialiojoje Europos Bendrijos kalboje. Bet 
šiandien atsisakymas reformuoti BŽŪP būtų kliūtis tolesniam Europos 
kūrimui. (1987, 162) 


BŽŪP tikrai buvo kliūtis, nes būtent ji yra pagrindinė EB biu- 
džetinių krizių priežastis, rimtai trukdanti plėtoti šią viršvalstybinę (5u- 
pranational) organizaciją. 


REGIONINIAI SKIRTUMAI: 
VIDINIAI AUGIMO PRIEŠTARAVIMAI? 


Spaako raportas, kuris buvo parengtas jau iki Romos sutarties pasi- 
rašymo, nenumatė, kad muitų sąjungos sukūrimas sukels kokias nors 
ilgalaikes nesėkmes ar išardys nusistovėjusią pusiausvyrą. Tikėtasi, kad 
rinkos jėgų „nematoma ranka“ ištaisys bet kokius Žymesnius regio- 
ninius skirtumus vieningoje ekonominėje erdvėje. Todėl parengtame 
Romos sutarties projekte „skirtumus, kurie labiau buvo vertinami kaip 
laikinas, išimtinis, bet ne esminis reiškinys, pagrindinai įveikti turėjo 
laisvoji rinka bei minimali nacionalinių ekonominių politikų koordi- 
nacija, tuo tarpu kai Bendrijos institucijoms buvo planuojamas tik ant- 
rinis vaidmuo“ (Hodges, 1981, 44). 

Šios iš esmės neoklasikinės ir Keyneso idėjomis besiremiančios 
ekonominės analizės buvo pernelyg optimistiškos. Pirma, kad ir ko- 
kia tobula buvo bendrosios rinkos plėtotė, didesnių privalumų turė- 
jo EB centre esantys regionai. Periferiniai regionai traukė kai ku- 
riuos pramonės sektorius, pavyzdžiui, tekstilę arba automobilių su- 
rinkimo firmas, ieškojusias pigios ir lanksčios darbo jėgos. Todėl cen- 
triniai regionai turėjo daug svarbių privalumų — trumpi atstumai, di- 
delis realizavimo rinkos potencialas, kapitalo rinkų prieinamumas bei 

geresnės mokslinių tyrimų ir plėtojimo sąlygos. Antra, nepakankamas 
kapitalo ir darbo jėgos mobilumas Bendrijos viduje sąlygojo, kad nu- 
sistovėję struktūriniai netolygumai tapo regioninės nelygybės pagrin- 
du. Trečia, net jeigu Bendrijoje ir prasidėdavo konvergencijos pro- 
cesai, tai juos nuolat išmušdavo iš vėžių trys vienas po kito vykę 
Bendrijos pagausėjimai. Kiekvienas iš jų pridėdavo po naują valstybę- 
narę — t. y. Airiją, Graikiją, Portugaliją, — kurios įstojimo į Ben- 
driją metu pagal pajamų dydį vienam gyventojui užimdavo paskuti- 
nę vietą EB šalių sąraše. Pavyzdžiui, vidutinis pajamų vienam gyven- 
tojui lygis Portugalijoje sudarė tiktai pusę Bendrijos 1986 metų ly- 
gio, ir nė vienas iš Ispanijos ar Portugalijos regionų neturėjo aukš- 
tesnio už EB vidurkį pajamų lygio (Kowalski, 1989). 

Išmatuoti Bendrijos regioninius skirtumus yra gana sudėtinga. Ap- 
skritai paėmus, akivaizdu, kad čia regioninė nelygybė yra Žymiai di- 
desnė negu JAV; pajamų vienam gyventojui skirtumų santykis yra dvi- 
gubas, o bedarbystės lygio netgi trigubas (Kowalski, 1989). Taip pat 
akivaizdu, kad periferiniuose EB regionuose nuolat yra mažesnės pa- 
jamos vienam gyventojui, aukštesnis bedarbystės lygis, didesnis pri- 
klausomumas (leta plėtotė) nuo žemės ūkio bei neproporcingai daug 
atsilikusios technologijos ir lėtai besiplėtojančių pramonės šakų. Kal- 
bant tiksliau, 1985 metais dešimtyje turtingiausių EB regionų paja- 
mos vienam gyventojui buvo trigubai didesnės negu dešimtyje netur- 
tingiausių regionų (Keeble, 1989). Regionų nelygybę gerai atspindi 
BVP ir bedarybstės pasiskirstymas vienam gyventojui (7.3 pav.). Di- 
džiausias BVP kiekis vienam gyventojui tenka Didžiojoje Britanijoje, 
Danijoje, Prancūzijoje, Šiaurės Italijoje, Nyderlanduose, Belgijoje, 
Liuksemburge ir Vokietijoje. Tuo tarpu mažiausias BVP kiekis vie- 
nam gyventojui tenka Graikijoje, Ispanijoje, Portugalijoje, Airijoje ir 
Pietų Italijoje. Bedarbystės normos skaičiavimai yra problemiškesni, 
bet Bendrijos statistika tvirtina, kad aukščiausias bedarbystės lygis yra 
šiaurinėje Didžiosios Britanijos dalyje, Pietų Italijoje, Pietų Prancū- 
zijoje ir ypač Airijoje bei Ispanijoje. ,„Karštasis bananas (The ho/ ba- 
nana)“ — toks yra naujausias terminas, apibūdinantis lanką, veda- 
mą nuo tradicinės Londono—Paryžiaus— Amsterdamo ašies per Pie- 
tų Vokietiją į Milaną, o po to nusitęsiantį per Pietų Prancūziją į Bar- 
seloną/Valensiją Ispanijoje. 


Bendros bedarbystės lygio normos 
1992 metų balandis 

7.3 pav. Bedarbystės lygis (1992 m. balandis) 
ir BVP vienam gyventojui (1990) EB regionuose 
Šaltinis: Eurostat 


184 Integracijos prieštaravimai 


Tuo tarpu, kai įmanoma nustatyti statistinius, giliai įsišaknijusius 
netolygumus EB, duomenys apie regionų panašėjimą ar jų skirtumų 
didėjimą yra painesni. Molle (1980) per ilgą laiko tarpą (1950—1979 
metais) nustatė bendrą tendenciją, kad regioniniai skirtumai mažėja. 
Jensenas-Butleris (1987) taip pat pastebėjo, kad aštuntame dešimt- 
metyje mažėjo ir skirtumai tarp EB šalių, ir regioniniai skirtumai. Ta- 
čiau atrodė, kad aštuntojo dešimtmečio pabaigoje sąlygos pasikeitė, 
ir Clausse'as su bendraautoriais (Clausse et al., 1986) apskaičiavo, kad 
regioniniai pramonės gamybos apimties vienam gyventojui skirtumai 
išliko nepakitę nuo 1970 iki 1982 metų. 

Kartu su pramonės nuosmukiu devintajame dešimtmetyje įvyko 
ir kitas regionų būklės pokytis. Senesnius pramonės regionus gero- 
kai paveikė pramonės restruktūrizacija. Keeble'io (1989) analizė aiš- 
kiai rodo, kad anksčiau susiformavę „centriniai“ EB regionai 1979— 
1983 metais patyrė didžiausius gamybos nuostolius. Bet, antra ver- 
tus, juose buvo sukurta daug naujų darbo vietų aptarnavimo sekto- 
riuje. Tuo tarpu išoriniai periferiniai regionai buvo vieninteliai, kur 
buvo užfiksuotas darbo vietų daugėjimas pramonėje. Šis bendras 
regioninis poslinkis buvo keleto sudėtingų procesų išdava. Čia pasi- 
reiškė ir naudinga decentralizacija (žr.: Mingione, 1983; Williams, 
1987, chapier 5), ir TNK investicijų srautas į periferinius regionus 
(Hamilton, 1987), ir išaugęs bei informacijos technologijos plėtote 
paremtas regionų gebėjimas prisitaikyti prie naujų sąlygų (Gillespic, 
1987; Jensen-Butler, 1987). Molle (1990) patvirtina, kad 1980—1985 
metais EB įvyko žymus regionų turtingumo lygio skirtumų sumažė- 
jimas. 

Mažiau optimistiškai padėtis vertinama devintojo dešimtmečio 
pradžios ir vidurio analizėje (Commission of the European Commu- 
nities, 1987a), kuri rodo, kad nuo 1980 metų regioniniai skirtumai 
iš esmės nekito nei EB 10, nei EB 12. Be to, Keeble'io surinkti 
duomenys rodo, kad, nežiūrint kai kurių marginalinių pokyčių de- 
vintojo dešimtmečio pradžioje, absoliutūs BVP kiekio vienam gyven- 
tojui skirtumai tebebuvo pakankamai dideli. 1983 metais BNP vi- 
durkis vienam gyventojui centriniuose regionuose buvo beveik dvi- 
gubai didesnis, lyginant su periferiniais Bendrijos regionais. Galbūt 
dar pesimistiškesnė yra urbanistinių regionų funkcionavimo analizė, 
paremta Cheshire'o (1992) išvada, kad 1971—1988 metais vyko ryškus 

skirtingumų didėjimas, ir tik efektyvią teritorinę politiką vykdžiusių 
Roterdamo ir Barselonos atvejai yra svarbios šios išvados išimtys. 

Paaiškinti EB regionų raidos tendencijas yra gana sudėtinga. Jau 
buvo minėtos trijų Bendrijos išsiplėtimų pasekmės. Kitas svarbus re- 
gionų raidos bruožas yra kintanti regioninių skirtumų prigimtis. Erd- 
vinės išraiškos skirtumai susipina su socialinio ir ekonominio lygio 
skirtingumais bei savotiškai juos atspindi. Laikui bėgant, erdvinės re- 
gionų struktūrinių skirtumų išraiškos kinta. Aštuntajame dešimtme- 
tyje Komisija pripažino visą šios problemos sudėtingumą ir apibrėžė 
penkis nepalankiausioje situacijoje esančių EB regionų tipus (Arm- 
strong, 1989): 


e atsilikę regionai, pavyzdžiui, Viduržemio jūros baseino sritys, kurių 
ekonomika priklauso nuo žemės ūkio, gauna mažas pajamas bei 
turi netobulą infrastruktūrą; 

+ smunkantys regionai, pavyzdžiui, šiaurinė Didžiosios Britanijos da- 
lis arba Valonija; 

+ periferiniai regionai, pavyzdžiui, Airija, iš kur sunkiau patekti į 
pagrindines prekių realizavimo rinkas; 

* pasienio regionai, pavyzdžiui, iki 1990 metų Vakarų ir Rytų Vo- 
kietijų pasienis, kuriame prekybai tarp greta esančių sričių buvo 
sudarytos sunkiai įveikiamos kliūtys; 

* regionai su sudėtingomis urbanistinėmis problemomis, pavyzdžiui, 
Neapolis, Belfastas su savo dideliais socialiniais, ekologiniais ir 
ekonominiais sunkumais. 


Pradiniais Bendrijos egzistavimo metais, kada pagrindinis dėme- 
sys buvo skiriamas augimui ir integracijai, regioninės problemos bu- 
vo suvokiamos kaip nepakankamos pažangos pasekmė (tipišku pro- 
blemos pavyzdžiu buvo laikoma Mezzogiorno, t. y. pietinė Italija). Vė- 
liau, ypač po Didžiosios Britanijos įstojimo bei po aštuntojo ir de- 
vintojo dešimtmečių nuosmukių, dėmesys nukrypo į senesniųjų indust- 
rinių regionų problemas. Devintajame dešimtmetyje miestų proble- 
mos buvo gerai išnagrinėtos, analizuojant EB geografinio išplanavi- 
mo problemas. Iš tikro, Bendrijoje galima skirti mažiausiai du urba- 
nizuotų regionų problemų tipus (Cheshire et al., 1986). Greitai au- 
gantiems miestams, pavyzdžiui, Neapoliui ir Atėnams yra būdingas 

gyventojų perteklius, užterštumas ir bloga gyvenamojo ploto kokybė. 
Pramoniniai miestai, pavyzdžiui, Genuja, Liverpulis, Lježas kenčia nuo 
aplinkos užterštumo ir didėjančios bedarbystės. Be to, kai kurie iš 
didžiausiųjų EB miestų turi ištisus kvartalus, kuriems būdingas eko- 
nominis nuosmukis bei labai didelė santykiškai skurstančių gyvento- 
jų koncentracija (European Foundation, 1986). 

Šeštame ir septintame dešimtmečiuose mažai buvo skiriama dė- 
mesio regioninei Bendrijos politikai, nors tokia politikos kryptis bu- 
vo numatyta antrame Romos sutarties straipsnyje. Šį nepakankamą 
dėmesingumą iš dalies lėmė įsitikinimas, kad laisvas rinkos jėgų vei- 
kimas yra pajėgus regioninius skirtumus pašalinti. Ši nuostata taip pat 
atspindėjo ir palankias to laikotarpio nacionalines ir tarptautines EB 
6 raidos sąlygas, kada bedarbystės lygis, ypač lyginant su ketvirtuoju 
dešimtmečiu, buvo sąlygiškai žemas. Tačiau baigiantis septintajam de- 
šimtmečiui EB ekonominis augimas sulėtėjo, ir išryškėjo reikšminga 
regioninė bedarbystės koncentracija. Pirmojo EB išsiplėtimo perspek- 
tyva paskatino imtis ryžtingesnių veiksmų. Iš dalies Europos regioni- 
nio plėtojimo fondas ir buvo sukurtas kaip priemonė nukreipti pa- 
pildomus EB resursus į Didžiąją Britaniją ir tokiu būdu kompensuoti 
jai numatomą biudžetinį deficitą. Vis dėlto buvo prisibijoma, kad re- 
gioninė poliarizacija valstybėms-narėms gali sukelti nusivylimą naryste 
Bendrijoje. 

Su regionine poliarizacija galima kovoti įvairiais būdais, pavyz- 
džiui, sustiprinant nacionalinių vyriausybių naudojamas priemones, 
bet, kaip tvirtina Armstrongas (1989), pakankamai svarios priežastys 
paskatino plėtoti atskirą EB regioninę politiką. Pirma, Komisija ga- 
lėjo užtikrinti didesnį regioninės politikos efektyvumą, nukreipdama 
bendrus resursus į tuos regionus, kuriems labiausiai to reikėjo. An- 
tra, EB atliko koordinatoriaus darbą ir leido išvengti vienas kitam 
prieštaraujančių tikslų įgyvendinimo gretimuose kaimyninių valstybių 
regionuose. Trečia, visos EB valstybės-narės buvo vienodai suintere- 
suotos šalinti bedarbystę ir skurdą visoje Bendrijoje ir užtikrinti, 
kad atskiri regionai nenusiviltų naryste EB. Galiausiai regioninių 
skirtumų šalinimu buvo svarbu užtikrinti visų valstybių-narių sutari- 
mą dėl papildomų ekonominės ir politinės integracijos priemonių. Pric 
šių argumentų galima pridurti dar du. Tarptautinės regioninės (ir ki- 
tokios) politikos priemonės galėjo būti reikalingos kovai su Bendrijoje 

didėjančia kapitalo internacionalizacija. Tai yra ypač svarbu, turint 
galvoje labai didelį kapitalo mobilumą ir gamybos ciklo sutrumpė- 
jimą, kas, savo ruožtu, regionuose didina investavimo bei kapitalo 
išnaudojimo tempus (Damette, 1980). Atitinkamai EB integracija 
taip pat paskatino EB vidinės prekybos augimą, o tai reiškia, kad 
ekonominės veiklos svyravimai viename regione greitai pasijaučia 
kituose regionuose ir valstybėse-narėse. 

Būtinybę plėtoti Bendrijos regioninę politiką galima pagrįsti I0- 
giniais argumentais, bet paaiškėjo, kad ją įgyvendinti labai sunku dėl 
valstybių-narių nuolatinių tarpusavio varžybų bei atkaklaus naciona- 
linio suvereniteto laikymosi. Vokietijos FR, kuri turėjo būti didžiau- 
sia naujosios politikos rėmėja, pasipriešino platesnės apimties bei la- 
biau nepriklausomam EB regioninės politikos pobūdžiui. Todėl 1975 me- 
tais įkurtas Europos regioninio plėtojimo fondas (ERPF) labiau pa- 
pildė, o ne pakeitė nacionalines regionines politikas. EB teikė dota- 
cijas infrastruktūros bei pramonės ir paslaugų sferos plėtojimo pro- 
jektams. Projektai pateikiami per nacionalines vyriausybes, o ERPF 
skiria ne daugiau kaip 5076 tos pagalbos, kuri gaunama iš naciona- 
linės vyriausybės. Taigi tokia ERPF veikla buvo labiau nacionalinių 
politikų priedas negu tikrai bendra valstybių-narių politika. Tai ypač 
aštriai pasijautė, bandant apibrėžti kriterijus, pagal kuriuos būtų nu- 
statoma, kuriems regionams labiausiai reikalinga pagalba. Thomso- 
no raporte, remiantis objektyviais rodikliais, buvo bandoma apibrėž- 
ti šias EB sritis, tačiau raporto rekomendacijos buvo nepriimtinos po- 
litiniu aspektu. Todėl atskiroms vyriausybėms buvo leista pačioms pa- 
rinkti tinkamas sritis, ir kiekvienai šaliai buvo skirta metinė išlaidų 
kvota. Aštuntajame dešimtmetyje Italija bei Didžioji Britanija gavo 
didžiąją šios pagalbos dalį. 

ERPF išlaidos buvo nuolat peržiūrimos (7.3 lentelė). Atsižvelgiant 
į aštuntame dešimtmetyje įvykusius regionų ir valstybių ekonominio 
lygio pokyčius, nuo 1982 metų ERPF lėšos buvo pradėtos naudoti 
labiau pasirinktinai. Kelios šiaurinės Europos valstybės iš viso nebe- 
gaudavo paramos, užtat resursai buvo sukoncentruoti Airijai, Didžiajai 
Britanijai, Italijai ir naujai valstybei-narei — Graikijai. 1985 metais 
vyko tolesnė reforma. Kvotas pakeitė diapazonai, kuriuose kiekvie- 
nai šaliai buvo numatomi minimalūs ir maksimalūs išlaidų lygiai. Tai 

Tikslo nr. 1 regionai 
Tikslo nr. 2 regionai, 
kuriems reikalinga visos 
apimties parama 


P7 Tikslo nr. 2 regionai, 
Ll kuriems reikalinga 
dalinė parama 


7.4 pav. Regionai, gaunantys paramą pagal ERPF veiklos tikslus nr. 1 
ir nr. 2 1989—1993 metais 
Šaltinis: Commission of the European Communities 


suteikė Komisijai daugiau savarankiškumo, įgyvendinant regioninę po- 
litiką, bei sudarė sąlygas padėti ir toms šalims, kurios iki tol, kaip 
pavyzdžiui, Belgija, buvo ignoruojamos. Ši politikos kryptis iš naujo 
buvo peržiūrėta 1986 metais, į EB įstojus Ispanijai ir Portugalijai. 
Tolesnės reformos, jau atkreipiant dėmesį ir į smunkančius senus 
Bendrijos industrinius centrus, buvo pradėtos vykdyti 1988 metais. Pa- 
vadinimais „tikslo nr. 1“ regionas ir „tikslo nr. 2“ regionas atitinka- 
mai buvo pažymėti reikalaujantys pagalbos periferiniai bei smunkantys 
vidiniai regionai (žr. 7.3 lentelę). Šių regionų išsidėstymas pavaizduotas 
7.4 paveiksle „Tikslo nr. 1“ tipo regionai yra susitelkę Ispanijoje, Por- 
tugalijoje, pietinėje Italijoje, Airijoje ir Graikijoje. Tuo tarpu „tikslo 
nr. 2“ tipo regionai yra būdingi Didžiajai Britanijai, Belgijai; tokiais 
laikomi Ruras Vokietijoje ir Baskų šalis Ispanijoje. Buvo padidintas 

7.4 lentelė. EB biudžeto išlaidos struktūrinei politikai 1973—1993 metais 
Milijonai ECU (1992 metų kainomis) 


Struktūriniai fondai Solidarumo Iš viso skirta Iš viso skirta 

ir kitos (Cohesion) struktūrinėms tikslo nr. 1 

struktūrinės akcijos fondas akcijoms regionams 

1993 19 777 1500 21 277 12 328 
1994 20 135 1750 21 885 13 220 
1995 21 480 2000 23 480 14 300 
1996 22 740 2250 24 990 15 330 
1997 24 026 2500 26 526 16 396 
1998 25 690 2550 28 240 17 820 
1999 27 400 2600 30 000 19 280 


Šaltinis: Commission of the European Communities 


1r bendras struktūriniams EB fondams skiriamų lėšų kiekis. Tai bu- 
vo svarbi vadinamojo „Delorso paketo“ dalis, kuria buvo siekiama 
padidinti 1992 metų programos poveikį neturtingiausiems Bendrijos 
regionams. Iš tiesų, tikslinė ERPF pagalba regionams buvo daug efek- 
tyvesnė ir tikslesnė. Pavyzdžiui, 1987—1992 metais Mezzogiorno, Grai- 
kija (išskyrus Atėnus), Airija, Šiaurės Airija ir Prancūzijos užjūrio de- 
partamentai užsitikrino sau 6076 fondo lėšų. 

1992 metų gruodžio mėnesį bendrų derybų dėl biudžeto kontekste 
Edinburgo aukščiausiojo lygio susitikime vėl buvo peržiūrėta ir Ko- 
misijos struktūrinių fondų apimtis. Numatyta iki 1999 metų struktū- 
rinius fondus iš viso padidinti 27,4 milijardo ECU, o Solidarumo (Co- 
hesion) fondui, kuris turi remti silpnesniųjų valstybių-narių prisitai- 
kymą prie vieningosios rinkos ir EVS reikalavimų, skirti iki 2,6 mi- 
lijardo ECU (7.4 lentelė). Pagrindinį dėmesį sutelkiant socialinio ir 
ekonominio solidarumo (cohesion) rėmimui, maždaug 7046 struktū- 
rinių lėšų bus skirta atsiliekantiems nuo Bendrijos lygio, tikslo nr. 1 
regionams. Pripažinus, kad buvusios Rytų Vokietijos teritorija turi 
daug ekonominių ir kitokio pobūdžio sunkumų, šios „naujosios“ Vo- 
kietijos žemės (Ldūnder) irgi buvo įrašytos į tikslo nr. 1 regionų sąra- 
šą (7.5 pav.). Be to, į remtinų regionų sąrašą įrašyti ir Heno (Belgi- 
ja), Mersisaido, Heilendso ir Ailendso (Didžioji Britanija) regionai. 

ŽŽ 


AG 


EG Tikslo nr. 1 regionai 


7.5 pav. ERPF veiklos tikslo nr. 1 regionai 1993—1999 metais 
Šaltinis: Commission of the European Communities 


Maksimali paramos norma, teiktina, susiklosčius ekstremalioms ap- 
linkybėms, keturioms remtinoms šalims, taip pat buvo padidinta nuo 
75 iki 8576. 

Didėjančią ERPF svarbą simbolizavo ir jo įteisinimas Vieningame 
Europos akte. 130-ame Akto straipsnyje apibrėžiama ERPF paskir- 
tis „ištaisyti pagrindinius regioninius skirtumus Bendrijoje, dalyvau- 
jant atsilikusių regionų plėtotėje ir struktūrinių reformų vykdyme bei 
smunkančių industrinių regionų pertvarkyme“. Tačiau kol kas ERPF 
funkcionavimas daugeliu atvejų išliko problemiškas. Dėl lėšų stokos 
jis negalėjo atlikti nustatytų uždavinių, bet, kalbant iš esmės, regio- 
ninė politika savotiškai prarydavo lėšas, kurios galėjo būti skiriamos 
kitiems tikslams, ir ypač svarbiausiam 1992 metų programos siekiui 
padaryti Bendriją labiau pajėgią konkuruoti globaliniu mastu. 

Pirma ERPF problema yra jo kaip pagalbinio, papildomo fondo 
statusas. EB skiriamos lėšos regioninei politikai gali būti tik nacio- 
nalinių vyriausybių skiriamo finansavimo papildinys. Tačiau nėra aiš- 
ku, ar kai kurios valstybės-narės, užuot naudojusios savo lėšas, apsi- 
eina tik su ERPF teikiamu finansavimu. Tiksli šio reiškinio apimtis 
nėra žinoma, bet „aiškiai išryškėjo pakankamai dideli sukčiavimai, ku- 
rie tiesiogiai kenkia ERPF veiklos efektyvumui“ (Armstrong, 1989, 
180). Antra, ERPF problema yra ta, kad Komisija savo nuožiūra, ne 
pagal nacionalinius diapazonus ar kvotas, gali skirstyti tik nedidelę 
fondo dalį. Valstybių-narių vyriausybės vis dar tvirtina daugumą pro- 
jektų, tuo tarpu kai jų finansavimo galimybes varžo nacionalinės pro- 
gramos (7.3 lentelė). Tikra bendroji politika leistų EB aprėpti regio- 
nines problemas ir tikrai padėtų remtiniems regionams. 

Trečioji dilema yra pačių, vadinamųjų regioninių, problemų su- 
dėtingėjimas. Šeštajame dešimtmetyje pagrindinės Bendrijos regioni- 
nės problemos buvo siejamos su atsilikusiais regionais bei lokalinė- 
mis anglių, plieno ir tekstilės pramonės krizėmis. Devintajame de- 
šimtmetyje regioninė politika susidūrė su dar sudėtingesnėmis pro- 
blemomis EB ekonominėje erdvėje. Kaupėsi ir vis aštriau reiškėsi to- 
kios naujos problemos kaip smunkantys miestų centrai, nykstantys uos- 
tai, būtinybė rekonstruoti turistinius kurortus (Albrechts and Swyn- 
gedouw, 1989). Tam reikėjo ir papildomų lėšų ir lankstesnės regio- 
ninės politikos. Ketvirtoji regioninės politikos problema yra nedide- 
lė ERPF apimtis, ypač lyginant su valstybių-narių vyriausybių skiria- 
momis lėšomis regioninėms problemoms spręsti bei tais dideliais rem- 
tinų regionų sunkumais. Delorso planas numatė svarbiausių EB struk- 
tūrinių fondų padidinimą, bet ERPF buvo skirta tik 1170 EB 1989 
metams planuojamų išlaidų. Todėl jis gali teikti tik nedidelę viso rei- 
kalingo regionams kapitalo dalį. Kowalskis (1989) yra apskaičiavęs, 
kad fondo lėšų proporcija neturtingiausių EB regionų finansavime re- 
tai kada viršija netgi 57. Skaičiuojant visos Bendrijos mastu, struk- 
tūrinės išlaidos sudaro mažiau negu vieno EB BVP procento treč- 
dalį (Pinder, 1991, 166). 

Ribotas ERPF galimybes mažina ir prieštaravimas tarp kitų EB 
veiklos krypčių finansavimo bei jo netikėtų pasekmių regionų būk- 
lei. Capellinas ir Molle (1988) susumavo regionines EB svarbiausių 
veiklos krypčių pasekmes (7.5 lentelė). Žemės ūkio politika yra pa- 

7.5 lentelė. Atskirų EB politikos krypčių poveikio regionams schema 


Regionų tipai 
Centriniai Pusiau Vyraujančio Seni 
periferiniai žemės industriniai 
ūkio ir 
periferiniai 

Politikos kryptys Š* P Š P Š P Š P 
Žemės ūkis 0 0 + 0 0  — 0 0 
Pramonė — 0 + + 0 0 — — 
Energetika 0 — 0 — — — 0 0 
Transportas ir 
telekomunikacija + 0 + — 0 — 0 0 
Prekyba 0 0 0 0 0 0 0 0 
Makroekonominė 
ir monetarinė + 0 + 0 0 — 0 0 


*Š — šiaurė, P — pietūs 
Šaltinis: Capellin and Molle (1988, 191) 


lankesnė klestintiems žemdirbystės regionams; industrinės politikos pa- 
sekmės nevienareikšmiškos, vis dėlto mažiau palankios seniesiems in- 
dustriniams regionams; energetikos politika santykiškai nepalanki dau- 
geliui Pietų Europos regionų; transporto ir telekomunikacijų politi- 
ka palanki turtingesniems ir urbanizuotiems regionams; prekybos po- 
litika vėlgi palanki turtingiesiems regionams. Tačiau bendrą EB veiklos 
krypčių poveikį sunku vertinti, nes daugelis bendros politikos kryp- 
čių turi viena kitai prieštaraujančias pasekmes. Vis dėlto atrodo, kad 
raidos tendencija yra palankesnė Šiaurės Europai, centriniams bei pu- 
siau periferiniams regionams. Taigi, nors ir nėra jokio sisteminio iš- 
krypimo, atrodo, kad egzistuoja atvirkščiai proporcinga priklausomy- 
bė tarp regioninės politikos, iš vienos pusės, ir kitų EB bendros po- 
litikos krypčių, iš kitos, — finansavimo. 

Suprantama, kad niekas sąmoningai nesiekia, kad kitos bendros 
politikos kryptys būtų palankesnės turtingesniems Bendrijos regionams. 
Iš tiesų vis labiau suvokiamos galimos regioninės daugelio EB politikos 
krypčių pasekmės. Tai ypač akivaizdu telekomunikacijos, informacijos 

technologijos bei kitose tobulos technologijos pramonės šakose. Todėl 
pradėta ieškoti būdų, kaip pozityviai į atskiruose sektoriuose vykdo- 
mą politiką įtraukti regioninę dimensiją. Čia pavyzdžiais galėtų būti 
Specialioji regionų telekomunikacijos plėtojimo programa — (STAR — 
Special Telecommunications Action for Regions) bei Europos mokslo ir 
technologijos pritaikymo regionų inovacijai bei plėtojimui programa 
(STRIDE — Science and Technology for Regional Innovation and De- 
velopment in Europe). Tačiau šią regioninės ir kitų politikos krypčių 
sąveiką riboja svarbesni EB siekiami tikslai, todėl akcentuojanti au- 
gimą, masinę gamybą bei našumą 1992 metų programa gali sukelti dar 
didesnę regioninę nelygybę (Bremm and Ache, 1993; Vickerman, 199()). 
Aminas (1992, 20) yra įsitikinęs, kad regionų skirtumai didės dėl „sil- 
pnesniųjų regionų atidavimo likimo valiai laisvoje rinkoje, dėl turtin- 
gesniuose regionuose esančių efektyvesnių rinkos dalyvių vis geresnio 
pasinaudojimo savo privalumais bei dėl TNK, kurių centrai irgi yra 
įsikūrę svarbiausiuose centriniuose regionuose, galios ir įtakos augi- 
mo“. Šios tendencijos išimtimi gali būti tik pasienio regionai, kurių 
padėtis, pašalinus kliūtis prekybai su gretimais regionais skirtingose ša- 
lyse, gali pagerėti (Maillat, 1990). Atsižvelgiant į 1992 metų programos 
svarbiausią siekį padidinti EB pajėgumą konkuruoti pasaulinėse rinko- 
se, tenka pripažinti, kad regionams gali būti suteikta tik labai ribota 
pagalba. Be to, regioninė nelygybė gali būti suprasta kaip esminė prie- 
laida kapitalo augimui, užtikrinanti nelygiaverčių mainų bei darbo jė- 
gos rezervų pasiūlos galimybes. Taigi kapitalo kaupimo logika (1992 
metų programa yra viena iš jos apraiškų) riboja regioninių programų 
apimtį bei jų vykdymo įsipareigojimus. Štai ir Plangue'as (1993) tvir- 
tina, jog jeigu bus sukurta mažinanti vyriausybės intervencijos galimy- 
bes EVS, tai Prancūzijoje regionų nelygybė dar padidės. 


SOCIALINIS FONDAS IR SOCIALINĖ EUROPA 


Socialinė, kaip regioninė, nelygybė yra struktūrinis kapitalistinės rai- 
dos bruožas. Tai kartu su augimo, konkurencijos ir masinės gamy- 
bos akcentais nesąlygiškai pripažįstama ir Romos sutartyje. Todėl šią 
sutartį galima laikyti savotišku kapitalo manifestu. Samdomo darbo, 
darbininkų teisės buvo beveik neliečiamos nei diskusijose iki sutar- 

ties pasirašymo, nei pačioje sutartyje. Iš tikro reikšmingai apie tai kal- 
bama tik sutarties skyriuje, skirtame darbo jėgos bendros rinkos kū- 
rimui. Tai, žinoma, nereiškia, kad socialinė politika buvo automatiš- 
kai nukreipta tarnauti kapitalo poreikiams. Priešingai, Europos so- 
cialinio fondo (ESF) evoliucija yra išorės spaudimo, ypač struktūri- 
nės bedarbystės pasaulinėje ekonomikoje didėjimo, bei valstybių-na- 
rių vidaus politikos tarpusavio sąveikos išdava. 

Kaip ir regioninės politikos atveju, socialinis fondas rėmėsi įsiti- 
kinimu, kad laisvo rinkos veikimo jėgos pašalins svarbiausius paja- 
mų bei įsidarbinimo galimybių skirtumus Bendrijoje. Žinoma, niekas 
nesitikėjo, kad, sukūrus Bendriją, išnyks socialiniai skirtumai. Nely- 
gus pajamų pasiskirstymas tarp kapitalo ir darbo bei galimybės gau- 
ti pelną motyvas buvo vertinami kaip fundamentalūs EB rinkų funk- 
cionavimo elementai. Vis dėlto Romos sutartis numatė keturias pa- 
grindines valstybės socialinės intervencijos formas (Mazey, 1989b). 


* Etapiškas laisvo darbo jėgos judėjimo kartu su galimybe naudotis so- 
cialinės apsaugos sistemos privalumais įgyvendinimas (48, 49 ir 51 
straipsniai). 

* Pasikeitimo jaunais darbininkais programų skatinimas (50 straipsnis). 

e Vienodas vyrų ir moterų apmokėjimas už darbą (119 straipsnis). 

* Europos socialinio fondo profesiniam ir geografiniam darbo jėgos mo- 
bilumui remti įsteigimas (123—127 straipsniai). 


Šeštojo dešimtmečio pabaigoje ir septintajame dešimtmetyje so- 
cialinė politika daugiausiai apsiribojo bendrosios darbo jėgos rinkos 
kūrimo priemonėmis, t. y. buvo mažinami migracijos ribojimai bei sie- 
kiama užtikrinti socialines garantijas migrantams ir jų šeimoms. Šią 
politiką būtina vertinti, atsižvelgiant į smarkų ekonominį augimą bei 
didelę migrantų darbo jėgos paklausą Šiaurės Europoje. Abi šios ap- 
linkybės palengvino valstybių-narių susitaikymą su EB intervencija į 
potencialiai jautrias nacionalinio suvereniteto sferas. 

Bet aštuntajame dešimtmetyje, prasidėjus ūkio nuosmukiui bei be- 
darbystės augimui, pasikeitė tarptautinis ekonominis klimatas. Vis aiš- 
kesnis EB narių skirtumų suvokimas skatino dar labiau kištis į so- 
cialines problemas. Na, o didėjanti darbininkų migrantų diskriminacija 
grasino ir tai vienai iš nedaugelio efektyvių EB socialinės politikos 

sričių. Be to, gerokai išaugo Vokietijos FR atėjusių į valdžią Willy 
Brandto vadovaujamų socialdemokratų poveikis EB politikos for- 
mavimui; šie politikai ypač rūpinosi suteikti Bendrijai „žmogiškesnį 
veidą“. 

Todėl 1974 metais Ministrų taryba pritarė keturiasdešimčiai nau- 
jos Socialinių veiksmų programos (Social Action Programme) straips- 
nių. Kartu su vėlesnėmis iniciatyvomis tai buvo ryškus posūkis EB 
socialinėje politikoje. Iš pradžių dominavusį ypatingą dėmesį migrantų 
reikalams pakeitė nauja orientacija į jaunimo bei ilgalaikės bedarbystės 
problemas. Nuo 1984 metų 7575 Europos socialinio fondo išlaidų kaip 
tik ir buvo skirta šioms problemoms spręsti (Mazey, 1989b). Kitas 
prioritetines grupes sudarė moterys, invalidai, nepilnos (be vieno iš 
tėvų) šeimos ir migrantai. Šios socialinės grupės buvo blogesnėje, pa- 
lyginti su kitomis, situacijoje jau vien todėl, kad buvo diskriminuoja- 
mos darbo rinkoje ir kad joms buvo daug sudėtingiau pasinaudoti dau- 
geliu kitokių galimybių (European Foundation, 1986). ESF buvo pra- 
dėtas skirstyti labiau atsižvelgiant ir į skirtingų regionų ypatumus, 44“€6 
lėšų buvo nukreipta į „absoliutaus prioriteto“ sritis Graikijoje, Airi- 
joje, Portugalijoje, Pietų Italijoje, Šiaurės Airijoje, į Korsiką bei Pran- 
cūzijos užjūrio provincijas ir į neturtingas Ispanijos sritis. 

Bendrųjų rinkų sukūrimas, Žinoma, nepašalino skurdo ir bedar- 
bystės EB. Iš tikro buvo akivaizdu, kad šios negerovės devintajame 
dešimtmetyje dar labiau paplito, palyginti su bet kuriuo kitu pokari- 
nės eros laikotarpiu. Europos bendrijų Komisija (1984) konstatavo, 
kad „aštuntojo dešimtmečio viduryje EB apie 30 milijonų žmonių 
skursta. Šiandien šis skaičius, kurį papildo bedarbiai bei gausėjančios 
nepilnos šeimos, turėtų būti daug didesnis“. Devintojo dešimtmečio 
pabaigoje buvo apytiksliai apskaičiuota, kad EB turėtų būti apie 44 
milijonai santykiškai skurdžiai gyvenančių (t. y. gaunančių mažiau negu 
5076 vidutinių kiekvienoje šalyje gaunamų pajamų kiekio) gyvento- 
jų. Tam tikra prasme tai yra neišvengiamas kapitalistinės ekonomi- 
kos struktūrinės nelygybės padarinys. Skurdas ir bedarbystė išlieka net- 
gi labiausiai socialiai orientuotose Vakarų Europos rinkos ekonomi- 
kose, pavyzdžiui, Švedijoje. Turint omenyje, kad ESF finansavimui 
trukdo atskirų valstybių-narių socialinės programos, nerealu tikėtis, 
kad šis fondas turėtų reikšmingesnę įtaką pajamų paskirstymui ar tuo 

labiau skurdo ir bedarbystės lygio reguliavimui. Be to, Europos so- 
cialinį fondą silpnino ir miglotas jo statuso apibrėžimas Romos su- 
tartyje bei atskirų valstybių-narių nusistatymas išlaikyti nacionalinį so- 
cialinės politikos suverenitetą. Tik vienu aštuntojo dešimtmečio lai- 
kotarpiu atrodė, kad EB bus pajėgi kaip sudėtinę Socialinės Euro- 
pos programos dalį išplėtoti ir stiprų bei efektyvų ESF Tačiau tai: 


buvo įmanoma tik tuo laiku, kai buvo madinga socialdemokratija, 0 na- 
cionalinės ekonomikos klestėjo. Aštuntojo dešimtmečio ūkio nuosmu- 
kis nulėmė ekonomikos susilpnėjimą bei politinio klimato pasikeitimą. 
"Trumpiau kalbant, socialinės Europos vizija išgaravo (Mazey, 1988, 83). 


Nors ESF yra nepajėgus imtis taisyti visus struktūrinius EB ne- 
tolygumus, Bendrija daro įtaką kai kurioms, ypač toms, kurias gali- 
ma paveikti teisiniu įsikišimu, socialinės nelygybės apraiškoms. Vie- 
na iš tokių apraiškų yra profesinė moterų segregacija bei jų diskri- 
minacija įsidarbinus. Romos sutarties 119 straipsnis, kuriame kalba- 
ma apie „vienodą atlyginimą už vienodą darbą“, teikia teisinį pagrindą 
EB intervencijai. Tačiau šios nuostatos kilmė yra šiek tiek keista. Kaip 
pažymi Mazey (1988), 119 straipsnis turėjo užtikrinti, kad skirtingo- 
se šalyse, samdant moteris ir mokant joms mažiau negu vyrams už 
tokį pat darbą, nebūtų pažeista sąžininga konkurencija. Tačiau sep- 
tintajame dešimtmetyje 119 straipsnio nei Komisija, nei valstybės-narės 
nesilaikė, ir netgi 1975 metais moterų ir vyrų bendras valandinis už- 
darbis skyrėsi 20—39C6 (7.6 lentelė). Tokią situaciją sąlygojo ir pro- 
fesinė segregacija, ir nevienodas užmokestis už tą patį darbą. 

Aštuntajame dešimtmetyje sustiprėjo spaudimas pagerinti mote- 
rų padėtį darbo rinkoje. Atskirose valstybėse-narėse ypač aktyviai reiš- 
kėsi vis geriau organizuoti ir triukšmingi moterų sąjūdžiai. Be to, Eu- 
ropos teismo sprendimas byloje Defrenne prieš Belgijos valstybę paga- 
liau likvidavo teisinę galimybę nacionalinėms vyriausybėms nevykdy- 
ti 119 straipsnyje suformuluotų įsipareigojimų (Mazey, 1989a). Teis- 
mas nusprendė, kad 119 straipsnis yra privalomas net tada, kai vals- 
tybėje-narėje nėra galiojančio skirtingų lyčių darbo vienodo apmo- 
kėjimo įstatymo. 1974 metų Bendrijos Socialinių veiksmų programa 
taip pat ypač pabrėžė poreikį gerinti moterų padėtį darbo rinkoje. 

Tai tiesiogiai paskatino Ministrų tarybą 1975—1978 metų laikotarpiu 
patvirtinti tris labai svarbius moterų padėčiai nutarimus — Lygaus 
užmokesčio direktyvą (Egua! Pay Directive), užtikrinančią vienodą už- 
mokestį už vienodą darbą (75/117), Lygaus traktavimo direktyvą (Egu- 
al Treatment Directive), skirtą panaikinti diskriminacijai įsidarbinant 
(76/207) bei Socialinio saugumo direktyvą (Social Security Directive), 
suteikiančią lygias teises gauti nedarbingumo dėl ligos bedarbystės pa- 
šalpas (78/7). 

Šios priemonės buvo labai svarbios, nes buvo privalomos visoms 
vyriausybėms. Nepaklusnioms valstybėms-narėms galėjo būti taikomos 
teisinio poveikio priemonės. Pavyzdžiui, Europos teismo sprendimas 
privertė Didžiosios Britanijos vyriausybę 1986 metais priimti Lyčių dis- 
kriminacijos aktą (Sex Discrimination Act), nukreiptą prieš moterų dis- 
kriminaciją smulkiose firmose. Pati Bendrija rėmė šias priemones, tai- 
kydama pozityviąją diskriminaciją savo sąskaita organizuojamose ap- 
mokymo darbo vietoje programose. Kiekvienoje valstybėje-narėje tai- 
komos priemonės kartu su atskirose šalyse vykstančiais politiniais ir 
ekonominiais pokyčiais (žr.: Hudson and Williams, 1989, chapter 4 
on the UK), moterų darbo apmokėjimas ir sąlygos šiek tiek pagerėjo 
(7.6 lentelė). Tačiau iki 1989 metų vis dėlto išliko tam tikra darbo 
užmokesčio nelygybė. Iš dalies taip yra todėl, kad darbo rinkoje mo- 
terys visada atsiduria keblesnėje situacijoje dėl išsilavinimo, namų ūkio 
rūpesčių ar gyvenamojo ploto įsigijimo keliamų problemų. Štai ką pa- 
stebi Mazey. 


*vw- 


tybių-narių diskriminacinei praktikai, kuri galėjo dar ilgai likti niekie- 
no nepastebėta. Tačiau ši politika bei priimti nutarimai dėl dirbančių- 
jų moterų ekonominių teisių tebuvo tik paviršutiniškas priartėjimas prie 
problemos sprendimo. (1989a, 20) 


Aštuntojo dešimtmečio pabaigoje ir devintojo pradžioje EB socia- 
linė politika beveik nekito. Ji pagyvėjo tik devintojo dešimtmečio pa- 
baigoje dė! 1992 metų programos įgyvendinimo numatytųjų rezultatų. 
Viena iš svarbiausių problemų ta, kad Vieningosios rinkos programa 
turėjo padidinti kapitalo galią darbo jėgos sąskaita. Be to, buvo bijota 
„Socialinio dempingo“, nes EB kompanijos, siekdamos pasididinti sa- 

7.6 lentelė. Bendrojo valandinio uždarbio skirtumas tarp vyrų 
ir moterų (4) 1975— 1989 metais 


1975 1980 1984 1985 1989 
Airija 39,1 31,3 31,7 32,1 31,4 
Belgija 28,5 29,8 26,2 25,5 24,9 
Danija — 13,9 14,2 13,7 — 
Didžioji Britanija 32,1 30,4 30,5 — 31,2 
Graikija 30,1 32,6 24,1 21,2 — 
Italija 20,3 15,9 15,5 —— — 
Ispanija 
Liuksemburgas 36,8 35,3 35,2 33,9 36,8 
Nyderlandai 27,6 26,7 — — 24,1 
Portugalija 30,6 
Prancūzija 21,5 21,7 19,8 19,2 19,2 
Vokietijos FR 27,4 27,4 273 27,0 26,6 


Šaltinis: Mazey (1989a, 5): Commission of the European Communities 
(1992) Women of Europe Supplements, no. 36. 


vo konkurentabilumą vieningoje rinkoje, galėjo iš brangesnės darbo 
jėgos šalių persikelti į pigesnės darbo jėgos kraštus. Dėl to ypač susi- 
rūpino Vokietijos FR, kurioje, pavyzdžiui, kai kurie pagrindiniai auto- 
mobilių gamintojai teigė, kad darbas savaitgaliais ir lankstesnis darbo 
grafikas bus būtinas, kad firmos ir toliau galėtų sėkmingai konkuruoti. 
Iš tikro tai, kas vadinama „socialiniu dempingu“, nedaug skiriasi nuo 
Bendrijos transnacionalinių kompanijų naudojamos strategijos gaminti 
bei perįgalioti sutartis pigesnės darbo jėgos šalyse. Bet spaudimas di- 
dinti konkurentabilumą darbo sąlygų bloginimo sąskaita, kuris yra jau- 
čiamas iš už EB ribų (iš JAV, Japonijos bei naujųjų industrinių valsty- 
bių), yra netgi didesnis, palyginti su spaudimu iš vidaus. Kitą „socia- 
linio dempingo“ aspektą sudaro valstybių-narių baimė, kad valstybi- 
nius užsakymus gali gauti kitų valstybių-narių kompanijos, ir jos norės 
importuoti savo pigiau kainuojančią darbo jėgą. Šiai grėsmei pašalinti 
Komisija pasiūlė, kad tokios kompanijos turi laikytis tos šalies, kurioje 
vyksta darbas, socialinės apsaugos bei pasiektų sutarčių dėl atlyginimų, 
reikalavimų (Commission of the European Communities, 1990). 

Visos šios grėsmės paskatino devintojo dešimtmečio pabaigoje at- 
gaivinti „Socialinės Europos“ ir „Europos socialinės erdvės“ idėjas. 
Ir Hanoveryje, ir Rode įvykę Europos viršūnių tarybos susitikimai pa- 
brėžė 1992 metų programos socialinės dimensijos svarbą. Rodo Eu- 
ropos viršūnių tarybos komunikate tvirtinama, kad „vieningosios rin- 
kos kūrimo užbaigimas negali būti laikomas savaimingu tikslu: juo sie- 
kiama daug platesnių tikslų, o būtent, užtikrinti maksimalią gerovę 
visiems, laikantis jau Europos istorijos dalimi tapusios socialinės pa- 
žangos tradicijos“. 1988 metų gegužės mėnesį, kalbėdamas Europos 
profsąjungų konfederacijoje, Komisijos pirmininkas Jackas Delors'as 
taip pat pabrėžė, kad reikia kurti užtikrinančią socialinį ir ekonomi- 
nį solidarumą Europos socialinę erdvę (Ryan, 1991). Ji turėtų būti 
grindžiama: atnaujintu ir vykstančiu Bendrijos lygmeniu darbdavių ir 
profsąjungų „socialiniu dialogu“; Europos kompanijos statutu, nusta- 
tančiu darbininkų dalyvavimo valdyme formą; darbininkų teisių char- 
tija. Daug valstybių, įskaitant Prancūziją bei Vokietijos FR, su džiaugs- 
mu parėmė socialinės Europos idėją. Tuo tarpu Didžioji Britanija laikė 
ją niekam tikusia intervencija į naujai liberalizuotą vieningąją rinką. 
Tai nebuvo vien tik britų obstrukcionizmo atvejis. Didžioji Britanija 
buvo tik „pati svarbiausia darbo jėgos rinkos suvaržymų oponentė“, 
sudariusi galimybę kitoms valstybėms-narėms — Airijai, Portugalijai 
ir Ispanijai — pasislėpti „už jos plačių pečių“ (Rhodes, 1991, 260). 

1989 metais Komisija parengė Socialinės chartijos projektą. Char- 
tija apėmė teisę laisvai keisti gyvenamąją vietą; teisę būti samdomam 
ir gauti darbo užmokestį; teisę gerinti gyvenimo ir darbo sąlygas; teisę 
į socialinę apsaugą; teisę kurti asociacijas; teisę į profesinį mokymą; 
vyrų ir moterų lygybę; darbininko teisę dalyvauti kompanijos valdy- 
me; teisę į sveikatos apsaugą ir darbo saugumą; vaikų apsaugos tei- 
sę; vyresniojo amžiaus Žmonių bei invalidų teises (Commission of the 
European Communities, 1990). Taip pat buvo pateikti atskiri pasiūly- 
mai dėl minimalaus įsidarbinimo amžiaus ir dėl maksimalios darbo 
savaitės trukmės Bendrijoje. Taigi Chartija gali būti vertinama kaip 
tiesioginis atsakas į pasireiškusią „socialinio dempingo“ grėsmę. 

Socialinės chartijos idėjos buvo labai svarbus įdirbis, valstybėms- 
narėms rengiantis Mastrichto tarpvyriausybinei konferencijai. Pagrin- 
dinė Europos socialinės erdvės logikos idėja buvo jos išsiplėtimas per 
visą Europos vieningąją ekonominę erdvę. Bet Didžioji Britanija ir 

vėl pasipriešino bet kokioms tokio pobūdžio Bendrijos intervencijoms. 
Tapo aišku, kad ši šalis socialinėje srityje neprisiims jokių privalomų 
įsipareigojimų. Išdavoje prie Europos sąjungos baigiamosios sutarties 
pridėtas Socialinės politikos protokolas pažymi, kad „vienuolika vals- 
tybių-narių... pareiškė norą tęsti socialinę politiką, kuri remtųsi 1989 me- 
tų Socialine chartija“. Užuot įtraukus į sutarties tekstą atskirą socia- 
linei politikai skirtą dalį, teko apsiriboti pridedamu prie sutarties pro- 
tokolu, ir jis tapo tarsi atskiru papildomu vienuolikos valstybių-na- 
rių susitarimu. Šiuo susitarimu buvo siekiama ne įteisinti kokius nors 
naujus socialinės politikos žingsnius, o tik kad lengviau būtų priimti 
nutarimus dėl kartu su Socialine chartija nustatytos socialinių veiks- 
mų programos įgyvendinimo. Vienas svarbiausių susitarimo teiginių 
buvo sprendimas, kad priimti nutarimams dėl darbo sąlygų gerinimo 
priemonių, darbininkų konsultavimo bei Europos mastu sudaromų 
darbdavių ir darbininkų kontraktų rėmimo užteks ir kvalifikuotos dau- 
gumos pritarimo (Gold, 1992). Tuo tarpu socialinės apsaugos, kon- 
traktų trukmės, darbininkų kolektyvinių interesų atstovavimo ir gy- 
nimo, EB nepriklausančių valstybių piliečių įsidarbinimo sąlygų rei- 
kalais sprendimai galėjo būti priimti tik pasiekus visišką sutarimą, t. y. 
vienbalsiai. Taigi, viena vertus, buvo pasiektas tam tikras valstybių- 
narių socialinės politikos derinimas, bet, kita vertus, išryškėjo tam tikri 
konstituciniai ir teisiniai neaiškumai dėl Didžiosios Britanijos spren- 
dimo nedalyvauti. Faktiškai Komisija socialinę politiką ketino įgyven- 
dinti remdamasi visų dvylikos šalių sutarimu, bet Didžioji Britanija 
pasinaudojo savo teise nedalyvauti. Užtat kitoms vienuolikai valsty- 
bių-narių tenka remtis Socialiniu protokolu, kuris techniškai nėra su- 
tarties dalis. Susiklostė labai prieštaringa situacija. 


+ Didžioji Britanija tebelieka įsiprareigojusi socialinei politikai skir- 
tiems EB sutarties straipsniams, kurių turinys gali būti interpre- 
tuojamas labai plačiai. Pavyzdžiui, 1992 metų spalio mėnesį Eu- 
ropos viršūnių taryba padidino motinystės lengvatas, teikiamas dar- 
bininkėms, nors tam ir priešinosi Didžioji Britanija. O Mastrich- 
to sutartis dar labiau plečia EB kompetenciją. 

+ Kvalifikuotą daugumą tarp vienuolikos Socialinio protokolo sig- 
natarų sudaro tik 44 balsai iš 66, o ne 54 iš 76, kaip kad būtų 
dalyvaujant Didžiajai Britanijai. Tokia esminė permaina gerokai 

keičia galios pasiskirstymo pusiausvyrą „labiausiai suinteresuotoms 
ir neturtingiausioms Ispanijai, Portugalijai, Graikijai ir Airijai, ku- 
rios susivienijusios teturės tik 21 balsą; nedalyvaujant Britanijai, 
jos netenka svarbios paramos blokuoti netinkamiems sprendi- 
mams“ (Independent, 13 December 1991). Atrodo, kad tai galės 
pasitarnauti turtingesnėms valstybėms palankesnių priemonių prieš 
dempingą įvedimui. Tuo tarpu neturtingesnės šalys į šias priemones 
žiūri labai įtariai, ir atrodo, kad prasidės labai karšti debatai dėl 
EB intervencionizmo šioje sferoje ribų. 

Didžiosios Britanijos nedalyvavimas socialinėje politikoje priešta- 
rauja ir kitų EB bendros politikos krypčių tikslams, pavyzdžiui, 
konkurencijos sąlygų reguliavimo politikai (britai turi aiškių pra- 
našumų) arba Mastrichto sutartyje užfiksuotai pilietybės sąvokai 
(darbininkai iš Didžiosios Britanijos neturės tokių teisių, kokio- 
mis darbininkai naudosis bet kurioje kitoje Bendrijos šalyje). 
Kadangi Didžiosios Britanijos nedalyvavimas teikia jai tam tikrų 
privalumų konkurencijoje dėl investicijų, tai atrodo, kad dėl ki- 
tų valstybių-narių nepasitenkinimo EB socialinė politika gali iš vi- 
so žlugti. 1993 metų Hooverio sprendimas perkelti dalį savo ga- 
mybos iš Dižono Prancūzijoje į Kambuslangą (Cambuslang) Ško- 
tijoje labiausiai buvo kritikuojamas kaip pirmasis naujojo socia- 
linio dempingo pavyzdys. Prancūzija piktinosi dėl nuolaidų, ku- 
rias, siekdami pritraukti investiciją, padarė Škotijos darbininkai. 
Į nuolaidų sąrašą pateko ir ribotos trukmės sutarčių taikymas 
naujiems darbininkams, ir atsisakymas teisės į streiką, ir lanks- 
tus darbo grafikas. Faktiškai padėtis yra dar sudėtingesnė, negu 
rodo šis pavyzdys. Tai atspindi ir Vokietijos metalurgijos pramonės 
atvejis, kur gamintojai yra ypač susirūpinę dėl galimų socialinio 
dempingo padarinių. Bendrijoje išlieka pakankamai ryškūs dar- 
bo jėgos kaštų skirtumai, bet juos sąlygoja vienokia ar kitokia 
darbo užmokesčio ir papildomų išlaidų pašalpoms bei socialinei 
apsaugai kombinacija (7.6 pav.). Atskaičius darbo užmokestį, dar- 
bo jėgos kaštai Didžiojoje Britanijoje sudaro tik 1576 bendros su- 
mos, kai tuo tarpu kitose EB šalyse jie siekia net 30—50C. Taip 
iš dalies susiklostė todėl, kad Didžiojoje Britanijoje išliko neto- 
bula socialinė įstatymdavystė, o taip pat dėl to, kad šioje šalyje 

sveikatos apsaugos kaštai apmokami iš bendrųjų mokesčių, tuo 
tarpu kai daugumoje kitų EB šalių didelę dalį kaštų turi apmo- 
kėti darbdaviai. Tačiau tuo pat metu žymiai pigesnės darbo jė- 
gos kainos tokiose šalyse kaip Turkija (7.6 lentelė) nubrėžia ri- 
bą, kurią tarptautinės konkurencijos reikalavimai uždeda socialinei 
intervencijai. 


Žinoma, šiuo metu, kalbant apie darbo sąlygas, Bendrijoje nėra 
„vienodų žaidimo taisyklių“. Skiriasi nacionaliniai įstatymai ir dėl dar- 
bo dienos trukmės, ir viršvalandžių nuostatai (7.7 lentelė). Kai ku- 
riose šalyse iš viso nėra įstatymų, nustatančių darbo savaitės trukmę, 
o ten, kur tokie įstatymai yra, darbo savaitės trukmės diapazonas svy- 
ruoja nuo 39 iki 48 valandų. Atostogų suteikimo sąlygos irgi yra la- 
bai skirtingos — valstybinių švenčių kiekis svyruoja nuo 6 iki 14 dienų, 
o įstatymais numatytų atostogų trukmė — nuo 18 iki 30 dienų. EB 
egzistuoja ir dideli minimalaus atlyginimo dydžio bei galinčių jį gau- 
ti darbininkų amžiaus normos skirtumai. Rinkos kainos svyruoja nuo 
mažiau negu 250 £ Ispanijoje, Portugalijoje ir Graikijoje iki daugiau kaip 
800 £ Danijoje ir Vokietijos FR (7.8 lentelė). Realios perkamosios 

Valandinis darbo užmokestis Vokietijos markėmis (DM) 
Šveicarija 
Vokietija 

7.6 pav. Darbo užmokestis atskirų šalių metalurgijos pramonėje 
1990 metais 
Šaltinis: Metal Industry Federation 

7.7 lentelė. Darbo trukmė, valstybinės šventės ir įstatymų nustatytos 
metinės atostogos EB šalyse 1989 metais 


A. Įstatymais nustatyta trukmė Viršvalandžių 
valandomis EB šalyse maksimumas 

Šalis Darbo savaitė 
Airija 48 2 per dieną, 12 per savaitę, 
240 per metus 
Belgija 40 65 per 3 mėnesius 
Danija Nėra įstatymo Reguliuoja kolektyviniai 
susitarimai 
Didžioji Britanija Nėra bendrų įstatymų Nėra įstatymų 
Graikija 5 darbo dienų savaitė, 3 per dieną, 18 per savaitę, 
40 privačiame sektoriuje 150 per metus 
Italija 48 Nėra įstatymų 
Ispanija 40 80 per metus 
Liuksemburgas 40 2 per dieną 
Nyderlandai 48 Nuo 0,5 iki 3,5 per dieną 
Portugalija 48 2 per dieną, 160 per metus 
Prancūzija 39 9 per savaitę, 130 per metus 
ir daugiau su spec. leidimu 
Vokietijos FR 48 2 per dieną iki 30 dienų 


per metus 48 valandų 
darbo savaitės pagrindu 


galios skirtumai yra žymiai mažesni ir svyruoja nuo 180 £ iki 653 £, 
bet tarptautinėse ekonominėse varžybose svarbesnės yra rinkos kai- 
nos. Nežiūrint didelių skirtumų, Komisija šioje jautrioje minimalių at- 
lyginimų sferoje nebuvo pajėgi ką nors žymiau pakeisti. 

Pagaliau „socialinio dempingo“ grėsmės sužadinta polemika ska- 
tino darbo sąlygų ir trukmės vienodėjimą EB. Pagerėjo darbo rin- 
kos būklė bei įsidarbinimo sąlygos kai kuriose neturtingesnėse vals- 
tybėse-narėse. Absurdiška tik tai, kad visų šių permainų varomoji 
jėga buvo Šiaurės Europos kapitalo siekimas pagerinti savo galimy- 
bes konkuruoti, negu tikras susirūpinimas gyvenimo lygio bei socia- 
linės lygybės didinimo reikalais. Tačiau net ir sėkmės atveju būtų 
sunku paneigti tą EB socialinės politikos kritiką, kuri teigia, kad vis 

B. Įstatymais nustatytos valstybinės šventės Apmokamos metinės 
it apmokamos metinės atostogos EB šalyse atostogos 
Šalis Valstybinių Nustatytos Nustatytos 
švenčių dienos įstatymų kolektyvinio 
susitarimo 
pagrindu 
Airija 8 3 savaitės 4 savaitės 
Belgija 10 24 dienos 
Danija Nėra įstatymų 30 dienų 
Didžioji Britanija Nėra įstatymų Nėra įstatymų 20—27 dienos 
Graikija 13 24 dienos  5—6 savaitės 
Italija 4 nacionalinių + 11 kitokių Konkrečiai nenustatyta 
Ispanija 14 30 dienų 
Liuksemburgas 10 25 dienos 26—28 dienos 
Nyderlandai 6 + 1 papildoma 4 savaitės 5—6 savaitės 
kas penkeri metai 
Portugalija 12 21—30 dienų 
Prancūzija 11 30 dienų 
Vokietijos FR 10—14 18 dienų 5—6 savaitės 


Šaltinis: Financial Times, 12 June 1989 


dėlto labiau rūpinamasi teisėmis tų, kurie dirba, o ne likimu tų, ku- 
rie neturi darbo. 1992 metų pabaigoje Bendrijoje neturėjo darbo per 
16 milijonų Žmonių. Tai pakankamai didelis žmonių kiekis, kad juos 
būtų galima pavadinti struktūriškai nuskriaustąja „Europos žemiau- 
siąja klase“. EB turi per mažai kompetencijos bei menkus resursus, 
kad galėtų rimčiau kištis į socialinės gerovės užtikrinimo sąlygų (wel- 
fare), benamystės bei skurdo reikalus (Cram, 1993). Ir Mastrichto 
susitarimas iš esmės padėties nekeičia (Chassard and Ouintin, 1992). 
Majone'as (1993, 161) išreiškė įsitikinimą, kad jokia visuotinės ge- 
rovės valstybė visos Europos mastu yra neįmanoma, kadangi Vaka- 
rų Europoje yra taip daug gerovės modelių, „įsišaknijusių skirtin- 
gose istorinėse ir politinėse tradicijose“. Todėl artimiausioje ateity- 
je EB socialinė politika ir toliau koncentruosis į darbo rinkos re- 
guliavimą. 

7.8. lentelė. Minimalūs atlyginimai EB šalyse 1989 metais 


Minimalus mėnesinis atlyginimas 
Didžiosios Britanijos svarais (£) 


Šalis Amžiaus cenzas Rinkos kaina* PGA** 
Airija 20 370,10- 349,00- 
460,45 435,00 

Belgija 21,5 560,64 495,50 
Danija 18 826,40 565,00 
Didžioji Britanija 21 338,00- 338,00- 
422,50 422,50 

Ispanija 18 231,65 274,50 
Liuksemburgas 18 475,90- 498,62- 
571,10 598,35 

Nyderlandai 23 568,20 528,65 
Portugalija 20 110,10 (žem. ūk.) 180,65 
116,30 (pramon.) 190,85 

Prancūzija 18 470,30 410,75 
Vokietijos FR 18 209,00 278,50 


*Išreikšta svarais pagal naujausią keitimo kursą. 

**PGA — Perkamosios galios atitikmuo — reiškia pinigų vertę, pakore- 
guotą pagal šalies kainų lygį. 

Šaltinis: Minford (1989) 


APLINKOS APSAUGA: „ŽALESNĖ“ EUROPA? 


Romos sutartis buvo iš esmės ekonominio augimo, sukuriant muitų 
sąjungą ir bendrąją rinką, manifestas. Šeštame dešimtmetyje ekono- 
mikos plėtotės orientacija nieko negalėjo stebinti, turint galvoje, kad 
tik šiek tiek daugiau negu dešimtmetis buvo praėjęs po ekonomines 
struktūras ir gyvenimo lygį nualinusio pasaulinio karo (Aldcroft, 1980). 

Tačiau devintame dešimtmetyje politinės ir ekonominės sąlygos pa- 
sikeitė. Praturtėjusi Europa pradėjo labiau suvokti ekologinius eko- 
nominio augimo kaštus. 1986 metais EB atliktas tyrimas parodė, kad 
daugiau negu 5576 visų EB šalių gyventojų mano, kad „aplinkos ap- 

sauga yra neatidėliotina ir kuo greičiau spręstina problema“ (Com- 
mission Of the European Communities, 19870). Italijoje, Graikijoje, 
Liuksemburge, Vokietijos FR ir Danijoje taip galvojančių Žmonių skai- 
čius viršijo net 7570. Taip išryškėjo ir globalinės, ir išimtinai euro- 
pietiškos reikšmės bei apimties problemos. Globalinis atšilimas — tai 
būdinga pasaulinio masto problema. Iš dalies jį sukelia anglies diok- 
sido perteklius, kuris susidaro, deginant anglių kurą turtingesnėse ša- 
lyse bei negailestingai naikinant tropinius miškus. Galima išskirti ir 
regioninės reikšmės problemas, pavyzdžiui, Šiaurės ir Viduržemio jūrų 
užterštumas, rūgšties lietūs, cheminių atliekų išmetimas į Reiną ir kitas 
pagrindines upes, radioaktyviųjų dulkių nusėdimas dėl Černobylio 
elektrinės avarijos. Visi šie pavyzdžiai aiškiai rodo, kad ekologinės 
nelaimės nepripažįsta nacionalinių sienų ir kad Europa turi bendrą 
interesą užkirsti joms kelią ir jas tramdyti. 

Dėmesį aplinkos apsaugai dar labiau paaštrino sustiprėjusios var- 
totojams atstovaujančios interesų grupės. Kontraversijos, kurias sukėlė 
Britanijoje gaminamos mėsos kokybė, 1989—1990 metais kilus vadi- 
namajai „karvių pasiutligei“, akivaizdžiai rodo, kokia jautri proble- 
ma buvo neužteršto kokybiško maisto gamybos užtikrinimas. Stiprė- 
jo ir politinės „žaliųjų“ bei „vaivorykštės“ grupės. Jos veikė kaip sa- 
varankiškos politinės jėgos, tačiau jų keliamų problemų populiarumas 
paskatino ir tradicinių Europos politinių partijų „sužaliavimą“. Šis pro- 
cesas, nors ir skirtingu mastu, vyko visose EB šalyse. „Persisotinu- 
siems gerove vokiečiams ekologinį susirūpinimą visą dešimtmetį ska- 
tino Žaliųjų judėjimas, bet pagaliau pastarųjų keliamos problemos ta- 
po prioritetinėmis visoms be išimties politinėms partijoms“ (Finan- 
cial Times, 12 Apnl 1989). Olandai ir danai taip pat pagarsėjo tuo, 
kad ėmėsi rimtų aplinkos apsaugos priemonių. Didžiausią susirūpi- 
nimą Nyderlanduose kelia vandens kokybė. Tai visiškai suprantama, 
nes buvo apskaičiuota, kad devintojo dešimtmečio pradžioje kasmet 
į Reiną, teikiantį apie 70<6 reikalingo olandams geriamo vandens, pa- 
tekdavo beveik 30 000 tonų druskos, 3 tonos arseno ir 450 kilogra- 
mų gyvsidabrio (McCarthy, 1989, 10). Tuo tarpu Prancūzijoje, Di- 
džiojoje Britanijoje ir Pietų Europoje susirūpinimo aplinkos apsau- 
gos problemomis įtaka vidaus politikai atrodė žymiai mažesnė. TA- 
čiau 1989 metų rinkimai į Europos parlamentą atskleidė žymų vi- 
suomenės simpatijų poslinkį „žaliųjų“ partijų naudai (7.7 pav.). Nors 

Vokietijos FR 


Nyderlandai 


7.7 pav. „Žaliosios“ ir „vaivorykštės“ politinių grupių partijų 
1984 ir 1989 metų Europos parlamento rinkimuose gautų balsų procentas 


ir pakankamai sudėtinga apibrėžti „žaliųjų“ partijų esmę, laikotarpiu 
tarp 1984 ir 1989 metų Europos parlamento rinkimų jos pasiekė žy- 
mių laimėjimų ir kai kuriose valstybėse-narėse. Ko gero, ryškiausias 
rezultatas buvo 1476 rinkėjų balsų laimėjimas Didžiojoje Britanijoje. 
Nors skirtingos nacionalinės rinkimų sistemos ne visada paduotus bal- 
sus paverčia atitinkama atstovų proporcija (Didžiojoje Britanijoje „Ža- 
lieji“ anksčiau neturėjo nė vieno atstovo), vis dėlto laimėtų vietų pa- 
daugėjo nuo dvidešimties 1984 metais iki trisdešimt devynių 1989 me- 
tais. Taigi politiniame lygmenyje didėjantis visuomenės susirūpinimas 
aplinkos apsauga pradėjo grėsti valstybių-narių vyriausybių bei Ben- 
drijos institucijų „teisėtumui, jeigu jos nieko nedarytų“ (Liberatore, 
1991, 282). 

Didėjant visuomenės susirūpinimui ir politiniam dėmesiui aplin- 
kos apsaugos problemoms, tikriausiai jos neišvengiamai turėjo tapti 
vienomis iš svarbiausių ir EB. Iš dalies tai nulėmė aplinkos užterš- 
tumo problemos, kurią spręsti buvo įmanoma tik tarptautinėmis prie- 
monėmis, transnacionalinis pobūdis. Vis labiau reikėjo, kad EB im- 
tųsi iniciatyvos. Tačiau tuo pat metu ir Bendrijos galimybės buvo ri- 

botos, nes daugelį aplinkos apsaugos problemų galima buvo išspręs- 
ti tik platesnio, apimančio dar didesnius geografinius plotus, tarptau- 
tinio bendradarbiavimo rėmuose. Pavyzdžiui, prie ypač didelio Rei- 
no užterštumo 1987 metais prisidėjo ir išmetanti chemikalus į upę 
Šveicarijos Sandoz kompanija. Taip ir Šiaurės bei Viduržemio jūras 
teršė ne tik EB šalys. Tačiau nemažai problemų (pvz., automobilių 
išmetamųjų dujų nuodingumo ir maisto produktų standartai) buvo ga- 
lima ir reikėjo spręsti EB viduje. Imtis aplinkos apsaugos problemų 
EB vertė ir kitos priežastys. Pirmiausia aplinkos užterštumas darė tie- 
sioginių nuostolių EB valstybėms-narėms. Pavyzdžiui, rūgšties lietaus 
padariniai miškams, javams ir pastatams Didžiojoje Britanijoje buvo 
įvertinti apie 4500 milijonų ECU per metus, tuo tarpu kai Vokieti- 
jos FR net 7250 milijonų ZCU. Be to, ir pats beatodairiškas EB eko- 
nominis augimas gerokai prisidėjo prie aplinkos teršimo. Pavyzdžiui, 
didelė Europos investicinio banko fondų dalis buvo skirta potencia- 
liai aplinką teršiančioms pramonės šakoms — automobilių gamybai, 
chemijos pramonei ir atominei energetikai. Bendroji žemės ūkio po- 
litika, remianti modernizaciją ir stabilų kainų lygį, taip pat prisidėjo 
prie žemės ūkio komercializacijos ir intensifikacijos. Savo ruožtu tai 
žalojo tradicinius kaimo kraštovaizdžius, skatino dirbtinių trąšų bei 
pesticidų naudojimą. ERPF taip pat teikė paskolas potencialiai ter- 
šiantiems gamtą turizmo ir pramonės plėtojimo projektams neturtin- 
gesniuose EB regionuose. 

Pagaliau tapo akivaizdu, kad atskirų valstybių-narių galimybes imtis 
aplinkos apsaugos priemonių sąlygojo konkurentabilumo EB rinkose 
išlaikymo poreikis. Aplinkos apsaugos priemonės yra labai brangios, 
ir valstybė, laikydamasi aplinkos apsaugos standartų, gali nepalankiai 
situacijai pasmerkti savo kompanijas. Pavyzdžiui, taip atsitiko Vokie- 
tijos bei Nyderlandų chemijos ir energetikos pramonės šakoms, to- 
dėl nenuostabu, kad Bonos ir Hagos vyriausybės jaučia nuolatinį vie- 
tinės pramonės spaudimą reikalauti griežtesnių taisyklių visoje EB, 
kad visos EB kompanijos „žaistų pagal vienas taisykles“ (Financial 
Times, 12 Apl 1989). 1992 metų programa suteikė šiems argumen- 
tams naują impulsą, nes buvo baiminamasi, kad kai kurios valstybės- 
narės prekybos plėtotei trukdyti panaudos aukštesnius sveikatos ir ap- 
linkosaugos standartus. Tai dar labiau sustiprino argumentus už vi- 
soje EB galiojančių aplinkos apsaugos standartų įvedimą. 


14. 557 

Kad EB reikėtų turėti bendrą aplinkos apsaugos politiką, Minist- 
rų taryba pirmą kartą pripažino 1972 metų Europos aukščiausiojo ly- 
gio susitikime. „Konstituciškai“ tai buvo įmanoma, nes vienas iš Ro- 
mos sutarties tikslų buvo siekis gerinti EB piliečių gyvenimo ir darbo 
sąlygas. 1973 metais buvo priimta pirmoji Bendrijos aplinkos apsau- 
gos programa (First Community Action Programme on the Environ- 
ment). Ji turėjo suartinti ir koordinuoti nacionalines politikas, remda- 
masi trimis pagrindiniais principais — „užterštos aplinkos išvalymo 
kaštus moka teršėjas“; „teršimo prevencija geriau už jau padarytos 
žalos padarinių likvidavimą“; „priimant visus sprendimus, reikia atsi- 
žvelgti į jų padarinius aplinkai“ (Commission of the European Com- 
munities, 1987c). 

Po to sekė antroji (1977), trečioji (1983), ketvirtoji (1987) ir penk- 
toji (1993) Bendrijos aplinkos apsaugos programos. Ir antroji, ir trečio- 
ji programos padidino prevencinių priemonių reikšmę. 1973—1987 me- 
tais įgyvendinant šias priemones, buvo priimta per 100 aplinkosau- 
ginių direktyvų (Commission of the European Communities, 1987c). 
Pavyzdžiui, EB 1975 ir 1980 metais priėmė direktyvas dėl geriamo 
vandens kokybės, 1975 metais — dėl vandens, kuriame galima mau- 
dytis, standartų. Be to, buvo priimtos direktyvos dėl oro užterštumo 
švino ir sieros dioksidu, dėl automobilių išmetamųjų dujų, dėl lėk- 
tuvų keliamo triukšmo lygio bei dėl atliekų tvarkymo. Ypač svarbi 
buvo 1985 metų direktyva, nustatanti, kad joks didelis pramoninis nei 
infrastruktūrinis projektas negali būti tvirtinamas neįvertinus galimų 
padarinių aplinkos būklei. 

Ketvirtojoje Bendrijos aplinkos apsaugos programoje pagrindinis 
dėmesys buvo skiriamas keturioms problemoms. Pirma, joje buvo pa- 
brėžiama būtinybė labiau integruoti aplinkos apsaugos politiką su ki- 
tuose sektoriuose EB vykdoma veikla. Pavyzdžiui, aplinkos apsaugos 
problemos turėjo būti įtrauktos į ERPF dotacijas bei BŽŪP išlaidų 
planus. Antra, didesni ir griežtesni aplinkos apsaugos reikalavimai tu- 
rėjo būti nustatyti baigiamoje įgyvendinti Vieningosios rinkos progra- 
moje. Tai ir turėjo užtikrinti visiems „vienodas žaidimo taisykles“ ir 
kad 1992 metų programos ekonominio augimo ir konkurencijos už- 
tikrinimo tikslai neužgožtų susirūpinimo aplinkos apsauga. Kaip tei- 
gia Williamsas, „turint galvoje 1992 metų programą, buvo labai svarbu 
sumažinti užterštumo kontrolės režimų skirtumus, nes tik taip buvo 

galima sudaryti sąlygas labiausiai užterštoms vietovėms plėtotis ir tuo 
pat metu išsaugoti savo konkurentabilumą“ (Williams, 1990, 205). Tre- 
čia, turėjo būti padidinta tiesioginių EB investicijų į aplinkos apsau- 
gą ir užterštumo mažinimą apimtis, kaip, pavyzdžiui, ERPF dotaci- 
jos Neapolio įlankos ar Mersio upės valymui. Ketvirta, pripažįstant, 
kad nacionalinės vyriausybės dažnai ignoruoja EB direktyvas, daugiau 
dėmesio turėjo būti skirta jų įgyvendinimo užtikrinimui. 

Dar kartą galime įsitikinti, kad neekonominio pobūdžio progra- 
mų įgyvendinimo operatyvumas žymiai padidėja, kai jos yra susijusios 
su esminiais ekonominiais tikslais, pavyzdžiui, su „vienodų žaidimo 
taisyklių“ vieningoje rinkoje sukūrimu. Dėl tų pačių priežasčių aplin- 
kos apsaugos politika dažnai vertinama kaip iš esmės ilgalaikė ekono- 
minė politika. Europos Bendrijos Komisija irgi pabrėžė šį ryšį (Com- 
mission Of the European Communities, 1987c, 21): „Aplinkos apsauga 
nėra vien politinio pasirinkimo reikalas; jos integracija į bendrą eko- 
nominį planavimą yra absoliuti būtinybė; griežta aplinkos apsauga tu- 
rėtų būti laikoma tinkamai suvokta ilgalaike ekonomine politika“. 

Aplinkos apsaugos politika taip pat yra susieta ir su 1992 metų 
programa. Vieningam Europos aktui aiškiai apibrėžus EB institucijų 
teises priiminėti teisines normas aplinkos apsaugos klausimais. EB po- 
litikos tikslai yra išsaugoti aplinką. užtikrinti sveikatingumo standar- 
tus bei racionalų resursų naudojimą. Vieningo Europos akto 13() 
straipsnis nustato, kad, užuot kai kuriuos aplinkos apsaugos klausi- 
mus sprendus vienbalsiai, užteks pasiremti kvalifikuotos daugumos pri- 
tarimu (Lodge, 1989a). Tačiau praktiškai valstybėms-narėms vis dėl- 
to liko didelės galimybės reikalauti vieningo balsavimo. Savo ruožtu 
tai reiškė, kad „bus labai sunku subendravardiklinti valstybių intere- 
sus, ir teigiami sprendimai galės būti priiminėjami tik mažai ginčyti- 
nais, vadinasi, ir mažai reikšmingais, klausimais“. "Tai, be abejo, trukdys 
formuoti ir įgyvendinti EB aplinkos apsaugos politiką. 

Mastrichte pasirašyta Europos Sąjungos sutartis vėl patvirtino Ben- 
drijos siekius aplinkos apsaugos srityje bei savotiškai „paaukštino“ šios 
veiklos statusą, įvardindama ją jau ne „veiklos programa“, bet sava- 
rankiška EB „politikos kryptimi“. Ši Bendrijos politika remsis nau- 
jausiais mokslinių tyrimų rezultatais, aplinkos būkle konkrečiuose re- 
gionuose, intervencijos arba nesikišimo kaštu ir privalumų apskaičiavi- 
mu bei bendru ekonominiu ir socialiniu Bendrijos ir jos regionų lygiu. 


14* 

Sutartyje dar kartą patvirtinama, kad aplinkos apsaugos politikoje bus 
laikomasi subsidiarumo principo, kartu pabrėžiant, kad valstybės-na- 
rės privalo remti Bendrijos veiksmus šioje srityje. Papildomų inter- 
vencijos galimybių EB teikia ir į sutartį įtrauktieji nauji straipsniai 
dėl sveikatos ir vartotojų apsaugos. 

1992 metų penktoji aplinkos apsaugos programa, pavadinta Pa- 
laikomumo link (Towards Sustainability) vardu apibrėžė 1993—2000 metų 
laikotarpio veiksmų gaires. Joje teigiama, kad vieningosios rinkos bei 
ekonominės ir valiutinės sąjungos sėkmė priklauso nuo palaikomu- 
mo (sustainability) užtikrinimo, todėl, siekiant šio tikslo, prioritetas 
teikiamas padėties gerinimui tokiose srityse kaip: 


e gamtinių resursų palaikomasis (sustainable) naudojimas; 

* integruota užterštumo kontrolė; 

* ribotas neatnaujinamų energijos resursų šaltinių naudojimas; 
* racionalus transporto planavimas; 

+ aplinkos būklė miestuose; 

+ žmonių sveikata ir saugumas. 


Programa skiria pagrindinį dėmesį penkioms sritims, t. y. energeti- 
kai, pramonei, transportui, žemės ūkiui ir turizmui, kadangi „jos le- 
mia visos aplinkos būklę bei sėkmę užtikrinti palaikomąją (sustainable) 
plėtotę“. Pavyzdžiui, turizmo tvarkymo tobulinimas apimtų teikiamų 
paslaugų įvairinimą, kokybės gerinimą bei „aplinkai draugiškos“ tu- 
ristų elgsenos skatinimą. 

Lyginant su ankstesnėmis programomis, čia galima išskirti keletą 
reikšmingų naujovių. Atsižvelgiant į pasikeitusį ekonominį klimatą, 
daugiau reikšmės teikiama rinkos instrumentų panaudojimui, t. y. sie- 
kiama, kad į gaminių savikainą būtų įskaičiuojami ir aplinkos apsaugos 
kaštai. Įgyvendinant subsidiarumo principą, numatoma veiksmus „iš 
viršaus“ papildyti konsultacijomis su suinteresuotais subjektais bei jų 
įtraukimu į bendrus veiksmus. Sąjungos sutartyje užfiksuotas aukštesnis 
aplinkos apsaugos programos statusas taip pat atveria galimybę teik- 
ti pasiūlymus kitoms EB politikos kryptims. Pavyzdžiui, buvo pasiū- 
lyta, kad visi pareiškimai ERPF finansavimui gauti turi turėti gali- 
mo projekto įgyvendinimo poveikio aplinkai įvertinimą. 

Nors per pastaruosius dešimtmečius EB aplinkos apsaugos poli- 
tika rutuliojosi labai sparčiai, vis dėlto jos raidą riboja nemažai vidi- 
nių prieštaravimų. Pirma, aplinkos apsaugos standartų suvienodinimo, 
kaip vienos iš svarbiausių iš vieningosios rinkos kūrimo sąlygų, sie- 
kis turbūt kliudys kai kurių šalių vyriausybėms įsivesti aukštesnius stan- 
dartus. Tai pasakytina apie Nyderlandus, Vokietiją ir Daniją. Stan- 
dartų suvienodinimas ne tik trukdys griežtesnės politikos taikymui tose 
šalyse, bet kartu sukels konfliktų su kitomis valstybėmis-narėmis. Pa- 
vyzdžiui, jau pasireiškė Vokietijos ir Prancūzijos nesutarimai dėl au- 
tomobilių išmetamų dujų nuodingumo normų. Tačiau čia paminėti- 
nas ir antrasis, ko gero, dar svarbesnis prieštaravimas tarp EB ap- 
linkos apsaugos politikos ir siekio paversti EB konkurentabilesne glo- 
baliniu mastu. Pavyzdžiui, Vokietijos chemijos pramonės kompanijoms 
jau dabar tenka skirti beveik ketvirtį savo kapitalo išlaidų aplinkos 
apsaugai užtikrinti (Financial Times, 5 March 1990). Tai gali pakenkti 
jų užimamai vietai pasaulio rinkose, jei jų varžovai dirbs, esant ne- 
griežtiems reikalavimams. Šia prasme EB nėra visai tinkama tarptau- 
tine struktūra aplinkos apsaugos problemoms spręsti, nes tokie spren- 
dimai tiesiogiai veikia gamybą ir supriešina ją su vartojimu. Šiuo at- 
veju yra reikalingos globalinio masto sutartys, kai tai buvo padaryta 
ozono sluoksnio nykimo problemos atveju. 


SPRENDIMŲ PRIEMIMAS IR DEMOKRATIJOS DEFICITAS: 
NEI AUKŠČIAU UŽ SUVERENIĄ VALSTYBĘ, 
NEI ŽEMIAU UŽ JĄ 


Sprendimų priėmimo procedūra EB yra labai dviprasmiška. Kaip rašo 
Wallace: „EB nėra nei aukštesnė už suverenią valstybę, nei žemesnė už 
ją. Ji nei viršvalstybinės (supranational) valdžios organas, nei joks val- 
džios neturintis tarptautinis režimas. EB tik papildo suverenią valstybę arba 
tiesog veikia lygiagrečiai su ja“ (1982, 61). Šiuos dviprasmiškumus lemia 
valdžios įgaliojimų pasidalijimas tarp keturių svarbiausiųjų EB organų — 
Komisijos, Ministrų tarybos, Europos parlamento ir Europos teismo (Court 
of Justice). Praktiškai sprendimai priimami Komisijos ir Tarybos dialogo 
išdavoje. Tačiau laikui bėgant santykis tarp jų keitėsi, nes Parlamentas 
taip pat padidino savo galią ir vaidmenį. Todėl pirmiausia tenka ben- 
drais bruožais nusakyti šių keturių organų galias ir atsakomybę. 

Komisija yra atsakinga už naujų veiklos krypčių siūlymą, už pri- 
imtų sprendimų įgyvendinimą bei atlieka Romos sutarties vykdy- 
mo priežiūrą. Be to, jos, kaip ir kiekvienos biurokratijos, galią 
didina tai, kad ji disponuoja visa svarbiausia informacija ir duo- 
menimis apie Bendriją. Dabartiniu metu Komisiją sudaro septy- 
niolika narių iš visų dvylikos valstybių-narių. Toks skaičius buvo 
nustatytas politinės pusiausvyros užtikrinimo sumetimais. Tačiau 
tai daro Komisiją pernelyg gremėzdišką, o direktoratų kompeten- 
cijos dažnai sutampa. 

Ministrų taryba yra aukščiausiosios valdžios šaltinis, nes turi spren- 
dimų priėmimo galią. Pagrindinė su Tarybos veikla susijusi pro- 
blema yra ta, kad ji, „palyginti su kitais Bendrijos organais, bū- 
dama labiausiai priklausoma nuo suverenių valstybių, nuolat truk- 
dė spartesnę integracijos plėtotę“ (Harrop, 1989, 27). Liukscm- 
burgo kompromise užfiksuotas vieningo balsavimo principas dar 
labiau padidino atskirų vyriausybių galią. Tai daug kuo prisidėjo 
prie aštuntajame dešimtmetyje ir devintojo dešimtmečio pradžio- 
je pasireiškusio sprendimo priėmimo sąstingio, nes kiekvienas nau- 
jas integracinis pasiūlymas galėjo būti priimtas tik su vienokiu ar 
kitokiu kompensacijų kiekvienai valstybei-narei užtikrinimu. O kai 
kada tam užtekdavo pasinaudoti ir kvalifikuotos daugumos bal- 
savimo procedūros teikiamomis manevro galimybėmis, kaip, pa- 
vyzdžiui, tuo 1982 metais pasinaudojo Didžioji Britanija, sužlug- 
džiusi pasiūlymą dėl žemės ūkio gaminių kainų. Tačiau tai viso 
labo tebuvo tik nedidelės išimtys iš įprastine tapusios vienbalsės 
sprendimų priėmimo procedūros. Vieningas Europos aktas iš da- 
lies pakeitė nusistovėjusią pusiausvyrą ir atvėrė galimybę dauge- 
lyje sričių, susijusių su vieningosios rinkos kūrimu, priiminėti 
sprendimus, remiantis kvalifikuotos daugumos pritarimu. Tačiau 
tai reiškė, kad nacionalinės vyriausybės ir parlamentai praranda 
dalį savo suvereniteto. Daugumos balsavimo atveju septyniasde- 
šimt šeši balsai yra paskirstomi valstybėms-narėms pagal jų dydį: 
mažiausioji valstybė — Liuksemburgas — turi du balsus, o kiek- 
viena didžioji valstybė — Vokietijos FR, Prancūzija, Italija ir Di- 
džioji Britanija — turi po dešimt balsų. Tai reiškia, kad keturios 
didžiosios šalys vienos pačios negali užsitikrinti reikalingos spren- 
dimo priėmimui kvalifikuotos penkiasdešimt keturių balsų dau- 

gumos, bet užtenka dviejų didžiųjų šalių ir vienos vidutinės, kad 
susidarytų sprendimo priėmimą blokuojanti dvidešimt trijų balsų 
mažuma. 

Europos parlamentas visada buvo pagrindinis konsultacinis orga- 
nas. Tačiau 1979 metais įvedus tiesioginius rinkimus Parlamen- 
tas įgijo didesnį legitimumą ir tuo pagrindu pradėjo siekti sa- 
vo kompetencijos išplėtimo. Aštuntajame dešimtmetyje jam bu- 
vo suteikta teisė tvirtinti EB biudžetą, o tai, be abejo, padidi- 
no jo galimybes derėtis su kitomis institucijomis. Vieningas Eu- 
ropos Aktas dar labiau išplėtė Parlamento, kaip patariamojo or- 
gano, galias. Atsižvelgiant į Vieningosios rinkos kūrimo progra- 
mą, buvo įvesta nauja (nors ir ribota) sprendimų priėmimo pro- 
cedūra, neleidžianti Tarybai priiminėti nutarimų be Parlamento 
žinios (co-decision-making). Pirmasis bet kokios teisinės normos 
projektas siunčiamas į Parlamentą sužinoti jo nuomonei. Parla- 
mentas gali atidėti savo nuomonės paskelbimą ir, pasinaudoda- 
mas savo galimybėmis, pradėti derybas dėl pageidautinų projekto 
pakeitimų. Po to projektas bei Parlamento papildymai perduo- 
dami Ministrų tarybai, bet vėliau su Tarybos padarytais pakei- 
timais vėl grąžinami antrajam skaitymui Parlamente. Šioje sta- 
dijoje Parlamentas absoliučia balsų dauguma gali siūlvti patai- 
sas Tarybos nuostatoms arba iš viso jas atmesti. Tokiu : .cju tik 
vienbalsis Tarybos pasisakymas parengto projekto naudai vali pa- 
laužti Parlamento pasipriešinimą. 

Europos parlamente yra 518 vietų ir jos paskirstytos valstybėms 
pagal gyventojų skaičių (7.8 pav.). Kiekviena iš keturių didžiųjų 
valstybių turi po aštuoniasdešimt vieną vietą, o Liuksmeburgas turi 
tik šešias. Parlamente retai yra balsuojama pagal parlamentarų pi- 
lietybę, todėl nacionalinis vietų paskirstymas nėra lemiamas. Už- 
tat Parlamente yra svarbus pasiskirstymas į politines grupes. Po 
1989 metų rinkimų pagrindinės Parlamento politinės grupės bu- 
vo socialistai, turėję 181 vietą, Europos liaudies partija — 123 
vietas ir liberalai — 44 vietas. Tačiau narystė šiose grupėse nėra 
griežta, labai nepasižymi tvirtumu ir jų ideologijos nei sugebėji- 
mas veikti Parlamente kaip efektyvioms „partijoms“. Bittlestone'as 
šia proga teigia, kad: 

7.8 pav. Europos Bendrijos valstybių-narių vietos Europos parlamente 
1994 metais 


nors EB valstybėse-narėse ir yra nusistovėjusios bendros, nors ir mig- 
lotos, „kairės“ ir „dešinės“ sampratos bei ideologijos, kaip antai, libe- 
ralizmas, socializmas ar komunizmas, yra siekiama panašių politinių tiks- 
lų bei vartojami beveik tie patys terminai, bet konkrečios istorinės ap- 
linkybės sąlygojo skirtingą politinę diferenciaciją bei skirtingą individualių 
partijų pasaulėžiūrą (1989, 7). 


* Europos teismas yra Romos sutarties bei EB teisinių normų bei 
direktyvų garantas. Komisija ir valstybės-narės kreipiasi pagalbos 
į Teismą, jei mano, kad kitos institucijos pažeidžia konstitucinius 
įgaliojimus. Teismą sudaro trylika paskirtų iš visų valstybių-narių 
teisėjų. 

Bendrijai plėtojantis, keitėsi šių skirtingų institucijų galios pusiau- 
svyra (Lodge, 1989b). Šeštojo dešimtmečio pabaiga ir septintasis de- 
šimtmetis buvo Komisijos laisvesnės veiklos laikotarpis. Ji dauguma 
atvejų buvo sąlygiškai mažai varžoma valstybių-narių vyriausybių, nors 
golistinė nacionalinio suvereniteto interpretacija liudijo, kad faktiš- 
kai dar toli buvo iki federalistinio Bendrijos valdymo modelio. Aš- 
tuntajame dešimtmetyje galios centras atiteko nuolatiniams EB vals- 
tybių arba vyriausybių vadovų aukščiausiojo lygio susitikimams, ku- 
rie labiau žinomi Europos viršūnių tarybos (European Council) pa- 
vadinimu. Nors ir aštuntajame, ir devintajame dešimtmečiuose buvo 
ne kartą, ypač Europos parlamento iniciatyva, siūlyta, EB nebuvo pe- 
rorganizuota pagal federacinį valstybės modelį. Taikliausiai EB poli- 
tikos formavimą nusako tarpvyriausybinio bendradarbiavimo (intergo- 
vernmentalism) sąvoka (Taylor, 1983; Lodge, 1989b). Kadangi dabar- 
tinėje EB svarbiausiais subjektais išlieka valstybių-narių vyriausybės, 
galima sakyti, kad EB iš esmės yra konfederacinėje integracijos fa- 
zėje. Jos kompetencijos institucionalizuotos Ministrų taryboje, Euro- 
pos viršūnių taryboje ir Europos politiniame bendradarbiavime. Ta- 
čiau tarpvyriausybinio bendradarbiavimo (intergovernmentalism) sistema 
EB skiriasi nuo kitų panašaus pobūdžio tarptautinių organizacijų, ka- 
dangi vis dėlto tam tikrais atvejais EB institucijos turi teisę tiesio- 
giai kištis į valstybių-narių vidaus reikalus (pvz., dėl moterų teisių dar- 
bo rinkoje ar dėl konkurenciją varžančių priemonių praktikavimo). 

EB politikos ištakos išlieka valstybių-narių vidaus politinėje situ- 
acijoje, kurios įtaka truputį sumažėjo tik po to, kai Vieningas Euro- 
pos aktas suteikė teisinį pagrindą priiminėti kai kuriuos sprendimus, 
remiantis kvalifikuota dauguma. Valstybių-narių vidaus politikoje reiš- 
kiasi nacionaliniai ir atskirų ūkio sektorių interesų konfliktai; jie per- 
siduoda ir EB politinių sprendimų priėmimui. Todėl atskiros valsty- 
bės-narės, sprendžiant Bendrijoje įvairius klausimus, laikosi labai skir- 
tingų nuostatų. Taip galima paaiškinti ir aiškiai prieštaringą Vokietijos 
poziciją žemės ūkio politikos klausimais. Vokietijos kancleris Minist- 
rų taryboje paprastai gina BŽŪP reformą, nes atstovauja Vokietijos 
valstybei, kuri daugiausiai prisideda prie Bendrijos biudžeto. Tačiau 
Vokietijos žemės ūkio ministras, kurį spaudžia fermerių lobistai, lai- 
kydamasis jau nuo XIX a. aštuntojo dešimtmečio būdingos Vokieti- 

jai valstybės kišimosi į žemės ūkį politikos, dažnai gina didesnes iš- 
laidas BŽŪP (Hendriks, 1989). Taip yra dėl savotiškos nacionalinių 
interesų sektorizacijos, vedančios prie to, kad „Vakarų Vokietijoje Eu- 
ropos politiką kiekvienas formuluoja savo nuožiūra, priklausomai nuo 
to, kokia problema yra svarstoma“ (Bulmer, 1983, 352). Kitaip ta- 
riant, daugelio vyriausybių politikos rūpesčiai atskiruose ūkio sekto- 
riuose yra tiesiogiai perkeliami į EB lygmenį, taip ir neįgavę euro- 
pietiškosios dimensijos. 

Vienintelė sritis, kurioje šiek tiek labiau reiškiasi europietiškoji 
dimensija, yra Europos politinis bendradarbiavimas (EPB). Iš pradžių 
EB iš viso negalėjo kištis į užsienio politiką. Tačiau, laikui bėgant, 
tapo aišku, kad „sėkmingas vidaus tikslų įgyvendinimas negalimas be 
EB jurisdikcijos išplėtimo ir valstybių-narių autonomijos susiaurini- 
mo tarptautinių santykių srityje“ (Lodge, 1989c, 224). Pavyzdžiui, pre- 
kyba ir kiti ekonominiai interesai dažnai neatsiejami nuo kitų diplo- 
matijos klausimų. Galų gale tai buvo pripažinta 1969 metų Hagos 
aukščiausiojo lygio susitikime, kur buvo sutarta, kad susivienijusi Eu- 
ropa negalės imtis didesnės atsakomybės pasaulio reikaluose, jeigu 
nesieks platesnio tarpusavio politinio bendradarbiavimo. Tam tikru 
mastu tai atspindėjo išaugusį pasitikėjimą savimi, kurį sąlygojo išti- 
sas ekonominio augimo dešimtmetis bei sėkmingo bendradarbiavimo 
patirtis Bendrijos viduje. 1970 metais gimė EPB, kurio tikslas buvo 
valstybių-narių užsienio politikos koordinavimas ir suderinimas. At- 
sirado nuolatiniai informacijos mainai, ėmė reguliariai susitikinėti už- 
sienio reikalų ministrai. Vėliau šią praktiką galutinai įteisino ir ins- 
titucionalizavo Vieningas Europos aktas. Tačiau tikrovėje sunkiai se- 
kčsi suderinti skirtingus valstybių-narių interesus, pavyzdžiui, sankci- 
jų Pietų Afrikos Respublikai ar santykių su Artimaisiais Rytais klau- 
simais, bet „nacionalinėse užsienio politikose vyko atsargūs poslin- 
kiai bendraeuropietiškųjų pozicijų link“ (Lodge, 1989c, 236). Mast- 
richte pasirašyta Europos Sąjungos sutartis išplėtė EB kompetenciją 
užsienio ir saugumo politikos srityse, tačiau dar neaišku, kaip šis 
sprendimas bus realizuotas tikrovėje (žr. p. 158—160). 

Politiniai EB integracijos prieštaravimai kyla dėl išliekančio 
sprendimų priėmimo proceso dviprasmiškumo, kai tuo tarpu 1992 
metų programos poveikyje vis labiau sudėtingėja ambicingų ekonomi- 

nės ir socialinės politikų tikslai. Aštuntajame dešimtmetyje bei de- 
vintojo dešimtmečio pradžioje vis stiprėjo spaudimas siekti glaudes- 
nės politinės integracijos, 1985 metais buvo lygiagrečiai parengta 
Vieningosios rinkos sukūrimo programa — Baltoji knyga (White Pa- 
per). Vieningame Europos akte įteisinta sprendimų priėmimo, re- 
miantis kvalifikuota balsų dauguma, procedūra sumažino politinius 
suvaržymus, siekiant kai kurių Bendrijos ekonominių tikslų. Tačiau 
tam tikrų klausimų Vieningas Europos aktas neišsprendė. Pavyzdžiui, 
tik remiantis vieningu balsavimu gali būti sprendžiama dar daug so- 
cialinių, aplinkos apsaugos ir mokesčių klausimų, nors jie ir būtų 
glaudžiai susiję su 1992 metų ekonomine programa. Tuo tarpu bet 
koks rimtesnis žingsnis valiutinės integracijos ar Europos centrinio 
banko kūrimo link vėl pareikalaus iš valstybių-narių naujų kompe- 
tencijų perdavimo EB centrui. 

Politiniu aspektu Vieningo Europos akto reikšmė nepasireiškė jo- 
kiomis žymesnėmis institucijų permainomis, tačiau taip „buvo pradėti 
debatai dėl EB integracijos neišvengiamumo bei dėl tolesnio suvere- 
nių valstybių likimo. Šie debatai suintensyvėjo 1991 metais, ketinant 
pradėti derybas dėl dviejų naujų — Ekonominės ir valiutinės sąjun- 
gos bei Politinės sąjungos — sutarčių“ (Kirchner, 1992, 3). Tačiau 
tikrovėje politinių reformų aspektu Mastrichtas atnešė mažiau per- 
mainų negu buvo tikėtasi. Pagrindinį institucinių permainų turinį su- 
darė kvalifikuotos daugumos sprendimo teisės išplėtimas naujoms Ben- 
drijos kompetencijos sferoms, įtraukiant socialinę ir aplinkos apsau- 
gos sritis, bei ribotas Europos parlamento dalyvavimo sprendimų pri- 
emime procedūros išplėtimas. Susumavęs Vieningo Europos akto ir 
Mastrichto susitarimo įteisintas reformas Kirchneris (1992) teigia, kad 
dabartinį Bendrijoje veikiantį sprendimų priėmimo modelį galima api- 
būdinti kaip tarpvyriausybinio bendradarbiavimo (intergovernmentalisni) 
ir kolektyvinio (co-operative) federalizmo hibridą. Pastarasis pasireiš- 
kia per sprendimų priėmimą kvalifikuotos daugumos balsavimu bei 
bendrų nacionalinėms vyriausybėms ir Bendrijos institucijoms tikslų 
egzistavimu. 

Mastrichtas išplėtė EB kompetencijas ekonominėje, aplinkos ap- 
saugos ir socialinėje sferose, bet atnešė tik labai menkas politines re- 
formas. Tai suteikė pagrindą svarstymams apie demokratijos deficitą 

Bendrijoje. Pastaroji sąvoka atspindėjo faktą, kad pakankamai dide- 
lė Bendrijos veiklos dalis niekaip nėra kontroliuojama nei nacionali- 
nių, nei Europos parlamentų. Tačiau demokratijos deficitą galima in- 
terpretuoti labai įvairiai, priklausomai nuo to, kurį demokratijos mo- 
delį imsime už pagrindą (Lijphart, 1984). Viena vertus, Vestminste- 
rio modelis akcentuoja „valdančiosios partinės vyriausybės“ atsako- 
mybę už vykdomą politiką elektoratui. Tuo tarpu konsensualinis de- 
mokratijos modelis pabrėžia būtinybę, kad vienaip ar kitaip politikos 
formulavimo procese dalyvautų visi tie, kuriuos ji vienaip ar kitaip 
liečia. Toks demokratijos modelis grindžiamas koalicijų siekti konsen- 
susui sudarymu. Briuselyje naudojamas sprendimų priėmimo proce- 
sas neatitinka nė vieno iš minėtų modelių kriterijų. 

Sprendimų priėmimo procedūros klausimai nebuvo ignoruojami 
Mastrichte, tačiau iš dalies jie buvo svarstomi vadinamosios subsidia- 
numo problemos kontekste. Ši sąvoka reiškia, kad nutarimai turėtų 
būti priiminėjami tuo lygiu, koks yra reikalingas kuo efektyviau iš- 
spręsti problemą. Europos sąjungos sutartis, valstybių vadovai bei Eu- 
ropos Komisijos nariai — visi išreiškė savo įsipareigojimą subsidia- 
rumo principui. Tačiau tai viso labo tebuvo tiktai ketinimų deklara- 
cija, nes nieko panašaus nėra nei sutartyje, nei po jos pasirašymo 
skelbtose deklaracijose (pvz., po 1992 metų Edinburgo aukščiausio- 
jo lygio susitikimo), kur būtų aptarti konkrečių problemų sprendimui 
reikalingi lygmenys. Sunku atsikratyti abejonės, kad visa tai, ko ge- 
ro, tik Didžiajai Britanijai, vienai iš aktyviausių subsidiarumo princi- 
po šalininkių, užleista dūminė uždanga, maskuojanti didžiulę devin- 
tame dešimtmetyje vykusią sprendimų priėmimo centralizaciją. Šiaip 
ar taip, visada galima pateikti argumentą, kad devintojo dešimtme- 
čio viduryje plečiantis Bendrijos kompetencijai, sprendimų dėl dau- 
gelio klausimų priėmimo centras palengva persislinko aukštyn į Briu- 
selį. Jeigu taip yra iš tiesų, tai fundamentalus demokratijos deficito 
klausimas dar neišspręstas, bet tik atidėtas vėlesniam laikui. 

Taigi 1992 metų programa, Vieningas Europos aktas ir Mastrichto 
sutartis skatino kurti glaudesnę politinę sąjungą, kad būtų galima už- 
tikrinti greitą ir efektyvų sprendimų priėmimą EB centre bei atsikratyti 
„demokratijos deficito“. Problema, žinoma, yra sudėtingesnė negu at- 
rodo iš pirmo žvilgsnio. Žinoma, yra federalizmui kaip savaimingam 

tikslui atsidavusių idealistų bei tokių, kurie siekia, kad EB balsas už- 
sienio politikos srityje būtų stipresnis ir raiškesnis. Tačiau tam prieš- 
tarauja dar labai įsišakniję nacionaliniai interesai bei nenoras toliau 
riboti nacionalinį suverenitetą. Karšti debatai vyksta ir dėl tolesnės 
politinės integracijos formos, dėl galios pusiausvyros tarp Tarybos, Ko- 
misijos ir Parlamento. Tad pagrindinis EB prieštaravimas slypi pro- 
blemoje, kaip suderinti vis vientisesnę ekonominę erdvę ir bendros 
ekonominės politikos vykdymą su vis dar labai fragmentiška politine 
erdve. 


ŠIAURĖS IR PIETŲ PRIEŠPRIEŠA: 
EUROPA IR TREČIASIS PASAULIS 


EB dėl savo reikšmingos vietos pasaulio prekyboje bei istorinių kolo- 
nijinių ryšių palikimo yra svarbus Trečiojo pasaulio valstybių partneris. 
Europa — kaip pagalbos šaltinis, gaminių bei darbo rinka — yra svar- 
biausias Trečiojo pasaulio plėtojimosi ir priklausomybės faktorius. 
Nuo pat Europos Bendrijos sukūrimo pasireiškusios naujos pre- 
kybos galimybės bei jos srautų krypčių pasikeitimai paveikė viso pa- 
saulio prekybą ir plėtotę. Tai ypač aštriai pasijautė žemės ūkyje, nes 
bendroji žemės ūkio politika EB pagamintų žemės ūkio produktų kainas 
sukėlė virš pasaulinio lygio, taigi skatino gamybos augimą. Be to, EB 
žemdirbių vidinę rinką saugojo importo mokesčiai, efektyviai išstūmę 
konkurentus iš mėsos ir grūdų rinkų. Fermeriai, kad padidintų EB 
žemės ūkio konkurentabilumą pasaulinėje rinkoje, pradėjo gauti eks- 
porto subsidijas. Iš dalies šios subsidijos buvo ir apmokamos kaip tik 
Trečiojo pasaulio šalių žemdirbių sąskaita. Tuo tarpu pramoniniai Tre- 
čiojo pasaulio gaminiai nebuvo traktuojami taip griežtai, nes EB lai- 
kėsi Globalinės preferencijų sistemos, Globalinės Viduržemio jūros 
baseino plėtojimo politikos, Jaundės ir Lomės konvencijų bei susita- 
rimų su individualiomis valstybėmis sąlygų. Bet, kita vertus, ir pati 
Bendrija įgijo svarbių prekybinių pranašumų, galėdama eksportuoti į 
daugumą Trečiojo pasaulio valstybių bei užkirsti kelią tai daryti konku- 
rentams iš naujų Azijos industrinių valstybių. Buvo sudaryti specialūs 
susitarimai ir dėl tokių jautrių konkurencijai EB pramonės sektorių 

kaip tekstilės, metalurgijos bei automobilių gamybos pramonė. Taigi 
iš konkurencijos efektyviai buvo išstumtos kaip tik tekstilė ir žemės 
ūkis — tie sektoriai, kuriuose Trečiojo pasaulio šalys būtų galėjusios 
turėti reikšmingų privalumų. 

Ko gero vienas iš svarbiausiųjų elementų, institucionalizuojančių 
EB ir Trečiojo pasaulio santykius, yra Jaundės ir Lomės konvenci- 
jos. Pirmoji konvencija buvo pasirašyta 1964 metais, o ketvirtoji Lo- 
mės konvencija įsigaliojo 1990 metais (7.9 lentelė). Pirmąją konven- 
ciją pasirašė aštuoniolika Afrikos, Karibų jūros bei Ramiojo vande- 
nyno baseinų, AKR valstybių, o ketvirtoji Lomės konvencija turėjo 
jau šešiasdešimt devynis signatarus (7.9 pav.). Lomės konvencijose už- 
fiksuotas santykių institucionalizavimas yra prieštaringas bent dviem 
atžvilgiais. 


EB Lomės konvencija yra Šiaurės ir Pietų bendradarbiavimo modelis, 
kur valstybės-narės prisiima atsakomybę bei vra suinteresuotos remti 
AKR šalių plėtotę. Tačiau konvencijos kritikai įspėja, kad iš esmės tai 
tik būdas, kuriuo EB įgyja užtikrintą žaliavų tiekimą palankiomis kai- 
nomis, užsitikrina gaminių realizavimo rinkas bei išlaiko tuose regio- 
nuose savo politinę įtaką. (Edye and Lintner, 1992, 20) 


Lomės konvencijos AKR šalims suteikia visą pagalbos bei prekybi- 
nių nuolaidų priemonių kompleksą. Prekybos nuolaidos atrodo labai 
reikšmingos, nes Bendrija vienašališkai be jokių apribojimų leidžia 
AKR šalims importuoti net 99,54 savo pramonės produkcijos. Ta- 
čiau tikrovėje tokio susitarimo teikiami privalumai yra labai riboti, 
nes AKR nepajėgios pagaminti žymesnio kiekio konkurentabilių pra- 
monės gaminių, todėl Lomės konvencijų teikiami privalumai mažai 
jaučiami, palyginti su prekyba GATT nustatytuose rėmuose. AKR šalys 
tuose sektoriuose, kuriuose yra pajėgios gaminti konkurentabilius ga- 
minius, dažniausiai yra suvaržytos papildomais savanoriško eksporto 
ribojimo susitarimais. Be to, EB yra nustačiusi griežtas eksportuoja- 
mų gaminių kilmės taisykles. Tų gaminių, kurių žymesnė komponen- 
tų dalis yra pagaminta, tarkime, JAV ar Japonijoje, eksportas daž- 
niausiai yra apribotas. Savo ruožtu tai atstumia ir tų šalių investici- 
jas į Trečiojo pasaulio kraštus. 

7.9 lentelė. Jaundės ir Lomės konvencijos 
1964—2000 metais 


Jaundės | 1964— 1970 


Jaundės II 1971—1975 
Lomės | 1975— 1980 
Lomės II 1980— 1985 
Lomės III 1985— 1989 
Lomės IV 1990— 2000 


Pagal Lomės konvenciją taip pat yra teikiama finansinė pagalba, 
kuri skirstoma per Europos plėtojimo fondus (European Development 
Funds). Ketvirtoji Lomės konvencija numato, kad pirmaisiais penke- 
riais metais EB skirs 12 milijardų ECU paramą, kuri visa bus pa- 
teikta subsidijų pavidalu, tuo tarpu lengvatinių paskolų teikimas bus 
sustabdytas. Tai, Žinoma, labai maža EB BVP dalis, ir didžiąją pa- 
galbos dalį EB valstybės-narės teiks tiesiogiai. Be to, teikiamos pa- 
galbos apimtis priklauso nuo gyventojų skaičiaus, ir jos kiekis, ten- 
kantis vienam gyventojui, yra mažesnis, palyginti su pagalba, teikia- 
ma Rytų Europai (Edye and Lintner, 1992). Žinoma, tai yra ryškus 
Bendrijos prioritetų pavyzdys. Pagaliau visiškai akivaizdu, kad pagal 
Lomės kovenciją teikiama pagalba ne visada tenka toms AKR šalims, 
kurioms jos labiausiai reikia. Pagalbos paskirstymas atspindi ne tik 
skirtingus remiamų šalių poreikių lygmenis, bet yra veikiamas ir nu- 
sistovėjusių tarp šalių istorinių ryšių (Anyadike-Danes and Anyvadi- 
ke-Danes, 1992). 

Taigi nežiūrint teikiamos Trečiajam pasauliui pagalbos, EB poli- 
tika, nulėmusi prekybos srautų krypties pasikeitimą, iš esmės truk- 
do šių šalių plėtotę. Artėjant galutiniam Vieningosios rinkos progra- 
mos įgyvendinimui buvo baiminamasi, kad EB prekyba taps dar la- 
biau orientuota į save. Kritikai teigė, kad vieningoji rinka leis EB 
pramonei tapti konkurentabilesnei ir toliau keis prekybos srautų 
kryptis, nes EB nepriklausantys konkurentai bus dar smarkiau stu- 
miami iš rinkų. Ir tikrai Cecchini'o raporte (žr.: p. 121) pripažįsta- 
ma, kad EB firmos įgytų svarbių privalumų, jeigu tą programą pa- 
sisektų įgyvendinti. EB politikos kritikai reiškė susirūpinimą ir dėl to, 
kad sudėtinė suderinimo programos dalis — bendrieji standartai — 

buvo priimami neatsižvelgiant į EB nepriklausančių eksportuotojų in- 
teresus. „Europos tvirtovės“ kūrimo sutapimas su globaliniu nuosmu- 
kiu ir didėjančia įsiskolinimų krize devintame ir dešimtame dešimt- 
mečiuose gerokai prisidėjo prie AKR šalių padėties pasaulio ekono- 
minėje sistemoje pažeidžiamumo. 

Trečiąjį pasaulį su EB sieja ir darbininkų migracijos problema. Iš 
viso Bendrijoje yra priskaičiuojama per 12 milijonų legalių arba įtei- 
sintų imigrantų bei 3 milijonai nelegalių atvykėlių (Edye, 1990). Imig- 
rantai yra susitelkę tam tikruose geografiniuose regionuose — didžiau- 
sios imigrantų bendruomenės yra įsikūrusios Vokietijoje ir Prancūzi- 
joje (Žr.: King, 1993 for an overview). Thumerelle'is (1992) skaičiuo- 
ja, kad 1989 metais daugiausia ne EB imigrantų buvo Vokietijos FR 
(3,5 milijono), Prancūzijoje (2,1 milijono) ir Didžiojoje Britanijoje (1 
milijonas); tarp Belgijoje ir Nyderlanduose gyvenančių imigrantų dau- 
giau kaip trečdalis buvo atvykę iš EB nepriklausančių šalių. Vokieti- 
joje yra ypač daug atvykėlių iš Turkijos (1,6 milijono), tuo tarpu Pran- 
cūzijoje dominuoja imigrantai iš Alžyro ir Maroko (1,2 milijono). Pa- 
grindinė šitokio migrantų srauto priežastis — tai didžiulis gyvenimo 
standartų skirtumas tarp EB bei gretimo Viduržemio jūros regiono 
ir viso Trečiojo pasaulio. Be to, kai kuriuose Viduržemio jūros re- 
gionuose ir Afrikoje labai didelis gyventojų pertekliaus poveikis. Ne- 
žiūrint devintojo ir dešimtojo dešimtmečių nuosmukio, imigracija į EB 
tebevyksta, ir tai labiau lemia išorinės, o ne vidinės priežastys, nes, 
palyginti su septintuoju dešimtmečiu, imigrantų darbo jėgos paklau- 
sa Bendrijos darbo rinkoje gerokai sumažėjo. Iš esmės emigracija iš 
Trečiojo pasaulio šalių atspindi bandymų plėtoti vietines ekonomines 
galimybes nesėkmę. Taigi egzistuoja tiesioginis ryšys tarp emigracijos 
ir Bendrijos nesugebėjimo teikti reikšmingesnę pagalbą šiam plane- 
tos regionui. 

Nuo aštuntojo dešimtmečio Bendrijos valstybės-narės sustiprino 
imigracijos iš už EB ribų apribojimus. Bet tai tik pagyvino nelegalią 
imigraciją, ypač juntamą šalyse, turinčiose ilgas ir sunkiai kontroliuo- 
jamas sienas ir esančiose arti ekonomiškai atsilikusių bei turinčių gy- 
ventojų perteklių Viduržemio jūros baseino ir Afrikos regionų — Is- 
panijoje, Graikijoje ir Italijoje. Nelegalios emigracijos statistika jau 
vien dėl šio reiškinio prigimties yra labai netiksli ir individualios ša- 
lys skaičiuoja srauto apimtį tik labai apytiksliai. Pavyzdžiui, Italijoje 

manoma, kad 1990 metais į šalį atvyko 420 000 nelegalių imigrantų. 
dauguma kurių kilę iš Šiaurės ir Vakarų Afrikos bei Filipinų (Mon- 
tanari and Cortese, 1993). Šie atvykėliai paprastai užpildo specifinius 
darbo jėgos rinkos sektorius. ypač tuos, kur samdomi tarnai, gatvių 
prekeiviai, padieniai darbininkai derliui nuimti bei statybininkai. At- 
sižvelgiant į tai, kad EB viduje ir toliau didės judėjimo laisvė, vis la- 
biau rūpinamasi suderinti EB lygmeniu pozicijas dėl imigracijos ri- 
bojimo, imigrantų teisių bei elgesio su nelegaliais imigrantais. Tai tapo 
ypač aktualu dėl visą Europą apėmusių kraštutinių dešiniųjų politi- 
nių jėgų akcijų prieš imigrantus ir pabėgėlius bei jų spaudimo vals- 
tybių-narių vyriausybėms. 

Pabėgėlių, siekiančių prieglobsčio, gausėjimas yra kitas svarbus iš- 
šūkis EB: 1983 metais Europoje prieglobsčio prašėsi tik 71 000 žmo- 
nių, o 1992 metais šis skaičius pasiekė jau 700 000 ribą. Daugiausia 
prieglobsčio buvo prašoma Vokietijoje. Į ją per pastaruosius metus 
kreipėsi apie 430 000 žmonių (7.10 pav.). Tai yra lengvesnių prie- 
globsčio teikimo sąlygų bei artimos kaimynystės su yrančiomis Vidu- 
rio ir Rytų Europoje ekonomikomis padarinys. Atsižvelgiant į egzis- 
tuojančius skirtingus valstybių-narių požiūrius į pabėgėlius bei didė- 
jančias laisvo keliavimo galimybes, Bendrijai tenka ir šioje srityje siekti 
politikos darnos. Viena iš svarbiausiųjų iniciatyvų buvo Šengeno 
(Schengen) susitarimas, kurį iš pradžių pasirašė Prancūzija, Vokieti- 
ja, Liuksemburgas, Nyderlandai ir Belgija, o vėliau ir Ispanija, Itali- 
ja bei Portugalija. Šiuo susitarimu siekiama sustiprinti išorinių sienų 
kontrolę, suderinti vizų išdavimo politiką bei sutarti dėl sankcijų tiems, 
kurie gabena į Bendriją nelegalius imigrantus ar pabėgėlius be ati- 
tinkamų įgaliojimų. Be to, Trevi grupė siekia sudaryti bendrą sąrašą 
valstybių, kurių piliečiai privalo turėti įvažiavimo į EB vizą. Iš esmės 
tai „baltosios Europos“ politika, nes bevizis įvažiavimas prieinamas 
tik tobulesnę ekonomiką turinčių valstybių piliečiams. Tiek migraci- 
joje, tiek prekyboje nubrėžiama Šiaurės ir Pietų takoskyra ir stipri- 
namas „Europos tvirtovės“, uždariusios savo vartus skurstančiam Tre- 
čiajam pasauliui, įvaizdis. 

Vargu ar praėjęs dešimtmetis atnešė Trečiajam pasauliui daugiau 
karų ir nepriteklių. Bet šios nelaimės bei nemažėjantis skurdas pa- 
vertė Europą kone didžiausiu ekonominio ir politinio prieglobsčio pa- 
begėliams iš visų Žemės rutulio kraštų centru. Galima rasti ir mora- 

linių, ir ekonominio tikslingumo argumentų už tai, kad EB padidin- 
tų paramą Trečiajam pasauliui, suteikdama finansinę pagalbą ir pre- 
kybinių nuolaidų, investuodama į tas šalis, parūpindama darbo mig- 
rantams bei prieglobstį pabėgėliams. Tačiau Bendrijos paramos po- 
reikio sustiprėjimas sutapo su ekonominiu nuosmukiu bei konkuruo- 
jančiu Vidurio ir Rytų Europos spaudimu. Todėl nieko stebėtino, kad 
Bendrijai ir toliau tenka susidurti su esmingais prieštaravimais, ky- 
lančiais tarp valstybių-narių ir daugumos skurstančiųjų pasaulio gy- 
ventojų dėl jų neatidėliotinų interesų patenkinimo. 


8 skyrius 


Europos Bendrija ir Europos ateitis 


EUROPOS „ARCHITEKTŪRA“ 


EB ekonominis dominavimas Vakarų Europoje ir ypač Vokietijos ūkio 
galia vis labiau ekonomiškai ir politiškai skatino nepriklausančias EB 
valstybes persitvarkyti santykius su Bendrija. Iš dalies tai sąlygojo ben- 
dras ankstesniųjų Bendrijos išsiplėtimų poveikis bei numatomi 1992 me- 
tų programos įgyvendinimo rezultatai. O iki Vieningosios rinkos pro- 
gramos, ko gero, reikšmingiausiu faktoriumi buvo Didžiosios Britani- 
jos sprendimams palikti EFTA ir stoti į EB. EB tapo svarbiausiu EFIA 
šalių prekybos partneriu. Devintajame dešimtmetyje visoms EFTA ša- 
lims dvi iš trijų reikšmingiausių eksporto rinkų buvo EB vidaus rinka 
(Wijkman, 1989). Be to, vieningosios rinkos kūrimo reikalavimai didi- 
no spaudimą ir visoms suinteresuotoms ne EB šalims. Buvo akivaizdu, 
kad ateityje jų patekimas į EB rinkas priklausys nuo pakankamai di- 
delio abipusiško atvirumo bei nuo EB techninių, teisinių ir aplinko- 
sauginių normų priėmimo. 

EB steigiamuosiuose dokumetuose yra užfiksuota, kad narystė EB 
turi būti atvira visoms tam tinkamoms (suitable) Europos valstybėms. 
Tikrovėje viskas yra daug sudėtingiau — būtinybė visai prisitaikyti prie 
Iberijos šalių įstojimo, 1992 metų programos įgyvendinimas bei kitų 
ekonominių ir politinių reformų vykdymas gerokai silpnino tikimy- 
bę, kad paskutiniojo šio amžiaus dešimtmečio pradžioje EB įgis dau- 
giau narių. Taip pat ne visiškai aiškus ir paremtasis kultūrinėmis „eu- 
ropietiškumo“ ir „tinkamumo (suitablity)“ definicijomis EB „tinkamų 
narių (appropriate members)“ apibrėžimo klausimas. 

EFTA šalims (išskyrus Šveicariją), priėmus derinimo ir liberali- 
zacijos priemonių kompleksą, buvo įsteigta Europos ekonominė erd- 
vė. Todėl, nepriklausomai nuo to, kada EFTA valstybės-narės stos į 
EB, jos jau priėmė ir įgyvendina daugelį Vieningosios rinkos pro- 
gramos priemonių. Kaip rašo Wallace'as: „akivaizdu, kad nebėra ga- 
limybės rinktis tarp nacionalinio savarankiškumo ir internacionaliza- 
cijos; esminis apsisprendimas vyksta tik dėl vienokio ar kitokio in- 
ternacionalizacijos pavidalo bei įtakos tarptautinio žaidimo taisyklių 
formulavimui“ (1988, 178). Apsispręsti, iš tiesų, labai sunku. Jeigu 
EFTA šalys nestoja į EB, joms bus labai sudėtinga toliau plėtoti 
santykius su Bendrija. Tuo tarpu svarbiausias EB prioritetas yra efek- 
tyvus Vieningosios rinkos programos bei Mastrichto susitarimo įgy- 
vendinimas, todėl bendradarbiavimas bei asociaciniai ryšiai su kito- 
mis šalimis tam neturi trukdyti. Be to, EB teks kontroliuoti standar- 
tų ir taisyklių įgyvendinimą EFTA šalyse, o tai irgi, be abejo, sustip- 
rins tarpusavio įtampas. EB neturi pakankamų įgaliojimų tikrinti 
EFTA šalis, o Europos teismo jurisdikcija neveikia už Bendrijos ri- 
bų. Antra vertus, jeigu EFTA valstybės stoja į EB, tai praranda dalį 
savo autonomijos ir pasiduoda EB kolektyviniam sprendimų priėmi- 
mui. Bet jeigu jos ir nestotų į EB, vis tiek jų suverenitetas bus 
apribotas, nes dėl ekonominio konkurentabilumo turės laikytis EB 
sprendimų. 

EFTA yra sąlygiškai nedidelė valstybių grupė. Ji gyventojų skai- 
čiumi ir BNP labai atsilieka nuo EB (8.1 lentelė). Todėl visa EFTA 
šalių grupė palyginti neskausmingai galėtų įsijungti į EB. Tačiau jei 
santykiai tarp šių dviejų junginių keisis, tai turbūt tiktai palengva, nes 
kiekviena EFTA šalis turi atskirus politinius tikslus ir problemas. 


8.1 lentelė. EB ir EFTA 1990— 1992 metais: svarbiausieji rodikliai 


EB EFTA* 
BNP 4738 mlrd. ECU 672 mlrd. ECU 
Gyventojai 346 mln. 26 mln. 
Importo iš EFTA/EB 9c (1990) 23 61 
Eksporto į EFTA/EB 96 (1990) 36 58 


* tik Norvegija, Švedija, Austrija, Suomija ir Šveicarija 

+ Austrija pareiškė norą stoti į EB 1989 metų liepos mėnesį. Tokį 
sprendimą paskatino rimtos ekonominės priežastys. Du trečdaliai 
Austrijos prekybos vyksta su EB, šilingas neformaliai susietas su 
Vokietijos marke, o ekonomika technologiškai priklauso nuo Vo- 
kietijos (Luetkens, 1988). Austrija turi nedidelį, bet klestintį ūkį. 
kuris jau dabar gerai priderintas prie EB reikalavimų. todėl eko- 
nominiu aspektu jos įstojimas į EB galėtų būti labai greitas. Svar- 
biausia kliūtis — 1955 metų buvusių sąjungininkų sutartis užbaigti 
Austrijos okupaciją. Šia sutartimi Austrija įpareigojama „nuolati- 
niam neutralitetui“. Tačiau pagerėję Rytų— Vakarų santykiai šią 
kliūtį pašalino. 1990 metų birželio mėnesį Vengrijos ir Austrijos 
ministrai pirmininkai paskelbė, kad jų šalys turi bendrą tikslą — 
įstoti į EB. Taip buvo sudarytos šiokios tokios prielaidos ateityje 
atgaivinti kai kuriuos iki Pirmojo pasaulinio karo egzistavusios 
Austrijos— Vengrijos imperijos aspektus. 

+ Nonegija jau buvo beveik įstojusi į EB aštuntojo dešimtmečio pra- 
džioje, bet galutinis gyventojų referendumo sprendimas nedidelc 
dauguma buvo neigiamas. Abejones dėl narystės EB naudingu- 
mo vėliau paskatino susiformavę specifiniai Norvegijos interesai 
naftos gavyboje bei žvejyboje. Tačiau devintojo dešimtmečio pa- 
baigoje narystės klausimas vėl buvo įtrauktas į politinę darbot- 
varkę, ir 1992 metais Norvegija formaliai pareiškė norą stoti į EB. 

+ Švedija 1958 metais buvo nusprendusi, kad narystė EB yra nesu- 
derinama su jos, kaip neutralios valstybės, statusu. Devintojo de- 
šimtmečio pabaigoje Vieningosios rinkos programos poveikis bei 
Europos politikos depoliarizacija vėl paskatino atnaujinti viešus 
debatus šiuo klausimu (Astrom, 1988). Švedijai turbūt labiau negu 
bet kuriai kitai Skandinavijos šaliai narystė EB gali būti sunki po- 
litiškai. Švedija yra jautri bet kokioms žemės ūkio politikos per- 
mainoms, turint galvoje kaime gyvenančių rinkėjų balsų svarbą; 
reiškiamas susirūpinimas ir dėl laisvo darbo jėgos judėjimo pa- 
darinių; bus sunku suderinti Švedijos aukštų progresyvinių mokes- 
čių sistemą su EB šalių mokesčių sistemomis; labai baiminamasi. 
kad gali būti suardyta jau nusistovėjusi socialinių paslaugų teikimo 
sistema (welfare system). Vis dėlto pastarosios reformos griauna pas- 
kutiniąsias kliūtis. 1992 metais pareikštas pageidavimas stoti į EB. 

e Suomija anksčiau dėl istoriškai susiklosčiusio neutralios valstybės 
statuso bei ypatingų santykių su TSRS net negalėjo svarstyti na- 
rystės EB galimybės. Rytų — Vakarų priešstovos pabaiga pašalino 
šias kliūtis, ir 1992 metais Suomija oficialiai pareiškė pageidavi- 
mą tapti EB nare. 

+ Šveicarija, panašiai kaip ir Švedija, yra tvirtai įsipareigojusi būti 
neutrali. Iš tiesų 1986 metų referendumas atmetė netgi narystę 
Jungtinių Tautų organizacijoje. Europos ckonominės erdvės susi- 
tarimas taip pat buvo atmestas, bet oficialus pageidavimas tapti 
visateise EB nare dar tebegalioja. Šveicarų transnacionalinės kom- 
panijos, laikydamosios defensyvinės strategijos, taip pat didina savo 
investicijas EB. 


EB ir atskirų EFTA šalių derybų rezultatas turbūt bus lemtingas pas- 
tarosios ateičiai. Jeigu dar kokia EFTA valstybė panorės palikti asocia- 
ciją ir įstos į EB, EFTA vargu ar beišliks kaip veiksmingas prekybinis 
susivienijimas. Šios knygos rašymo metu dar nebuvo aiškūs EFTA šalių 
pateiktų pareiškimų narystei EB rezultatai. Europos viršūnių taryba, su- 
sirinkusi 1992 metais Edinburge, nutarė, kad derybos dėl priėmimo į 
EB su Austrija, Švedija ir Suomija prasidės 1993 metų pradžioje, bet 
galės būti užbaigtos tik po to, kai visos EB valstybės-narės ratifikuos 
Sąjungos sutartį. Norvegija derybas pradėjo vėliau. Visiškos narystės įsi- 
galiojimo data planuojama 1995 metų sausio 1 dieną. 

Derybose iškilo keletas sudėtingų problemų. Jautrus klausimas yra 
žemės ūkis — Austrijos vyriausybei dėl Alpėse, o Skandinavijos ša- 
lims — dėl šiaurinės tų šalių dalyse gyvenančių žemdirbių padėties. 
Šiuo metu jie naudojasi didele parama, gaunama pagal socialines 
ir regionų plėtojimo programas. Be to, su Norvegijos nacionaliniais 
interesais sunkiai derinasi žvejybos kontrolės atsisakymas. Tuo tar- 
pu abu — ir Žvejybos, ir žemės ūkio — sektoriai yra biudžetinių. 
politinių bei išorinių Bendrijos problemų šaltiniai. Kitos kandidatams 
susirūpinimą keliančios problemos yra grėsmė, kad Bendrija išardys 
aukštesnius aplinkos apsaugos standartus, kurie dabar yra nustaty- 
ti Norvegijos Šiaurės jūros dalyje esantiems energijos šaltiniams (pu- 
sė jų dabar priklauso Statoi! kompanijai); kad kandidatams teks at- 
sisakyti tradicinio neutraliteto ir įsijungti į besimezgančią bendrąją 
užsienio ir gynybos politiką. 

Be abejo, galimos ir platesnės Bendrijos pagausėjimo nuo dvyli- 
kos iki šešiolikos narių pasekmės. Trumpai kalbant, teks peržiūrėti 
Komisijos narių skaičių, Europos parlamento dydį bei kvalifikuotos 
daugumos definiciją. Didžiai reikšmingos institucinei sąrangai, t. y. 
visai EB „architektūrai“, yra ir ilgalaikės išsiplėtimo pasekmės. Ar to- 
lesnis Bendrijos plėtimasis vyks integracijos „gilėjimo“ sąskaita? Viena 
vertus, atrodo, kad dėl valstybių-narių gausėjimo bus vis sunkiau su- 
sitarti dėl esminių problemų; sprendimų priėmimo procedūra dar la- 
biau sulėtės ir ilgainiui stabdys visos Europos Sąjungos progresą. Pa- 
pildomos išimtys, kurios daromos, taikantis prie potencialių naujų na- 
rių specifinių ekonominių ir politinių interesų, dar labiau didins Ben- 
drijos „įvairovės geometriją (variable geometry)“. Dėl to ateityje sil- 
pnės EB integracija. Antra vertus, egzistuoja ir kitoks požiūris — na- 
rių gausėjimas paskatins sprendimų priemimo procedūros reformas. 
Manoma. kad kandidatai į EB bus nusistatę dar pagausinti proble- 
mų Tarybai spręsti remiantis kvalifikuota dauguma (Financial Times, 
11 June 1993). Ypač tai pasakytina apie socialinės politikos ir aplin- 
kos apsaugos sferas. Visi keturi kandidatai yra sąlygiškai stiprūs ir 
entuziastingi ekonominės ir valiutinės sąjungos rėmėjai. Suomijoje ir 
Švedijoje dominuoja požiūris, kad 1992 ir 1993 metų VKM krizės. 
kurios paveikė ir šių šalių valiutas, sustiprina argumentus už fiksuo- 
to valiutų keitimo kurso laikymąsi. Štai ir praeityje Bendrijos plėti- 
masis sukeldavo institucinių sunkumų, tačiau ilgainiui vis stiprėdavo 
integracijos gilėjimo procesas. Todėl sunku paneigti išvadą, kad pa- 
našiai reikalai klostysis ir įvykus naujam Bendrijos pagausėjimui. 

Be to, tikėtina, kad pareiškimus stoti į EB paduos kai kurios ma- 
žesnės Viduržemio jūros valstybės. 1990 metais ketinimą stoti į EB 
pareiškė Malta bei graikiškasis Kipras. Tačiau nė su viena iš minėtų 
šalių EB santykiai neatrodo tokie problematiški kaip su Turkija. 1963 
metų Asociacijos sutartis nustatė 22 metų pereinamąjį laikotarpį ma- 
žinti tarifams bei užfiksavo Turkijos visateisės narystės EB galimybę. 
EB įgyvendino sutartą tarifų sumažinimą 1973 metais. Išimtį sudarė 
tik kai kurie tekstilės gaminiai. Aštuntojo ir devintojo dešimtmečių 
ekonominė krizė palietė ir Turkiją, bet 1987 metais ji vėl buvo pasi- 
rengusi pateikti stojimo į EB paraišką. Tačiau Turkijos pageidavimai 
susilaukė opozicijos, nes joje buvo per žemas BVP vidurkis vienam 
gyventojui (mažiau negu pusė neturtingiausios EB valstybės-narės Por- 
tugalijos vidurkio); didelė teritorija ir gyventojų gausumas bei reikš- 

mingi Islamo religijos sąlygojami kultūriniai skirtumai; abejotina žmo- 
gaus teisių ir demokratijos padėtis bei akivaizdi galimybė, kad dar 
didesnė našta tektų Bendrijos struktūriniams fondams. 1990 metų sau- 
sio mėnesį Turkijos prašymas buvo oficialiai atmestas, remiantis Ko- 
misijos požiūryje išreikštomis abejonėmis, Vokietijos susirūpinimu dėl 
migracijos reikalų bei potencialaus Graikijos veto galimybės (žr.: Balkir 
and Williams, 1993). Tačiau problema išlieka, ir ateityje, atrodo, teks 
dar aiškintis, ką reiškia sąvoka „tinkama Europos šalis“. Situaciją dar 
labiau komplikuoja ir tai, kad po 1989 metų įvykių Vidurio ir Rytų Eu- 
ropoje atsirado dar daugiau potencialių kandidatų į EB. 


EB IR „EUROPOS NAMAI“ 


1989 metų lapkričio mėnesį Romoje Tarybų Sąjungos prezidentas Gor- 
bačiovas savo garsiojoje kalboje bendrais bruožais išdėstė „bendrųjų 
Europos namų“ viziją. Jis ragino sukurti „Europos teisinę erdvę“, ku- 
rioje „visos valstybės visiškai vienodai suprastų ir taikytų tarptautinės 
teisės normas“. Jis pridūrė, kad „mes įsivaizduojame Europą kaip ly- 
giateisių ir tarpusavyje susijusių suverenių valstybių sandraugą, kurioje 
atviri prekių, technologijų, idėjų mainai bei glaudūs Žmonių ryšiai gali 
lengvai įveikti valstybines sienas“. Nepriklausomai nuo to, ar bus sukurti 
bendrieji Europos namai ar ne, Vakarų ir Rytų santykių pagerėjimas 
turėjo didelę įtaką EB. Europos erdvė, kuri penktame dešimtmetyje bu- 
vo dirbtinai perdalinta, dabar, bent jau iš dalies, vėl pradėjo vienytis. 

Europos ekonomikos pertvarkymas, be abejonės, turės svarbių pa- 
sekmių EB, bet nereikėtų jų reikšmės ir pervertinti. Bendras Lenki- 
jos, buvusios Čekoslovakijos, Vengrijos, Rumunijos ir Bulgarijos gy- 
ventojų skaičius yra tiktai 96 milijonai (žr. 8.2 lentelę). Jų BVP jei 
remtis dabartiniais apskaičiavimais, yra tiktai 177 milijardai $, 0 tai 
yra mažiau negu dvidešimtadalis EB BVP Vien tik Lenkija sudaro 44 
šio skaičiaus procentus, o štai Bulgarijos BVP yra tik 7,9 milijardo S. 
Todėl visos Rytų Europos ekonomikos tiesioginė įtaka EB, tikriausiai, 
bent jau artimiausiu metu, bus ribota. Situaciją komplikuoja didelė 
tokių šalių kaip Bulgarija ir Vengrija skolų našta. Jeigu ateityje įvyktų 
permainų ir santykiuose su buvusia TSRS, tai jos galėtų turėti dides- 
nę reikšmę, nes ten gyvena apie 300 milijonų žmonių (beveik tiek pat 
kiek ir EB), o jos BVP vertinamas apie 1400 milijardų $. 

8.2 lentelė. Svarbiausieji Rytų Europos ekonomikos bruožai 1991 metais 


Bulgarija buvusioji Vengrija Lenkija Rumunija 


Čeko- 

slovakija 
Gyventojai (mln.) 9,0 15,7 10,3 38,2 23,0 
BVP (mlrd. $) 7.9 33,1 30,8 78,0 27,6 
Einamasis mokėjimų 
balansas konvertuojama 
valiuta (mlrd. $) 0,8 0,9 0,4 -1,3 -1,2 
Eksportas į EB šalis 
procentais (1989) 8 16 24 31 18 
Įsiskolinimų palūkanoms 
tenkanti eksportuojamų 
prekių ir paslaugų dalis 
procentais 22,1 11,6 32,5 5,4 2,0 


Šaltinis: Economic Commission for Europe; Financial Times, 15 August 
1990; World Bank (1993) 


Nežiūrint šių išlygų, turėtų įvykti svarbūs prekybiniai poslinkiai po 
to, kai Vakarų Europos šalys prisitaikys prie naujųjų ekonominių re- 
alijų. 1992 metais Vokietija buvo pati didžiausia eksportuotoja į Rytų 
Europą ir sudarė 5266 visos EB prekybos su šiuo regionu. Ją sekė kitos 
didesnės Europos ekonomikos ir tokios šalys kaip Suomija ir Austrija, 
jau anksčiau turėjusios ypatingus ryšius su Rytų bloku (8.1 pav.). Tra- 
diciniai Vokietijos ryšiai su šiuo regionu bei jos pačios neabejotina 
ekonomikos galia ir dinamizmas suteiks šiai šaliai dominuojantį vaid- 
menį naujuose prekybiniuose Rytų ir Vakarų Europos ryšiuose. 

Tačiau pokyčiai turėtų vykti lėtai. Rytų Europai bus sunku atsi- 
sakyti tradicinės priklausomybės nuo pigios rusiškos naftos ir nere- 
tai blogos kokybės prekių eksporto į sąlygiškai uždaras Rytų Euro- 
pos rinkas. Atsižvelgdama į tai, EB pradėjo teikti Rytų Europai pa- 
galbą maisto produktais bei pasirašinėjamais su tomis šalimis prekybi- 

niais susitarimais. Bendrija taip pat ėmėsi koordinuoti specialios in- 
vestavimo į Rytų Europą agentūros — Europos atkūrimo ir plėtoji- 
mo banko — veiklą. Tačiau Rytų Europos atsigavimas ir būsimi eko- 
nominiai ryšiai su Bendrija visiškai priklauso nuo EB noro atverti savo 
rinkas naujiems importo šaltiniams. Tai yra labai problematiška, nes 
tos prekės, kurias parduodama Rytų Europa turėtų sąlygišką prana- 
šumą, yra būtent tokios, kurių patekimui į rinką yra jautriausia EB: 
tekstilė, avalynė, plienas, akmens anglis ir žemės ūkio produktai. Be 
to, Rytų Europa siekia patekti į EB rinkas būtent tuo metu, kai Ben- 
drija, realizuodama 1992 metų programą, paaukštino techninius ir ap- 
linkosauginius standartus. Technologiškai atsilikusioms ir labiau ter- 
šiančioms aplinką Rytų Europos kompanijoms bus sunku varžytis šių 
parametrų rėmuose. 

Paskutiniojo šio amžiaus dešimtmečio pradžioje Bendrija sufor- 
mavo ištisą naujųjų santykių su Rytų ir Vidurio Europos šalimis 
sistemą. Buvo pasirašyti dvišaliai asociaciniai susitarimai su Lenkija. 
Čekija, Slovakija, Vengrija, Rumunija ir Bulgarija. Iš esmės tai buvo 
prekybiniai susitarimai. Juose nustatytas grafikas per dešimtį metų 
pašalinti visus prekybos pramonės gaminiais barjerus. Tai buvo „asi- 
metriški“ susitarimai, nes Bendrija sutiko sumažinti tarifus anksčiau 
negu Rytų ir Vidurio Europos šalys. Tačiau išlieka apribojimai Ben- 
drijai „jautriuose sektoriuose“ — metalurgijoje, žemės ūkyje, chemi- 
jos pramonėje, tekstilėje ir drabužių gamyboje — sudarančiose 35— 
4566 visos prekybos apimties. Tie susitarimai taip pat konstatuoja, 
kad galutinis bendradarbiavimo tikslas yra tos šalies visateisė narys- 
tė Bendrijoje, tačiau jokių konkrečių datų nenurodoma. Haynesas 
(1992, 16). vertindamas asociacines sutartis, teigia, kad jose „yra 
nubrėžiama aiški retorikos ir tikrovės riba“, o Gibbas ir Michalakas 
(1993) mano, kad iš tikro šiais susitarimais siekiama išstumti na- 
rystės klausimo svarstymą iš politinės artimiausios ateities dar- 
botvarkės. 

Vis labiau aiškėja, kad Bendrijai bent jau artimiausioje ateityje 
iš esmės nėra ko bijoti šio regiono konkurencijos. Nuo Rytų atsivė- 
rimo pradžios EB eksportas į Rytus didėjo sparčiau negu šio regio- 
no importas į EB (8.2 pav.). 1992 metais, palyginti su 1988, ekspor- 
tas išaugo 130“4, o importas tik 826. EB prekybos balansas irgi buvo 

8.1 pav. Vakarų Europos eksportas į Rytų Europą 1992 metais 
Šaltinis: Eurostat 


teigiamas — 1,44 milijardo ECU 1991 metais, o 1992 metais jis dar 
padidėjo 2,5 milijardo ECU. Tam tikra prasme čia atsispindi dviejų 
ekonominių sistemų sugebėjimas pasinaudoti naujomis galimybėmis. 
Tačiau čia atsispindi ir prekybinių barjerų egzistavimas EB žargonu 
vadinamuosiuose „jautriuosiuose sektoriuose (sensitive areas)“, kuriuose 
Rytų ir Vidurio Europos šalys būtų konkurentabilesnės. Be to, Ben- 
drija, spaudžiama tų sričių interesų grupių, netgi ketina stiprinti tuos 
prekybinius barjerus. Pavyzdžiui, 1992 metais buvo pradėtos taikyti 
priemonės, nukreiptos prieš prekybos plieno gaminiais dempingą, o 
1993 metais sveikatos apsaugos ir ligų pavojaus kontrolės pretekstu 
buvo uždraustas gyvūnų, mėsos, pieno ir jų gaminių importas. 

8.2 pav. EB prekyba su Rytų Europa 1984—1992 metais 
Šaltinis: Eurostat 


Bendrijos dilema yra būtinybė subalansuoti ekonominį ir poli- 
tinį suinteresuotumą regiono raida su siauresniais vidaus politiko- 
je pasireiškiančiais interesais ir spaudimu. Šias dvi interesų rūšis, 
kaip tai akivaizdžiai matosi migracijos problemos atveju, nėra taip 
paprasta atskirti vieną nuo kitos. Etniniai konfliktai, bedarbystė 
bei didėjantys poreikiai skatina žmones emigruoti iš Rytų ir VI- 
durio Europos, ir emigracija pagrindinai vyksta į EB. Manoma, 
kad regione gali būti apie 40—50 milijonų potencialių emigrantų, 
nors kai kam atrodo, kad šis skaičius yra pernelyg didelis (Carter 
et al., 1993), niekas negali paneigti augančio imigrantų iš šio re- 
giono į kai kurias valstybes-nares srauto. Pavyzdžiui, 1990 metais 
Vokietijoje buvo priskaičiuojama apie 932 000 imigrantų iš Rytų 
Europos, atitinkamai Prancūzijoje — 154 000. EB jaučiamas dar- 
bo jėgos perteklius bei stiprėjanti politinė kraštutinių dešiniųjų 
įtaka, atrodo, yra rimti argumentai, įrodantys, kad Vakarų Euro- 
pos elito ekonominius ir politinius interesus atitinka parama Vi- 
durio ir Rytų Europos šalims, kuriant darbo vietas „namie“. O 
tam galėtų pasitarnauti žymus prekybos liberalizavimas, ypač tuo- 
se vadinamuosiuose „jautriuosiuose sektoriuose“, bei investicijų į 
šį regioną didinimas. 

Susiklosčius naujam darbo pasidalijimui, „Europos namuose“ pa- 
sikeis ir investicijų pobūdis. Rytų Europoje yra daug patrauklių EB 

kompanijoms investavimo vietų. Atsiveria naujos neužpildytos rinkos 
bei pigios darbo jėgos panaudojimo galimybės. Be to, svarbiausios 
kompanijos, siekdamos užbėgti už akių svarbiausiems pasauliniams 
konkurentams, ieško galimybių defensyvinio pobūdžio investicijoms ir 
įsigijimams. Žinoma, Vakarų investicijos Rytų Europoje nėra naujas 
reiškinys, kadangi jau 1989 metais regione buvo apie 1000 bendrų 
įmonių. Taip pat nepanašu, kad visų Rytų Europos šalių ūkiai bus 
vienodai patrauklūs EB investitoriams. Dėl savo senų pramonės plč- 
tojimo tradicijų ir gebėjimo gaminti rinkos ekonomikai priimtinas pre- 
kes turbūt patraukliausios investitoriams yra Vengrija bci buvusioji Če- 
koslovakija (Dawson, 1993). Priešingai, Bulgarija ir Rumunija šiuo po- 
žiūriu atrodo tikrai ne tokios patrauklios. Tai matosi ir iš bendrų įmo- 
nių kūrimo statistikos. Iš viso jų 1992 metais buvo apie 12 200, bet 
7000 iš jų buvo Vengrijoje, o Rumunijoje ir Bulgarijoje — tik septy- 
niasdešimt (Downes and Bachtler, 1992). EB tapo pagrindiniu išori- 
niu investitoriumi Lenkijoje, Vengrijoje, buvusioje Čekoslovakijoje, o 
Vokietijos investicijos sudaro daugiau kaip penktadalį bendro kiekio 
kiekvienu atveju (8.3 lentelė). 

Per pirmuosius dvylika Rytų— Vakarų santykių pagerėjimo mėne- 
sių buvo paskelbta apie keletą svarbių EB kompanijų investicijų Rytų 
Europoje. Tai Bouygues (Prancūzija) planas kartu su Vengrijos gelc- 
žinkelių kompanija statyti viešbučius ir prekybos centrus bei Fiat (Ita- 
lija) papildomos investicijos į savo gamyklas Lenkijoje ir buvusioje 
TSRS. Nenuostabu, kad žemo gyvenimo lygio EB šalyse (Portugali- 
joje ir Ispanijoje) kyla susirūpinimas, kad jos pateks į nepalankią pa- 
dėtį, jei Europos ekonominis centras pasistūmės į Rytus. Tačiau vėl 
tenka pastebėti, kad šie pokyčiai yra labai riboti. Sąlygiškas mažų at- 
lyginimų teikiamas pranašumas negalės būti išlaikytas ilgai, turint ome- 
nyje lengvesnes migracijos į kaimynines Vakarų Europos ekonomikas 
galimybes. Net jei tie privalumai bus išsaugoti, vis tiek Rytų Europos 
galimybės šiuo požiūriu varžytis su atsilikusiomis šalimis yra ribotos. 
Be to, kad Rytų Europa tikrai taptų patrauklia EB kompanijoms, reikia 
įgyvendinti daug svarbių reformų valiutų konvertabilumo užtikrinimo, 
atsiskaitymų ir finansinių procedūrų srityse bei užsienio investicijas 
reguliuojančiuose įstatymuose. Be to, ekonominė reforma vyksta kartu 
su politiniais pertvarkymais, ir tai atrodo ganėtinai sudėtinga, atsi- 

8.3 lentelė. Užsienio investicijų projektai 
Lenkijoje, Vengrijoje ir buvusioje Čekoslovakijoje 1991 metais 


ČSFR Vengrija Lenkija 
Projektų Užsienio Projektų Užsienio Projektų Užsienio 
kiekis kapitalas kiekis kapitalas kiekis kapitalas 


EB 39,5 40,5 41,0 30,3 59,3 53,9 
Vokietija 24,5 9,6 23,6 9,3 35,0 29,1 
D. Britanija 3,1 5,0 4,8 5,2 5,2 3,7 
Italija 3,9 0,2 4,6 5,1 4,7 5,2 
Prancūzija 3,1 9,9 0,9 1,0 4,6 3,8 

EFTA 44,7 14,1 37,2 31,8 21,9 25,9 
Austrija 35,1 9,1 25,6 23,7 7,1 5,9 
Šveicarija 7,0 48 6,1 3.6 3.2 3.9 

Europa 

(be EB ir EFTA) 1,3 0,0 1,1 0,4 0,8 0,8 
JAV 1,8 0,0 6,5 10,8 7.6 7,9 
Japonija — — — — 0,2 0,3 

Kitos šalys 6,2 13,1 14,3 26,6 10,1 11,3 

Iš viso 100,0 100,0 100,0 1000  100,0 100,0 


Šaltinis: Downes and Bachtler (1992, 25) 


žvelgiant į demokratijos tradicijų stoką visose, išskyrus Čekoslovakiją, 
Rytų Europos šalyse. Trapūs naujieji režimai, nors su jais siejamos 
didelės viltys, yra silpni dėl patirties stokos; jiems tenka vykdyti ir 
ekonominę, ir politinę „revoliucijas“ vienu metu ir dar skaitytis su 
blogėjančia pasaulinės ekonomikos situacija. 

Turint galvoje šias kliūtis, prireiks laiko, kol atsiskleis visi Rytų 
Europos atsivėrimo pasauliui rezultatai. Tačiau tokia išvada netinka 
Vokietijos susivienijimo rezultatų vertinimui. Dvi Vokietijos vėl susi- 
vienijo 1990 metų spalio mėnesį, o bendranacionaliniai rinkimai Vo- 
kietijoje vyko 1990 metų gruodžio mėnesį. Taip veiksmingai ir per 
labai trumpą laikotarpį buvo įgyvendintas ketvirtasis EB išplėtimas. 
Galima nurodyti daug priežasčių (tarp jų ir Vokietijos vidaus politi- 
kos sumetimų), lėmusių tokį įvykių greitį. Tuo metu, kai buvo atida- 

ryta siena, Rytų ir Vakarų Vokietijoje darbo užmokesčio skirtumo san- 
tykis buvo 1:3. Tai turėjo sukelti didžiulę emigraciją. Todėl šalies su- 
vienijimas tikriausiai buvo vienintelis būdas išvengti totalinio Rytų Vo- 
kietijos ūkio žlugimo. 

Rytų Vokietijos įsijungimas į EB įvyko labai paprastai, palyginti 
su bet kuria kita Rytų Europos šalimi. Ji buvo viena iš stipriausių 
ekonomikų Rytų Europoje, jos gyventojai kalba vokiškai, pagaliau ir 
Vokietijos FR apsiėmė apmokėti didžiulius persiorientavimo kaštus. 
Be to, daug Vakarų Vokietijos kompanijų turi istorinius ir/ar dabar- 
tinius ryšius su įvairiomis įmonėmis ir vietovėmis Rytų Vokietijoje. 
Pavyzdžiui, Siemens centras kažkada buvo Berlyne, o pati kompani- 
ja jau turėjo 100 milijonų DM prekybos apyvartą su Rytais bei daug 
pusfabrikačių gamybos kontraktų. Netgi esant tokiai padččiai, susi- 
vienijimas, tikriausiai, nualins Rytų Vokietijos ekonomiką. Kadangi 
anksčiau įmonėse dirbo daugiau darbininkų negu iš tiesų reikalinga, 
reformos turbūt sukels bedarbystės didėjimą maždaug iki 20—25C 
(Financial Times, 21 May 1990). Pavyzdžiui, vienas didžiausių Rytų 
Vokietijos elektronikos susivienijimo Robotron direktorių apskaičiavo, 
kad tik 2000 iš 68 000 kompanijos darbuotojų gamina produkciją, ku- 
rią 1990) metais bus galima parduoti vieningoje rinkoje (Financial Ti- 
mes, 20) March 199()). 

Koks gi bus Vokietijos susivienijimo poveikis ekonominei EB gc- 
ogratijai? Trumpalaikės pasekmės tikriausiai nebus labai žymios. 1988 
metais tik 5,675 Rytų Vokietijos eksporto buvo skirta Vakarų Vokie- 
tijai, bet 7176 teko EFTA ir kitoms EB šalims. Prireiks daug laiko, 
kol įvyks esminiai nusistovėjusio modelio pakitimai. Beje, tai buvo 
atskleidęs ir EB integracijos vyksmas septintame ir aštuntame dešimt- 
mečiuose. Tolesnėje perspektyvoje Vokietijos ekonominė galia ir do- 
minavimas, tikriausiai, padidės. Tačiau to nereikia pervertinti. 1989 
metais Vokietijos FR sudarė 26,17 EB 12 BVB skaičiuojant valiu- 


tos rinkos kainomis. Taigi antra didžiausia EB ekonomika — Pran- 
cūzija, — sudarydama 20,576, nedaug teatsiliko nuo Vokietijos FR 


(Financial Times, 21 May 1990). Net jeigu Rytų Vokietija pasieks Va- 
karų Vokietijos BVP vienam gyventojui lygį, visa Vokietija sudarys 
tik 317 EB BVP Tai bus apytiksliai lygu Didžiosios Britanijos ir Ita- 
lijos ūkių pajamų sumai. Bet, kita vertus, yra daug svarbiau, bet ir 
daug sunkiau įvertinti, kokius dinaminius privalumus įgis Vokietija, 

būdama geografiniame išsiplėtusių „Europos namų“ ekonominės erd- 
vės centre. 

Kitas svarbus klausimas: kaip Rytų Europos atsivėrimas ir Vokie- 
tijos susivienijimas paveiks tolesnį ekonominį ir politinį EB vieniji- 
mąsi? Galima manyti, kad integracijos impulsas bus prarastas, kai po- 
litinė energija nukryps į santykių su Rytų Europa pertvarkymą. Pa- 
vyzdžiui, Belgijos Ministras pirmininkas Martensas kalbėjo apie pa- 
vojų EB „ištirpti šiltame paneuropizmo blizgesyje“ (Financial Times, 
14 March 1990). Federalistai susirūpinę ne tik tuo, kad įvykiai Rytų 
Europoje atitrauks dėmesį nuo EB integracijos proceso, bet ir tuo, 
kad kai kurių šalių įstojimas į EB pavers Bendrijos integraciją „pla- 
tesne, bet ne gilesne“. Baiminamasi, kad Vokietijos susivienijimas bei 
dėl to atsiradęs didžiulis spaudimas jos ekonomikai ir finansams ga- 
li sumažinti kol kas lemiamą šios šalies prisiimtą atsakomybę už tvir- 
tesnę ekonominę ir politinę sąjungą. Tačiau Vokietijos kancleris Kohlis 
pabrėžė, kad susivienijimas gali įvykti tik po „Europos stogu“ (Finan- 
cial Times, 2 April 1990). Dėl to federalistai ne be pagrindo gali tvir- 
tinti, kad, susivienijus Vokietijai, reikia ir tvirtesnės Europos sąjun- 
gos, nes antraip bus prarasta galimybė labiau susieti Vokietiją su Ben- 
drija. Taigi atrodo, kad paskutiniame šio amžiaus dešimtmetyje EB 
vyksta dvigubas vienijimosi procesas. 


EUROPOS SĄJUNGA: 
ISSISKYRUSIŲJŲ VIENIJIMASIS 


Teorijoje skiriamos septynios svarbiausios suverenių valstybių ekono- 
minės integracijos pakopos (Balassa, 1961): 


1) laisvosios prekybos sritis — tai grupė valstybių, tarp kurių visiškai 
pašalintos visos kliūtys prekybai; 

2) muitų sąjunga yra laisvosios prekybos sritis su bendru išoriniu mui- 
tų tarifu; 

3) bendroji rinka yra tokia muitų sąjunga, kurioje taip pat vyksta ir 
laisvas kapitalo ir darbo jėgos judėjimas; 

4) ekonominė sąjunga yra tokia bendroji rinka, kurioje glaudžiai ko- 
ordinuojamos valstybių-narių ekonominės politikos ir reguliuoja- 
ma rinka; 


16. 557 

5) valiutinė sąjunga yra tokia bendroji rinka, kurioje nustatyti fiksuoti 
valiutų kursai. visos valiutos yra tarpusavyje visai konvertuojamos 
arba tiesiog naudojama bendra valiuta; 

6) ekonominė ir valiutinė sąjunga yra dviejų pastarųjų integracijos for- 
mų junginys; 

7) visiška ekonominė sąjunga yra visiška valstybių-narių ekonomikų 
vienybė. Kadangi tokio ūkio valdymui reikalinga turėti galimybę 
priiminėti politinius sprendimus aukščiausiu lygiu, tokia sąjunga 
dažniausiai sąlygoja ir politinę valstybių sąjungą. 


EB muitų sąjunga, bent jau pramonės gaminiams, buvo igyven- 
dinta 1960 metų pabaigoje, nors kai kurios netarifinės kliūtys išliko 
net ir šiame prekybos sektoriuje. 1992 metų programa veiksmingai 
užbaigė muitų sąjungos kūrimą ir paslaugų, ir pramoninių gaminių 
prekyboje. Bendroji kapitalo ir darbo jėgos rinka taip pat buvo įkurta 
septintame dešimtmetyje, nors kai kurios svarbios kliūtys profesionalios 
darbo jėgos judėjimui ir trumpalaikiams kapitalo pervedimams bus 
pašalintos tik galutinai įgyvendinus Vieningosios rinkos programą. Bu- 
vo žengta žingsnių ir valiutinės ir ekonominės sąjungos link, ypač įstci- 
gus Europos monetarinę sistemą. Valiutinės sąjungos kūrimui buvo 
svarbus ir valiutų keitimo mechanizmo realizavimas. Nors ir ne vi- 
sos šalys dešimtojo dešimtmečio viduryje buvo visateisėmis VKM na- 
rėmis, devintajame ir dešimtajame dešimtmečiuose poreikis plėsti va- 
liutinę ir ekonominę sąjungą buvo pakankamai didelis. 

1990 metų birželio mėnesio Europos viršūnių tarybos susitikime 
Dubline buvo nutarta tų pačių metų gruodyje surengti dvi tarpvyriau- 
sybines konferencijas aptarti ekonominės, valiutinės ir politinės są- 
jungų kūrimo problemas. Gali pasirodyti keista, kad jau buvo apta- 
rinėjama tolesnė integracija, nors EB viduje dar tebevyko ginčai dėl 
1992 metų programos įgyvendinimui reikalingų sprendimų priėmimo 
ir kol dar nebuvo įvertintos visos galimos Vieningosios rinkos sukū- 
rimo pasekmės. Tačiau, kaip jau buvo minėta (žr.: p. 150—151), pa- 
ti 1992 metų programa skatino tolesnes Bendrijos reformas. Vienin- 
gai rinkai pasiekti reikia labiau koordinuoti ekonominę politiką, galbūt 
ir įkurti Europos centrinį banką bei įvesti vieningą valiutą. Tam taip 
pat reikėjo tobulinti politinių sprendimų priėmimo procedūrą. Be to, 
nereikia užmiršti, kad ir pati 1992 metų programa išaugo iš plates- 


Europos Bendrija ir Europos ateitis 243 


nių politinių reformų poreikio (žr.: p. 120—121). Devintojo dešimt- 
mečio pabaigoje politinė sąjunga buvo trumpai dingusi iš darbotvar- 
kės, bet jos vėlesnis atgimimas tikriausiai buvo neišvengiamas. Iš tikro, 
ir Vieningosios rinkos programos sėkmė, ir Vieningo Europos akto 
paskatinta didesnė ekonominė integracija politinės sąjungos proble- 
mą neišvengiamai pavertė pirmaeilės svarbos reikalu. 

Nors ir buvo visiškas sutarimas dėl politinės EB reformos būti- 
numo, reiškėsi esmingi nesutarimai dėl galimos jos formos. Vienin- 
gu Europos aktu, išplėtus sprendimų priėmimo, remiantis kvalifikuota 
dauguma, procedūros taikymo ribas, susilpnėjo nacionalinių parlamen- 
tų suverenitetas, todėl buvo manoma, kad kompensacijos dėlei rei- 
kia išplėsti Europos parlamento galias. Savo ruožtu Europos komi- 
sija tvirtino, kad, Bendrijai vis labiau sudėtingėjant, reikia didinti jos, 
kaip centrinės valdžios institucijos, galias. Tuo tarpu Prancūzijos vy- 
riausybė, atsižvelgdama į padažnėjusį sprendimų priėmimą, remian- 
tis kvalifikuota dauguma, teigė, kad reikia plėsti Ministrų tarybos ga- 
lias. Skyrėsi ne tik reformų siūlymai, bet ir galutiniai reformatorių 
tikslai. Juos galima surikiuoti į eilę pagal siūlomą Bendrijos integ- 
ruotumo laipsnį nuo Italijos vyriausybės siūlyto plataus federalizmo 
iki minimalistinio Didžiosios Britanijos požiūrio, tobulai orientuoto 
į EB pavertimą vien tik ekonomiškai nereguliuojama didžiosios pra- 
monės zona (Taylor, 1989). 

Darbotvarkėje išlieka ir „dviejų greičių“ Europos atsiradimo ga- 
limybė. Su tokia galimybe buvo susidurta jau devintojo dešimtmečio 
pradžioje, kada vis labiau pradėjo strigti sprendimų priėmimo pro- 
cesas. Ši galimybė taip pat egzistavo ir ilgalaikio Didžiosios Britani- 
jos biudžetinio ginčo kontekste. Tačiau devintojo dešimtmečio vidu- 
ryje klausimo aktualumas susilpnėjo, nes EB sėkmingai sutiko 1992 
metų programos iššūkį. Tačiau devintojo dešimtmečio pabaigoje ši pro- 
blema vėl paaštrėjo, išryškėjus skirtingiems požiūriams į valiutų kei- 
timo mechanizmą bei ekonominės ir valiutinės sąjungos kūrimo per- 
spektyvą. Šie skirtumai konkretų pavidalą įgavo 1985 metų birželio 
mėnesį pasirašytame Šengeno (Schengen) susitarime. Prancūzija, Vo- 
kietija, Belgija, Nyderlandai ir Liuksemburgas susitarė kurti laisvo ke- 
liavimo zoną — „Šengenlandą“, o pasus, vizas ir kt. kontroliuoti tik 
prie išorinių šios zonos sienų. 

Tikėtasi. kad Mastrichto tarpvyriausybinė konferencija bus rim- 
tas žingsnis ekonominės ir valiutinės sąjungos link. Bet jos rezulta- 
tai yra nevienareikšmiški — nors Bendrija ir pajudėjo ekonominės 
sąjungos link, politinės sąjungos kūrimo požiūriu konferencijos lai- 
mėjimai yra labai menki ir prieštaringi. Pakeitimai Tarybos procedūu- 
rose leidžia dažniau priiminėti sprendimus, remiantis kvalifikuota dau- 
guma; išplėstos Europos parlamento galimybės dalyvauti priimant EB 
teisės aktus (co-legislative powers); iškeltas bendros užsienio ir gyny- 
bos politikos formavimo klausimas (žr. 6 skyrių). Antra vertus, dis- 
kusijose iki aukščiausiojo lygio susitikimo, jo metu ir po jo dėmesio 
centre buvo subsidiarumo problema. Subsidiarumą, kuris buvo siū- 
lomas kaip kone svarbiausias Bendrijos funkcionavimo principas, buvo 
siekiama paversti suverenių valstybių hegemonijos sugrąžinimo prie- 
mone. Sutartyje labai mažai kas tepasakyta ir apic federalizmo plė- 
tojimo perspektyvą. Užuot toliau stiprinusi Europos ekonominės erd- 
vės integraciją EVS kūrimo ir Europos socialinės erdvės plėtotės keliu, 
sutartis pasitarnavo tik „demokratijos deficito“ Europos politinėje erd- 
vėje išryškinimui. Tačiau kaip tik tokiu netiesioginiu būdu Mastrich- 
tas ir pasitarnavo kaip glaudesnės politinės sąjungos kūrimo stimu- 
las. Tai pripažįstama ir Mastrichte pasirašytoje Europos Sąjungos su- 
tartyje, kurioje yra įrašytas šalių įsipareigojimas 1996 metais toliau 
tęsti institucines reformas. 1993 metų vasaryje Delors'as, kalbėdamas 
Europos parlamente, jau bandė nusakyti būsimų reformų kryptį — 
jis pabrėžė, kad Komisija „ketina pradėti kryžiaus žygį (crusade) už 
demokratiją“. 

Bendrijoje iš tiesų egzistuoja „demokratijos deficitas“, bet kol kas 
neaišku, kaip jį būtų galima pašalinti. Tai labiausiai jaučiama Ministrų 
tarybos veikloje. Pinderis (1991, 201) rašo, kad: 


jos diplomatiniai sprendimų priėmimo už uždarų durų metodai yra la- 
bai panašūs į kitų tarptautinių organizacijų ministrų komitetų veiklą; 
Tarybos dominavimas virš Parlamento teisinių normų leidyboje bei per- 
dėm detali Komisijos veiklos kontrolė visiškai nedera Europos Sąjun- 
gos valstybių atstovybei. 


Nacionaliniams parlamentams ratifikuoti neteikiami jokie per slap- 
tas derybas Tarybos priimti nutarimai, išskyrus Europos bendrijų su- 
tarčių papildymus. Paprasčiausias būdas šiai problemai spręsti būtų 

Europos parlamento galių išplėtimas. Tačiau tai reikštų nacionalinių 
vyriausybių galių susilpninimą, o tai, atsižvelgiant į dešimtojo dešimt- 
mečio viduryje vyravusį politinį klimatą, atrodo mažai tikėtina. Šia 
prasme taip atkakliai de Gaulle'is septintame dešimtmetyje ir Didžio- 
sios Britanijos devintame dešimtmetyje ginta „Valstybių Europos“ kon- 
cepcija atrodo vis dar dominuoja virš federalistų bei tokių valstybių 
kaip Belgija ir Nyderlandai puoselėjamos „Europos Sąjungos“ kon- 
cepcijos. Atsižvelgiant į besitęsiančią ekonominę integraciją bei di- 
dėjantį spaudimą sustiprinti regionų atstovavimą Europos institucijų 
lygmeniu, atrodo abejotina, kad tokia padėtis išliks nepakitusi. Taip 
pat panašu į tai, kad visų arba kelių EFTA šalių įstojimas į EB dar 
labiau stimuliuos Bendrijos sprendimų priėmimo procedūros (galbūt 
dar labiau plečiant kvalifikuotos daugumos galias) tobulinimą ir de- 
mokratėjimą. Todėl atrodo, kad 1996 metais numatoma Bendrijos ins- 
titucijų pertvarka taps nauju kritiniu evoliucijos lūžiu Europos Sajun- 
gos link. 


EUROPOS BENDRIJA PASAULINĖS POLITIKOS ARENOJE 


Iki devintojo dešimtmečio vidurio EB abiejose didžiosios pasaulinės 
politikos srityse — pasaulinėje ekonomikoje ir politinėje sistemoje — 
geriausiu atveju tebuvo tik vienos iš konkuruojančių pusių rėmėja. 
Tačiau pastaraisiais metais jos vaidmuo ekonomikoje ir kiek mažiau 
politikoje gerokai sustiprėjo. Tokią permainą nulėmė daugelis įvykių. 
Tarybų Sąjungos, kaip imperinės valstybės, smukimas pakeitė politi- 
nio žaidimo taisykles. Pasibaigus dirbtiniam Europos dalijimui, nau- 
ją pavidalą įgavo ir jos politinė geografija. EB padėtis buvo pati pa- 
togiausia išnaudoti ekonominiams ir politiniams pasikeitusios situa- 
cijos privalumams. Su tuo buvo visuotinai susitaikyta, pripažįstant, kad 
būtent EB turi koordinuoti pagalbą Rytų Europai bei jos teritorijoje 
turi būti įkurtas globaliniu mastu finansuojamas Europos atkūrimo 
ir plėtojimo bankas. Tai tik vienas pavyzdys, kaip didėja EB sugebė- 
jimas pasaulio politikos arenoje veikti vieningai. Šią tendenciją gc- 
rokai sustiprino Europos politinis bendradarbiavimas (EPB). Pasireiškę 
nesutarimai Persų įlankos ar Jugoslavijos krizių atvejais dar kartą pa- 
tvirtino būtinybę stiprinti politinę koordinaciją. 

Ne mažiau svarbi buvo ir auganti EB ekonominė galia. Sąalygiškas 
Amerikos ekonominis nuosmukis, pasireiškęs dideliais prekybos ir biu- 
džeto deficitais bei mažėjančia dolerio verte, skatino globalinės eko- 
nomikos persitvarkymą. Amerikos hegemoniją pakeitė trišalė JAV, Ja- 
ponijos ir EB sąveika. Tačiau kai kuriose ekonomikos srityse (pvz.. 
žemės ūkyje) dėl didelio protekcionizmo konkurencija iš viso nesiplė- 
tojo. Tai buvo viena iš didžiausių kliūčių, trukdžiusių GATT derybų 
Urugvajaus raundo pažangai. Tačiau kitose srityse vyksta intensyvi kon- 
kurencija dėl dominavimo pasaulinėse rinkose ir lemiamos iniciatyvos 
perėmimo naujų technologijų kūrimo bei mokslinių tyrimų, jų diegimo 
srityse. Iš tikro, baimė atsilikti svarbiausiuose aukštosios technologi- 
jos sektoriuose buvo vienas iš pagrindinių Vieningosios rinkos pro- 
gramų stimulų. Tačiau vis dar atviras lieka klausimas, ar ši programa 
suteiks EB ekonomikai lemiamą konkurentabilumo padidėjimą. 

Kitas svarbus klausimas yra būsimasis Vokietijos vaidmuo EB. Ji 
jau dabar yra stipriausia ekonomika Bendrijoje ir ilgainiui šalies su- 
sivienijimas (po to, kai jau bus apmokėti jo dideli pradiniai kaštai) 
dar labiau padidins jos politinį svorį. Taip pat yra ženklų, rodančių, 
kad būtent Vokietija turi didžiausias potencialias galimybes pasinau- 
doti Rytų Europos atsivėrimo teikiamais privalumais. Jei taip yra iš 
tiesų ir jeigu — kas panašu į tiesą — Vokietija tikrai daugiausiai laimi 
iš Vieningosios rinkos sukūrimo bei kitų, tolesnių ekonominės ir va- 
liutinės sąjungos kūrimo priemonių, tai, ko gero, pasaulinėje areno- 
je gali savo šešėlin nustumti ir visą EB. Po Reagano atėjusi į val- 
džią JAV administracija jau pademonstravo laikanti Vokietiją svarbiau- 
siąja EB valstybe. Tolesnė įvykių raida gali šią tendenciją dar labiau 
sustiprinti, ypač, jei Bendrijoje ir toliau ekonominės sąjungos plėto- 
tė lenks politinės sąjungos kūrimą. 

Pagrindinė šios knygos prielaida yra įsitikinimas, kad EB raida 
yra dviejų lygiagrečių procesų — globalizacijos bei nuolatinių kom- 
promisų tarp valstybių-narių interesų suradimo — sąveikos išdava. Ši 
Išvada, tikriausiai, vienodai tinka ir EB ateičiai, ir praėjusiai evoliu- 
cijai aiškinti. Paskutiniojo šio amžiaus dešimtmečio darbotvarkėje yra 
daug intriguojančių galimybių — „Jungtinės Europos Valstijos“, „So- 
cialinė Europa“, „Ekologinė Europa“, „Vieningoji Europa“, „Euro- 
pos namai“, „Dviejų greičių Europa“ bei „Vokietijos dominuojama 
Europos Superekonomika“. Ar kuris nors iš šių derinių susikurs ir 

kokį įgis pavidalą, priklausys nuo to, kokie bus pasiekti kompromi- 
sai tarp nacionalinių politinių interesų. Savo ruožtu tai priklausys nuo 
valstybių-narių pasirinkto būdo eiti politinės sąjungos link. Tuo pat 
metu ir pasaulinėje arenoje reiškiasi keletas sunkiai prognozuojamų 
tendencijų. Politiniame lygmenyje lieka neaiškus klausimas dėl Rusi- 
jos ir kitų buvusios Tarybų Sąjungos respublikų ateities. Taip pat ne- 
aišku, kaip keisis trijų didžiųjų ekonominių supergalybių sąveika. JAV 
sunkiai derina savo interesus Atlanto ir Ramiojo vandenynų basei- 
nuose. Tai, savo ruožtu, yra platesnės kovos dėl dominavimo tarp Ra- 
miojo vandenyno šalių bei Atlanto ekonomikoje sudėtinė dalis. 

Vieningosios rinkos programa, nors šioje kovoje, Žinoma, sustip- 
rino Bendriją, vis tiek išlieka globalinių, esančių už jos tiesioginės įta- 
kos ribų, procesų poveikyje. Tai iliustruoja 1990 metų kovo mėnesį 
paskelbtas faktas, kad viena didžiausių Europos kompanijų Daimler- 
Benz išsamiai tariasi dėl būsimo bendradarbiavimo su Japonijos gi- 
gantu Mitsubishi. Tai, kad šis faktas įvyko vis aštrėjančių debatų apie 
EB būsimą politinę ir ekonominę sąjungą kontekste, turėtų būti nau- 
dingas pasaulinių poslinkių svarbos priminimas. Dešimtojo dešimtme- 
čio Irako— Kuveito ir Jugoslavijos krizės taip pat pabrėžia pasauli- 
nio konteksto svarbą. Jos atskleidė sąlygišką EB kaip diplomatinio 
ir ypač karinio (palyginti su JAV) junginio bejėgiškumą. 

Galų gale turbūt vyksta du lygiagretūs — Europos ir viso pasau- 
lio — integracijos procesai. Todėl svarbiausios transnacionalinės kom- 
panijos plėtoja savo strategiją Europoje kaip sudėtinę platesnės pa- 
saulinės strategijos dalį. Tačiau taip veikti išgali toli gražu netgi ne 
kiekviena transnacionalinė kompanija. Todėl egzistuoja ištisa vietines 
ir pasaulines rinkas aptarnaujanti kompanijų hierarchija. Tą patį ga- 
lima pasakyti ir apie finansų rinkas. Devintame dešimtmetyje vyko 
ir Europos, ir pasauliniai biržų integracijos procesai (Corner and 
Tonks, 1987). Tuo tarpu, kai Vokietijos, Nyderlandų ir Italijos biržos 
stiprino savo integraciją Europos mastu, Prancūzija ir Didžioji Bri- 
tanija didino savo integruotumą į globalinius procesus. Pavyzdžiui. 
Londono birža tapo ypač glaudžiai susijusi su Tokijo ir Niujorko bir- 
žomis. Būsimas EB ekonominės erdvės pavidalas ir priklausys nuo 
šių dviejų paralelinių Europos ir pasaulinės integracijos procesų re- 
zultatų. Tačiau tie procesai nėra vienas nuo kito visiškai nepriklau- 
somi — tie, kurie bus svarbiausieji pasaulinio „žaidimo žaidėjai“. taip 
pat dominuos ir Europoje. 

Paskutiniame šio amžiaus dešimtmetyje paraleliniai europinės ir 
globalinės integracijos procesai Europos Bendrijoje susipynė su ben- 
druomenėms, regionams ir valstybėms-narėms iškilusiais ekonominiais 
sunkumais. Bedarbystė didėja ir Europoje, ir industrinėse G 7 gru- 
pės šalyse (8.3 pav.). Dėl susiaurėjusių galimybių žymų pasaulinės eko- 
nomikos augimo nuosmukį pajuto ir EB kompanijos. Pavyzdžiui, Ja- 
ponijoje 1988—1991 metais realus BNP didėjimas buvo 4—6“0 per 
metus, bet 1992 metais sumažėjo iki 176. Beveik neįtikėtini ir bepre- 
cedentiniai yra pastarųjų dešimtmečių įvykiai — Japonijos kompani- 
jos pradėjo užsidarinėti arba mažinti pernelyg didelį darbininkų skai- 
čių. Pavyzdžiui, 1993 metais Nissan paskelbė 976 mažinanti savo 
darbuotojų bei uždaranti sunkvežimių surinkimo gamyklą Zamoje. Ja- 
ponų kompanijos į šiuos ekonominius sunkumus reagavo decentrali- 
zuodamos ir perkeldamos savo gamybą į pigios darbo jėgos regionus 
Azijoje ir Ramiojo vandenyno baseine. JAV ekonomika dešimtame 
dešimtmetyje irgi energingai stengėsi išlaikyti bent esamą augimo ten- 
denciją. Tuo tarpu Rytų Azijos industrinės ekonomikos augo labai 
energingai. Įspūdingų rezultatų pasiekė ir Kinijos ekonomika. Visi šie 
pokyčiai padidino depresiją tradicinėse EB prekių rinkose bei Žymiai 
paaštrino konkurenciją ir visose svarbiausiose rinkose. 

Šie sunkumai sutapo laiku ir su pačios EB vidine struktūrine krize. 
Ją kaip tik ir simbolizuoja problemos, su kuriomis tenka grumtis daž- 
nai Vokietijos ekonomikos flagmanų vadinamai Daimler-Benz kom- 
panijai. 1993 metų rugsėjo mėnesį jos vadovybė, susidūrusi su dide- 
liu deficitu ir mažėjančiu konkurentabilumu, paskelbė 1992—1994 me- 
tais 60 000 sumažinsianti darbo vietų bei ketinimus perkelti gamybą 
į pigesnės darbo jėgos regionus už Vokietijos ribų. Europos parla- 
mento atliktas tyrimas irgi konstatavo ne visiškai patenkinamą EB eko- 
nomikos būklę. Buvo apskaičiuota, kad 2,57 metinis BVP didėjimas 
yra reikalingas vien tik esamo bedarbystės lygio išlaikymui. Tuo tar- 
pu 1992 metais Bendrija pasiekė tik 17 augimo normą, o tai reiškė 
bedarbių pagausėjimą 2 milijonais. 1992 metų Edinburgo aukščiau- 
siojo lygio susitikime buvo paskelbtas „EB ekonomikos augimo ska- 
tinimo priemonių paketas (EC growth package)“, kuriuo trumpalai- 
kius ekonominius sunkumus numatoma įveikti, koordinuojant infra- 
struktūrines išlaidas. Kartu kilo debatai dėl ilgalaikio struktūrinio EB 
ekonomikos silpnumo, žvelgiant mokslo tyrimų ir jų diegimo, darbo 
jėgos kvalifikacijos bei darbo rinkos lankstumo aspektu. 

b) Keturios Europos valstybės (D. Britanija, Vokietija, Prancūzija ir Italija) 

8.3 pav. Bedarbystės ir infliacijos lygis G 7 grupės šalyse bei Didžiojoje 
Britanijoje, Italijoje, Prancūzijoje ir Vokietijoje 1960—1993 metais 
Šaltinis: Eurostat; Financial Times, 35 March 1993 


Visai EB, siekiant deramai reaguoti į iškilusius sunkumus, kolek- 
tyviai reikia įveikti dvi pagrindines kliūtis. Pirma, pasiekti reikalingą 
valstybių-narių sutarimą dėl efektyvaus koordinuoto atsako į trum- 
palaikes ir ilgalaikes problemas. Antra, įtikinti kitas globalines eko- 
nomines galybes veikti išvien pasaulio ekonomikos augimo tendenci- 
jos atkūrimo vardan. 

Štai kad ir toks sudėtingas reikalas kaip GATT derybos rodo, kad 
globaliniai, EB, nacionaliniai ir regioniniai interesai, būdami tarpu- 
savyje susiję, toli gražu nesutampa. Nors dažnai ir pateikiamas ar- 
gumentas, kad įgyvendinus prekybos liberalizavimą bus galima padi- 
dinti globalinės ekonomikos augimą, nes prekybai atsivers naujos ga- 
limybės, vis dėlto tokio plataus masto reforma neišvengiamai skirtingai 
paveiks skirtingus ūkio sektorius ir regionus. Prancūzijos žemdirbių 
protestai prieš siūlymus (sąlygiškai ribotus) sumažinti valstybės kiši- 
mąsi į žemės ūkį yra tiktai vienas sektorinės opozicijos galimiems 
GATT derybų rezultatams simptomų. EB poziciją derybose sąlygoja 
ir konfliktai Komisijos viduje, ir vidaus politinės situacijos spaudimas. 
Bendrija, nors nėra vienintelė svarbiausia GATT derybų dalyvė, dėl 
nuolatinės būtinybės derinti įvairiausius interesus tapo vienu iš es- 
minių pasaulio politikos elementų. 

Ar galės ir norės Bendrija padėti Vidurio ir Rytų Europos ūkių 
ekonominei integracijai? Ar ekonominė konvergencija yra esminė eko- 
nominės ir valiutinės sąjungos įgyvendinimo prielaida? Šie klausimai 
nera vien tik siauri ekonominiai. Bet, antra vertus, akivaizdu, kad 
daug lengviau bus galima realizuoti bendrą užsienio ir gynybos poli- 
tiką ar Socialinę chartiją, jeigu bus galima remtis ekonomikos sėk- 
me. Ekonominiai sunkumai, su kuriais susidūrė EB, nėra kuo nors 
ypatingi, bet unikalu tai, kaip EB su jais dorojasi, kaip derinamos 
Bendrijos kolektyvinės ir valstybių-narių individualios iniciatyvos. Tai 
ir yra pagrindinė priežastis, dėl kurios EB yra tokia svarbi ją suda- 
rančių visuomenių ateičiai. 

